
Introducere 


Dialogul interreligios nu este o temă nouă în istoria 
creștinismului, posibilitatea realizării lui fund analizată încă 
din primele secole, atunci când noua religie se răspândea în 
lumea greco-romană. „Dialogul interreligios are o istorie 
scurtă, dar se poate spune că are un trecut lung, mergând înapoi 
la perioada de început a tradiţiei iudeo-creștine”.! 

În zilele noastre, felul în care sunt privite celelalte 
religii s-a modificat esenţial, realitățile religioase, politice, 
economice și sociale fiind cu totul altele decât cele din 
perioada de început. „Chestiunea înţelegerii altor religii din 
punct de vedere creştin prezintă nu numai un interes teologic, 
ci are şi multiple consecințe practice în ceea ce priveşte 
atitudinea creştină față de căutările spirituale ale vremurilor 
noastre şi, în general, în ceea ce priveşte mersul umanităţii”. 

Cu toate acestea, o tratare corectă a dialogului 
interreligios nu poate să nu ţină cont de trecut, cu atât mai mult 
cu cât ideile din operele unor Sfinţi Părinţi, scriitori bisericești, 
teologi şi gânditori vechi rămân valabile şi sunt folosite ca 
teme în discuțiile interreligioase actuale. Observațiile 
Mitropolitului Hilarion Alfeyev cu privire la rolul Tradiţiei 


1 Israel SELVANAYAGAM, „Interfaith Dialogue”, în: A History of the 
Ecumenical Movement, Volume 3, 1968-2000, Edited by John BRIGGS, 
Mercy Amba ODUYOYE and Georges TSETSIS, World Council of Churches, 
Geneva, 2004, p. 149. 

? 4  Anastasios  YANNOULATOS, Ortodoxia şi problemele lumii 
contemporane, Traducere de Drd. Gabriel Mândrilă, Pr. prof. dr. Constantin 
Coman, Ed. Bizantină, Bucureşti, 2003, p. 155. Vezi şi ediţia în limba 
engleză: Archbishop Anastasios YANNOULATOS, Facing the World. 
Orthodox Christian Essays on Global Concerns, Translation by Pavlos 
Gottfried, WCC Publications, Geneva, Switzerland, 2003, p. 128. 

creştine în raportul dintre creştinism şi modernitate pot fi 
extinse şi asupra dialogului interreligios: „Operele Părinților 
nu-şi pierd niciodată relevanţa, deoarece se ocupă cu probleme 
la care răspunsurile sunt importante pentru prezentul şi viitorul 
umanităţii. A ajuns la modă să se vorbească despre era «post- 
creştină», despre declinul interesului pentru tradiţia creştină în 
rândul tinerilor, despre «creştinismul fără viitor». Cea mai 
radicală prognoză prezice dispariţia creştinismului de pe harta 
religioasă a lumii în mileniul al treilea, fiind absorbit de islam. 
Trebuie să-mi exprim speranţa că aceste previziuni vor fi 
greşite, iar creştinii vor sta ferm împreună în păstrarea 
învăţăturii lor, a Bisericii şi Tradiţiei. Din exemplul Rusiei 
vedem că, credinţa creştină nu este o «relicvă a trecutului», că 
mii şi milioane de oameni, incluzând tineri, se reîntorc la 
«credinţa patristică». Este speranţa mea că un izvor creştin este 
aşteptat să vină. Vreau să cred că secolul 21 va fi martor la 
vindecarea diviziunilor dintre creştini şi la revitalizarea 
«credinței Bisericii universale, pe care Domnul a dat-o, 
Apostolii au propovăduit-o şi Părinţii au păstrat-o»”. 

În majoritatea lucrărilor ce abordează istoria dialogului 
interreligios se menţionează faptul că, în perioada modernă, 
pionierii dialogului au fost misionarii, în marea majoritate 
protestanți şi catolici, care, în demersul lor, au trebuit să înveţe 
limba celor cărora le vesteau Evanghelia lui Hristos. În acelaşi 
timp, ei au redactat lucrări de specialitate, prezentând felul în 
care mesajul creştin era receptat într-o lume care încă nu-L 
cunoştea pe Hristos. La puţin timp după începutul acestei 
activități misionare, studiul religiilor lumii şi-a făcut loc în 
mediul academic, luând ființă catedre de Istoria religiilor în 
cele mai importante Universităţi din întreaga lume. 

În cadrul acestei abordări istorice nu trebuie trecut cu 
vederea faptul că reprezentanţii Bisericilor ortodoxe s-au 


* Bishop Hilarion ALFEYEV, Orthodox Witness Today, WCC Publications, 
Geneva, 2006, p. 170. 

implicat activ în promovarea și susținerea dialogului 
interreligios prin participarea la întâlnirile ce au avut ca temă 
relațiile cu cei de alte religii. În acest context, Bisericile 
ortodoxe vin cu o întreagă tradiție ce se întinde până în primele 
secole, relațiile cu evreii şi musulmanii făcând parte integrantă 
din istoria creştinismului ortodox. Ortodocșii, cu tradiția lor 
bimilenară în care se găsesc interpretări diverse ale altor religii, 
pun în fața lumii moderne o abordare ce ține cont de relația 
personală cu cei de alte religii, istoria lor fiind edificatoare 
pentru felul în care au fost percepuți creştinii şi, la rândul lor, 
aceştia 1-au înţeles pe cei în mijlocul cărora propovăduiau 
Evanghelia Domnului nostru lisus Hristos. „Poate să fie poziţia 
ortodoxă critică faţă de alte religii ca sisteme şi unităţi 
organice, însă față de oamenii care trăiesc în climatul altor 
religii şi confesiuni, atitudinea este întotdeauna una de respect 
şi dragoste, potrivit exemplului lui Hristos. Pentru că omul 
continuă să poarte în el «chipul» lui Dumnezeu şi posibilitatea 
«asemănării» în virtutea componentelor interioare ale existenţei 
sale — voinţă liberă, o minte capabilă de a raționa, dispoziţia şi 
posibilitatea de a iubi”. 

Dialogul a fost şi continuă să fie parte integrantă a 
tradiției ortodoxe, creştinii accentuând, în cadrul discuţiilor cu 
cei de alte credinţe şi ideologii, calitatea omului de „chip” ce 
tinde spre „asemănarea” cu Dumnezeu, fiind creat şi trăind pe 
pământ ca persoană unică şi liberă. „Adevăratul dialog are loc 
în profunzimea personală ultimă a partenerilor şi, ca atare, 
devine un fenomen uman. El aparţine persoanei umane care se 
deschide pentru a fi înțeleasă şi dă mărturie pentru a face pe 
alții să înțeleagă. Numai așa poate să apară o viaţă genuină în 
care adevărul divin să stimuleze neliniștea după împlinire și 
desăvârșire. Astfel, dialogul devine o necesitate imediată, o 


* + Anastasie YANNOULATOS, Misiune pe urmele lui Hristos. Studii 
teologice şi omilii, Traducere din limba greacă Diac. Dr. Ştefan L. Toma, 
Ed. Andreiana, Sibiu, 2013, p. 225. 

necesitate esențială pentru transmiterea conținutului credinței şi 
a adevărului pur religios căci «calea pe care vine credința în 
om este un alt om»”.* 

Contestat de unii, neglijat de alţii, adesea neînțeles şi de 
multe ori uitat, dialogul reprezintă centrul vieţii noastre 
creştine, având un trecut ce este la fel de vechi ca şi credința 
noastră. Creştinii au dat mărturie de viaţa lor în mijlocul 
popoarelor păgâne, fiind mereu nevoiţi să dialogheze cu cei de 
alte credinţe religioase. „Dialogul aparţine tradiţiei Bisericii şi 
a servit ca un factor motivant pentru dezvoltarea teologiei 
creştine. Cea mai mare parte a teologiei patristice este rod al 
dialogului direct sau indirect cu vechea lume elenistică, cu 
curentele ei religioase, ca şi, în mod clar, cu sistemele 
filosofice, care, uneori, se aflau în opoziţie, alteori în sinteză 
unele faţă de altele”. 

Cu toate acestea, istoria a consemnat divergențe în felul 
în care creştinii de diferite confesiuni sau chiar aparținând 
aceleiași tradiții au înţeles natura şi necesitatea dialogului 
interreligios. Nu de puţine ori acest dialog a reprezentat o 
piatră de poticnire în încercarea de a înţelege relația pe care 
creştinii trebuie să o aibă cu cei de alte religii. „Dialogul 
creștinului cu necreştinii nu implică, desigur, nici o negare a 
unicității lui Hristos, nici afectarea în vreun fel a obligațiilor 
sale proprii față de Hristos, ci reflectă faptul că o apropiere 
reală a creștinului față de ceilalți oameni trebuie să fie 
totdeauna una umană, personală, relevantă şi smerită. În dialog, 
noi împărtăşim umanitatea noastră comună, demnitatea ei şi 
exprimăm preocuparea noastră comună pentru această 
umanitate. Dialogul deschide posibilitatea unităţii noastre în 
aceleași preocupări şi aspirații. Fiecare îl întâlneşte şi îl solicită 
pe celălalt, aducând mărturie în legătură cu ultimele sale 


* Petru IL. DAVID, Ecumenismul, un factor de stabilitate în lumea de astăzi, 
Ed. Gnosis, Bucureşti, 1998, p. 437. 
64 Anastasie YANNOULATOS, Misiune pe urmele lui Hristos... p. 225. 

preocupări ce capătă expresie în cuvânt și faptă. În calitate de 
creştini, noi credem că Hristos Însuşi este prezent cumva şi 
comunică cu noi prin acest dialog, revelându-Se acelora care 
nu L-au cunoscut şi oferind sens şi argumente cunoașterii 
limitate a celor ce deja Îl cunosc”. 

De-a lungul timpului s-a observat că principalele 
pericole ce apar în legătură cu dialogul interreligios au fost 
relativismul şi sincretismul.* Primul este în legătură cu 
pluralismul religios şi cu felul în care este înţeleasă şi 
interpretată libertatea religioasă în lumea modernă şi 
contemporană. În zilele noastre se pune atât de mult accent pe 
respectarea libertăţii religioase, încât mulţi oameni nu mai ştiu 
exact în ce cred şi, în cele din urmă, dacă este important să 
crezi în ceva sau cineva, deşi simt nevoia să-şi apere cu 
înverşunare „libertatea religioasă” pe care oricum nu ştiu de 
unde o au şi la ce le foloseşte. În acest sens, W.A. Visser't 
Hooft nota că aceste persoane reprezintă „o rasă de fiinţe 
umane spirituale care vor trăi într-un fel de noapte în care toate 
pisicile sunt gri. Nimeni nu va înfrunta problemele 
fundamentale ale vieţii”? Acest lucru nu conduce la ideea că 
pluralismul religios este ceva greşit ce trebuie să fie abandonat, 
ci el reprezintă „o situaţie realmente deschisă, în care oamenii 
sunt dispuşi să accepte nu numai dreptul de a-şi păstra 
convingerile proprii, dar, de asemenea, şi dreptul de a vorbi 
despre ele celorlalți într-un climat de pace şi înţelegere, de 
încredere şi responsabilitate reciprocă. Faptul că asemenea 
discuţii vor avea loc într-o manieră formală, în cadrul unor 
«dialoguri» organizate, prin conversații fireşti în viaţa cotidiană 
sau prin colaborare în planul unor preocupări comune nu are 


7 Pr. Nicolae ACHIMESCU, Religii în dialog, Ed. Trinitas, laşi, 2006, pp. 26-27. 

5 S.J. SAMARTHA, Courage for Dialogue. Ecumenical issues in 
interreligious relationship, WCC, Geneva, 1981, pp. 23-24. 

 W.A. Visser't HOOFT, „Pluralism-Temptation or Opportunity?”, în: The 
Ecumenical Review, XVIII, nr. 2/1966, p. 140. 


10 ADRIAN BOLDIŞOR 


niciun fel de importanţă. Importantă este recunoaşterea unor 
care suspiciunile vor fi eliminate. Însă indiferența faţă de aceste 
preocupări profunde în numele libertăţii religioase, al libertăţii 
de conştiinţă sau armoniei publice va însemna, de fapt, o 
abdicare de la responsabilitatea spirituală, într-un moment în 
care aceasta este atât de necesară”.!0 

Sincretismul religios, specific unor curente mai vechi 
sau mai noi, este un fenomen strâns legat de mișcările 
milenariste şi de apariția unor așa-ziși profeți ce transmit 
mesaje divine, fiind dependent, în același timp, de transformări 
importante de natură socială, economică, politică şi, nu în 
ultimul rând, religioasă. Cuvântul  „sincretism” (gr. 
OVyKpnuou6c) a fost folosit pentru prima dată de scriitorul 
Plutarh în lucrarea De fraterno amori, filosoful de origine 
greacă fiind cel care l-a creat sau, dacă termenul exista înainte, 
l-a pus în circulaţie.!! În cazul lui Plutarh, termenul are un sens 
politic, mult diferit de ceea ce avea să însemne în cursul 
timpului. El îl foloseşte cu referire la unirea diferitelor 
formaţiuni statale din Creta („federația cretană”) împotriva 
duşmanilor comuni. 

După Plutarh, termenul nu a mai fost folosit pentru o 
perioadă lungă de timp, până în vremea lui Erasmus din 
Rotterdam (în lucrarea Adagia teologul olandez folosește 
forma latină — syncretismus), fiind întrebuințat în legătură cu 
unirea în luptă împotriva feudalilor. De asemenea, Erasmus 
foloseşte cuvântul şi în corespondenţa sa, amintind de o scriere 
a lui Melanchton. Termenul apare şi într-o scrisoare a lui 
Zwingli către Oecolampadius prin care îi cerea acestuia să 


1% Pr. Nicolae ACHIMESCU, Religii în dialog, p. 33. 

'! James MOFFATT, „Syncretism”, în: Encyclopaedia of Religion and Ethics, 
Edited by James HASTINGS, volume XII, Edinburgh: T&T. CLARK, 1921, 
p. 155. 

realizeze o „unire sincretistă” împotriva celor ce persecutau 
Euharistia. 

Secole la rând termenul a fost întrebuințat în disputele 
dintre reformaţi şi romano-catolici, căpătând un sens peiorativ, 
acela de  „hibrid”, „heterogen”, derivând de la er. 
OvyKepăvvvpu. Astfel este cazul folosirii lui de către Paul 
Windeck în scrierea Prognosticon futuri status ecclesiae în 
care prezicea finalul protestantismului şi îi acuza pe unii adepţi 
ai romano-catolicismului că au adoptat sincretismul. De 
asemenea, iezuitul Adam Contzen l-a criticat pe David Pareus 
pentru că lupta pentru o unire sincretistă împotriva duşmanilor. 

În sec. al XV-lea termenul a trecut şi în sfera filosofiei 
pentru a evidenția, la anumiţi autori, cum este Cardinal 
Bessarion, o legătură între gândirea lui Platon şi cea a lui 
Aristotel, mai ales în contextul în care s-a accentuat 
preocuparea pentru filosofia celui dintâi. 

O nouă dispută în care a fost folosit termenul a avut loc 
în sec. al XVII-lea, cunoscută în istorie drept „controversa 
sincretistă”!? dintre reprezentanţii Bisericilor luterană şi 
reformată. În această dispută un rol important l-a avut teologul 
Georg Calixt (1586-1656), cel care a încercat să realizeze o 
apropiere între cele două confesiuni. În ciuda tuturor 
încercărilor sale, el a fost numit „autorul tuturor tulburărilor din 
Bisericile protestante”. Eforturile acestui curent religios au fost 
socotite a fi de natură politică, iar nu bisericească, deoarece s-a 
încercat realizarea unei legături atât cu reformaţii, cât şi cu 
Roma. Georg Calixt „a considerat că având punctul de plecare 
în Tradiția creştină cea mai veche ca un consensus 
quinquesecularis ar putea să se ajungă la o unitate între 
diferitele confesiuni. Această concepţie sincretistă s-a dezvoltat 


12 Paul TSCHACKERT, „Syncretism, Syncretistic Controversies”, în: The New 
Schaff-Herzog Encyclopedia of Religious Knowledge, Editor-in-Chief 
Samuel Macauley JACKSON, D.D., LL.D., Volume XI, Baker Book House, 
Grand Radpids, Michigan, 1953, pp. 218-223. 

prin ucenicii săi în Şcoala de la Helmstădt”.!* Astfel, Georg 
Calixt a încercat să surprindă un consens al primelor cinci 
secole, care a unit Biserica din punct de vedere dogmatic: se 
vorbeşte despre o învăţătură şi un consens al Bisericii 
universale, astfel încât mântuirea să fie înţeleasă şi acceptată de 
toţi la fel. Printre cei care s-au opus acestui curent se numără 
Abraham Calovius (1612-1686) din Wittenberg, mai ales prin 
lucrarea Systema locorum theologicorum. 

Schimbându-şi sensul de-a lungul timpului, termenul a 
început să fie folosit de umanişti, printre ei numărându-se şi 
Zacharias Ursinus. De asemenea, forme ale sincretismului pot 
fi observate şi în diversele arte (literatură, muzică, pictură ş.a.), 
la romantici, la Baudelaire, Wagner sau Rimbaud. 

Ținând cont de toate aceste definiții care s-au dat 
termenului şi de istoria controversată pe care a avut-o, în zilele 
noastre sincretismul se referă „la unirea celor care se opun, pe 
o bază pe care o au în comun, şi se aplică filosofiei şi religiei 
organizate; în particular, se aplică mişcării irenice care s-a 
născut din efortul Bisericii luterane din secolul al 
şaptesprezecelea îndreptat spre o uniune interconfesională, 
singurul rezultat final spre care s-au îndreptat spiritele 
moderate. Controversa sincretistă este o formulă care adună 
conflictele purtate între partizanii şi oponenții acestei 
mişcări”.!* Această dispută a angrenat spirite dintre cele mai 
diverse care au folosit cuvântul în sensuri opuse, realizându-se 
astfel trecerea de la sensul de „armonie” al sincretismului, la 
cel de „hibrid”. Termenul a fost aplicat şi altor segmente ale 
culturii umanităţii, căpătând de-a lungul timpului sensuri din ce 
în ce mai variate. 

În istoria religiilor, sincretismul religios se poate 
observa în Egiptul antic, în Grecia antică, în perioada 


15 Pr. Prof. Dr. Ştefan SANDU, Istoria dogmelor. vol. IV. Istoria dogmelor în 
epoca modernă, Ed. Bren, Bucureşti, 2005, p. 114. 
'4 Paul TSCHACKERT, „Syncretism, Syncretistic Controversies”, p. 218. 


Importanţa şi actualitatea dialogului interreligios 
pentru lumea contemporană : istorie, perspective, soluţii 13 


elenistică, acolo unde a şi atins apogeul, în Roma antică, în 
neoplatonism şi gnosticism, pentru ca în perioada modernă 
şi contemporană urmele sale să se găsească în Japonia, 
Brazilia şi Africa şi, mai ales, în mişcarea cu rădăcini 
americane New Age. 

Termenul este folosit în zilele noastre pe toate palierele 
vieții, pierzându-și sensul originar şi depăşind sfera religioasă 
în care a fost folosit pentru o lungă perioadă. În acelaşi timp, el 
continuă să fie admirat de unii pentru importanţa sintezelor 
realizate!” și înfierat de alţii pentru mulțimea pagubelor aduse, 
fiind printre cele mai controversate realități ale vieții. 

De-a lungul timpului, dialogul interreligios nu s-a 
bucurat mereu de păreri pozitive din partea partenerilor, unii 
dintre ei definindu-l ca un sincretism modern la scară mondială 
şi ca o denaturare a ceea ce trebuie să reprezinte misiunea 
creștină. Pericolul sincretismului religios se observă în faptul 
că nu poate fi creată o religie universală, aceasta neputând face 
față cerinţelor mereu noi ale societăţii şi „orice religie cu un 
caracter profetic îşi va apăra integritatea ei spirituală împotriva 
încercărilor de folosire a ei în scopuri pur umane, oricât de 
nobile ar fi acestea”.!$ 

Dialogul nu înseamnă relativism sau sincretism 
religios şi nici o slăbire a credinţei creştine din partea celor ce 
se angajează în mod sincer în realizarea şi promovarea lui. 
Dar, „pentru a fi autentic şi roditor, dialogul necesită o 
cunoaştere creştină reală, consecvență, metanoia — adică 
neîncetata retrăire a credinţei noastre din interiorul smereniei şi 
al iubirii adevărate. Exact această «iubire desăvârşită alungă 
frica» (I Ioan 4, 18), orice fel de frică, şi ne umple de 


15 „Departe de a trăda uzura sau sterilitatea, sincretismul pare să fie condiția 
oricărei creaţii religioase” (Mircea ELIADE, /storia credințelor și ideilor 
religioase. II. De la Gautama Buddha până la triumful creștinismului, 
Traducere de Cezar Baltag, Ed. Ştiinţifică, București, 1991, p. 254). 

1 Pr. Nicolae ACHIMESCU, Religii în dialog, p. 35. 

speranţă. Puterea adevărului lui Dumnezeu aduce imprevizibile 
ieşiri din impasuri. Datoria noastră este să împărțim cu ceilalți 
oameni certitudinile şi cele mai profunde trăiri pe care 
Dumnezeu ni le-a dăruit. Fără emfază, simplu, paşnic, cu 
recunoştinţă şi în cunoaştere, cu respect față de personalitatea 
şi libertatea interlocutorilor noştri”.!” 

Având în faţă toate aceste realități, precum și istoria 
controversată a dialogului interreligios, nu trebuie uitat faptul 
că baza dialogului se găseşte în cuvintele Mântuitorului nostru 
Iisus Hristos rostite înainte de Înălţarea Sa la cer: „Datu-Mi-s-a 
toată puterea în cer şi pe pământ. Drept aceea, mergând, 
învățați toate neamurile, botezându-le în numele Tatălui şi al 
Fiului şi al Sfântului Duh, învăţându-le să păzească toate câte 
v-am poruncit vouă. Şi iată, Eu cu voi sunt în toate zilele, până 
la sfârşitul veacului. Amin” (Matei 28, 18-20). 


% 


Interesul nostru pentru dialogul interreligios s-a 
manifestat din timpul bursei de care am beneficiat din 
partea Institutului ecumenic din Bossey, Elveţia, în perioada 
2007-2008. De atunci am scris şi am publicat mai multe 
articole şi studii ce au abordat această temă, atât în reviste şi 
volume din ţară, cât şi din străinătate. Lucrarea de față este 
astfel rodul unei activități de peste opt ani în care orizontul 
nostru s-a lărgit considerabil şi, în acelaşi timp, am reuşit să 
înţelegem mult mai bine tradiția religioasă căreia îi aparţinem. 

Nu ne-am propus ca această lucrare să fie una 
exhaustivă şi nici nu am fi putut realiza acest lucru. Tema este 
prea vastă şi se actualizează cu fiecare zi ce trece, de aceea 
cercetarea noastră reprezintă doar o contribuție adusă 
promovării dialogului interreligios. Prin urmare, nu ne vom 


17 + Anastasios  YANNOULATOS, Ortodoxia şi problemele lumii 


contemporane, p. 151 (ed. eng., p. 126). 

opri în această carte decât la istoria dialogului interreligios din 
perspectivă creştină, fără a ne apleca asupra raportului dintre, 
spre exemplu, iudaism şi islam sau dintre hinduism şi budism. 
De asemenea, nu ne vom opri nici asupra dialogului dintre 
creştini şi atei, agnostici sau alți oameni non-religioşi. Aceste 
teme nu intră deocamdată în sfera noastră de preocupări, 
necesitând o aplecare separată, într-o lucrare de dimensiuni 
mult mai mari decât ne-am propus noi pentru acest moment. 
Rămâne în prim-plan dorinţa noastră de a aduce o contribuţie, 
cât de mică, la promovarea dialogului interreligios în ţara 
noastră şi speranța implicării cât mai multor persoane 
competente în acest demers. 


1. Începuturile moderne ale dialogului interreligios 


1.1 Drumul spre Parlamentul Mondial al Religiilor 

Către sfârşitul sec. al XIX-lea și începutul celui următor, 
creștinii de pretutindeni au început să discute tot mai des 
despre raportul ce trebuie să existe între ei şi oamenii altor 
religii, ținând cont de schimbările majore ce se produseseră în 
teritoriile din întreaga lume. Astfel, temele abordate au mers 
mai ales în direcția în care se simţea necesitatea stabilirii și 
definirii raportului ce trebuie să existe între misiune, esenţa 
creștinismului, şi dialogul cu „lumea necreştină”, aşa cum erau 
numiți oamenii ce aparțineau altor religii. 

În aceste împrejurări s-a desfăşurat întâlnirea cunoscută 
sub numele de Parlamentul Mondial al Religiilor (World's 
Parliament of Religions), ce a avut loc la Chicago în luna 
septembrie a anului 1893. Parlamentul a stat în legătură cu 
ceea ce avea să fie cunoscut în istorie drept Expoziția 
columbiană (Columbian Exposition), la care Charles C. Bonney 
(1831-1903) a propus organizarea şi susținerea unei adunări 
religioase de anvergură, aşa cum avea să devină Parlamentul. 
Alţi promotori ai acestei adunări au fost publicistul Paul Carus 
(1852-1919), care a popularizat în lumea occidentală mai multe 
scrieri orientale, şi John Henry Barrows (1847-1902), 
reprezentantul Bisericii presbiteriene, ce se bucura de o mare 
apreciere în lumea protestantă americană. Acesta a fost şi 
preşedintele Comitetului General al Parlamentului, la 
propunerea lui Bonney. 

Parlamentul Mondial al Religiilor s-a întrunit într-o 
perioadă în care liderii religioşi din întreaga lume considerau, 
trecând peste multe probleme din trecut, că este mai important 
să se întâlnească pentru a discuta despre ceea ce-i apropie decât 

despre ceea ce îi separă din punct de vedere spiritual.'% În cele 
din urmă, întâlnirea religioasă de la Chicago a reprezentat un 
moment important în istoria dialogului interreligios, a studiului 
istoriei religiilor în general şi a impactului tradițiilor religioase 
orientale asupra culturii americane.!” Se poate spune că această 
întâlnire a reprezentat începutul dialogului interreligios la nivel 
mondial, aşa cum va fi cunoscut dialogul din acel moment şi 
până în zilele noastre. 

La întâlnirea din anul 1893 au participat mai mulți 
lideri religioşi din întreaga lume: un arhiepiscop al Bisericii 
ortodoxe din Grecia, un cercetător chinez al confucianismului, 
un lider şintoist, un budist din Ceylon, un hindus, mai mulți 
evrei şi creştini romano-catolici şi mulți protestanți din 
America. Cu toate acestea, s-au iscat o serie de dificultăți 
ridicate de faptul că islamul a fost reprezentat insuficient, 
între creştinii romano-catolici au apărut conflicte, iar mai mulți 
protestanți nu au fost de acord cu acest proiect care, după 
părerea lor, punea în pericol natura şi scopul misiunii creştine. 
Pe de altă parte, reprezentanţii religiilor asiatice vedeau 
întâlnirea ca o nouă modalitate de promovare a colonialismului 
secolelor trecute. Totuşi, rezultatele Parlamentului s-au făcut 
remarcate în sec. al XX-lea, mai ales prin promovarea și 
susţinerea dialogului interreligios.”* 

La întâlnirea de la Chicago, pentru prima dată în istorie, 
reprezentanți ai tradiţiilor religioase din Asia au fost invitați și 
au călătorit în Occident. Swami Vivekananda (1863-1902), 
discipolul lui Ramakridhna Paramahamsa (1836-1886), a trezit 
interesul tuturor celor prezenţi prin discursul său în care a 


'5 Eric J. SHARPE, „Dialogue of Religions”, în: Encyclopedia of Religion, 
Second edition, Lindsay JONES (Editor in chief), Volume 4, Macmillan 
Reference USA, Thomson Gale, New York, 2005, p. 2342. 

19 Robert S. ELLWOOD, „World's Parliament of Religions”, în; 
Encyclopedia of Religion, Volume 14, p. 9804. 

% Robert S. ELLWOOD, „World's Parliament of Religions”, p. 9805. 

vorbit despre toleranța religioasă și despre faptul că 
spiritualitatea este esența omului, așa cum se desprinde din 
filosofia hindusă a Şcolii Vedanta. Începutul discursului său, 
„Surori şi fraţi ai Americii”, a rămas memorabil, ţinând cont de 
perioada în care a fost rostit. 

Idei asemănătoare cu privire la valorile religioase din 
fiecare religie, ca părți ale realității supreme, erau susţinute de 
reprezentanţi ai Societăţii teosofice (înfiinţate în anul 1875) şi 
de curentul Bâhâ'1. Swami Vivekananda a fost şi cel care a 
fondat Misiunea Ramakrishna în Occident. Alături de el s-au 
făcut remarcați personalități hinduse şi budiste ca Anagărika 
Dharmapâla (1864-1933), fondatorul Societăţii budiste Maha 
Bodhi, şi Shaku Ssen (1859-1919), cel care a introdus 
budismul japonez în America. Se poate astfel afirma că şcolile 
şi curentele budiste şi vedantiste de mai târziu își au 
începuturile în evenimentul religios de la Chicago de la finalul 
sec. al XIX-lea.” 

Parlamentul Mondial al Religiilor a fost „o manifestare 
a demnităţii creştine. Acelaşi optimism creştin s-a prelungit şi 
la Edinburgh” în anul 1910. Dincolo de natura și scopul 
urmărit, Parlamentul a reprezentat o adevărată întâlnire 
ecumenică cu caracter interreligios. A fost organizat în trei 
sesiuni, la una dintre acestea John R. Mott, ce va avea un rol 
important la Prima Conferință misionară de la Edinburgh din 
anul 1910, a ţinut primul său discurs în faţa unei audienţe 
internaționale, având ca temă rolul pe care misionarii creştini 
trebuie să-l ocupe în lumea întreagă. 

Ideile discutate la Chicago în anul 1893 au prins viaţă în 
acţiunile Consiliului internațional al unitarienilor şi altor 
gânditori şi lucrători religioşi liberali (International Council 


” Robert S. ELLWOOD, „World's Parliament of Religions”, p. 9804. 

2 Stephan B. BEVANS, Roger P. SCHOERDER, Constants in Context. A 
Theology of Mission for Today, Orbis Books, Maryknoll, New York, 2005, 
p. 220. 

of Unitarian and Other Liberal Religious Thinkers and 
Workers), care a funcţionat între 1901-1913. Scopul acestui 
organism a fost acela de a-i aduce împreună pe credincioşii 
diferitelor religii cu scopul de a sublinia elementele universale 
din fiecare religie pentru a lucra împreună în vederea 
revitalizării moralității în întreaga lume. Ideile acestei 
organizaţii au fost preluate şi continuate de organizaţia 
Legături mondiale ale credinţei (World Fellowship of Faiths) 
înființată în anul 1929.%5 

În anul 1993, la împlinirea unui secol de la întâlnirea 
Parlamentului Mondial al Religiilor, a avut loc o adunare la 
Chicago la care au fost invitați lideri religioşi şi credincioşi din 
întreaga lume (cca. 8000) pentru a analiza efectele pe care le-a 
avut întâlnirea ce a avut loc cu 100 de ani în urmă. Dintre 
religiile reprezentate la întâlnirea din 1993 şi care nu au avut 
participanți în 1893 s-au numărat budismul tibetan, 
neopăgânismul occidental şi religiile native americane. 

Între efectele pe care le-a avut întâlnirea de la sfârşitul 
sec. al XIX-lea a fost menționat și acela că, atunci când Swami 
Vivekananda a sosit în America, nu era cunoscut niciun hindus 
în Chicago, pentru ca, un secol mai târziu, orașul american să 
numere cca. 20 de temple hinduse. Aceleaşi realități puteau fi 
notate şi în ceea ce privește impactul altor religii asupra vieţii 
americane, aşa cum era cazul budismului şi islamului. 

Discuţiile de la adunarea din sec. XX nu s-au oprit doar 
la rememorarea și aprecierea rezultatelor întâlnirii din trecut, ci 
şi la rezolvarea noilor probleme pe care situația actuală a lumii 
le ridica din punct de vedere religios. Documentul oficial, Spre 
o etică globală (Toward a Global Ethic), „chema liderii 
spirituali mondiali să lucreze cu asiduitate în favoarea justiţiei 
universale, a păcii, nonviolenței și conștientizării crizei 
ecologice”.7* Cuvântul final al întâlnirii a fost rostit de Dalai 


* Eric ]. SHARPE, „Dialogue of Religions”, p. 2343. 
” Robert S. ELLWOOD, „World's Parliament of Religions”, p. 9805. 

Lama, cel care a militat pentru implementarea cât mai grabnică 
a acestor valori la o scară largă. Cu toate acestea, „nu se poate 
spune că Parlamentul din anul 1993 a avut impactul pe care l-a 
avut primul. A fost doar o voce şi o experienţă interreligioasă 
printre multe altele în sec. XX, în timp ce primul Parlament a 
creat într-un sens real, sau a rezumat o nouă eră în interacţiunea 
spirituală mondială”. 

Al treilea Parlament al Religiilor a avut loc la Cape 
Town (Africa de Sud), în anul 1999, unde au participat peste 
7000 de invitaţi din 80 de ţări din întreaga lume. Întâlnirea s-a 
axat pe rezolvarea unor probleme între care se număra cea a 
identităţii religioase într-o lume pluriculturală, precum şi rolul 
pe care religiile îl au în rezolvarea problemelor cu care se 
confruntă lumea modernă. Documentul Un apel la instituţiile 
noastre directoare (A Call to Our Guiding Institutions) a fost 
adresat tuturor celor ce aveau puterea de a decide în problemele 
ce frământau lumea. Cu toate acestea, implicaţiile istorice ale 
Parlamentului de la Cape Town au fost de o mai mică 
importanţă decât cele ale întâlnirii din anul 1893. 

În anul 2004 a avut loc o altă întâlnire a Parlamentului 
la Barcelona (Spania), acolo unde au participat peste 8900 de 
invitaţi. Patru probleme esenţiale au fost abordate la această a 
patra întâlnire mondială: atenuarea violenţei religioase, accesul 
în siguranţă la sursele protejate de apă, problema refugiaților şi 
problema datoriilor externe ale anumitor state. 

Ultimul Parlament Mondial al Religiilor a avut loc în 
anul 2009 la Melbourne (Australia), participând peste 6000 de 
invitaţi. Principala problemă ridicată a fost cea a locului pe 
care îl ocupă populaţiile aborigene între reprezentanţii 
diferitelor religii din lume, în dorinţa înţelegerii tuturor 
oamenilor, indiferent de tradiţiile religioase cărora le aparţin. 
Parlamentul Mondial al Religiilor nu a mai putut avea loc în 
anul 2014 la Bruxelles (Belgia) din cauza crizei economice cu 


*5 Robert S. ELLWOOD, „World's Parliament of Religions”, p. 9805. 

care se confruntă întreaga lume, întâlnirea urmând să aibă loc 
între 15-19 octombrie 2015, la Salt Lake (SUA).% 


1.2 Religiile lumii la Prima Conferinţă misionară de la 
Edinburgh 1910 

1.2.1 Scurt istoric 

William Carey (1761-1834) propunea un plan pentru organizarea 
unei conferințe misionare generale după fiecare decadă, 
considerând că prima întâlnire s-a desfăşurat la Cape Town 
(Africa de Sud), în anul 1810. Gustav Warneck (1834-1910) şi-a 
însușit sugestia lui Carey, oraşul Londra devenind locul 
privilegiat pentru întâlnirile misionare internaționale. Astfel, 
întâlniri de o mai mare sau mai mică importanţă au precedat 
marea Conferință de la Edinburgh din anul 1910: Londra 
(1854, 1878, 1888), Liverpool (1860), Chicago (1893), New 
York (1854 şi 1900) ş.a. Întâlnirea de la New York din anul 
1900 „a fost numită semnificativ Conferinţa Ecumenică 
Misionară datorită planului de campanie care îşi propunea să 
schimbe întreaga lume locuită”. 

Zece ani mai târziu, Conferinţa de la Edinburgh s-a 
concretizat în a-i uni pe creştini în vederea propovăduirii 
Evangheliei în rândul necreştinilor. „Edinburgh 1910 a fost în 
principal un ansamblu consultativ”. Încă de la începutul 
întâlnirilor din cadrul comisiilor s-a ridicat o întrebare 
esențială: Cum trebuie să se comporte creştinii cu persoanele 
ce aparţin altor religii? Toate problemele misionare au depins 
de răspunsul la această întrebare, astfel încât conferința de la 


* <http:/Awww.parliamentofreligions.org/>, 30 iulie 2015. 

* A History of the Ecumenical Movement, volume 1 (1517-1948), Third 
Edition, Edited by Ruth ROUSE, Stephan Charles NEILL, World Council of 
Churches, Geneva, 1986, p. 354. 

*% A History of the Ecumenical Movement, p. 357. 

Edinburgh 1910 s-a ocupat de alte religii, având ca principal 
scop evanghelizarea.”* 

Astfel, în anul 1910, 1200 delegaţi din întreaga lume s-au 
întâlnit pentru 10 zile, vara, la Edinburgh (Scoţia), pentru 
prima Conferinţă misionară mondială, considerată a fi un pas 
important spre sfârşitul erei colonialiste. În acelaşi timp, 
„conferința misionară de la Edinburgh din anul 1910 este 
adesea considerată ca locul de naştere al mişcării ecumenice 
moderne”s0 şi prima întâlnire ecumenică la care a fost abordată 
problema relaţiei dintre creştinism şi celelalte religii. Întâlnirea 
din oraşul scoțian a fost organizată de comitete din întreaga 
lume implicate în pregătire pentru mai bine de trei ani, sub 
supravegherea lui John R. Mott (1865-1955). „Inima 
Conferinţei nu a fost reprezentată de discursuri, ci de 
perioadele de rugăciune. Fiecare zi s-a deschis cu cincisprezece 
minute de rugăciune şi slujire”.*! 

Parlamentul Mondial al Religiilor din 1893 şi 
Congresul misionar de la New York din 1900 au reprezentat o 
parte importantă a contextului în care s-a desfăşurat 
Conferinţa de la Edinburgh din anul 1910. Aceasta a fost 
încununarea întâlnirilor precedente în care creştinii, 
majoritatea protestanți, s-au adunat pentru a discuta probleme 
misionare. Niciodată în istorie nu a mai avut loc o întâlnire 
asemenea celei din anul 1910. Un număr de 46 de Societăţi 
britanice au fost invitate să participe, fiind reprezentate de 
mai bine de 500 de delegaţi. Alte 60 de Societăţi americane au 
avut peste 500 de delegaţi, în timp ce 41 de Societăţi 


” The Ecumenical Movement. An Antholosy of Key Texts and Voices, 
Edited by Michal KINNAMON and Brian E. CoPE, WCC Publications, 
Geneva, 1997, pp. 10-11. 

3 Israel SELVANAYAGAM, „Interfaith Dialogue”, p. 150. 

51 William Richey HoGG, Ecumenical Foundations. A History of the 
International Missionary Council and its Nineteenth-Century Background, 
Harper&Brothers Publishers, New York, 1952, p. 124. 

europene au fost reprezentate de peste 170 de delegaţi şi 12 
Societăţi africane şi australiene de 26 delegaţi. 

La această conferinţă nu au fost invitaţi reprezentanți ai 
Bisericilor ortodoxe şi romano-catolice. În schimb, au fost 
invitaţi reprezentaţi din Japonia, Coreea, China, Burma, India 
şi Ceylon, ţări mult îndepărtate de ceea ce se considera a fi, în 
acele timpuri, lumea civilizată. 

Deschiderea oficială a conferinței a avut loc marţi, 14 
iunie 1910, sub conducerea lui Alexander H. Bruce, Lordul 
Balfour de Burleigh (1846-1921). Dr. John R. Mott a fost ales 
în unanimitate preşedinte în toate sesiunile conferinţei pentru 
momentele în care raporturile comisiilor urmau să fie 
discutate. J.H. Oldham (1864-1969) a fost secretarul 
Conferinţei, iar reverenzii J.H. Ritson şi N.W. Rowell au fost 
grefierii întâlnirii."? 

Cea mai importantă problemă discutată în cadrul acestei 
întâlniri a fost aceea dacă formula „lumea necreştină” se referă 
la America Latină sau la Europa? Răspunsul a fost dat în sensul 
în care „lumea necreştină” este lumea unde Evanghelia nu a 
fost propovăduită. După această clarificare, titlul „Conferinţă 
Misionară Internaţională” a fost întregit cu analiza 
„problemelor misionare în relație cu lumea necreştină”. 
Comisiile au ales opt teme pentru formulare şi cercetare, în 


“ The History and Records of the Conference together with Addresses 
Delivered at the Evening Meetings, Published for the World Missionary 
Conference by Oliphant, Anderson&Ferrier, Edinburgh and London, and 
the Fleming H. Revell Company, New York, Chicago and Toronto, 1910, p. 35. 
Norman GOODALL, The Ecumenical Movement, What is and what it does?, 
London, Oxford University Press, New York, Toronto, 1966, pp. 9-14. 
Pentru importanţa lui John R. Mott la Edinburgh 1910 vezi: C. Howard 
HOPKINS, John R. Mort. 1865-1955. A Biography, William B. Eerdmans 
Publishing Company, Grand Rapids, 1979, pp. 343-429. Pentru contribuţia 
lui J.H. Oldham vezi: William Richey HOGG, Ecumenical Foundations..., 
pp. 109-110. 

timp ce doisprezece membri au făcut parte din fiecare Comisie, 
sub conducerea unui preşedinte: 

1. Împlinirea  (Propovăduirea) Evangheliei în toată 
lumea necreştină (Carrying the Gospel to all the non-Christian 
World), preşedinte John R. Mott. 

2. Biserica în domeniul misiunii (The Church in the 
Mission Field), preşedinte Rev. J.C. Gibron. 

3. Educaţia în relaţie cu încreştinarea vieții naţionale 
(Education in Relation to the Christianization of National 
Life), preşedinte Rev. Episcop de Birmingham. 

4. Mesajul misionar în relaţie cu religiile necreştine (The 
Missionary Message in Relation to Non-Christian Religions), 
preşedinte Rev. Profesor D.S. Cairns. 

5. Pregătirea misionarilor (The  Preparation of 
Missionaries), preşedinte W. Douglas Mackenyie. 

6. Baza misiunilor (The Home Base of Missions), 
preşedinte Rev. James L. Berton. 

7. Misiuni şi guverne (Missions and Governments), 
preşedinte Lord Balfour de Burbigh. 

8. Cooperarea şi promovarea unităţii (Co-operation and 
the Promotion of Unity), preşedinte Sir A.H.L. Fraser. 


1.2.2 Lucrările Comisiei a IV-a 

Comisia a IV-a, numită Mesajul misionar în relaţie cu 
religiile necreştine (The Missionary Message in Relation to 
Non-Christian Religions), a fost prezidată de D.S. Cairns 
(1862-1946), fost profesor de teologie sistematică la Christ's 
College, Aberdeen. „Alegerea unui teolog sugerează deja că 
Mott şi Oldham căutau pe cineva mai mult decât supravieţuitor 
al religiilor. Dar Cairns a fost mai degrabă un specialist în 
teologie care a venit în atenţia lui Oldham prin interesul comun 
în programele de studiu SCM şi UFCS. Ei au participat 

împreună la întâlnirile Societăţii teologice de la New College, 
Edinburgh”. 

Raportul final însumează 280 de pagini împărțite în șapte 
capitole: I. Introducere, II. Religiile animiste, UI. Religiile 
Chineze, IV. Religiile Japoniei, V. Islamul, VI. Hinduismul, 
VII. Concluzii generale. La întocmirea acestui raport şi-au adus 
aportul corespondenţi din întreaga lume: 25 pentru religiile 
animiste (religiile tradiţionale africane au fost discutate în cadrul 
religiilor animiste), 38 pentru religiile chineze, 28 pentru 
religiile Japoniei, 29 pentru islam şi 65 pentru hinduism. În total 
au fost 185 de corespondenţi care au răspuns întrebărilor 
adresate. Şapte dintre ei au fost femei, două fiind din Asia: 
Burma şi India. „Scopul Comisiei, aşa cum a fost definit de 
Comitetul executiv al Conferinţei, a fost să studieze problemele 
implicate în reprezentarea creştinismului pentru oamenii 
aparţinând lumii necreştine”."* 

Alte probleme discutate au fost în legătură cu religia şi 
cu situația politică, ţinând cont de faptul că mai multe 
schimbări se produseseră peste tot în lume: naționalismul 
specific Orientului, situația musulmanilor din Albania şi din 
Imperiul Otoman, religiile din Arhipeleagul Indonezian ş.a. 
„Metodele misionare de la sfârşitul secolului al XIX-lea şi 
începutul secolului al XX-lea sunt responsabile pentru 
răspândirea Bisericilor creştine în toată lumea. Felurile în care 


* Kenneth CRACKNELL, Justice, Courtesy and Love. Theologians and 
Missionaries Encountering World Religions. 1846-1914, Epworth Press, 
London, 1995, p. 187. 

* Report of Commission IV. The Missionary Message in Relation to 
Non-Christian Religions, with Supplement: Presentation and Discussion of 
the Report in the Conference on 18" June 1910, Published for the World 
Missionary Conference by Oliphant, Anderson&Ferrier, Edinburgh and 
London, and the Fleming H. Revell Company, New York, Chicago and 
Toronto, 1910, p. 1. 

credinţa creştină a fost acceptată în situaţii atât de diferite se 
datorează în primul rând acestor femei şi bărbaţi”. 

W.P. Peterson şi Johannes Warneck au redactat 
secțiunea despre religiile animiste. Peterson a fost profesor la 
Facultatea de Teologie de la Edinburgh în 1907, iar Warneck 
era faimos prin munca sa în Seminar. Georg Own, pionier 
misionar în China, a fost desemnat să lucreze la raportul despre 
Religiile chineze. Pentru islam a fost ales Alfred Garvie 
(1861-1945), iar Robinson a fost însărcinat cu secţiunea despre 
hinduism. C.F. d'Arcy (1859-1938) a fost desemnat pentru 
religiile din Japonia. „Mai întâi trebuie evidenţiat elementul 
creştin cel mai influent pentru necreştini, apoi subliniate 
relaţiile creştine apologetice cu (a) hinduismul, (b) budismul, 
(c) islamul, (d) Religiile animiste”.** Aceste probleme au fost 
prioritățile Conferinţei Internaţionale de la Edinburgh, în 
special pentru Comisia a IV-a. La începutul discuţiilor au fost 
formulate alte 11 întrebări de o mai mică importanţă. 


1.2.2.1 Religiile animiste 

Lista corespondenţilor pentru religiile animiste cuprindea 
oameni ce au contribuit cu lucrări referitoare la aceste credinţe, 
unii dintre misionari fiind lideri şi scriitori pentru diferite 
societăți: R.S. Fyffe şi Geo Whitehead (Societatea pentru 
propovăduirea Evangheliei — Burma) şi Fred Hahn (Societatea 
misionară — Bengal). 

Raportul Comisiei a IV-a însumează 30 de pagini 
despre animism, prezentând valorile religioase ale acestuia, 
obstacolele în calea convertirii la creştinism (morale, 
intelectuale şi sociale), insatisfacţiile cu privire la statutul de 
religie a animismului, atracția şi repulsia față de Evanghelie 
(apelul la Evanghelie şi opoziţia față de aceasta), influenţa 
crescândă a criticismului, influenţa contactului cu animismul 


* Kenneth CRACKNELL, Justice, Courtesy and Love..., p. 194. 
* Kenneth CRACKNELL, Justice, Courtesy and Love..., p. 191. 

pentru credinţa creştină ş.a. „Redactorii Raportului pentru 
religiile animiste au preferat abordarea antropologică a acelora 
care au avut experienţa de primă mâna a teoriilor evoluționiste 
dezvoltate în mediile academice. Încrederea misionarilor cu 
privire la interesul antropologic a contribuit la o mai mare 
apreciere a religiilor africane tradiţionale”. 

Animismul a fost văzut drept „un nume generic pentru 
credinţele religioase mai mult sau mai puţin înapoiate sau 
degradate din întreaga lume; un sistem ce are în centru credința 
într-o putere ocultă a sufletelor indivizilor şi capacitatea de a-şi 
continua existenţa după moarte, dar şi credința în puterea 
similară a altor spirite care provin din spiritele animalelor şi 
plantelor îndreptate către puterile zeilor”. În religiile animiste 
au fost incluse populaţiile Africii (negrii), Americii (indienii), 
Indiei (triburile aborigine), Chinei şi Japoniei (doar formele 
civilizate ale animismului), Europei (ţări unde superstițiile erau 
încă prezente în folclor şi respectate de majoritatea populaţiei). 

Partea referitoare la religiile animiste folosea ideile 
unuia dintre cei mai importanți antropologi şi etnologi din 
Britania şi din întreaga lume: Edward B. Tylor (1832-1917), 
primul titular al catedrei de Antropologie înființată la 
Universitatea din Oxford (1896-1909). În 1871, în urma 
călătoriilor în Africa de Sud, Malaesia şi Polinesia, E.B. Tylor 
a publicat monumentala sa lucrare, Cultura primitivă 
(Primitive Culture), în care a încercat să explice originea şi 
evoluția religiei, definind animismul drept cea mai elementară 
formă a religiei. Explicaţia asupra originii acesteia este credința 


*7 ]. Stanley FRIESEN, Missionary Responses to Tribal Religions at 
Edinburgh 1910, Peter Lang, New York. Washington, D.C., Baltimore. 
Bern. Frankfurt am Main. Berlin. Vienna. Paris, 1996, p. 31. 

*% W.H.T. GAIRDNER, Edinburgh 1910. An Account and Interpretation of 
the World Missionary Conference, Published for The Committee of the 
World Missionary Conference by Oliphant, Anderson&Ferrier, Edinburgh 
and London, 1910, p. 139. 

că toată natura este animată, având un suflet. Din animism a 
evoluat politeismul, iar mai târziu a apărut monoteismul. 

În decursul timpului au fost şi antropologi care au găsit 
că datele lor cu privire la cultura primitivă nu argumentează 
teoria lui Tylor despre animism. Primul critic a fost Andrew 
Lang (1844-1912) în lucrarea Making of Religion (1898), în 
care a respins punctul de vedere al lui Tylor. Lang a încercat să 
demonstreze existența unui „Mare Zeu” la cele mai vechi 
populaţii primitive. R.R. Marett (1866-1943), antropolog 
britanic, a insistat asupra faptului că acest lucru echivalează cu 
magia — experienţa religioasă nu presupune conceptul de suflet 
şi reprezintă un stadiu mult mai vechi decât animismul lui 
Tylor: caracterul preanimist al credinței în mana. În Religia 
preanimistă (Preanimistic Religion, 1900), Marett a încercat să 
demonstreze că prima treaptă a religiei a fost nu o credință 
universală în suflet, ci o emoție a trezirii şi frica în urma 
întâlnirii cu o putere impersonală. 

În documentele Conferinţei de la Edinburgh, E.B. Tylor a 
fost citat numai la începutul capitolului despre animism: „Forma 
de religie cu care tratează această lucrare este descrisă ca 
animism. Teoria animismului scrisă de Tylor se divide în două 
mari dogme: prima, cu privire la spiritele distrugătoare ale 
trupului, a doua, cu privire la alte spirite de sus, din rândul 
zeităţilor”.” Definiţia lui Tylor cu privire la animism — „credinţă 
în spirite” — deschide raportul Comisiei. 

Alte două personalităţi sunt citate în cuprinsul 
raportului: Henry Callaway (1817-1890) şi Henri A. Junod 
(1863-1934), acesta din urmă participând la lucrările 
Conferinţei. „El a contribuit cu o lucrare despre triburile 
Delagoa Bay, care a fost încorporată în articolul Religiile 
animiste, dar numele lui nu apare pe lista misionarilor ce au 
răspuns la întrebări pentru raport şi nici lucrarea sa nu a inclus 


* Report of Commission IV, p. 6. 

întrebările din dosar”.* Însă Callaway şi Junod au avut un rol 
Y Ş 


mai important în raport decât Tylor. Johannes Warnack 
(1867-1944) a fost şi el citat cu lucrarea Forțele vii ale 
Evangheliei (The Living Forces of the Gospel), având mai 
multă experiență misionară în teritoriu decât oricare dintre cei 
prezenţi. Callaway a avut o mare influenţă asupra misionarilor 
din Africa de Sud, folosind o metodă lingvistică asemănătoare 
cu cea a lui Max Miiller (1823-1900): metoda comparativă sau 
comparatistă. Metoda lui Junod a fost similară cu cea a şcolii 
britanice antropologice. Deşi concepția sa nu a fost aceeaşi cu a 
lui Tylor, ideile lor au fost complementare. „Aceste colecţii 
extensive reflectă aprecierea misionarilor asupra acestor culturi 
şi încrederea pe care oamenii trebuie să o aibă în ceilalți, de a 
împărtăşi aceste valori cu ei. Misionarii cu preocupări 
antropologice au adus contribuții importante în studiul 
religiilor din Africa (...). Scrierile misionarilor citate la 
Edinburgh 1910 în ceea ce priveşte religiile africane au fost 
privite ca fiind clasic antropologice şi i-au determinat pe 
misionari să gândească spre o mai umană şi senzitivă apreciere 
a experienţei religioase comune”. 

În timpul diferitelor misiuni întreprinse în zonele 
neevanghelizate au fost identificate mai multe obstacole morale 
în rândul populațiilor necreştine: accentul pus pe senzualitate, 
poziţia defavorabilă a femeii în societate, lipsa de sens a 
păcatului. Printre obstacolele intelectuale întâmpinate s-a 
subliniat ideea că oamenii religiilor animiste sunt ignoranţi. 
„Datorită pregătirii lor intelectuale scăzute, ei au un simţ scăzut 


al cauzelor naturale”. Între obstacolele sociale s-au numărat 


% J. Stanley FRIESEN, Missionary Responses to Tribal Religions at 
Edinburgh 1910, p. 33. Pentru alte teorii care au influenţat secţiunea 
Animistic Religions vezi, în aceeaşi lucrare, capitolele III, IV şi V. 

*1 J. Stanley FRIESEN, Missionary Responses to Tribal Religions at 
Edinburgh 1910, pp. 138-139. 

obiceiurile imorale, orgiile, poligamia, indolenţa, mândria, 
beţia şi, în special, organizarea socială a populațiilor animiste, 
precum obiceiurile locale. 

Îndemnurile cuprinse în raport subliniază faptul că 
misionarii creştini trebuie să studieze şi să cunoască religia şi 
concepția nativă despre lume a celor pe care urmează să-i 
încreştineze. Atitudinea lor trebuie să fie tot timpul stăpânită de 
simpatie şi înțelegere. În acest sens, orice diferenţă de opinie ce 
poate exista este mai mult aparentă decât reală. „Este subliniat 
de majoritatea celor prezenți faptul că există un minim de 
adevăr în toate religiile, Dumnezeu nelăsându-Se fără o 
mărturisire către toţi oamenii”.* Nu există niciun motiv de a 
separa populațiile de ideile şi obiceiurile native acolo unde nu 
este un contrast între acestea şi creştinism. 

În urma discuţiilor au fost identificate cinci puncte de 
contact între creştinism şi religiile animiste: credinţa foarte 
răspândită în existenţa unei Puteri sau Fiinţe Supreme, credinţa 
într-o viaţă după moarte sau cel puţin în nemurirea sufletului, 
ideea şi practica sacrificiului ca punct de legătură sau pregătire 
pentru venirea la creştinism, un sens moral rudimentar şi o 
conştiinţă a păcatului, folosirea rugăciunii de către 
conducătorul spiritual în cazul în care toate celelalte sensuri 
s-au pierdut. Cu toate acestea, doctrina creştină despre 
Dumnezeu apare străină de animism. Acelaşi lucru se întâmplă 
şi cu Evanghelia Răscumpărării prin Hristos, pentru că face 
apel la aspectul eliberării de sub puterile diavolului. În procesul 
propovăduirii Evangheliei trebuie să se scoată în evidenţă 
importanţa speranţei creştine în legătură cu viaţa veşnică şi 
anumite practici religioase, între care se numără rugăciunile, 
mărturisirea păcatelor, slujbele şi tainele Bisericii creștine. În 
acest caz, opoziția adepților animismului față de Evanghelie 
este privită ca opoziţie faţă de cerinţele morale cele mai înalte 


“ Report of Commission IV, p. 22. 

ce condamnă poligamia şi imoralitatea, faţă de îmbunătăţirea 
statului femeii şi faţă de învierea trupului. 

Capitolul despre animism se termină într-un mod 
optimist: „Nu este surprinzător dacă în cadrul acestor 
contribuţii la cercetarea animismului sunt şi ocazii de 
dezamăgire. (...) Din cauza absenței creştinismului, animismul 
a fost o ocazie bună pentru apostolii budismului şi 
mahomedanismului. Ei au multe de învăţat în şcoala lui Hristos 
pe partea etică, reproducând multe caracteristici ale 
creştinismului specifice Predicii de pe Munte — o credinţă de 
copii în Dumnezeu, rugăciune obişnuită, zel în căutarea lui 
Dumnezeu”. 


1.2.2.2 Religiile Asiei 

Una dintre cele mai mari personalități prezente la Conferinţa 
misionară de la Edinburgh, alături de John R. Mott şi J.H. 
Oldham, a fost indianul Vedanayagam Samuel Azariah 
(1874-1945). În anul 1909 el a propus să se creeze un Comitet 
internaţional care să se ocupe cu rezolvarea problemelor 
misionare. „Asemenea cereri, cuvinte şi rugăciuni ale 
asiaticilor au ajutat mult la desfăşurarea lui Edinburgh 1910 şi 
a Consiliului Misionar Internaţional”.% 

La această Conferinţă, Asia a avut un număr redus de 
participanţi. Dintre cei peste 1200 delegaţi şi 59 de societăţi 
misionare din întreaga lume, au fost doar 17 asiatici: 8 din 
India, | din Burma, 3 din China, 1 din Coreea şi 4 din Japonia. 
Aceştia au fost invitaţi de societăţile britanice şi americane fără 
a fi însă direct implicaţi în organizarea comitetelor. „Oricum, 
dacă cineva studiază înregistrările Conferinţei, nu poate decât 
să observe locul important pe care Asia l-a avut în evenimentul 
ca atare, lăsând la o parte influenţa crescândă pe care Asia a 


* Report of Commission IV, pp. 35-36. 
“5 Hans-Ruedi WEBER, Asia and Ecumenical Movement. 1895-1961, SCM 
Press LTD, Bloomsbury Street, London, 1966, p. 130. 

A a SA 46 3 . a ; 
avut-o în cooperarea misionară în general”. * In discuţiile din 


cadrul Comisiei a IV-a, patru dintre cei nouă vorbitori au fost 
asiatici. Astfel, în mesajul misionar în relație cu religiile 
necreştine, asiaticii au avut un rol important, participând nu ca 
reprezentanţi ai comunităţilor lor, „ci ca reprezentanţi ai 
societăților misionare din vest. Cu toate acestea, la Edinburgh 
ei au avut o mare influenţă în ciuda proporției numerice. De la 
un indian, V.S. Azariah, şi de la un chinez, Cheng Ching-yi, au 
venit doi dintre cei mai buni vorbitori la Edinburgh”. 


1.2.2.2.1 Religiile chineze 

Capitolul rezervat religiilor chineze însumează 35 de pagini. 
În el se vorbeşte despre confucianism, budism şi taoism, 
despre diferite religii, secte şi societăţi, cele mai multe din 
provinciile Kansu, Shensi şi Yunnan. La întocmirea 
capitolului şi-au adus contribuţia 38 de corespondenţi, mulți 
dintre ei misionari din China. Acest capitol are în multe 
privinţe aceeaşi topică ca şi cel despre animism, cu câteva 
diferenţe, între care se evidenţiază credinţa în imortalitate şi 
în existenţa unui Zeu Suprem, dar şi o anumită influenţă a 
creştinismului. Trei religii sunt esențiale în aceste teritorii: 
„Religia populaţiei chineze este o  întrepătrundere de 
confucianism, budism şi taoism. Acest lucru este posibil 
deoarece nu există un sistem clar de credinţe şi niciuna dintre 
aceste trei religii nu vine cu o soluţie logică la problemele ce 
apar”."% Populaţia chineză nu pare să ia în serios religiile sale, 
având o credinţă confortabilă într-un Tată ceresc venerabil 
care este peste toate şi le ştie pe toate. „Există însă foarte 
mulţi oameni devotați printre chinezi care încearcă mari şi 


“ Hans-Ruedi WEBER, Asia and Ecumenical Movement... p. 131. 
* William Richey HOGG, Ecumenical Foundations..., p. 135. 
*% Report of Commission IV, p. 38. 

obositoare pelerinaje, care fac jurămintele renunţării de sine, 
respectă posturi epuizante şi alte rituri religioase”. 

Printre cele mai dese obstacole morale întâlnite în 
relația dintre misionarii creștini și reprezentanţii religiilor 
chineze se numără: minciuna înnăscută şi familiară a 
chinezilor, viciul sexual, jocul de noroc, consumarea 
opiumului, atmosfera materialistă, iubirea de bani, zeii cinstiți 
mai ales în scopul obţinerii de beneficii materiale, o uimitoare 
absență a simțului păcatului, mândria rasială. Ca obstacole 
intelectuale, raportul aminteşte scepticismul împreună cu 
superstițiile, inabilitatea crescândă de a aprecia evidenţele şi 
conservatorismul  înnăscut al populației. Confucianismul 
dezvoltă mândria şi prejudecata, tot ceea ce nu este 
confucianism fiind erezie. Obstacolele sociale sunt multe şi 
mari, pentru că „întreaga structură socială este un obstacol. 
Familia este unitatea, iar nu individul. A gândi şi acţiona ca un 
individ este în contradicție cu întreaga viaţă socială chineză. 
Distruge armonia familiei şi îi rupe rădăcinile”. Alte 
obstacole în calea propovăduirii Evangheliei sunt: idolatria, 
cultul strămoşilor, originea străină a creştinismului şi credinţa 
barbară a localnicilor. 

În aceste condiţii, atitudinea misionarilor creştini 
trebuie să fie complexă. Ei trebuie să trateze cu înţelegere 
acele forme în care gândirea religioasă este mărturisită de 
populația chineză în totalitate. Creştinismul nu trebuie 
prezentat ca o religie care îi îndepărtează pe oameni de 
trecutul lor, iar misionarii trebuie să cunoască limba 
localnicilor pentru a descoperi diferenţele mai puţin vizibile. 
„Misionarul trebuie să-şi reamintească că este oaspete într-un 
teritoriu străin şi trebuie să se străduiască să fie constant 


politicos şi curtenitor”. 


“ Report of Commission IV, p. 41. 

Raportul comisiei subliniază mai multe puncte de 
contact între creştinism şi religiile chineze: providenţa divină, 
lumea nevăzută, legea morală, rugăciunea, sacrificiile, 
miracolele, datoria morală, cultivarea caracterului moral, 
sfaturile bune, cultura morală şi practica umanitarismului, 
sinceritatea şi adevărul, regula de aur. Unele dintre cele mai 
importante puncte de atracţie ale creştinismului pentru religiile 
chineze au fost doctrina unităţii lui Dumnezeu, monoteismul, 
Hristos ca eliberatorul de păcate (nu al păcatului ca atare, ci al 
păcatelor în general, diavolii şi viciile, în special acela al 
stricăciunii omului în trup şi suflet), viaţa bună a multor 
creştini şi prietenia oamenilor. „Nu poate fi niciun dubiu că 
dezvoltarea extraordinară a naţiunilor creştine în cunoaşterea 
ştiinţifică şi îndemânarea mecanică, precum şi extraordinara 
forţă şi prosperitate au impresionat profund pe chinezi şi le-au 
trezit admiraţia pentru religie sub aceste schimbări care au 
influenţat atât de puternic şi sub care s-au obținut rezultate 
remarcabile”."? 

Cu toate acestea, sunt şi multe diferenţe între creştinism 
şi religiile chineze: divinitatea lui Hristos, minunile săvârşite 
de Mântuitorul, doctrina păcatului universal şi sublinierea 
creştină a purității vieţii. Taoismul propagă nemurirea într-o 
formă exagerată, budismul are doctrina reîncarnării, iar 
confucianismul nu se angajează în nicio acţiune. Termenii 
confucianişti Shangti (Regula Supremă) şi T'ien (Rai) sunt 
folosiţi frecvent şi pot fi definiți ca fiind esențialul legii morale. 
Printre cărţile citite de chinezi se găsesc traducerile operelor lui 
Huxley, Herbert Spencer, Haeckel şi Voltaire, lucrări care au 
dezvoltat aici, ca şi în Japonia, o atitudine materialistă şi au 
promovat agnosticismul. 

Capitolul se termină cu un cuvânt rostit de un creştin 
chinez: „Am văzut iar şi iar, oriunde şi oricând, că învățătura 
despre iubire lucrează miraculos. Sunt alte două lucruri în 


” Report of Commission IV, p. 61. 

creştinism care îmi apar foarte puternice, şi anume înaltul 
standard al purității şi puterea de a produce curajul moral”. 
Totuşi, întreg capitolul despre religiile chineze le 
caracterizează pe acestea ca fiind influențate de animism. 


1.2.2.2.2 Religiile Japoniei 

Pentru Conferinţa de la Edinburgh din anul 1910 au fost 28 de 
corespondenţi pentru religiile din Japonia. „Problema cu 
Japonia, aşa cum se prezintă lumii astăzi, este una de un 
profund interes şi de o extraordinară dificultate”.”* În acest 
capitol sunt punctate valorile religiilor japoneze, obstacolele, 
nemulțumirile, atitudinea misionarilor, punctele de contact, 
atracțiile şi repulsiile, influenţa gândirii moderne. Japonia a 
fost o naţiune care la acea dată reprezenta hegemonia 
Orientului. Dintr-un alt punct de vedere, Japonia avea un mai 
avansat grad al naturalismului. „Două lucruri mai mult decât 
orice altceva au ţinut Japonia în urmă: primul — dificultatea cu 
care mintea japoneză plasa locul Împăratului, al doilea — însuşi 
Împăratul împăraţilor”. 

Capitolul vorbeşte despre religiile străvechi din 
Japonia:  shintoismul, confucianismul şi budismul, cu 
diferitele lor secte. Ca şi confucianismul, shintoismul nu era 
văzut ca o religie, ci ca un sistem de instrucţiuni morale. Între 
valorile religiilor japoneze se numără cultul în casa 
particulară, cultul public în temple şi ceremoniile în legătură 
cu cultul morților. Toate acestea sunt principii prezente în 
cultul străvechi din Japonia. 

Printre obstacolele morale, intelectuale şi sociale care 
au fost identificate în calea propovăduirii lui Hristos, se 
remarcă: standardele foarte scăzute ale adevărului şi purității, 
dreptatea şi castitatea ca valori de al doilea rang, concubinajul 


*% Report of Commission IV, p. D2. 
” Report of Commission IV, p. 13. 

considerat un obicei, prostituţia, moralitatea (gheişele), casele 
de prostituție, băuturile (sake), neonestitatea comercială, 
mândria oamenilor şi credinţa în Japonia ca ţară cu ascendență 
şi misiune divine, filosofiile tradiționale, credinţele panteiste, 
lupta extraordinară pentru organizarea familiei sau a 
comunităţii, pietatea şi loialitatea pentru cultul strămoşilor, 
„foarte limitata influenţă care este printre oameni în teritoriile 
încreştinate şi politica guvernelor”. 

Atitudinea misionarilor în legătură cu religiile japoneze 
trebuie să ţină cont de aceste obstacole, fiind important ca 
misionarii să adopte o atitudine de înţelegere şi simpatie. Este 
însă o greşeală să se extindă simpatia atât de departe încât să se 
renunţe la specificul creştinismului. O atitudine de respect şi 
prietenie este văzută drept o soluţie bună, dar trebuie afirmat 
mereu că numai creştinismul este religia adevărată. Există şi 
câteva puncte de contact între creştinism şi religiile din 
Japonia: învăţătura despre o Fiinţă Supremă, încrederea într-o 
viaţă viitoare, credinţa într-o lege a cauzalităţii, ideea salvării, 
ideea purificării, învăţătura morală a sistemului nativ, cele cinci 
responsabilităţi (bunăvoința, dreptatea, respectul, înțelepciunea, 
adevărul), loialitatea personală, credinţa în existenţa sufletului, 
cultul şi sărbătorile în cinstea celor morţi. 


1.2.2.2.3 Hinduismul 

Capitolele despre islam şi hinduism „sunt de un mare interes 
intrinsec, datorită marii importanţe religioase şi filosofice 
comparativ cu a celor de care ne-am ocupat până acum”. 
Capitolul despre hinduism cuprins în raport are 65 de 
corespondenţi şi mai mult de 50 de pagini. Începe cu 
prezentarea unei probleme importante: „În încercarea de a 
considera ce mesaj distinct trebuie dat de misionarul creştin 


hinduismului, întâmpinăm dificultatea inițială după care 


*% Report of Commission IV, p. 90. 
“7 H.T. GAIRDNER, Edinburgh 1910... p. 147. 

hinduismul este în primul rând nu o singură religie, ci mai 
multe şi nu are niciun fel de crez sau vreo formă doctrinară. 
Cuvântul hinduism cuprinde un număr de religii care sunt în 
aparenţă inconsistente, cu multe contradicții între ele”."* 

Cea mai mare valoare în hinduism este credinţa în 
oportunitatea unirii cu Divinitatea. Alte valori sunt: doctrina 
răscumpărării (calea bhakti), devoţiunea iubitoare faţă de 
esenţa divină sau Fiinţa Divină, cartea Bhagavad-Gita (un 
poem frumos). Între obstacolele morale, sociale şi intelectuale 
în calea mesajului creștin se numără: absenţa oricărui sens al 
responsabilităţii şi al păcatului, consumul de carne de vacă la 
creştini, existenţa sistemului de caste (cu o consecinţă directă: 
creştinii sunt în afara castelor), ignoranţa unei mari părţi a 
populaţiei, ideile panteiste, caracterul istoric al credinţei 
creştine (în hinduism, istoria este un fenomen limitat), 
concepţia despre Dumnezeu Cel Care suferă (în hinduism, o 
divinitate ce suferă este necunoscută) şi sensul puternic al 
Justiţiei retributive (doctrina despre karma). Sunt identificate 
mai multe discordanţe între creştinism şi hinduism: sistemul 
de caste, învăţătura sau practicile hinduse, multe învățături ale 
Upanişadelor. În acest caz, atitudinea misionarilor creştini în 
legătură cu hinduismul trebuie să fie de înţelegere, mai ales 
faţă de religia străveche a Indiei şi „această înţelegere poate 
fi bazată pe cunoaştere şi nu poate fi rodul emoţiei sau al 
imaginaţiei”. Astfel, este necesar un studiu amănunţit 
asupra hinduismului. 

Există şi unele puncte de legătură între creştinism şi 
hinduism: concepția hindusă despre trinitatea divină, 
sacrificiile şi diferitele ritualuri, ideile celor mai mari filosofi 
indieni: Rămânuja, Râmânanda, Chaitanya, Kabir, Nânak, 
Tukărâm, Tulsi Dâs. Este importantă ideea salvării prin bhakti, 
credinţa în Dumnezeu şi dragostea pentru El, ideea de moksa 


“ Report of Commission IV, p. 156. 
* Report of Commission IV, p. LTL. 

sau răscumpărarea de lumea puterilor celor rele, 
icomprehensibilitatea universală a lui Brahma, credinţa în 
supranatural. „Panteismul în India este mai mult teist decât 
panist, dacă expresia poate fi adoptată. Concepţia despre 
Divinitate este mai evidentă decât cea despre Tot. lar concepţia 
despre încarnare, care prezintă foarte multe defecte şi păreri 
greşite, este fără îndoială nu o părere străină. Această concepție 
este de asemenea asociată cu ideea de acţiune divină pentru 
binele umanităţii, iar bhakti şi bhaktimarga au de asemenea 
afinități cu concepțiile creştine despre dragostea din partea 
oamenilor şi harul din partea lui Dumnezeu”. 

O parte a capitolului, „Credinţa în Dumnezeu şi 
Nemurire”, sugerează că, pe de o parte, hinduismul propagă o 
concepție panteistă, iar, pe de altă parte, oamenii cred în 
nemurirea personală şi în existenţa unui Dumnezeu suprem. 
„Mulţi dintre creştinii nativi nu sunt de acord cu prezentarea 
creştinismului în forme occidentale, dar sunt incapabili să ofere 
orice fel de sugestii în direcţia în care schimbările ar trebui 
făcute. S-ar părea că este o situaţie în care nu este prezentată 
forma occidentală a creştinismului, ci caracterul occidental al 


misionarului, fapt ce creează dificultăţi”.”! 


1.2.2.3 Islamul 

Capitolul despre islam este unul dintre cele mai importante din 
cuprinsul raportului final. Are 34 de pagini şi 29 de 
corespondenţi care şi-au trimis lucrările. Unul dintre ei a fost 
W.H.T. Gairdner (1873-1928), considerat a fi una dintre cele 
mai importante personalități de la Edinburgh. El „a fost de 
asemenea marele biograf al Conferinţei Misionare Internaţionale 
şi a corectat primele două mărturisiri post-Edinburgh despre 
justiţie, curtoazie şi dragoste, din două motive. În primul rând, 
în cartea sa Edinburgh 1910 (în America de Nord, Echoes from 


“ Report of Commission IV, p. 187. 
“1 Report of Commission IV, p. 211. 

Edinburgh 1910) se află un important material despre această 
întâlnire. În al doilea rând, avem în scrierile lui Gairdner din 
această perioadă înregistrarea propriei lui schimbări de 
atitudine. Gairdner şi-a schimbat părerile misionare către o 
poziţie ce se apropie de dialogul interreligios modern”.*? 

În anul 1909 el a publicat două cărţi, D.M. Thorton: un 
studiu al idealurilor şi metodelor misionare (D.M. Thorton: A 
Study in Missionary Ideals and Methods) şi Reproşul islamului 
(The Reproach of Islam). Însă el definea termenul „reproş” 
într-un mod original. „Gairdner nu a înţeles prin reproş altceva 
decât că islamul trebuie să fie înţeles ca un perpetuu 
memorandum către creştinătatea adevăratelor scrisori pierdute 
care-l reprezintă pe Domnul. Pentru că a procedat aşa, 
Mahomed poate fi socotit creştin. Şi lumea din acest timp poate 
fi câştigată pentru Hristos”. Cu trecerea timpului, Gairdner 
şi-a revizuit atitudinea şi şi-a schimbat câteva idei despre islam 
şi numai astfel a fost văzut ca o autoritate în problemele cu 
privire la arabi. În anul 1913 el a publicat un articol, Forţele 
vitale ale creştinismului şi islamului (The Vital Forces of 
Christianity and Islam) în „International Review of Missions”, 
unde vorbea despre o nouă relație între cele două religii în 
legătură cu misiunea creştină şi cu puterea şi influenţa ordinii: 
legătura nu este numai personală, ci şi spirituală. 

În raportul de la Edinburgh se constată că „islamul nu 
este ca celelalte religii de care ne-am ocupat, deoarece a apărut 
mai târziu decât creştinismul şi Mahomed, cu onoare, cere să 
ocupe un loc mai înalt decât Hristos. Deoarece această religie a 
împrumutat nu puţin de la iudaism şi creştinism, nu poate fi 
privită ca o totală formă coruptă de la una sau de la cealaltă. În 
teritoriile Orientului Apropiat ea este parte suprapusă şi parte 
redusă la a supune bisericile creştine”.S 


2 Kenneth CRACKNELL, Justice, Courtesy and Love..., p. 262. 
* Kenneth CRACKNELL, Justice, Courtesy and Love..., p. 266. 
“ Report of Commission IV, p. 124. 

Islamul, ca şi budismul şi creştinismul, vrea să fie 
religia universală. Raportul aminteşte de suniţi şi şiiţi, de 
profeți şi de Coran, de mistici şi de relația cu alte religii. 
Printre valorile islamului sunt amintite: credinţa în 
Dumnezeu, rugăciunea, pelerinajul la Mecca, unele virtuţi, 
misticismul (sufismul în Persia şi Egipt), devoţiunea faţă de 
Husein şi memoria puternică a suferințelor şi greşelilor 
suferite, concepţia despre salvare, ritualurile. Dar există şi 
diferenţe de substanţă între creştinism şi islam: codul moral al 
islamului (poligamia, uşurinţa divorţului, sclavia), educaţia 
sau puterea politică. Astfel, există obstacole morale, 
intelectuale şi sociale în procesul propovăduirii Evangheliei: 
ruptura dintre moralitate şi religie, plăcerea păcatului şi a 
păcătoşeniei în rândul multor musulmani, credința în 
Dumnezeu pierde mult sub aspect moral, laxitatea morală, 
fatalismul, exemplul moral al lui Mahomed care nu este 
model de sfinţenie, mândria musulmanilor în legătură cu 
religia lor (limba arabă ca limbă a Raiului), infailibilitatea 
Coranului, unitatea lui Dumnezeu (doctrina despre Sfânta 
Treime apare musulmanilor ca triteism). 

Misionarii creştini trebuie să abordeze obstacolele ca 
unii ce intenționează să descopere o bună oportunitate în 
transmiterea mesajului evanghelic. „Este imposibil să se 
folosească aceeaşi predică şi aceeaşi manieră personală în cazul 
unui hindus şi al unui musulman. Acest lucru este adevărat 
într-un sens special în islam, cum este pentru evrei, pentru că 
religia mahomedană protestează împotriva credinţei creştine şi 
este în acest sens anti-creştină. Hinduismul, confucianismul şi 
budismul nu au nimic de spus cu privire la lisus Hristos. Ei nu 
Îl au deloc. Islamul contestă Înnomenirea, jertfa, moartea Sa pe 
cruce şi divinitatea Sa. Printre musulmani, misionarul creştin 


nu trebuie numai să laude, ci şi să apere Evanghelia”. 


% Report of Commission IV, p. 138. 

Există câteva puncte de contact între creştinism şi islam 
pe care trebuie să le abordeze fiecare misionar în activitatea sa; 
concepţia despre Dumnezeu, poziţia înaltă care i se acordă lui 
lisus în islam, acceptarea profeților Vechiului Testament, 
acceptarea Cărţilor sacre, unele virtuţi cardinale, sensul 
păcatului. Sunt astfel puncte de legătură şi puncte de separare 
între creştinism şi islam, dar „peste tot Hristos Se poate dovedi 
ca Salvator al omului de păcat. Se poate cere ca învățătura 
creştină, atât cât trezeşte sensul păcatului şi legătura prieteniei 
cu Dumnezeu, să descopere sufletului musulmanului 
necesitatea sa cea mai adâncă înainte de Hristos şi poate fi 
binevenită de la cel ce o întâlneşte; dar poate doar să-i ajute pe 
oameni să realizeze adâncimea necesităţilor lor, aceea că 
misionarii pot pregăti oamenii pentru o recunoaştere a măreției 


slavei lui Hristos”.5 


1.2.3 De la Edinburgh 1910 la Edinburgh 2010 

Forma finală a Raportului Comisiei a IV-a a Conferinţei 
misionare de la Edinburgh din anul 1910 a fost prezentată în 
plen, sâmbătă, 18 iunie. Printre participanţi s-au numărat: 
David Cairns, Robert A. Hume, John Peter Jones, Henry T. 
Hodgkin, Arthur Smith, J.A. Lepsius, S.M. Zwemar, W.H.T. 
Gairdner şi John Morrison. Concluziile raportului sunt 
prezentate în Capitolul al VII-lea ce începe cu trasarea unei noi 
sarcini: „Trebuie să ne străduim să punem în faţa conferinţei 
rezultatul general al întâlnirii noastre, între forțele trăite ale 
Evangheliei şi forțele religiilor necreştine. Venim acum la a 
doua parte a sarcinii noastre. Situaţia spirituală începe aşa cum 
este aici descrisă: cum pot forţele vii ale creştinismului să fie 
antrenate de gândirea creştină şi de orice realitate creştină”. 
Problemele teologice demonstrează faptul că misionarul are 
acelaşi ţel pe care îl urmăreşte şi în viaţa Bisericii. 


“ Report of Commission IV, p. 155. 
S Report of Commission IV, p. 214. 

Raportul vorbeşte despre animism, religiile Chinei, 
religiile Japoniei, budism, islam şi hinduism. Între concluziile 
generale sunt enumerate: necesitatea unei cunoaşterii complete 
şi binevoitoare a religiilor necreştine de către misionari; un 
mare număr de cercetători se pot oferi voluntari pentru munca 
în teritoriu; subiectul trebuie adus în faţa lor prin cercetarea 
comparată a religiilor; munca specială susţinută în teritoriul 
străin în linia care a fost arătată în cadrul întâlnirii; direcțiile de 
cercetare care au fost deschise trebuie să cheme în serviciu un 
număr însemnat de misionari. „Dar cel puţin remarcabil ca 
spectacol din afară, în favoarea Bisericii, este acela care ne-a 
fost prezentat drept o transformare interioară ce este în proces 
în mintea misionarului, schimbarea de perspectivă, 
îndepărtarea vechiului antagonism, centralitatea şi interioritatea 
credinţei în Domnul nostru lisus Hristos, creşterea spiritului 
iubirii printre confraţi şi lume. Încă o dată, Biserica are în faţă 
datoria sa şi încă o dată focul străvechi povăţuitor începe să 
ardă şi să strălucească”.S5 

La finalul raportului se găsesc două anexe, cu referire la 
religiile din Burma (Myanmar), Siam şi Ceylon (Sri Lanka) şi 
cu Baha'ism-ul. În strânsă legătură cu toate concluziile, David 
Cairns a întărit ideea că religia creştină trebuie să-şi extindă 
orizontul. Este necesar un început în recunoaşterea faptului că 
anumitor părți din alte religii trebuie să li se cunoască un tribut. 
„Justiţia, curtoazia şi dragostea sunt conceptele cheie pentru un 
anumit fel de întâlnire cu tradiţiile religioase pe care Cairs le 
avea în minte”. 

W.H.T. Gairdner este cel care a încheiat capitolul 
redactat de Comisia a IV-a: „Aceste reflecţii, care au în ele atât 
de multă anxietate, se termină cu un cuvânt de încredere. 
Frumosul final al raportului, în care tot materialul pare să fie 
cuprins, încă străluceşte şi produce o viziune strălucitoare ca o 


“ Report of Commission IV, p. 274. 
“9 Kenneth CRACKNELL, Justice, Courtesy and Love..., p. 260. 

lumină de speranță solemnă: sfrăvechiul foc care povăţuia 
începe să ardă şi să lumineze”. Impresia generală în legătură 
cu raportul Comisiei a IV-a este că abordarea creştină faţă de 
alte religii („lumea necreştină”) trebuie să fie reprezentată 
printr-o mai bună înţelegere a acestora, prin simpatie şi respect. 

Importanța Conferinţei de la Edinburgh trebuie 
analizată prin ceea ce a urmat după această întâlnire. 
„Conferinţa de la Edinburgh din 1910, deşi nu a exercitat nicio 
putere autoritară asupra bisericilor şi a misiunilor reprezentate 
de liderii lor, s-a dovedit a fi un punct unde acordul general s-a 
manifestat în problemele de strategie misionară, iar această 
strategie a fost îmbogăţită”.”! 

În anul 2010 s-au împlinit 100 de ani de la ceea ce s-a 
considerat a fi Prima Conferinţă misionară desfăşurată la 
Edinburgh. Pregătirile pentru a sărbători aşa cum se cuvine 
acest eveniment au început cu mult timp în urmă şi s-au 
finalizat prin mai multe întâlniri oficiale care au avut loc în 
oraşul scoţian. Pornind de la ideea că în urmă cu 100 de ani 
creştinii din întreaga lume s-au adunat la Edinburgh pentru a 
discuta despre importante probleme misionare pentru acea 
perioadă, întâlnirea din anul 2010 s-a dorit a fi atât o analiză a 
ceea ce s-a întâmplat în lume după prima Conferinţă misionară, 
cât şi un nou îndemn adresat tuturor celor ce doresc să trăiască 
în pace, indiferent de religia pe care o au. 

Între 2-6 iunie 2010 a avut loc la Edinburgh Conferinţa 
în care s-au sărbătorit 100 de ani de la evenimentul începutului 
de sec. XX. Între temele misionare abordate, la întâlnirea 
aniversară s-a scos în evidență şi necesitatea unei bune 
înţelegeri între creştini şi oamenii ce aparţin altor religii. A 
doua temă din cele nouă propuse şi analizate în cadrul 
Conferinţei din secolul nostru se referea la relaţiile dintre 
creştini şi adepţii altor religii (Misiunea creştină printre alte 


7 W.H.T. GAIRDNER, Edinburgh 1910... p. 153. 
7! Norman GOODALL, The Ecumenical Movement... p. 2. 

credințe — Christian Mission among others Faiths). În cadrul 
Conferinţei misionare din 2010 a fost evidenţiată oportunitatea 
propovăduirii mesajului lui Hristos în întreaga lume în spiritul 
poruncii iubirii, aşa cum se desprinde din paginile Sfintei 
Scripturi. De asemenea, s-a accentuat faptul că lumea în care 
trăim şi în care trebuie mărturisit Hristos este o lume 
postmodernă caracterizată prin spiritul plurireligios, ale cărui 
principii şi valori trebuie cunoscute şi respectate. ? 


? <nttp:/Arww.edinburgh2010.org.>, 15 iunie 2015. 


2. Dialogul interreligios în cadrul Consiliului 
Mondial al Bisericilor 


2.1 Începuturile Consiliului Mondial al Bisericilor (CMB) 
Deşi dorinţa ca toate confesiunile creştine să se întâlnească 
pentru a discuta problemele ce le despart, dar și pe cele ce le 
apropie, a fost prezentă încă de la începutul sec. al XX-lea, 
evenimentele istorice ce s-au succedat cu repeziciune (în 
special cele două Războaie Mondiale) nu au permis realizarea 
acestui deziderat. 

În anul 1948 a luat ființă Consiliul Mondial al 
Bisericilor (World Council of Churches —- WCC'%), la 
Amsterdam, ca rezultat al întâlnirii a două curente ecumenice: 
Viaţă şi Muncă (Life and Work) şi Credinţă şi Constituţie 
(Faith and Order). Primul a fost creat în anul 1925, la 
Stockholm (Suedia), din iniţiativa lui Nathan Săderblom 
(Biserica Luterană din Suedia, 1866-1931), având ca scop 
îmbunătăţirea legăturii dintre creştinism şi societate, deci 
colaborarea pe teren practic.* Credinţă şi Constituţie s-a 
format în anul 1927 în urma Conferinţei de la Laussane 


* Nu trebuie confundată Mişcarea Ecumenică cu Consiliul Mondial al 
Bisericilor (CMB). Numai 25% dintre Bisericile creştine sunt membre ale 
CMB. Biserica Catolică numără 50% dintre creştini, ea nefăcând parte din 
CMB. Penticostalii nu fac parte din CMB. În anii '90, Biserica Ortodoxă 
Bulgară şi Biserica Ortodoxă Georgiană au părăsit Consiliul. Se poate spune 
astfel că CMB este un „instrument privilegiat” al Mişcării Ecumenice. A se 
vedea în acest sens, al numărului membrilor în Consiliu, întâlnirea Forumul 
global creştin (Global Christian Forum) care a avut loc în noiembrie 2007, 
la Limuru (Kenya) şi la care au participat atât membri ai Consiliului, cât şi 
ai altor confesiuni şi denominaţiuni creştine care nu fac parte din CMB. 

+ Nathan SODERBLOM, „Sermon at the Closing Service”, în: The 
Ecumenical Movement. An Antholosy of Key Texts and Voices, pp. 15-17. 

(Elveţia) şi a stat sub conducerea lui William Temple (Biserica 
Anglicană, 1881-1944), având ca scop apropierea şi unirea 
Bisericilor pe teren dogmatic. 

Primele încercări de a crea un organism din care să facă 
parte toate Bisericile au început prin întâlnirile de la Londra 
(1937) şi Utrecht (1938), dar s-au împlinit abia în anul 1948, la 
Amsterdam. După crearea în acest an a CMB (WCC), alte 
grupări ecumenice s-au integrat în Consiliu: Mişcarea 
Misionară (Missionary Movement, fondată în anul 1921 de J.H. 
Oldham, parte a Consiliului din anul 1961) şi Consiliul 
Mondial pentru educaţie creştină (World Council of Christian 
Education, creat în anul 1947, parte a CMB începând cu anul 
1971).% 

De la înfiinţarea sa şi până în prezent au avut loc 10 
Adunări generale (General Assemblies) în cadrul Consiliului, 
cu următoarele teme: 

1. Amsterdam (Olanda), 1948 — Dezordinea omului și 
planul lui Dumnezeu (Man 's Disorder and God's Design); 

2. Evanston (SUA), 1954 — Hristos - Speranţa lumii 
(Christ - the Hope of the World); 

3. New Delhi (India), 1961 — isus Hristos - Lumina lumii 
(Jesus Christ - the Light of the World); 

4. Uppsala (Suedia), 1968 — „Jată, Eu fac toate lucrurile 
noi” („, Behold, I Make all Things New); 

5. Nairobi (Kenya), 1975 — lisus Hristos eliberează şi 
uneşte (Jesus Christ Frees and Unites); 

6. Vancouver (Canada), 1983 — lisus Hristos - Viaţa 
lumii (Jesus Christ - the Life of the World); 


7 În legătură cu istoria CMB (WCC) şi a întregii Mişcări Ecumenice vezi: A 
History of the Ecumenical Movement, Third Edition, volume 1 (1517-1948), 
Volume 2 (1948-1968), Edited by Ruth RousE, Stephen Charles NEILL, 
World Council of Churches, Geneva, 1986. Volume 3 (1968-2000), Edited 
by John BRIGGS, Mercy Amba ODUYOYE and Georges TSETSIS, World 
Council of Churches, Geneva, 2004. 

7. Canberra (Australia), 1991 — Vino, Duhule Sfânt - 
reînnoieşte întreaga creaţie (Come, Holy Spirit - Renew the 
Whole Creation); 

8. Harrare (Zimbabwe), 1998 — Întoarcerea la Dumnezeu 
- bucurie în speranţă (Turn to God - Rejoice in Hope); 

9. Porto Alegre (Brazilia), 2006 — Doamne, prin harul 
Tău, transformă lumea (God, in Your Grace, Transform the 
World); 

10. Busan (Coreea de Sud), 2013 — Dumnezeul vieții, 
condu-ne la dreptate şi pace (God of Life, Lead Us to Justice 
and Peace). 

În toată perioada de la înfiinţare şi până în prezent, la 
conducerea Consiliului au fost 7 Secretari generali: W.A. 
Visser't Hooft (1900-1985, Olanda, Biserica Reformată, 
Secretar general între 1948-1966), Eugene Carson Blake 
(1906-1985, SUA, Biserica Unită Presbiteriană, Secretar 
general între 1966-1972), Philip Potter (1921-2015, 
Republica Dominicană, Biserica Metodistă, Secretar general 
între 1972-1985), Emilio Castro (1927-2013, Uruguay, 
Biserica Metodistă, Secretar general între 1985-1992), Konrad 
Raiser (1938-, Germania, Biserica Luterană, Secretar general 
între 1993-2003), Samuel Kobia (1947-, Kenya, Biserica 
Metodistă, Secretar general între 2004-2009), Olav Fykse Tveit 
(Norvegia, Biserica Norvegiei, Secretar general începând cu 
anul 2010). 

Deşi dialogul interreligios nu a constituit punctul 
central al Adunărilor generale ale Consiliului, el nu a fost 
neglijat în cadrul acestor întâlniri. * De multe ori, încercarea de 
a pune întrebări ce privesc dialogul interreligios nu a fost 
încununată de succes. Problemele au apărut încă de la a III-a 
Adunare generală de la New Delhi (1961), s-au înmulţit la a V-a 
Adunare generală de la Nairobi (1991) şi s-au accentuat în anii 


7% Ans J. Van der BENT, Six Hundred Ecumenical Consultations. 1948-1982, 
World Council of Churches, Geneva, 1983, pp. 59-66. 

următori, conducând la poziţii total opuse în ceea ce priveşte 
rolul şi importanţa Consiliului Mondial al Bisericilor. Acest 
lucru a dus la adevărate rupturi între Bisericile membre.” 

Baza dialogului interreligios o constituie răspunsul ce 
trebuie dat la întrebarea ce frământă lumea de astăzi mai mult 
decât în trecut: cum trebuie să relaţioneze creştinii cu adepţii 
altor religii într-o lume în care înţelegerea între oameni trebuie 
să primeze? Începând cu prima Conferinţă Misionară Mondială 
de la Edinburgh 1910, considerată a fi punctul de plecare în 
formarea Consiliului Mondial al Bisericilor, s-au dat mai multe 
răspunsuri la această întrebare. 

Un punct important în cadrul dialogului interreligios l-a 
constituit Conferinţa Internaţională de la Ierusalim (1928 — Viaţa 
şi mesajul creştin în relaţie cu sistemele necreştine — The 
Christian Life and Message in Relation to Non-Christian 
Systems) care a stabilit că, „în primul rând, creştinii îşi unesc 
mâinile cu alți «credincioşi» împotriva amenințării 
secularismului (simbolizat de Revoluţia din Rusia)”. % 
Conferinţa se ocupa mai ales de relaţia dintre creştini şi 
poporul evreu, cel chemat primul să intre în Împărăţia lui 
Dumnezeu. Îndemnul conferinței către reprezentanții religiilor 
necreştine a fost ca aceștia să studieze împreună Scripturile 
pentru a descoperi adevăratul mesaj al Domnului Hristos și 
împreună să coopereze în vederea găsirii celor mai bune soluții 
pentru convieţuirea în lume. S-a accentuat ideea că trebuie să 


7! Reflections of Orthodox Participants. Addressed to the Seventh Assembly of 
the World Council of Churches. Canberra, Australia, 7-20 February 1991”, în: 
Orthodox Visions of Ecumenism. Statements, Messages and Reports on the 
Ecumenical Movement. 1902-1992, Compiled by Gennadios LIMOURIS, WCC 
Publications, Geneva, 1994, pp. 177-179. Aici se poate citi o declaraţie a 
reprezentanţilor Bisericii ortodoxe: „Dialogul cu alte religii nu trebuie să 
compromită identitatea CMB ca un Consiliu al Bisericilor Creştine”. 

“3 Introduction” la: „Dialogue with People of Other Faiths: Towards Better 
Understanding of Our Neighbours”, în: The Ecumenical Movement. An 
Anthology of Key Texts and Voices, p. 393. 

se ţină cont de faptul că religia creştină nu este o religie 
occidentală, ci Hristos aparține la fel de bine populațiilor din 
Africa şi Asia, ca şi celor din Europa și America. 

În finalul raportului se insista asupra faptului că 
„atunci când Evanghelia dragostei lui Dumnezeu vine acasă 
cu putere către inima omului, ea vorbeşte cu fiecare om, nu ca 
musulman sau ca budist, sau ca unui aparținător al oricărui 
sistem, ci doar omului ca om. Și în timp ce studiem pe bună 
dreptate alte religii cu scopul de a-i apropia cu înţelepciune pe 
oameni, în cele din urmă vorbim de la om la om, invitându-i 
pe ei să împărtăşească cu noi iertarea şi viaţa pe care le-am 
dobândit în Hristos”.? 

În cadrul acestei conferinţe s-au ridicat numeroase voci 
care au criticat tendința protestantismului liberal din SUA care 
promova ideea unei religii universale, adoptând astfel un 
sincretism religios camuflat, mai ales cu referire la religuile din 
Asia. Delegații prezenți au subliniat ideea existenţei unor valori 
religioase în alte religii, afirmație cu care mai multe voci nu au 
rezonat, susținând că religia creștină este unica adevărată. Astfel, 
după întâlnirea de la Ierusalim, s-a accentuat controversa dintre 
reprezentanţii taberelor care susțineau sau negau importanța 
dialogului cu alte religii, pornind de la subiecte comune.“ 

După întâlnirea din anul 1928 a fost publicat Raportul 
comisiei de evaluare a laicilor implicaţi în misiunea externă 
(Report of the Commission of Appraisal of the Laymen 's Foreign 
Mission Enquiry), unde era criticată atitudinea exclusivistă a unor 
creştini față de alte religii, accentuându-se faptul că pericolul nu 
vine de la acestea, ci de la sentimentul anti-religios şi de la 
secularism.! 


? “Introduction”, p. 395. 

5 S. Wesley ARIARAJAH, „Dialogue, interfaith”, în: Dictionary of the 
Ecumenical Movement, Second Edition, Edited by Nicholas Lossky et alii, 
W-CC Publications, Geneva, 2002, p. 312. 

5! S. Wesley ARIARAJAH, „Dialogue, interfaith”, p. 312. 

Un răspuns la aceste idei a venit din partea lui Hendrik 
Kraemer, care a publicat cartea Mesajul creştin într-o lume 
necreştină (The Christian Message in a  Non-Christian 
World).” Misionarul olandez pornea de la părerile lui Karl 
Barth şi Emil Brunner după care există o ruptură radicală între 
mesajul lui Hristos şi celelalte religii. Atât pentru Kraemer, 
cât şi pentru Barth, revelația divină se găseşte doar în 
creștinism, singura religie adevărată, iar dialogul interreligios 
era văzut doar ca o pregătire pentru evanghelizare. Această 
poziţie a câştigat teren în următoarele discuţii interreligioase și 
se poate spune că nu a dispărut în totalitate nici în zilele 
noastre. 

Ideile din cartea lui Kraemer au fost preluate în 
discuţiile avute la întâlnirea de la Tambaram (India), în anul 
1938. În ciuda influenţei viziunii misionarului olandez, mai 
mulţi autori s-au opus părerilor sale după care este o diferență 
radicală între învăţăturile Evangheliei și cele specifice altor 
religii. Între aceştia s-au numărat A.G. Hogg, H.H. Farmer şi 
T.C. Chao, care susțineau că nu se poate ca Dumnezeu să fi 
rămas fără mărturisire în alte religii. Astfel, ei vorbeau despre 
existența a două drumuri între Dumnezeu și sufletul omului. 
Problema a rămas deschisă pentru întâlnirile următoare, dar nu 
a primit niciodată un răspuns unanim din partea celor implicaţi 
în dialogul interreligios.s* 


2.2 Amsterdam (1948) 
In anul 1948 a avut loc la Amsterdam (Olanda) prima întâlnire 
a Consiliului Mondial al Bisericilor. Adunarea, numită 


* Hendrik KRAEMER, Zhe Christian Message in a Non-Christian World, 
Harper, New York, 1938. 

55 Israel SELVANAYAGAM, „Interfaith Dialogue”, p. 151. Despre cartea lui 
Kraemer şi despre influenţa pe care aceasta a avut-o în cadrul viitoarelor 
discuţii vezi: Ans J. Van der BENT, „Kraemer, Hendrik”, în: Dictionary of 
the Ecumenical Movement, pp. 652-653. 

* S. Wesley ARIARAJAH, „Dialogue, interfaith”, pp. 312-313. 

Dezordinea omului și planul lui Dumnezeu (Man 's Disorder and 
God's Design), s-a desfăşurat între 22 august şi 4 septembrie. 
Au participat 351 de delegaţi aparţinând celor 147 de Biserici 
membre. Dintre Bisericile ortodoxe au participat doar 
Patriarhia Ecumenică a Constantinopolului, Biserica Ciprului şi 
Biserica Greciei. La această Adunare s-a adoptat Constituţia 
CMB. Această declaraţie a fost completată, definită şi votată 
sub titlul: Biserica, Bisericile şi Consiliul Mondial al 
Bisericilor (The Church, the Churches and the World Council 
0f Churches) de către Comitetul Central, la Toronto (Canada), 
în anul 1950. 

La Adunarea de la Amsterdam nu s-au avut în vedere 
relaţiile dintre creştinism şi celelalte religii. Totuşi, s-a 
specificat faptul că „distincţia dintre naţiunile creştine şi cele 
necreştine trebuie să fie înlăturată”*”, iar în Raportul oficial a 
fost cuprins capitolul Afitudinea creştină faţă de evrei (The 
Christian Approach to the Jews), elaborat de Comitetul al 
IV-lea al Adunării. Acest capitol cuprindea o Introducere, 
cinci subcapitole (Comisia Bisericii de a predica Evanghelia în 
toată lumea — The Church's Commission to Preach the Gospel 
to all Men; Înţelesul special al poporului evreu pentru credinţa 
creştină — The Special Meaning of the Jewish People for 
Christian Faith, Obstacole de depăşit — Barriers to be 
Overcome; Mărturisirea creştină către poporul evreu — The 
Christian Wittness to the Jewish People; Urgenţa creerii 
statului Israel — The Emergence of Israel as a State), două 
recomandări (Către bisericile membre ale Consiliului Mondial 
— To the Member Churches of the World Council, Către 
Consiliul Mondial al Bisericilor — To the World Council of 


55 Ans J. Van der BENT and Diane KESSLER, „WCC Assemblies”, în: 
Dictionary of the Ecumenical Movement, p. 1232. 

5 The First Assembly of the World Council of Churches. Held at Amsterdam, 
August 22" to September 4, 1948, W.A. Visser't HOOFT (Editor), SCM 
PRESS LTD, 56 Bloomsbury Street London, 1949, pp. 160-166. 

Churches), pentru ca în final să fie consemnate discuţiile ce au 
avut loc în cadrul Adunării cu privire la această temă. Nu 
trebuie uitat faptul că prima Adunare generală a Consiliului 
Mondial al Bisericilor a avut loc exact după încheierea celui de 
al Doilea Război Mondial, când milioane de evrei au fost ucişi 
în timpul holocaustului. „Nu trebuie să uităm că ne întâlnim la 
puţin timp după exterminarea a peste 6 milioane de evrei. Cu 
evreii, Dumnezeul nostru ne-a pus într-o strânsă relație de 
solidaritate, unindu-ne destinele prin voinţa Sa”.“” 

Analizând îndemnul Mântuitorului nostru lisus Hristos 
de a merge în toată lumea şi a predica Evanghelia la toată 
făptura, raportul aminteşte de faptul că şi evreii intră în sarcina 
încredinţată de Domnul Hristos. Dar, în planul lui Dumnezeu, 
Israel are o poziție unică, deoarece a fost poporul ales să 
păstreze credinţa în mântuirea noastră. 

În ceea ce priveşte obstacolele ce trebuie îndepărtate în 
realizarea dezideratului creştin, acestea sunt, mai ales, lipsa de 
dragoste pe care adesea creştinii au manifestat-o faţă de evrei, 
precum şi injustiția socială. De multe ori evreii au fost văzuţi 
ca adversari şi, pornind de aici, foarte uşor s-a ajuns la 
antisemitism. „În multe teritorii antisemitismul violent este 
încă ameninţător, iar în alte teritorii evreii sunt subiectul 
multor umilinţe”.58 De aceea, numai dacă se îndepărtează 
aceste prejudecăţi se poate pune în practică, în cadrul 
dialogului cu evreii, ceea ce Dumnezeu a dăruit prin Domnul 
nostru lisus Hristos. 

Deşi prima misiune creştină a fost în rândul evreilor, de 
puţine ori creştinii au reuşit să pună în practică cuvintele 
Mântuitorului în ceea ce priveşte relaţia lor cu poporul ales. De 
aceea, misiunea printre populaţia evreiască trebuie să fie făcută 
de fiecare comunitate creştină în parte şi nu de agenţii speciale. 
În acest sens, trebuie să se pună accent pe o bună cunoaştere a 


* The First Assembly of the World Council of Churches, p. 160. 
* The First Assembly of the World Council of Churches, p. 161. 

istoriei evreilor, precum şi pe o bună pregătire teologică a celor 
angajaţi în această misiune. 

Raportul final al Adunării se opreşte şi asupra 
problemei statului Israel. „Stabilirea statului Israel adaugă o 
dimensiune politică abordării creştinilor în ceea ce-i priveşte pe 
evrei şi amenință să complice antisemitismul cu frica politică şi 
duşmănia”.” Acest lucru se datorează mai ales dificultăţilor 
din teritoriul palestinian. De aceea, abordarea problemei nu 
trebuie să fie doar politică sau socială, ci mai ales morală şi 
spirituală, deoarece atinge însăşi esența vieţii religioase. 
„Indiferent de poziţia ce va fi luată în stabilirea unui stat evreu 
şi cu privire la drepturile sau greşelile evreilor sau arabilor, ale 
creştinilor evrei şi creştinilor arabi implicaţi, Bisericile au 
datoria să se roage şi să lucreze pentru ordine în Palestina, 
pentru că face parte din planul nostru de a restabili ordinea”. 

Recomandările finale sunt adresate atât membrilor CMB, 
cât şi Consiliului însuşi. Către membri, recomandările au în 
vedere reamintirea faptului că îndemnul Mântuitorului Hristos se 
referă şi la evrei, care trebuie tratați cu înţelegere, depăşindu-se 
astfel problemele din trecut. Către Consiliu, recomandările au în 
vedere observarea atentă a relațiilor ce se vor dezvolta între 
creştini şi evrei, mai ales prin depăşirea antisemitismului, prin 
dezvoltarea unei bune relații creştino-evreieşti şi prin o mai 
mare preocupare faţă de înfiinţarea statului Israel. 

Intervenţiile consemnate în raportul oficial au fost în 
legătură cu problemele discutate, centrându-se pe stabilirea de 
relaţii între creştini şi evrei. Unul dintre vorbitori a propus ca 
Adunarea să trimită o scrisoare de prietenie evreilor din 
Amsterdam, demers neaprobat de majoritatea celor prezenți. 


* The First Assembly of the World Council of Churches, p. 162. 
” The First Assembly of the World Council of Churches, p. 163. 

2.3 Evanston (1954) 

A doua Adunare generală a Consiliului Mondial al Bisericilor a 
avut loc la Evanston (SUA) în anul 1954 şi a purtat titlul 
Hristos — Speranţa lumii (Christ — the Hope of the World). S-a 
desfăşurat între 15 şi 31 august şi au participat 502 delegaţi 
aparţinând celor 161 de Biserici membre. Nici această Adunare 
nu a avut ca prioritate discuţiile interreligioase. Totuşi, sunt 
menţionate în Raportul oficial” preocupările în legătură cu 
dialogul cu cei ce aparțin altor religii. Participanţii la discuţiile 
preliminare au fost împărțiți în trei grupuri de lucru, ultimul 
având ca temă Naționalismul şi renaşterea culturală şi 
religioasă (Nationalism and Cultural and Religious 
Renaissance). Forma finală a acestui subcapitol, ce a fost 
inclus în raportul oficial, s-a numit: Naționalismul religios şi 
cultural (Religious and Cultural Nationalism). 

Raportul avea în vedere transformările rapide ce se 
observau în societate, mai ales ca urmare a schimbărilor ce au 
avut loc după terminarea celui de al Doilea Război Mondial. 
Aceste transformări nu avut loc numai în lumea occidentală, ci 
şi pe alte continente, aşa cum erau Africa şi Asia. Violenţa 
crescândă din multe teritorii precum şi impactul comunismului 
în mai multe state din lume au dus la schimbări impresionante 
în ceea ce priveşte deplasarea populațiilor dintr-un loc în altul. 
Urmarea acestui lucru a fost întâlnirea dintre creştinism şi 
diferite religii specifice altor regiuni. „Este o nouă mărturisire 
printre cei ce aparţin religiilor îndepărtate, ca budismul, 
hinduismul sau islamul, că religiile lor deţin soluțiile 
problemelor din lume”.”? 

În acest sens, budismul a început o campanie misionară 
la scară mondială; neo-hinduismul, care recunoaşte câteva 


”! The Christian Hope and the Task of the Church. Six Ecumenical Surveys 
and the Report of the Assembly prepared by the Advisory Commision on the 
Main Theme, 1954, Harper& Brothers Publishers, New York, 1954. 

” The Christian Hope and the Task of the Church, p. 45. 

adevăruri în fiecare religie, crede că poate vindeca bolile 
secolului nostru, mai ales pe cele spirituale şi morale; islamul 
declara că este singura religie universală şi că depăşirea 
problemelor actuale este posibilă numai pentru cei ce se 
convertesc; populaţiile africane căutau să-şi reînvie credințele 
străvechi şi să le adapteze necesităţilor actuale. 

Participanţii la discuţii remarcau câteva oportunități în 
pătrunderea diferitelor religii în spaţiul creştin: anumite valori 
umanitare, preocuparea pentru dreptatea socială, pentru condiţii 
de viaţă mai bune, pentru păstrarea culturii proprii, alături de 
dorinţa spre o mai bună înţelegere ce trebuie să existe între 
oameni. Însă acestea trebuie înţelese într-un mod corect, 
deoarece religiile nu pot nega faptul că întâmpină nenumărate 
dificultăţi în ceea ce priveşte rezolvarea diferitelor probleme 
ridicate de societate. 

În acest caz, participanţii la Adunare s-au oprit mai 
ales la lumea musulmană şi la specificul ei din Asia şi 
Africa. Această religie este posterioară creştinismului, dar în 
acelaşi timp are multe elemente ce trimit la acesta, elemente 
care, de multe ori, intră în contradicție cu preceptele 
creştine. „Este o învăţătură care vorbeşte de ultimele zile 
când un  mântuitor, adevăratul mântuitor trimis de 
Dumnezeu, va veni să reformeze lumea, în concordanţă cu 
învăţăturile musulmane. Va fi ziua triumfului religiei 
islamice”. Islamul a exprimat mereu înţelegerea vieţii în 
acord cu legea sfântă (Sharia), care se crede a fi revelată prin 
profetul suprem, Mahomed. În această Lege este descrisă 
adevărata societate, aşa cum ar trebui să existe în realitate. 
Deşi venirea unui mântuitor nu mai are impactul pe care îl 
avea în trecut, o altă caracteristică a islamului câştigă tot mai 
mult teren în lumea actuală: „naționalismul ca expresia cea 
mai adecvată a propriei înţelegeri religioase a politicului, 
culturii şi vieţii sociale, incluzând chiar credinţa că islamul 


” The Christian Hope and the Task of the Church, p. 46. 

poate vindeca bolile omenirii”. Această părere stă în 
legătură cu ideea universalităţii islamului şi cu dorinţa de 
stăpânire a întregului pământ. 

În acest context, Biserica creştină trebuie să 
propovăduiască Evanghelia având în centru credința în 
dragostea lui Dumnezeu Care ne-a răscumpărat din păcat şi ne 
vindecă pe fiecare în parte, indiferent de timpul şi locul în care 
trăim. Creştinii trebuie să fie conştienţi de datoria lor de a 
răspunde încercărilor ridicate de societate, deoarece valorile 
creştine sunt universale şi pot depăşi problemele timpului. Mai 
ales în Asia şi în Africa, Evanghelia trebuie propovăduită 
punându-se accent pe universalitatea mântuirii în Hristos. 
„Hristos este Domn a/ istoriei. El este Domn în istorie. El este 
Domn dincolo de istorie”. 

Începând de la a doua Adunare generală a CMB, de la 
Evanston (1954) şi până la cea de a treia, de la New Delhi (1961), 
s-au desfăşurat mai multe întâlniri ce au avut în centru dialogul 
interreligios: Davos (Elveţia, 21-25 iulie, 1955, Creștinismul şi 
religiile necreştine — Christianity and Non-Christian Religions), 
Nagpur (India, 10-13 octombrie, 1960, Concepţiile hindusă și 
creștină despre om — Hindu and Christian Views of Man), 
Hong Kong (21-26 noiembrie 1960, Cuvântul lui Dumnezeu şi 
credinţele chinezilor — The Word of God and the Living Faiths 
of the Chinese) şi Rangoon (Burma, 21-26 februarie 1961, 
Întâlnire budisto-creştină — Buddhist-Christian Encounter). 

Analizând temele principale, se poate observa interesul 
din ce în ce mai mare pentru întâlnirile dintre creştini şi 
reprezentanţii diferitelor religii, în încercarea de a găsi 
răspunsuri comune întrebărilor ridicate şi de a schiţa soluţii 
diferitelor probleme pe care credincioşii le întâmpinau în noua 
structură politică, economică și socială ce se instaura în 


” The Christian Hope and the Task of the Church, p. 47. 
” The Christian Hope and the Task of the Church, p. 49. 
% Ans J. Van der BENT, Six Hundred Ecumenical Consultations..., p. 59. 

întreaga lume. De asemenea, se poate observa aria destul de 
largă a subiectelor ce s-au aflat în centrul preocupărilor, 
precum şi încercarea de a extinde aceste discuţii în teritorii cât 
mai variate, tocmai pentru a fi cât mai rodnice, ţinându-se cont 
de problemele şi necesităţile specifice fiecărei zone geografice. 


2.4 New Delhi (1961) 

A treia Adunare generală a Consiliului Mondial al Bisericilor a 
avut loc în anul 1961, la New Delhi (India), între 19 noiembrie 
şi 5 decembrie. A fost ales ca titlu /isus Hristos — Lumina lumii 
(Jesus Christ — the Light of the World), iar la întâlnire au 
participat 577 de delegați din 197 de Biserici membre. Pentru 
prima dată un mare număr al participanţilor a aparţinut 
Bisericilor ortodoxe. „Din cei aproape 400 de milioane de 
creştini care aparțin Bisericilor membre CMB, aproape 140 de 
milioane sunt ortodocşi”.” Deşi titlul întâlnirii avea o nuanţă 
hristocentrică, discuţiile s-au referit şi la relaţiile creştinilor cu 
cei de alte religii. 

Prima secţiune a Adunării a avut în prim-plan problema 
teologică a felului în care trebuie privite celelalte religii în 
lumina învăţăturii Mântuitorului lisus Hristos, proclamat ca 
Domn şi Salvator la toate naţiunile şi în toate sectoarele vieţii. 
Această afirmație îi încorporează şi pe cei ce încă nu L-au 
cunoscut, deoarece Hristos îmbrăţişează întreaga creație. 
„Suntem conştienţi că acest mare adevăr are implicaţii adânci 
atunci când mergem să întâlnim oameni ce aparţin altor religii. 
Dar sunt diferenţe de opinii printre noi atunci când trebuie să 
definim relația şi responsabilitatea pe care trebuie să le avem 


printre cei de alte credinţe”.%$ 


”7 Ans J. Van der BENT and Diane KESSLER, „WCC Assemblies”, p. 1234. 

% The New Delhi Report. The Third Assembly of the World Council of 
Churches 1961, SCM PRESS LTD, Bloomsbury Street London, 1962, 
p. 81. 

Participanţii la întâlnire au accentuat necesitatea 
studierii mai amănunțite a relației pe care creştinii trebuie să o 
aibă cu reprezentanţii altor religii. „În biserici noi avem o 
mică înţelegere a revelației, dragostei şi puterii pe care 
Dumnezeu a dat-o oamenilor de alte credințe sau fără 
credinţă, sau a schimbărilor ce apar în alte religii ca urmare a 
întâlnirii cu creştinismul”. Hristos se adresează celor ce 
aparțin altor religii prin vocea creştinilor care-L mărturisesc 
în orice împrejurare. 

Cel care a fost implicat cel mai mult în realizarea 
dialogului cu reprezentanţii altor credințe a fost P.D. 
Devanandan (1901-1962), care a accentuat ideea unei bune 
propovăduiri a fundamentelor biblice cu referire expresă la 
adevărul mesajului lui Hristos. „Raportul s-a ocupat de 
asemenea cu problema dialogului. Văzând această problemă ca 
o dificultate de comunicare, raportul înţelege dialogul ca un 
aspect al evanghelizării. De asemenea, în legătură cu 
necesitatea dialogului, trebuie ţinut cont de stilul de viaţă 
specific unui mileniu pluralist”.19% 

Adunarea generală de la New Delhi a adoptat o 
rezoluţie împotriva antisemitismului, ce porneşte de la 
cuvintele folosite la prima Adunare generală de la Amsterdam, 
din anul 1948: „Chemăm toate bisericile reprezentate aici să 
denunțe antisemitismul, nu contează de ce origine, ca fiind 
absolut diferit de mărturisirea şi practica credinţei creştine”. 0! 
Participanţii au constatat că şi după Amsterdam situaţia 
discriminatoare a continuat să existe în teritoriile în care se 
găseau evrei. De aceea, toate Bisericile sunt chemate să 
urgenteze eforturile pe care le întreprind pentru a opri 
manifestările antisemite din întreaga lume. „Evreii sunt primii 


” The New Delhi Report, p. 82. 

1% Living Faiths and the Ecumenical Movement, Edited by S.J]. SAMARTHA, 
World Council of Churches, Geneva, 1971, p. 63. 

'9! The New Delhi Report, p. 148. 

care l-au acceptat pe lisus şi, în acelaşi timp, evreii nu sunt 
singurii care încă nu Îl recunosc pe Lisus”.!% 

Una dintre intervenţiile notabile în acest sens a fost cea 
a lui Makary El Souriany (Biserica Coptă din Egipt), care a 
ținut să sublinieze că niciun studiu cu privire la istoria 
poporului evreu nu stă în sprijinul unei atitudini rasiste, care a 
afectat atâţia ani relațiile cu evreii. 

După încheierea lucrărilor Adunării generale de la New 
Delhi s-a creat, în cadrul Consiliului Mondial al Bisericilor, un 
oficiu pentru Dialogul cu populațiile aparţinând altor credinţe 
şi ideologii (Dialogue with People of Living Faiths and 
Ideologies). Începând cu această Adunare, în toate celelalte 
întâlniri s-a discutat problema dialogului interreligios, a relației 
ce trebuie să existe între creştinism şi alte religii, precum şi a 
felului în care trebuie să se creioneze un răspuns în legătură cu 
schimbările religioase din întreaga lume. 

Ideile cu privire la raportul cu alte religii au fost 
preluate şi aprofundate la întâlnirile de la New Mexico (1963) 
şi Bangkok (1964). Declaraţia de la această ultimă consultare, 
Întâlnirea creștinilor cu oamenii altor credinţe (Christian 
Encounter with Men of Other Beliefs), a inclus revizuiri ale 
textelor precedente, ținând cont de realitățile specifice Asiei, 
pornind de la controversele ce au urmat întâlnirii de la 
Tambaram (1938). 


2.5 Uppsala (1968) 

A patra Adunare generală în cadrul Consiliului Mondial al 
Bisericilor a avut loc la Uppsala (Suedia) şi a purtat titlul: 
„lată, Eu le fac pe toate noi” (,,Behold, I Make All Things 
New”). S-a desfăşurat între 4-20 iulie 1968, participând 704 
delegaţi din 235 de Biserici membre. Adunarea de la Uppsala a 


'% The New Delhi Report, p. 148. 

fost considerată „cea mai activistă şi orientată politic”!% dintre 
toate întâlnirile de până atunci şi, probabil, dintre cele ce au 
urmat. A fost sfârşitul unei perioade în cadrul mişcării 
ecumenice şi începutul unui proces nou. „Nu va fi posibil să se 
aprecieze importanța Adunării, limitele sale sau implicaţiile 
pentru viitor, fără o atenţie sporită asupra a ceea ce s-a 
întâmplat în lume în anul 1968”.1% La această Adunare multe 
Biserici ortodoxe au aderat la Consiliul Mondial al Bisericilor. 

Odată cu întâlnirea de la Uppsala au luat fiinţă mai 
multe programe şi comisii în cadrul CMB: Programul de 
combatere a rasismului, Comisia ce se ocupă de problemele de 
participare a bisericilor în promovarea ecumenismului, o 
Subcomisie ce se ocupă de educaţie, Programul care se ocupă 
de Dialogul cu oamenii ce aparţin altor credinţe şi ideologii 
(Dialogue with people of Living Faiths and Ideologies). 

Discuţiile de la Uppsala referitoare la problema 
dialogului interreligios au stat în legătură cu ceea ce s-a hotărât 
în cadrul Bisericii romano-catolice la Consiliul II Vatican 
(1962-1965). 

O întâlnire care a precedat a patra Adunare generală a 
CMB a avut loc în oraşul Kandy (Sri Lanka), între 27 februarie 


1% Ans J]. Van der BENT and Diane KESSLER, „WCC Assemblies”, p. 1234. 
În legătură cu discursurile ce s-au ţinut la Uppsala: Uppsala Report, 1968, 
ed. by Norman GOODALL, Geneva, WCC, 1968; Unity of Mankind. 
Speeches from the Fourth Assembly of the World Council of Churches, 
Uppsala 1968, edited by Albert H. Van Den HEUvEL, World Council of 
Churches, Geneva, 1969. 

19 The Ecumenical Advance. A History of the Ecumenical Movement, 
volume 2 (1948-1968), Harold E. FEY (Editor), Second Edition with 
updated bibliography, World Council of Churches, Geneva, 1970, p. 413. 
Nefiind aici locul pentru o istorie a anului 1968, vom menţiona doar câteva 
evenimente esenţiale: dezvoltarea rapidă a tehnologiei ce a condus la o 
destabilizare în vechea structură a societăţii; efectele celui de-al Doilea 
Război Mondial şi iminenta desfăşurare a altora; moartea tragică a lui 
Martin Luther King cu câteva zile înainte de începerea Adunării, unde era 
invitat să ţină un discurs. 

şi 6 martie 1967 (Dialogul creștin cu oamenii altor credinţe — 
Christian Dialogue with Men of Other Faiths). Importanţa 
întâlnirii s-a arătat în faptul că a adus împreună, pentru prima 
dată, teologi ortodocşi, catolici şi protestanți care au discutat 
despre natura relațiilor dintre creştini şi oamenii ce aparțin 
altor religii. În documentul aprobat se afirma faptul că toți 
oamenii sunt creaţi de Dumnezeu, deci toţi au aceeaşi natură 
umană, şi totodată sublinia faptul că lisus Hristos vorbeşte 
oamenilor altor religii prin creştini şi creştinilor prin adepţii 
altor religii. S-a redactat o declarație comună şi s-au fixat 
liniile generale în procesul de promovare a dialogului 
interreligios. În acelaşi timp, întâlnirea a reprezentat un 
moment oportun pentru Kenneth Cragg să pună sub semnul 
întrebării abordarea şi concluziile lui Kraemer şi ale lui Barth. 
După întâlnirea de la Kandy, CMB a emis un document în 
care atrăgea atenția asupra pericolului creării unui front 
religios comun între anumite Biserici fără să se ţină cont şi de 
părerile celorlalți parteneri.'% 

La Uppsala problema dialogului interreligios a ocupat 
un rol important ce s-a putut observa mai bine în ceea ce a 
urmat acestei Adunări. În anul 1969 a luat ființă, în cadrul 
Consiliului Mondial al Bisericilor, departamentul Cuvântul lui 
Dumnezeu şi credinţele oamenilor (The Word of God and the 
Living Faiths of Men). Director al acestui program a fost numit 
Stanley J. Samartha (1920-2001)'%, din India, sub a cărui 
conducere dialogul  interreligios a cunoscut un avânt 
nemaiîntâlnit până atunci. Schimbarea de perspectivă în 
favoarea dialogului s-a datorat concluziilor și deschiderii 
manifestate la întâlnirea de la Kandy și la Adunarea de la 


195 Ans J. Van der BENT, Six Hundred Ecumenical Consultations..., p. 60. 

1% Despre Stanley J. SAMARTHA şi importanţa lui în cadrul dialogului 
interreligios vezi: Ans J]. Van der BENT, „Samartha, Stanley Jedidiah”, în: 
Dictionary of the Ecumenical Movement, pp. 1014-1015. 

Uppsala, S.J. Samartha dovedindu-se a fi persoana potrivită în 
promovarea acestei direcţii. 

În această perioadă s-a dezvoltat și un alt fel de dialog 
ce a pus accentul nu doar pe întâlnirile bilaterale, ci şi pe cele 
multilaterale. În acest sens, reprezentanţi ai creştinismului, 
hinduismului, budismului şi islamului s-au angajat în 
organizarea şi desfăşurarea a numeroase întâlniri, aşa cum a 
fost cea organizată la Ajaltoun (Liban, 16-25 martie 1970, 
Dialogul între oamenii credințelor vii — Dialogue between Men 
of Living Faiths). S-a aprobat un plan pe o perioadă mai lungă 
de timp ce avea în centru programul diferitelor întâlniri 
interreligioase. Pentru prima dată o întâlnire organizată de 
CMB a pus laolaltă hinduişti, budişti, musulmani şi creştini. De 
asemenea, s-a pus mai mult accent pe necesitatea experienţei 
dialogului  interreligios decât pe discuţiile academice. 
Concluziile întâlnirii au fost redactate în ceea ce avea să poarte 
numele Memorandumul  Ajaltoun despre dialogul dintre 
oamenii credințelor vii (Ajaltoun Memorandum on Dialogue 
between Men of Living Faiths): trebuie analizate împreună 
experiențele în urma consultațiilor între creştini şi oamenii 
majoritari din Asia ce aparţin altor tradiţii religioase pentru a 
învăţa reciproc din experienţele celorlalți.” 

Alte întâlniri multilaterale au avut loc la Ziirich (Elveţia, 
Creștinii în dialog cu oamenii altor credințe — Christians in 
Dialogue with Men of Other Faiths, 20-23 mai 1970. A fost 
urmarea întâlnirii de la Ajaltoun. Creştini din locuri diferite şi 
de confesiuni diferite au discutat problemele ridicate în urma 
experienţei dialogului cu reprezentanţii altor religii. În raportul 
final se vorbeşte despre contextul comun în care trăiesc 
creștinii şi adepții altor religii şi despre faptul că împreună 


19 Ans J. Van der BENT, Six Hundred Ecumenical Consultations..., p. 60; 
Meeting in Faith. Twenty Years of Christian-Muslim  Conversations 
Sponsored by the World Council of Churches, Compiled by Stuart E. 
BROWN, WCC Publications, Geneva, 1989, pp. 6-20. 

trebuie să acționeze în vederea depășirii obstacolelor întâlnite, 
manifestând respect şi înţelegere reciprocă)'%; Bangkok 
(Thailanda, 1973. Pentru prima dată într-o Conferinţă despre 
misiune şi evanghelizare s-au discutat şi probleme ce aveau în 
centru dialogul interreligios, pornind de la raportul dintre 
creştinism şi budism în teritoriile asiatice. S-a discutat despre 
înţelesul salvării în creştinism şi în alte religii, precum şi 
despre raportul dintre dialogul  interreligios şi 
evanghelizare).% 

O întâlnire importantă a avut loc în anul 1971 la 
Addis Ababa (Etiopia), unde s-a aprobat O declaraţie 
interimară de politică şi linii directoare (4n Interim Policy 
Statement and Guidelines). În această declaraţie se accentua 
importanţa întâlnirilor locale, regionale şi internaţionale, mai 
ales cele bilaterale, care să răspundă iniţiativelor venite din 
partea adepților altor religii şi ideologii în vederea unei 
viitoare întâlniri cu un număr mai mare de participanţi. De 
asemenea, s-au ridicat probleme legate de organizarea 
Departamentului ce se ocupa de dialogul interreligios.!! 
Acest text a fost discutat în zece grupuri separate şi în trei 
sesiuni plenare. În introducerea textului se vorbeşte despre 
importanţa dialogului pentru oameni în general, ţinând cont 
mai ales de faptul că societatea se defineşte printr-o 
organizare pluralistă, tendinţa fiind spre realizarea unei mari 
comunităţi umane. Dialogul cu oamenii ce aparţin altor 
credinţe este susținut de evenimentul unic al Întrupării Fiului 
lui Dumnezeu Care S-a făcut om pentru toți oamenii. 
Adunarea generală a CMB de la Uppsala a întărit această 


19% Ans J. Van der BENT, Six Hundred Ecumenical Consultations..., pp. 60-61. 
'% Uppsala to Nairobi. 1968-1975. Report of the Central Committee to the 
Fifth Assembly of the World Council of Churches, David Enderton JOHNSON 
(General Editor), Published in collaboration with the World Council of 
Churches by Friendship Press, New York and London, 1975, p. 100. 

"9 Uppsala to Nairobi, p. 99. 

idee atunci când a afirmat că dialogul este o necesitate a 
timpurilor noastre, iar abordarea creştină a celorlalte religii 
trebuie să fie umană, personală, relevantă şi umilă. 

Ținând cont de toate aceste considerente, ce reprezintă 
adevăraţi paşi înainte în drumul mărturisirii lui Hristos în 
întreaga lume, trebuie observat faptul că dialogul, în diferite 
regiuni şi cu anumite religii, deschide oportunităţi nemărginite 
în dorinţa apropierii dintre oamenii cu credinţe diferite. Dar 
dialogul nu presupune doar discuţii, ci implică persoane umane 
ce vin, de multe ori, cu prejudecățile istoriei. În cele mai multe 
cazuri, acestea sunt înlăturate în urma întâlnirii cu vecinii de 
alte religii. Astfel, dialogul deschide noi oportunități de 
înţelegere atât a propriei credinţe, cât şi a credinţei aproapelui. 
Ca să se concretizeze aceste scopuri trebuie ca dialogul, 
bilateral sau multilateral, să fie realizat în libertate pentru ca 
fiecare participant să poată exprima propriile impresii şi păreri. 
Pentru creştini, în aceste discuţii se pun întrebări teologice 
esenţiale ce aşteaptă răspunsuri imediate: care sunt implicaţiile 
teologice fundamentale ale dialogului?; care este relaţia dintre 
dialog, misiune şi mărturisire?; cum trebuie înţeles şi practicat 
dialogul în contextul relației cu populaţiile indigene? 

Pentru răspunsuri satisfăcătoare la aceste întrebări, ce îi 
frământă pe creştinii de pretutindeni, indiferent de confesiunea 
religioasă căreia îi aparţin, textul face mai multe recomandări: 
trebuie formaţi oameni de perspectivă care să se implice în 
dialogul interreligios; Bisericile, care îşi trimit reprezentanţi la 
aceste discuţii, trebuie să ştie că există mai multe linii 
directoare ale dialogului în care se pot implica; se fac 
recomandări pentru implicarea activă în dialog a Institutului 
ecumenic din Bossey; pentru o mai bună desfăşurare a 
dialogului se recomandă ca acesta să fie, pe cât posibil, 
organizat sub patronajul Consiliului Mondial al Bisericilor; în 

acest sens, dialogul bilateral, deşi rămâne prioritar, trebuie 
îmbinat cu cel multilateral.!!! 

Aceste întâlniri şi preocupări constante au arătat grija 
pe care CMB a avut-o pentru dialogul ce trebuie purtat cu 
oamenii ce aparţin altor religii, în acest sens un rol important 
avându-l $.J. Samartha, primul director al Programului. S-au 
ivit însă şi o serie de probleme care au arătat faptul că drumul 
este lung şi anevoios. Pe de o parte, cei ce lucrau în acest 
Departament trebuiau să înlăture suspiciunile ridicate de 
partenerii de dialog, care vedeau de multe ori în aceste 
întâlniri noi forme de evanghelizare. Pe de altă parte, s-au 
făcut auzite voci în cadrul Consiliului care nu recunoşteau 
importanța  „macroecumenismului”, așa cum era numit 
dialogul interreligios, insistând pe necesitatea şi prioritatea 
dialogului dintre confesiunile creştine. 

Între 17-26 aprilie 1974 a avut loc la Colombo (Sri 
Lanka) o întâlnire multilaterală unde s-a încercat fixarea unui 
program de lucru şi o definiție a dialogului interreligios.!!? 
Titlul, Spre o comunitate mondială: resurse şi responsabilități 
pentru  viețuirea împreună (Towards World Community: 
Resources and Responsibilities for Living Together), punea în 
evidență importanţa dialogului pentru cei ce aparţin diferitelor 
religii şi care trăiesc în aceeaşi arie geografică. Pe de altă parte, 
CMB nu era privit ca o supraorganizaţie, ci înţeles ca un loc de 
discuţii ce avea ca scop buna vieţuire a oamenilor ce aparţin 
diferitelor credinţe. S-a specificat faptul că fiecare tradiție are 
resursele necesare pentru o conviețuire în pace, indiferent de 
aria geografică în care trăiesc adepții diferitelor religii. 

O altă întâlnire importantă a avut loc între 19-24 mai 
1975 la Cartigny (Elveţia, Credință și ideologii — Faith and 


1! The World Council of Churches and Dialogue with People of Living 
Faith and Ideologies. An Interim Policy Statement and Guide-Lines”, în: 
Living Faiths and Ecumenical Movement, pp. 47-54. 

"12 Ans J. Van der BENT, Six Hundred Ecumenical Consultations.... pp. 61-62. 

Ideologies), având ca temă raportul dintre credință şi diversele 
ideologii care au un impact, sub diferite forme, asupra 
creștinismului din întreaga lume. 

Această perioadă de timp se caracterizează prin 
schimbarea de perspectivă în ceea ce priveşte natura şi 
importanţa dialogului interreligios. Astfel, dialogul a fost 
înțeles ca o necesitate, ținând cont de faptul că angajează 
oameni ce aparțin unor tradiţii religioase diferite, dar trăiesc în 
aceleaşi teritorii. „Dialogul a fost văzut nu doar ca o modalitate 
de a fi informat despre credințele celorlalți, ci şi ca o 
redescoperire a dimensiunilor esențiale ale propriei tradiții 
religioase. Au fost recunoscute și afirmate beneficiile 


1. vie 


împreună pentru scopuri bune”.!!? 


2.6 Nairobi (1975) 
A cincea Adunare generală a Consiliului Mondial al Bisericilor 
a avut loc în Nairobi (Kenia) între 23 noiembrie şi 10 
decembrie 1975 şi a purtat titlul: Jisus Hristos eliberează şi 
uneşte (Jesus Christ Frees and Unites). Au participat 676 
delegaţi din 285 Biserici membre. Această Adunare şi-a 
concentrat atenția pe întărirea relațiilor dintre parteneri, 
elaborând mai multe declaraţii teologice în acest sens. „Printre 
discuţiile polemice a fost şi dialogul cu alte religii”.!!* 
Polemica începuse încă de la întâlnirile precedente şi 
avea în centru importanţa dialogului şi rolul pe care trebuie să-l 
ocupe în cadrul Consiliului. „Lensiunea a apărut de la 
deschiderea celei de a cincea Adunări a CMB de la Nairobi 
1975. Nairobi a marcat pentru prima dată faptul că CMB 
acordă o importanţă crescândă dialogului interreligios la nivel 
de Adunare generală şi a fost prima Adunare la care 
reprezentanţi ai altor religii din lume — un evreu, un musulman, 


115 S. Wesley ARIARAJAH, „Dialogue, interfaith”, p. 314. 
114 Ans ]. Van der BENT and Diane KESSLER, „WCC Assemblies”, p. 1235. 

un hindus, un budist şi un şikit — au fost invitați ca 
observatori”. 


Una din cele şase secţiuni ale Adunării a fost intitulată 
În căutarea comuniunii — împreună căutare a oamenilor 
aparținând diferitelor credinţe, culturi şi ideologii (Seeking 
Community — the Common Search of People of Various Faiths, 
Cultures and Ideologies). La această secțiune au participat ca 
invitaţi şi cinci reprezentanți ai altor religii. „Dialogul cu 
oamenii ce aparţin altor credinţe şi ideologii a reprezentat o 
preocupare permanentă în istoria ecumenismului. Dacă este 
înţeles ca un efort de a stabili un drum cu două direcţii pe o 
stradă, atunci cel mai uşor semn de văzut este încercarea de a 
descoperi valorile pozitive în religie şi în cultură. Oricum, ceea 
ce este absolut nou după Uppsala este necesitatea recunoaşterii 
de către biserici a realității pluraliste a lumii şi modul în care 
aceasta s-a reflectat în schimbările structurale, în declaraţiile 
recente şi în activitatea Consiliului Mondial”.!!€ 

La Nairobi, dialogul interreligios a fost înțeles ca o 
continuare şi, în acelaşi timp, ca un pas înainte a ceea ce s-a 
început la Evanston şi New Delhi şi s-a accentuat la Uppsala. 
„De exemplu Evanston (1954), referindu-se la renaşterea 
religiilor şi ideologiilor necreştine, spunea că: nu este neapărat 
adevărul acestor sisteme de gândire şi simţire care le face 
atractive, ci mai ales determinarea în a schimba condiţiile 
opresive ale vieţii. La New Delhi (1961), deşi s-a făcut referire 
la revendicarea egalităţii între partenerii dialogului, raportul a 
văzut dialogul în cadrul comunicării şi a vorbit despre 
necesitatea evanghelizării. La Uppsala (1968) paragraful 
despre dialog este prezentat astfel: ca şi creştini, noi credem că 
Hristos vorbeşte în acest dialog, revelându-Se pe Sine către cei 


'15 Israel SELVANAYAGAM, „Interfaith Dialogue”, p. 154. 
"1 Uppsala to Nairobi, p. 98. 

care nu Îl ştiu, şi corectează limitele şi deformările 
cunoştinţelor celor implicaţi în discuţii”. 

Deoarece se ridicaseră multe voci împotriva înţelesului 
noțiunii de „comunitate mondială”, s-a stabilit că aceasta 
înseamnă „o comunitate a comunităţilor”. Comisia care s-a 
ocupat de dialogul interreligios a trebuit să rezolve mai multe 
probleme ridicate de relaţiile interreligioase, de legăturile 
dintre diferitele culturi şi ideologii specifice teritoriilor în care 
trăiesc oameni aparținând diferitelor religii, precum şi de 
relația ce trebuie să existe între dialogul interreligios şi 
îndemnul misionar al Bisericii creştine. S-au format chiar două 
„tabere”: una a teologilor europeni şi alta a celor din Asia, care 
vedeau diferit natura dialogului. Pe de o parte, teologii ce 
susțineau unicitatea şi superioritatea creştinismului faţă de 
celelalte religii; pe de altă parte, teologii din Asia care 
accentuau necesitatea dialogului pentru existenţa autentică a 
Bisericii creştine. Astfel, la Nairobi s-a manifestat o reticență 
crescândă faţă de natura dialogului interreligios, mai ales cu 
privire la importanţa lui în cadrul CMB, soluția fiind aceea de a 
percepe dialogul doar ca misiune, lucru ce a nemulțumit pe 
mulți participanţi. „Russell Chandran din India a mărturisit cu 
părere de rău că, la Nairobi, pendulul s-a dat înapoi la poziția 
de la Tambaram din 1938”.115 

Discuţiile s-au purtat în legătură cu clarificarea a ceea 
ce înseamnă „unitatea naturii umane” şi „comunitatea ca o 
comunitate de comunități”. Astfel, la Nairobi s-a accentuat 
necesitatea definirii naturii, scopului şi limitelor dialogului 
interreligios în vederea înlăturării pericolului sincretismului 
care ridicase multe probleme în rândul atât al celor ce susțineau 
dialogul, cât şi al celor ce se opuneau promovării acestuia. 
Aceste discuţii au fost continuate la Chiang Mai (Thailanda), 
între 18-27 aprilie 1977, unde teologii au fost chemaţi să 


"7 Uppsala to Nairobi, p. 99. 
11% Israel SELVANAYAGAM, „Interfaith Dialogue”, p. 155. 

răspundă problemelor ridicate la Adunarea generală de la 
Nairobi în legătură cu dialogul interreligios.!'* Tema aleasă a 
fost Dialog în comunitate (Dialogue in Community). Au fost 
prezenţi 85 de creştini din 36 de ţări care şi-au împărtăşit 
experienţele interreligioase căpătate în diferite teritorii. De 
asemenea, s-a ridicat şi problema sincretismului religios, ca 
posibil pericol ce ar putea interveni în urma dialogului cu 
reprezentanţii altor religii. În cadrul acestei întâlniri s-au 
reafirmat ideile ce s-au discutat la Colombo (1974) şi Nairobi 
(1975): expresia „comunitate a comunităţilor” se referă la 
comunitatea mondială care îi include şi pe creştini. În acest 
reprezentanţii celorlalte religii şi să recunoască valorile ce 
există în alte tradiţii religioase. Deşi s-a pus accentul pe faptul 
că mărturisirea creştinilor trebuie să se facă simțită oricând şi 
oriunde, s-au evitat cuvintele „misiune” şi „evanghelizare”, 
care au creat atât de multe discuţii în trecut. Astfel, dialogul 
interreligios a fost înţeles şi definit nu ca o trădare a misiunii 
creştine sau ca o „armă secretă” a prozelitismului, ci ca o 
modalitate prin care se poate propovădui mesajul Domnului 
Hristos ţinând cont de realităţile actuale. !?! 

În urma întâlnirii de la Chiang Mai a fost elaborat Ghidul 
pentru dialog (Linii directoare pentru dialog — Guidelines on 
Dialogue), care a fost acceptat de Comitetul Central al CMB în 
anul 1979, devenind bază a viitoarelor programe şi întâlniri ce 
au avut ca prioritate teme interreligioase. Textul, ce tratează 
mai multe probleme importante (definirea comunităţii, 
importanţa dialogului, problema sincretismului religios etc.) 
reprezintă cea mai semnificativă formulare a procesului 
dialogului care a fost produsă în urma discuţiilor ecumenice. 
Termeni precum „misiune” şi „evanghelism” nu sunt folosiți 


119 Ans J. Van der BENT, Six Hundred Ecumenical Consultations..., p. 63. 
120 Israel SELVANAYAGAM, „Interfaith Dialogue”, p. 155. 
12! S. Wesley ARIARAJAH, „Dialogue, interfaith”, p. 315. 

des în text nu dintr-o tendință de a se îndepărta de misiunea 
Bisericii, ci pentru că se încerca o abordare care să scoată în 
evidenţă alte modalități de a-L face cunoscut pe Hristos în 
întreaga lume. „De asemenea, Ghidul dă recomandări 
folositoare bisericilor despre cum să intre în dialog cu oamenii 
ce aparţin altor credinţe şi ideologii”. 2 

În Introducere este subliniată realitatea convieţuirii în 
aceleaşi teritorii a credincioşilor ce aparţin mai multor tradiţii 
religioase. În aceste condiţii, nevoia unui dialog sincer este o 
necesitate şi o îndatorire pentru toţi creştinii în vederea 
stabilirii unor bune relaţii cu vecinii ce aparţin altor religii. 
Textul, împărţit în patru părți, fiecare cu mai multe subpuncte, 
tratează teme de actualitate ce apar în cadrul întâlnirilor 
interreligioase, încercând, în acelaşi timp, să găsească soluţii. 
Creştinii ştiu că întreaga umanitate este creaţia lui Dumnezeu, 
de aceea trebuie ca fiecare comunitate, în general, şi fiecare 
persoană, în particular, să lucreze în vederea promovării şi 
susținerii păcii între oameni indiferent de religia căreia îi 
aparțin. Creştinii sunt conştienţi de faptul că trebuie să-L 
vestească pe Domnul Hristos întregii lumi indiferent de 
riscurile întâmpinate în această îndatorire, Domnul fiind cu 
noi până la sfârşitul veacurilor. Aceste obligaţii trebuie 
îndeplinite ţinând cont de faptul că trăim într-o lume 
plurireligioasă, în care vecinii, prietenii şi uneori chiar familia 
sunt de alte religii decât cea creştină. Astfel, dialogul este mai 
mult decât o necesitate: este o coordonată a vieţii de zi cu zi, a 
vieţii creştine în comunitate şi un semn al iubirii faţă de 
Dumnezeu şi de aproapele. În acest context, creştinii gândesc 
teologia şi cu privire la cei de alte religii, fără a-şi pierde 
identitatea şi, în acelaşi timp, având mereu în faţă pericolul 
sincretismului religios. 


1% Nairobi to Vancouver. 1975-1983. Report of the Central Committee to 
the Sixth Assembly of the World Council of Churches, World Council of 
Churches, Geneva, 1983, p. 111. 

Pornind de la aceste constatări, între recomandările pe 
care textul le propune spre analiză şi aprobare Bisericilor 
membre CMB, se numără: promovarea dialogului cu cei de alte 
religii; dialogul presupune obligatoriu implicarea totală a 
ambelor părți; partenerii trebuie să realizeze un bilanţ religios, 
cultural şi ideologic care să ţină cont de diversitatea situaţiilor 
locale în care trăiesc şi trebuie să aibă libertatea să se prezinte 
în faţa interlocutorilor ţinând cont de propria tradiţie religioasă, 
iar nu în funcție de celălalt; dialogul trebuie să deschidă 
partenerii trebuie să fie conştienţi că dialogul presupune idei 
diferite, discuţii despre probleme sensibile, aşa cum sunt cele 
referitoare la celebrări, rituri, slujbe sau meditații, fără ca 
acestea să fie considerate piedici în calea dialogului cu cei de 
alte credinţe religioase.!%5 În cele din urmă, dialogul 
interreligios, aşa cum este prezentat în text, operează în trei 
sectoare: practic, cognitiv şi spiritual, şi are trei faze: prima ne 
debarasează de prejudecățile cu privire la ceilalţi, ajutându-ne 
să ne cunoaştem reciproc; cea de a doua ne descoperă valorile 
tradițiilor partenerilor şi ne ajută să-i apropiem de tradiţia 
noastră; în a treia fază începem împreună să descoperim noi 
modalități de explorare a realității, a înţelesurilor şi a 
adevărului pe care nu l-am cunoscut înainte.!24 

O analiză şi o revizuire a textului publicat în anul 1979 
s-a realizat în anul 2003, atunci când s-a făcut şi un bilanţ după 
30 de ani de dialog interreligios la cel mai înalt nivel. Şi acest 


1% Guidelines on Dialogue with People of Living Faiths and Ideologies”, 


<http://www.oikoumene.org/en/resources/documents/wec- 
programmes/interreligious-dialogue-and-cooperation/interreligious-trust- 
and-respect/guidelines-on-dialogue-with-people-of-living-faiths-and- 
ideologies >, 08 mai 2015. O parte a acestui text se găseşte în: 7he 
Ecumenical Movement. An Anthology of Key Texts and Voices, pp. 407-413. 
14 Leonard SWIDLER, „The Dialogue Decalogue: Ground Rules for 
Interreligious Dialogue”, în: The Ecumenical Movement. An Anthology of 
Key Texts and Voices, pp. 413-414. 

text pormeşte de la constatarea necesităţii dialogului cu 
persoanele ce aparțin altor religii şi ideologii și subliniază 
importanţa şi actualitatea constatărilor şi liniilor directive ale 
Ghidului propus la Chiang Mai, mai ales că ideile formulate la 
întâlnirea din anul 1979 au fost valorificate în numeroase 
dezbateri cu caracter interreligios. 

De-a lungul timpului s-au schimbat situaţiile concrete 
de viață în care trăiesc reprezentanţii diferitelor religii, însă 
nevoia dialogului a rămas constantă și, în anumite arii 
geografice, s-a intensificat necesitatea acestuia. Crizele 
politice, economice şi sociale s-au accentuat, fapt ce a dus la 
intensificarea crizei religioase pe fundalul conflictelor dintre 
diferite ţări de pe glob. În aceste condiţii, nevoia unor linii 
directoare se resimte profund în teritoriile în care trăiesc 
oameni cu credințe şi tradiții diferite, într-o lume în care 
pluralismul religios a devenit o realitate evidentă. Dialogul 
interreligios are şi menirea de a preveni transformarea 
religiilor în arme de luptă între diferitele comunităţi, iar 
rezolvarea conflictelor inter-etnice într-o anume comunitate 
cu ajutorul dialogului poate constitui un punct de plecare în 
aplanarea altora la nivel global. Acest lucru se poate realiza 
doar dacă comunitățile religioase își prezintă adevăratele 
valori pentru a găsi puncte de legătură cu vecinii de alte 
religii. Nu trebuie să se uite nici faptul că, învățând că 
Dumnezeu este Creatorul tuturor, iar salvarea Îi aparţine doar 
Lui, noi suntem datori să ne deschidem către toţi oamenii și să 
luptăm împreună cu ei în vederea rezolvării conflictelor şi a 
valorificării adevăratelor virtuţi. 

În aceste condiţii, dialogul interreligios nu trebuie să fie 
privit ca o negociere între diferite părți, ci ca o angajare a 
partenerilor în acțiuni comune, pentru binele tuturor; prin 
dialog noi creştem în credință prin reevaluarea fiecăruia şi prin 
regândirea modului în care ne vedem propria tradiție şi pe a 
celor de lângă noi; dialogul ne ajută să ne afirmăm speranţa 

unei vieți mai bune cu privire la comunităţi, el nefiind capătul, 
ci drumul spre scopul final, presupunând respect și înțelegere; 
în dialog se creează adevărate relaţii între oameni şi între 
comunități, ce conduc spre rezultate pozitive; dialogul 
presupune coordonate istorice, economice, culturale, rasiale şi 
etnice ce ne ajută să ne cunoaştem mai bine; prin dialog 
promovăm respectul reciproc prin faptul că fiecare partener se 
definește în termeni proprii; în dialog este important să se 
respecte integritatea religioasă a fiecărei persoane; dialogul 
presupune cooperare şi colaborare activă. 

Analizând toate aceste puncte, trebuie avut în vedere 
faptul că dialogul nu trebuie să fie asociat cu o anumită 
clasă, să devină elitist sau să se confunde cu anumite pături 
sociale. Dialogul are puterea, dacă este realizat cu 
sinceritate, să influenţeze şi să schimbe decizii politice 
greșite, în acest sens el trezind nenumărate așteptări din 
partea nu numai a celor implicaţi în mod direct, ci a tuturor 
oamenilor. Nu trebuie uitat faptul că în dialog se implică 
persoane reale, iar nu ideologii şi tabere aflate în conflict, şi 
nu trebuie neglijate părerile partenerilor, indiferent de natura 
lor. Numai astfel se cultivă respectul reciproc în discuţii şi în 
găsirea unor soluții comune. Toate acestea trebuie să se 
realizeze având în minte că dragostea lui Dumnezeu, 
Creatorul tuturor oamenilor, este nemărginită.* 

În luna februarie a anului 1978, reprezentanţi ai 
creştinismului şi budismului s-au întâlnit la Colombo (Sri Lanka), 
ca să discute despre experienţa religioasă în relaţiile umane cu 
natura (Omul în natură: oaspete sau inginer? — Man in Nature: 
Guest or Engineer?). O altă întâlnire a avut loc la Yaounde 
(Camerun), în septembrie 1978, la care au participat, alături de 
creştini, reprezentanţi ai culturilor tradiționale din Asia, Africa, 


'25 Ecumenical Considerations for Dialogue and Relations with People of 
Other Religions. Taking stock of 30 years of dialogue and revisiting the 
1979 Guidelines, WCC Publications, Geneva, 2003. 

Pacific şi din cele două Americi. Tema întâlnirii a fost 
Dimensiunile religioase în relaţiile umane cu natura (Religious 

4 if tat E A 126 
Dimensions in Humanitie 's Relationship to Nature). 


2.7 Vancouver (1983) 

A şasea Adunare generală a Consiliului Mondial al Bisericilor 
a avut loc la Vancouver (Canada), între 24 iulie şi 10 august 
1983.17 A fost ales ca titlu /isus Hristos — Viaţa Lumii (Jesus 
Christ — the Life of the World) şi au participat 847 de 
delegaţi aparţinând celor 301 Biserici membre. La această 
întâlnire s-a discutat despre textul BEM (Botez, Euharistie, 
Preoţie — Baptism, Eucharist and Ministry!) şi despre 
Liturghia de la Lima (Lima Liturgy). 

Un demers important ce s-a realizat la a şasea Adunare 
generală a fost invitarea a peste 50 de membri ce aparțineau 
altor religii şi ideologii. Ca o pregătire pentru această 
Adunare au fost mai multe întâlniri pregătitoare: Honolulu 


12 Ans J. Van der BENT, Six Hundred Ecumenical Consultations..., p. 64. 

127 Ans J. Van der BENT and Diane KESSLER, „WCC Assemblies”, pp. 
1235-1236. Vezi de asemenea Raportul oficial al acestei Adunări Generale: 
Gathered for Life. Official Report, VI Assembly World Council of Churches, 
Vancouver, Canada, 24 July-10 August 1983, David GILL (Editor), World 
Council of Churches, Geneva, 1983. 

'% În legătură cu textul BEM vezi: Baptism, Eucharist and Ministry, Faith 
and Order Paper No. 111, World Council of Churches, Geneva, 1982. Cele 
şase volume de răspunsuri trimise de toate confesiunile creştine au fost 
publicate începând cu anul 1986: Churches respond to BEM. Official 
responses to the „Baptism, Eucharist and Ministry” text, vol. I-VI, Max 
THURIAN (Editor), Faith and Order Papers 129-144, World Council of 
Churches, Geneva, 1986-1988; Baptism, Eucharist & Ministry. 1982-1990. 
Report on the Process and Responses, Faith and Order Paper No 149, WCC 
Publications, Geneva, 1990; BEM at 25. Critical insights into a continuing 
legacy, Thomas F. BEST and Tamara GRDZLIDZE (Editors), Faith and Order 
Paper No. 205, WCC Publications, Geneva, 2007; Orthodox Perspectives 
on Baptism, Eucharist, and Ministry, Gennadios LIMOURIS and Nomikos 
Michael VAPORIS (Editors), Faith and Order Papers, Number 128, Holy 
Cross Orthodox Press, Brookline, Massachusetts, 1985. 

(Hawaii, 28 iunie-6 iulie 1982, Consultările culturilor 
tradiționale pentru pregătirea celei de a 6-a Adunări a CMB — 
WCC Traditional Cultures Consultation in Preparation for the 
6” Assembly) la care au participat reprezentanţi ai culturilor 
tradiționale din insulele Pacificului, aborigeni din Noua 
Zeelandă, Australia, nordul, sudul şi centrul Americii şi din 
Indonezia!%; Mauritius (Africa, ianuarie 1983), unde au 
participat creştini, evrei şi musulmani. Aceleaşi critici din 
trecut au fost ridicate şi acum: Care este rolul evanghelizării şi 
al vocației misionare a creştinilor în cadrul dialogului 
interrelig1os? 

La Vancouver s-a specificat faptul că „este nevoie 
urgentă de acţiune comună şi de cooperare între creştini şi 
persoanele ce aparţin altor credinţe, mai ales în sectoarele 
reprezentate de drepturile omului, justiţie şi pace, reconstrucție 
economică şi eradicare a foametei şi bolii. Domeniile 
identificate pentru atenție în viitor au inclus dialogul cu 
oamenii ce aparţin religiilor tradiționale, reprezentaţi de 
numărul mare de canadieni aborigeni la Adunare, rugăciunea și 
cultul interreligios, fenomenul noilor mișcări religioase şi 
problemele Evangheliei şi culturii”.!% Documentul intitulat 
Misiune şi evanghelism: o afirmare ecumenică (Mission and 
Evangelism: An Ecumenical Affirmation) a subliniat faptul că 
Dumnezeu este Creatorul întregului Univers şi că Duhul Sfânt 
lucrează în toată creaţia, în forme diferite. 

După cea de-a şasea Adunare generală a CMB de la 
Vancouver, au fost organizate mai multe întâlniri de 
Departamentul pentru dialogul interreligios, având ca scop 
punerea în practică a ideilor propuse în anul 1983: 
Swanwich (Marea Britanie, martie 1985), Postdam 
(Germania, iulie 1986), Baar (Elveţia, mai 1988) şi 
Casablanca (Maroc, iunie 1989). 


1% Ans J. Van der BENT, Six Hundred Ecumenical Consultations..., p. 66. 
'50 Israel SELVANAYAGAM, „Interfaith Dialogue”, p. 157. 

În anul 1986 a fost lansat programul, cu o durată de 
patru ani, Credinţa vecinilor mei şi a mea: descoperiri 
teologice prin dialog interreligios (My Neighbour 's Faith and 
Mine: Theological Discoveries through Interfaith Dialogue). 
Ghidul acestui program a fost alcătuit în 9 secțiuni şi a fost 
tradus în 18 limbi, devenind documentul esențial pentru 
viitoarele discuţii cu reprezentanţii altor religii. 

Întâlnirile interreligioase au continuat în anul 1990, la 
Baar (Elveţia), unde au participat reprezentanţi ai Bisericilor 
ortodoxe, protestante şi romano-catolice. La această întâlnire 
s-au discutat trei probleme teologice importante în legătură 
cu necesitatea dialogului cu oamenii ce aparţin altor 
credinţe: „semnificația teologică a pluralismului religios, rolul 
lui Hristos într-o lume pluralistic religioasă şi implicația 
credinței că Duhul Sfânt lucrează şi în afara granițelor 
instituţiei bisericeşti”. !*! 

Pluralismul religios îşi are rădăcinile în învăţătura 
conform căreia există un singur Dumnezeu Care le-a creat pe 
toate şi continuă să fie prezent în întreaga creaţie, El fiind 
Dumnezeul tuturor naţiunilor şi oamenilor. Dumnezeu este 
prezent în căutările oamenilor de alte religii, dacă acestea se 
bazează pe valorile morale propovăduite de creştinism: 
dreptatea, libertatea, pacea şi, ca o încununare a tuturor, 
iubirea. De aceea trebuie recunoscute greşelile trecute şi 
trebuie depuse eforturi pentru o mai strânsă colaborare în 
vederea depăşirii problemelor cu care se confruntă prezentul, în 
ceea ce priveşte dialogul cu cei de alte credinţe şi ideologii. 
Respectul faţă de reprezentanţii altor religii nu înseamnă 
renunțarea la propria religie, ci înţelegerea faptului că 
Dumnezeu lucrează cu toţi oamenii şi îi iubeşte pe toți. Numai 
un dialog autentic deschide graniţele înţelegerii şi colaborării 


'51 Vancouver to Canberra. 1983-1990. Report of the Central Committee of 
the World Council of Churches to the Seventh Assembly, Edited by Thomas 
F. BEST, WCC Publications, Geneva, 1990, p. 132. 

între oameni. Astfel putem să ne înţelegem şi pe noi mai bine şi 
să gândim teologia pornind de la relaţia cu vecinii noştri care 
nu gândesc ca noi. Problema pluralismului religios şi practica 
dialogului reprezintă părți importante ale contextului în care 
trăim şi ale drumului pe care trebuie să-l urmăm spre 
înţelegerea rolului credinţei noastre în lumea în care vieţuim."? 

În cadrul Programului pentru dialogul interreligios s-au 
discutat problemele teologice esenţiale cu privire la definiția şi 
rolul religiei în vieţile oamenilor, cu recomandarea ca fiecare 
confesiune creştină să răspundă din punct de vedere teologic 
problemelor ridicate în urma discuţiilor cu reprezentanţii altor 
religii. De asemenea, au continuat şi întâlnirile bilaterale şi 
multilaterale, dialogul dintre creştini şi evrei stând mereu în 
centrul preocupărilor. 

O întâlnire importantă, ce a avut ca participanţi creştini 
şi evrei, a avut loc la Harvard Divinity School, Boston (SUA), 
în noiembrie 1986: Importanţa şi limitele pluralismului religios 
în lumea de astăzi (The Meaning and Limits of Religious 
Pluralism in the World Today). Consultările au reafirmat 
importanţa respectării pluralismului religios. O altă întâlnire 
iudeo-creştină a avut loc la Nairobi (Africa), în noiembrie 
1986. Toate aceste consultări, precum şi multe altele, şi-au 
găsit finalitatea în publicarea textului Teologia Bisericilor şi 
poporul evreu (The Theology of the Churches and the Jewish 
People). „Mult mai mult se poate face în acest moment istoric 
în relaţiile iudeo-creştine dacă CMB şi Bisericile membre ale 
Consiliului ar fi capabile să angajeze mai multe resurse în 
această arie”. 

Dialogul dintre creştini şi musulmani a luat un mare 
avânt în această perioadă, încercându-se stabilirea unui ghid 
necesar unei mai bune abordări a întâlnirilor. Astfel de întâlniri 


15 Religious Plurality: Theological Perspectives and Affirmations”, în: he 


Ecumenical Movement. An Anthology of Key Texts and Voices, pp. 417-422. 
133 
Vancouver to Canberra, p. 134. 

au avut loc la Porto Novo (Benin, martie 1986, Religie şi 
responsabilitate  — Religion and  Responsability), Bali 
(Indonezia, decembrie 1986, Înaintând împreună către secolul 
următor — Advancing Together into the Next Century); 
Kolymbari (Grecia, septembrie-octombrie 1987, Religie şi 
societate — Religion and Society), New Windsor (SUA, martie 
1988, Provocarea  pluralismului  — The Challenge of 
Pluralism). 

Dialogul dintre creştinism, hinduism şi budism are o 
istorie îndelungată în cadrul Consiliului Mondial al Bisericilor. 
În teritoriile unde se află budişti şi hinduși, creştinii sunt, de 
obicei, în minoritate şi sunt puşi în faţa realității de a-şi 
mărturisi credinţa diferit de modalităţile folosite în alte arii 
geografice. O întâlnire importantă a avut loc în noiembrie 1987 
la New Delhi (India), având ca temă /dentităţi religioase într-o 
societate multireligioasă (Religious Identities in a Multifaith 
Society). La această întâlnire au participat reprezentanţi ai 
hinduismului, budismului, islamului, creştinismului, 
şikismului, jainismului şi zoroastrismului. Altă întâlnire 
creştino-hindusă a avut loc sub forma unui seminar ţinut la 
Madras (India), în iulie 1989. 

Două întâlniri importante au adus faţă în faţă 
reprezentanţi ai creştinismului şi budismului: în decembrie 1984, 
în Hong Kong şi în noiembrie 1988 la Seul (Coreea de Sud). S-a 
discutat mai ales despre programul comun budist-creştin 
intitulat: Dreptate, pace şi integritatea creaţiei (Justice, Peace 
and the Integrity of Creation —JPIC). 

O secţiune aparte în cadrul Programului pentru dialogul 
interreligios îl reprezintă întâlnirile dintre creştini şi religiile 
tradiționale. Au avut loc mai multe consultaţii: la Kitwa 
(Zambia), în septembrie 1986 şi la Sorrento (Canada), în 
noiembrie 1987. Întâlnirile au evidenţiat necesitatea dialogului 
cu aceste tradiții religioase. „Problema religiilor tradiționale 
ocupă un loc mai important pe agenda Dialogului interreligios 

şi acest lucru presupune pregătirea unor oameni competenţi 
care să fie implicaţi în aceste întâlniri”. 15% 

O contribuție importantă la dezvoltarea dialogului 
interreligios i-a revenit lui Wesley S. Ariarajah, care a publicat 
în anul 1985 Biblia şi oamenii altor credinţe (The Bible and 
People of Other Faiths), în care încearcă să scoată în evidenţă 
baza scripturistică a dialogului interreligios.'* Până în anul 
2000 cartea era deja la a cincea ediţie, fiind tradusă în mai 
multe limbi. 

Structurată în şapte capitole (Niciun alt Dumnezeu — No 
other God; Două întâlniri — Two encounters;, lisus singura 
cale? — Jesus the only way?; O bază biblică a dialogului? — A 
biblical basis for dialogue?; Mărturisire şi dialog — Witness 
and dialogue; Mărturisind în dialog — Witnessing in dialogue; 
Spre o teologie a dialogului — Towards a theology of dialogue), 
cartea tratează locul, rolul şi importanţa Bibliei pentru dialogul 
interreligios, pornind de la situaţia concretă a felului în care 
creştinii se comportă cu adepţii hinduismului, budismului şi 
islamului. În cadrul acestui dialog, dacă el este posibil, se pune 
întrebarea dacă adepţii creştinismului pot să interacţioneze cu 
cei de alte religii şi să rămână totuşi creştini. În acest sens, cele 
mai multe critici aduse dialogului interreligios au pornit de la 
propovăduirea scripturistică, mai ales în teritorii ca Asia, unde 
creştinii reprezintă o minoritate printre adepţii altor religii. 

După ce prezintă mai multe păreri pro şi contra în ceea 
ce priveşte rolul Bibliei în dialogul interreligios, Ariarajah 
încearcă să descopere în Sfânta Scriptură pasaje care să 
răspundă acestei dileme, aducând în prim-plan mai multe teme: 


154 Vancouver to Canberra, p. 136. 

155 Wesley S. ARIARAJAH, The Bible and People of Other Faiths, World 
Council of Churches, Geneva, 1985. A se vedea şi răspunsul dat ideilor 
dezvoltate în această carte: S. KULANDRAN, 7he Bible and the People of 
Other Faiths: A Replay to Mr. Wesley Ariarajah, Colombo: Ranco Printers 
and Publishers, 1991. Vezi şi: S. Wesley ARIARAJAH, Nor without my 
Neighbour. Issues in Interfaith Relations, WCC Publications, Geneva, 1999. 

dialogul permanent al lui Dumnezeu cu lumea, atitudinea lui 
lisus Hristos faţă de alte religii, înţelegerea Împărăției lui 
Dumnezeu, universalitatea mesajului lui Hristos. În cele din 
urmă, aceste subiecte trebuie analizate în contextul istoric în 
care trăieşte fiecare creştin, ţinând cont de caracteristicile 
timpului şi locului în care oamenii îşi mărturisesc credinţa. 
„Trebuie admis, oricum, că în contextul noii noastre atitudini 
faţă de pluralismul religios, ar trebui să fie evidenţiate câteva 
teme biblice care nu au avut un rol central în înţelegerea de 
sine a Bisericii din trecut. Recuperarea acestora ar oferi o bază 
teologică care ar face dialogul un mod creştin natural de viaţă 
în situaţii plurireligioase”.!% 

O posibilă teologie a dialogului porneşte, în 
interpretarea lui Ariarajah, de la ce s-a întâmplat la Sinodul de 
la Ierusalim din anul 50 (Faptele Apostolilor 15) şi trebuie să 
țină cont de provocările actuale ale pluralismului religios, de 
o abordare teocentrică a teologiei, de o reflecţie mai atentă 
asupra hristologiei şi, nu în ultimul rând, de regândirea rolului 
şi importanţei misiunii creştine în întreaga lume. „Există în 
Biblie o înţelegere mai largă, mai generoasă şi mai inclusivă a 
lui Dumnezeu şi a căilor Lui decât ni se pare nouă că suntem 
conştienţi de ele. Există în Biblie o învăţătură care ne va 
elibera de noi înşine şi ne va permite să trăim în comuniune 
cu alţii”. 

La întâlnirea de la San Antonio (SUA) din anul 1989 au 
fost invitaţi consultanţi ce aparțineau mai multor tradiții 
religioase, temele principale fiind legate de relaţia creştinilor 
cu cei de alte religii şi de raportul ce trebuie să existe între 
misiune şi dialog. Un an mai târziu, la Baar (Elveția) s-au 
reluat aceste subiecte, întâlnirea fiind o pregătire pentru 
Adunarea generală a CMB de la Canberra. 


15% Wesley S. ARIARAJAH, The Bible and People of Other Faiths, p. 57. 
15 Wesley S. ARIARAJAH, The Bible and People of Other Faiths, p. 7. 

2.8 Canberra (1991) 

A şaptea Adunare generală a Consiliului Mondial al Bisericilor 
a avut loc la Canberra (Australia) între 7-20 februarie 1991. A 
fost ales ca titlu Vino, Duhule Sfânt —  reînnoieşte întreaga 
creaţie (Come Holy Spirit — Renew the Whole Creation) şi au 
participat 842 de delegaţi din 317 Biserici membre.!“% La 
această Adunare s-au purtat numeroase discuţii în 
contradictoriu cu privire la Persoana şi rolul Duhului Sfânt în 
viaţa Bisericii. Participanţii ortodocşi au ridicat multe întrebări 
în legătură cu ceea ce ar trebui să reprezinte Consiliului 
Mondial al Bisericilor, subliniind mai ales prioritatea acestuia: 
unitatea tuturor confesiunilor creştine şi abia apoi dialogul cu 
reprezentanţii altor religii. 

Şi aici au fost invitaţi 50 de reprezentanţi ai diferitelor 
religii care au asistat la discuţiile pregătitoare Adunării, fiind 
apoi invitaţi şi la întâlnirile plenare. Una dintre secţiuni a fost 
dedicată Dialogului cu oamenii altor credințe (Dialogue with 
People of Other Faiths). 

Cele mai multe discuţii în contradictoriu s-au ivit în 
urma intervenţiei profesoarei coreene Chung Hyun Kyung.'” 
Discuţiile s-au purtat în jurul ideii după care Duhul Sfânt a fost 
identificat cu spiritele ancestrale ale aborigenilor şi în jurul 
simbolurilor folosite în prezentarea şi discursurile ce au avut 
loc. S-a folosit chiar şi expresia: „Dialogul este satanic”.!* 

O altă problemă ridicată a fost legată de natura relației 
dintre creştini şi musulmani. Deoarece experienţa relaţiilor 
creştino-musulmane a lăsat de dorit, mai multe voci au 


15 Ans J. Van der BENT and Diane KESSLER, „WCC Assemblies”, pp. 1236- 
1237. Vezi Raportul oficial al acestei Adunări Generale: Signs of the Spirit. 
Official Report Seventh Assembly, Canberra, Australia, 7-20 February 
1991, Edited by Michael KINNAMON, WCC Publications, Geneva, 1991. 

15 Vezi întregul text al acestei intervenţii în: The Ecumenical Movement: An 
Anthology of Key Texts and Voices, pp. 231-237. De asemenea vezi şi 
răspunsul ortodox la această prezentare, în aceeaşi carte, pp. 237-238. 

140 Israel SELVANAYAGAM, „Interfaith Dialogue”, p. 158. 

contestat necesitatea acestui dialog. În urma discuţiilor de la 
Canberra, departamentul Duhul unităţii — reconciliază poporul 
Tău (Spirit of Unity — Reconcile Your People), s-a ocupat mai 
intens de organizarea întâlnirilor interreligioase. Ideea centrală 
a fost aceea că Duhul Sfânt lucrează într-un mod care rămâne 
de neînțeles oamenilor. Însemnătatea dialogului interreligios se 
poate verifica în rezultatele ce se obţin în urma acestor discuţii. 
Dialogul trebuie să pornească mereu de la o mai bună 
cunoaştere a partenerilor cu care se dialoghează şi de la o 
încredere sporită între participanţii la dialog. 

Necesitatea dialogului interreligios, aşa cum a fost 
subliniată în cadrul Adunării de la Canberra, a ţinut şi de noua 
relaţie politică în lume, mai ales după căderea blocului 
comunist în Europa de Est. Eşecul unor ideologii politice 
precum şi libertatea oamenilor din anumite teritorii în a-şi 
manifesta apartenenţa religioasă au constituit puncte de sprijin 
şi motive de reflexie ce şi-au găsit finalitatea în Raportul final 
al Adunării. 

După încheierea Adunării generale de la Canberra, 
CMB a continuat programele şi chiar a înfiinţat altele ce au în 
centru dialogul interreligios. În ianuarie 1992 a luat fiinţă un 
Oficiu pentru relaţiile interreligioase (Office on Inter-Religious 
Relations — OIRR), care a fost ataşat Secretariatului general. 
Deşi acest Oficiu a avut ca principal scop încurajarea 
dialogului cu reprezentanţii diferitelor religii, au fost voci în 
cadrul CMB care au criticat schimbarea Departamentului sau a 
Programului într-un Oficiu. În ciuda tuturor schimbărilor care 
au intervenit, Oficiul pentru dialog a continuat să-şi 
îndeplinească rolul pe care îl avea, cu rezultate semnificative. 
Astfel, în anul 1992 a avut loc o importantă întâlnire la 
Colombo (Sri Lanka), la care au participat creştini de diferite 
confesiuni şi din diferite părți de pe glob pentru a-şi împărtăşi 
experienţele dobândite în cadrul dialogului interreligios. O altă 
întâlnire importantă a avut loc la Baar (Elveţia), în anul 1993. 

Tema principală discutată în cadrul acestei întâlniri a fost legată 
de importanţa teologică a dialogului cu reprezentanţii altor 
religii. Aceste subiecte au pregătit întâlnirea Evanghelie şi 
Cultură (Gospel and Culture) care a avut loc în Brazilia, la 
Salvador de Bahia, în anul 1996, unde s-a discutat despre natura 
raportului dintre misiunea creştină și dialogul interreligios. 


2.9 De la Harare (1998) la Porto Alegre (2006) 

A opta Adunare generală a Consiliului Mondial al Bisericilor a 
avut loc la Harare (Zimbabwe), între 3-14 decembrie 1998. Au 
fost prezenţi 966 delegaţi din 336 Biserici membre, iar ca titlu 
a fost ales Întoarcerea la Dumnezeu — bucurie în speranţă 
(Turn to God — Rejoice in Hope).!*! Harare a constituit şi a 50-a 
aniversare a Consiliului Mondial al Bisericilor. 

A noua Adunare generală a Consiliului Mondial al 
Bisericilor a avut loc la Porto Alegre (Brazilia), între 14-23 
februarie 2006 şi a purtat titlul: Doamne, prin harul Tău, 
transformă lumea (God, in Your Grace, Transform the World). 

Ca şi la ultimele două Adunări generale, de la 
Vancouver şi Canberra, la Harare au fost invitați 50 de 
reprezentanți ai diferitelor religii. „Importanța continuării 
activității dialogului a fost mereu reafirmată. Adunarea a 
rectificat Constituţia CMB care pentru prima dată identifica în 
mod explicit relațiile cu comunitățile de oameni de alte 
credinţe religioase ca fiind importante şi pe care bisericile 


141 Ans J. Van der BENT and Diane KESSLER, „WCC Assemblies”, pp. 1237- 
1238. Vezi Raportul oficial al acestei Adunări Generale: Toghether on the 
Way. Official Report of the Eiohth Assembly of the World Council of 
Churches, Diane KESSLER (Editor), WCC Publications, Geneva, 1999. 
Despre contribuţia ortodoxă la această Adunare Generală vezi: Turn to God, 
Rejoice in Hope. Orthodox Reflections On the Way to Harare. The Report 
of the WCC Orthodox Pre-Assembly Meeting and Selected Resource 
Materials, Thomas FITZGERALD and Peter BOUTENEFF (Editors), World 
Council of Churches, Geneva, 1998. 

E Ap A a 1p , A sta 
trebuie să le urmeze în Consiliu”. “ Ecouri ale acestor discuţii 


au putut fi observate în anul 1993, atunci când s-a sărbătorit 
centenarul Parlamentului Mondial al Religiilor (World 
Parliament of Religions), unde s-a discutat despre importanţa 
ecumenismului în dezvoltarea unei etici mondiale care să ajute 
la implementarea drepturilor omului în diferitele comunităţi de 
pe glob şi astfel să faciliteze bunele relații dintre oamenii ce 
aparţin diferitelor religii.!* 

La Harare s-a recunoscut faptul că Bisericile creştine 
trebuie să trăiască într-o societate globalizată în care 
principalele probleme sunt de natură economică, politică, 
culturală şi, nu în ultimul rând, religioasă. În aceste condiţii s-a 
ridicat întrebarea căreia Adunarea a încercat să-i găsească un 
răspuns: „Cum ne trăim credinţa în contextul globalizării?!" 
După Harare, această problemă a reprezentat o constantă a 
întâlnirilor religioase din întreaga lume. 

Pornind de la aceste realităţi, la Harara s-a accentuat 
importanţa dialogului interreligios în rezolvarea situaţiilor de 
criză din diferite părți ale globului şi, de asemenea, rolul 
semnificativ al dialogului în educaţia oamenilor. Ceea ce s-a 
subliniat a fost ideea că misiunea şi evanghelizarea reprezintă 
atât inima propovăduirii creştine, cât şi rolul Consiliului 
Mondial al Bisericilor. Această întărire a ideilor în cadrul unei 
Adunări generale dovedea faptul că în cadrul Consiliului 
continua să existe o anume tensiune între dialogul interreligios 
şi activitatea misionară. „Perioada post-Harare a început în 
ianuarie 1999 cu o reconstrucţie a CMB. Vechiul OIRR a fost 
schimbat într-un Program al Dialogului şi  Relaţiilor 


'* Israel SELVANAYAGAM, „Interfaith Dialogue”, p. 161. 

'% Towards a Global Ethic: An Initial Declaration, Chicago, Council for a 
Parliament of the World's Religions, 1993. 

1 Together on the Way..., p. 183. 

Interreligioase (/nterreligious Relations and Dialogue), care să 
restituie însemnătatea cuvântului «dialog»”.1% 

Aceste schimbări importante au putut fi aplicate datorită 
reevaluării activităţii ce a avut în centru dialogul interreligios. 
Încă de la început, din anul 1971, când a luat fiinţă în CMB 
acest Program pentru promovarea dialogului interreligios, au 
fost voci care au afirmat, pe de o parte, necesitatea dialogului, 
iar, pe de altă parte, greutăţile ce vor fi întâmpinate de către cei 
angajaţi în acest proces. Problemele se refereau la violența 
crescândă din lume, la nerespectarea drepturilor omului, la 
tensiunile politice şi intoleranţa religioasă ce se manifesta în 
teritoriile unde trăiau oamenii aparţinând mai multor religii. În 
anul 2003, Catolicos Aram I a subliniat ideea că dialogul 
interreligios rămâne o prioritate în cadrul Consiliului Mondial 
al Bisericilor.!* 

În perioada cuprinsă între Harare şi Porto Alegre au 
avut loc mai multe întâlniri interreligioase în care s-au 
evidențiat necesitatea dialogului şi importanţa ce 1 se acordă 
atât de creştini, cât şi de reprezentanţii altor religii. 

În anul 2000, Secretarul general al Consiliului Mondial 
al Bisericilor, Konrad Raiser, a fost invitat să vorbească în 
cadrul Summitul Millenium al păcii mondiale şi al liderilor 
religioşi şi spirituali (Millenium World Peace Summit of the 
Religious and Spiritual Leaders). Aceasta a constituit întâlnirea 
în care, pentru prima dată în istorie, lideri religioşi s-au adunat 
la invitaţia Secretarului general al Naţiunilor Unite, Kofi 
Annan. În discursul său, Konrad Raiser a subliniat importanţa 
susținerii şi promovării unor bune relaţii interreligioase în 
vederea clădirii unei societăţi bazate pe pace şi dreptate. 

În aprilie 2002 a avut loc la Hong Kong o întâlnire 
interreligioasă în care s-a încercat fixarea unor criterii mai bune 


'% Israel SELVANAYAGAM, „Interfaith Dialogue”, p. 161. 
'4 From Harare to Porto Alegre, 1998-2006, World Council of Churches, 
Geneva, 2005. 


98 ADRIAN BOLDIŞOR 


care să eficientizeze dialogul. S-au avut în vedere mai ales 
realizarea de legături cu organizaţiile mondiale interreligioase 
care să ofere posibilitatea întocmirii unor agende în care să fie 
implicate cât mai multe persoane. 

În perioada 6-9 iunie 2005 a avut loc conferinţa 
Moment critic în relaţiile şi în dialogul interreligios (Critical 
Moment in Interreligious Relations and Dialogue) la care au 
fost prezenţi peste 100 de participanţi de diferite credinţe şi 
tradiţii religioase. Tema conferinței a fost sugerată de CMB 
după consultarea partenerilor din cadrul dialogului 
interreligios. După o perioadă de pionierat a acestui program, 
începută în anul 1971, după întâlnirea de la Addis Ababa 
(Etiopia), perioadă caracterizată prin implicarea entuziastă a 
unui număr redus de parteneri, dialogul interreligios a ajuns să 
fie acceptat, făcând parte din viaţa de zi cu zi a oamenilor. De-a 
lungul timpului, cu cât dialogul a crescut în intensitate şi 
importanţă, cu atât au apărut mai multe dificultăţi care au dus 
la negarea necesităţii lui în anumite medii ce îl considerau mai 
mult „o afacere”, cu agende de lucru regulate şi cu rapoarte 
anuale, care însă nu ajută să se treacă la un alt nivel al 
înţelegerii şi cooperării între credincioşii diferitelor religii. Deşi 
se simţea necesitatea pentru un dialog sincer între parteneri, 
trecutul dovedea din ce în ce mai mult că cei angrenaţi în 
discuțiile interreligioase trebuie să stea împreună şi să-şi 
împărtăşească experienţele în vederea unei colaborări rodnice 
într-o lume plurireligioasă. 

Acesta a fost un moment critic în care s-a discutat 
despre semnificația dialogului şi despre diferitele modalităţi de 
abordare a lui. În acest punct s-au întâlnit entuziasmul unora cu 
critica altora, tendința spre rezervă cu scepticismul. Scopul 
acestei întâlniri a fost acela de a aduce împreună pe cei 
implicaţi în dialogul interreligios din diferite arii geografice: 

teologi, cercetători, activişti, jurnalişti şi persoane ce luptă 
pentru apărarea drepturilor omului.” 

Ideile cu privire la dialogul interreligios discutate la 
Harare şi la întâlnirile ce au urmat au fost reluate şi analizate în 
cadrul Adunării generale a CMB de la Porto Alegre (2006), 
rezultatele concretizându-se în înmulțirea întâlnirilor bilaterale 
şi multilaterale la care au fost prezenţi reprezentanţi ai 
diferitelor religii de pe glob. Accentul s-a pus mai ales pe 
relaţiile dintre creştini şi musulmani în lumina evenimentelor 
de la 11 septembrie 2001, participanţii la întâlnirea din Brazilia 
propunând ca discuţiile să aibă loc în teritorii diferite, atât cu 
majoritate creştină, cât şi musulmană, iar temele propuse să 
țină cont de necesitățile populațiilor din zonele respective. S-a 
trecut astfel la un alt nivel al dialogului în care accentul s-a 
deplasat asupra nevoii dialogului în diferite teritorii şi mai 
puţin asupra dialogului „centralizat”, fără însă ca acesta din 
urmă să fie neglijat. Una din temele principale de la această 
Adunare a CMB a fost legată de propria înţelegere a creştinilor 
în contextul contemporan plurireligios. 

Pornind de la aceste recomandări, în anii următori au 
avut loc mai multe întâlniri în care reprezentanţi ai 
creştinismului au discutat despre problema auto-înţelegerii în 
contexte diferite, în relaţie cu alte religii: cu islamul, în 
octombrie 2008; cu budismul, în decembrie 2009; cu 
iudaismul, în iunie 2010; cu hinduismul, în octombrie 2011; cu 
religiile populațiilor indigene, în februarie 2012. 

Între vorbitorii de la Porto Alegre care au tratat şi 
problema dialogului interreligios, combătând toate nedreptăţile 
ce se ridică în calea acestuia, s-au numărat Catholicosul 
Cilicieie S.S. Aram 1 (despre fidelitatea faţă de Hristos fără a 
exclude colaborarea cu persoanele de alte religii), 


'+ Changing the Present, Dreaming the Future. A Critical Moment in 
Interreligious Dialogue, Edited by Hans UCKO, with Charlotte VENEMA and 
Ariane HENTSCH, WCC, Geneva, 2006. 

Arhiepiscopul anglican al Africii de Sud, Desmond Tutu, 
câştigător al Premiului Nobel pentru pace (despre problema 
apartheid-ului) şi Arhiepiscopul de Canterbury Dr. Rowan 
Williams (despre identitatea creştină şi pluralismul religios). 
„Mesajul celei de a IX-a Adunări generale a CMB este scris în 
forma unei impresionante rugăciuni în care se cere iertare lui 
Dumnezeu pentru lipsa unei opoziții hotărâte față de 
distrugerea mediului înconjurător, sărăciei, rasismului, 
castismului, războiului şi genocidului. Dar se şi mulţumeşte 


i A d i . = 148 
pentru binecuvântările şi semnele de speranţă (...)”. 


2.10 Busan (2013) 

Cea de a zecea Adunare generală a Consiliului Mondial al 
Bisericilor a avut loc la Busan (Coreea de Sud) în perioada 30 
octombrie-8 noiembrie 2013 şi a purtat titlul Dumnezeul vieții, 
condu-ne la dreptate şi pace (God of Life, Lead Us to Justice 
and Peace). 

Fostul Secretar general al CMB, Dr. Philip Potter, 
afirma că temele alese la Adunările generale sunt specifice 
timpului respectiv, indicând situaţiile concrete în care 
Bisericile trăiesc şi problemele cu care se confruntă. Aşa s-a 
întâmplat la Amsterdam, în anul 1948, atunci când, după cel de 
al Doilea Război Mondial, dezordinea omului era pusă în 
paralel cu planul lui Dumnezeu. La următoarea întâlnire de la 
Evanston (1954) s-a accentuat partea hristologică a învățăturii 
care a continuat să fie tema principală şi la New Delhi (1961), 
Uppsala (1968), Nairobi (1975) şi Vancouver (1983). La 
Canberra, în anul 1991, s-a ales o temă ce scotea în evidenţă 
învăţătura trinitariană, pentru ca la Hararre (1998) să se treacă 
la o abordare teocentrică, idee continuată şi la Porto Alegre 


1% Pr. Lect. Dr. Nicolae MOŞoOIU, „«Doamne, prin harul Tău, transformă 
lumea!» a IX-a Adunare generală a Consiliului Ecumenic al Bisericilor 
(Porto Alegre, Brazilia, 14-23 februarie 2006)”, în: Revista teologică, 
Nr. 1/2006, p. 243. 

(2006). „Trecerea de la un accent misiologic şi hristologic 
îngust către o rugăciune îndreptată direct către Dumnezeu 
deschide multe ferestre pentru relaţii interconfesionale”.!* 

Reprezentanţii Bisericilor ortodoxe au propus câteva 
completări ale temei, sugestii ce până la urmă nu au fost aprobate. 
Astfel, s-a insistat pe ideea „ca expresia «Dumnezeul vieţii» să fie 
completată cu atributele «Dumnezeul treimic» sau «Dumnezeul 
trinitar», spre a scoate mai clar în evidenţă «baza» CMB care este: 
«CMB este o comunitate/asociaţie de biserici care-L mărturisesc 
pe Domnul nostru lisus Hristos, potrivit Scripturilor, ca 
Dumnezeu şi Mântuitor şi prin urmare caută să-şi îndeplinească 
scopul comun, spre slava Tatălui şi a Fiului şi a Sfântului Duh». 
Membrii Comitetului central din Asia au afirmat că o astfel de 
formulare trinitară a temei ar putea cu uşurinţă să fie interpretată 
greşit în contextul lor. Important ar fi aici mai ales relevarea 
caracterului monoteist al credinţei creştine în controversa cu 
religiile politeiste ale Asiei, mai ales în controversa cu islamul”.'* 

Schimbarea de paradigmă în ceea ce priveşte felul în 
care CMB vede realitățile lumii se poate observa comparând şi 
îndemnurile ce au fost adresate la prima şi la ultima Adunare 
generală. Dacă la Amsterdam s-a insistat pe ideea că Bisericile 
participante „trebuie să stea împreună”, la Busan s-a subliniat 
faptul că ele „trebuie să meargă împreună”, idee ce cuprinde 
întregul parcurs de aproape 70 de ani de transformări prin care 
a trecut CMB. 

Discuţiile controversate cu privire la această Adunare 
au pornit încă de la alegerea locului desfăşurării ei, inițial fiind 
propuse mai multe locaţii: Grecia, prin Patriarhia Ecumenică, a 


1% S. Wesley ARIARAJAH, „Challenges the Assembly Theme Poses for 
Interreligious Dialogue: Some Personal Reflections”, în: Current Dialogue, 
55, September 2013, p. 5. 

150 Pr. Lect. Dr. Daniel BUDA, „Ortodoxie şi ecumenism din perspectiva 
celei de-a 10-a Adunări generale a Consiliului Mondial al Bisericilor 
(CMB) din Busan, Coreea de Sud”, în: Revista teologică, nr. 3/2013, p. 183. 

propus ca întâlnirea să se ţină pe insula Rhodos; Etiopia, la 
propunerea Patriarhului Abune Paulos al Bisericii Ortodoxe 
Tewahedo; Siria, la propunerea Patriarhiei Rum-Ortodoxe şi a 
Patriarhiei Siriaco-Ortodoxă; Coreea de Sud, la propunerea 
Consiliului Naţional al Bisericilor din care fac parte mai multe 
Bisericii ce nu sunt membre ale CMB. După retragerea 
candidaturii Greciei şi Etiopiei au rămas în cursă Siria şi 
Coreea de Sud. În această situaţie, „majoritatea membrilor 
ortodocşi ai Comitetului Central au susținut candidatura Siriei 
ca semn al legăturilor lor cu fraţii şi surorile lor ortodocşi. 
Rezultatul i-a dezamăgit pe mulți ortodocşi. S-a spus atunci că 
trebuie să luăm în considerare o participare redusă a Bisericilor 
Ortodoxe la Adunarea generală din Coreea. Realitatea de azi 
arată mai degrabă contrariul”. 

Declaraţiile, în număr de 11, adoptate în cadrul acestei 
Adunări s-au referit la probleme ce privesc situaţiile cu caracter 
religios din întreaga lume. Abordările interreligioase au fost 
evidente mai ales în cadrul declaraţiilor despre respectarea 
drepturilor minorităţilor religioase şi drepturilor omului în 
diferite teritorii în care se constată deficienţe.'”? Pe de altă 
parte, titlul ales pentru Adunarea din Coreea este de un real 
interes nu numai pentru creştini, ci şi pentru adepţii altor 
religii, deoarece se referă la viaţa, pacea şi dreptatea din 
întreaga lume. Se poate spune astfel că şi această temă reflectă 
timpurile în care trăim, nevoile şi problemele cu care se 
confruntă lumea de azi: este un timp al dialogului, asemănător, 
în multe privinţe, cu cel din primele secole creştine. !55 


51 Pr. Lect. Dr. Daniel BUDA, „Ortodoxie şi ecumenism din perspectiva 
celei de-a 10-a Adunări generale a Consiliului Mondial al Bisericilor 
(CMB) din Busan, Coreea de Sud”, p. 182. 

* Daniel BUDA, „The 10" Assembly of the World Council of Churches. A 
General Presentation and Some Preliminary Remarks”, în: Review of 
Ecumenical Studies (RES), vol. 6, issue 1, 2014, pp. 136-137. 

*% S. Wesley ARIARAJAH, „Challenges the Assembly Theme Poses for 
Interreligious Dialogue: Some Personal Reflections”, p. 5. 

Depăşind problemele ridicate odată cu Adunarea 
generală de la Nairobi (1975) şi cu întâlnirea de la Chiang Mai 
(1977) cu privire la pericolul sincretismului religios, din ce în 
ce mai puţine voci au contestat necesitatea dialogului 
interreligios pentru timpurile noastre. Acest lucru s-a observat 
în numărul mare al discuţiilor interreligioase dintre creştini şi 
reprezentanţii altor religii şi ideologii, în special musulmani şi 
evrei, ţinând cont de conflictele din diferite teritorii geografice 
din ultimul timp. Cu toate acestea, problemele ridicate de 
dialogul interreligios nu au dispărut ci, în anumite situaţii, s-au 
accentuat, deşi au fost abordate în majoritatea întâlnirilor cu 
sau fără temă religioasă. 

Principalele subiecte alese au fost: rapida creştere a 
formelor de extremism religios în zonele cu numeroase 
conflicte militare; pierderea identităţii religioase şi îndepărtarea 
din ce în ce mai mult de religiile tradiţionale, trecându-se uşor 
spre indiferentismul religios sau chiar spre sincretism în forme 
noi; abordarea misiologică a dialogului interreligios ridică 
multe semne de întrebare cu privire la un dialog sincer între 
reprezentanţii diferitelor religii. Toate aceste probleme pot fi 
depăşite numai printr-o bună înţelegere între adepţii religiilor 
lumii, în spiritul păcii şi dreptăţii. 

Înainte de începerea Adunării au fost voci care au 
susținut faptul că alegerea unui oraş din Coreea a reprezentat o 
oportunitate pentru dezvoltarea dialogului interreligios, dacă se 
are în vedere faptul că în teritoriile asiatice trăiesc reprezentanţi 
ai mai multor religii. Situaţia este oarecum asemănătoare cu 
cea de la începuturile creştinismului, atunci când Apostolii au 
trebuit să ducă cuvintele Domnului într-o lume păgână. În 
aceste teritorii creştinii nou convertiți şi-au păstrat şi o parte 
din tradiţiile lor necreştine, fapt ce a trezit multe semne de 
întrebare şi nemulțumiri cu privire la natura misiunii Bisericii. 

Adunarea de la Busan s-a desfăşurat în contextul 
regândirii misiunii creştine, cu un accent deosebit pe ideea că 

misiunea înseamnă, în primul rând, dialog. „Cu alte cuvinte, 
esența mărturisirii şi slujbelor creştine trebuie să fie regândite. 
Această discuţie în biserică trebuie să fie argumentată de 
discuţia interreligioasă (...). Pe scurt, înţelegerea noastră asupra 
credinţei creştine trebuie să fie conceptualizată împreună cu 
partenerii noştri de dialog. Numai prin înţelegere şi dialog 
perseverent putem eventual să discernem ce înseamnă să fii 
creştin în lumea de astăzi, a pluralismului interreligios”.15* 

Problema dialogului interreligios a fost analizată şi din 
punct de vedere ortodox, înainte de Busan, pentru a se vedea ce 
se aşteaptă vizavi de relaţiile cu cei de alte credinţe şi ideologii. 
Din perspectivă ortodoxă, Adunarea din Coreea a reprezentat o 
oportunitate pentru regândirea misiunii creştine în contextul 
actual al pluralismului religios. De-a lungul timpului, Biserica 
ortodoxă s-a implicat mai mult în problema unirii tuturor 
Bisericilor creştine şi mai puţin în ceea ce priveşte dialogul 
interreligios. Însă dialogul cu cei de alte religii, ca şi 
problemele şi crizele din întreaga lume, nu au fost neglijate de 
reprezentanţii ortodocşi ce au participat la aceste întâlniri. 
Realităţile de astăzi sunt însă analizate din punctul de vedere al 
tradiției creştine pe care se bazează Biserica ortodoxă şi al 
realităţilor cu care se confruntă credincioşii ortodocşi în viaţa 
de zi cu zi. De aceea şi soluţiile oferite de Biserica ortodoxă 
sunt privite de multe ori cu suspiciune de partenerii de dialog, 
aşa cum este cazul cu problema drepturilor omului, care sunt 
înţelese în mod diferit de tradiţiile creştine. 

Alte aspecte asupra cărora ortodocşii au avut o altă 
abordare au fost legate de crizele economică şi ecologică cu 
care se confruntă lumea de astăzi. Din punct de vedere ortodox, 
aceste probleme nu pot şi nu trebuie să fie privite separat şi nici 
desprinse de învăţăturile creştine cu privire la creaţie şi la locul 
şi rolul omului în planul lui Dumnezeu. Aceste aspecte trebuie 


15 Rdmund Kee Fook CHIA, „Whose God of Life? Whose Justice and 
Peace?”, în: Current Dialogue, 55, September 2013, p. 14. 

tratate de toate religiile împreună pentru a găsi un răspuns 
comun la probleme atât de importante pentru umanitate. 

Între documentele adoptate la Busan, în care sunt 
abordate teme cu caracter interreligios, se numără Declarația 
cu privire la politizarea religiei şi la drepturile minorităților 
religioase (Statement on the Politicization of Religion and 
Rights of Religious Minorities).'% Declaraţia porneşte de la 
afirmarea demnităţii omului creat de Dumnezeu, ce reprezintă 
baza şi libertatea religioasă ca atribut şi fundament al fiinţei 
umane, prevedere ce se găseşte şi în Articolul 18 al Declaraţiei 
Universale a Drepturilor Omului. CMB a susţinut şi promovat 
încă de la începuturile sale dreptul oricărui om de a crede liber, 
fără ca acest drept să fie privit izolat, cu atât mai mult cu cât 
întâlnirea din Coreea s-a desfăşurat la exact 1700 de ani de la 
Edictul de libertate de la Milano dat de Sfântul Constantin cel 
Mare, împăratul Imperiului bizantin. 

De la Amsterdam (1948) şi până la Busan (2013) CMB 
a dat mai multe declaraţii prin care apăra libertatea pentru toți 
oamenii, răspunzând astfel diferitelor situaţii cu care s-a 
confruntat omenirea de-a lungul ultimilor 65 de ani. CMB a 
luptat împotriva discriminărilor de orice fel, între care 
discriminarea religioasă s-a făcut simțită în aproape toate 
teritoriile lumii. Libertatea religioasă este strâns legată de 
egalitatea dintre oameni şi de justiție şi dreptate, fiind un 
element esenţial al democraţiei şi progresului social. Libertatea 
religioasă este un drept al omului primit prin actul creaţiei. 
Omul este creat după chipul lui Dumnezeu, umanitatea întreagă 


155. Petros VASSILIADIS, „Orthodox Expectations from the 10 WCC 
Assembly: The Importance of Interfaith, Ecological and Economic 
Witness”, în: Current Dialogue, 55, September 2013, pp. 16-19. 

155 Statement on the Politicization of Religion and Rights of Religious 
Minorities”, 
<http://wrww.oikoumene.org/en/resources/documents/assembly/2013- 
busan/adopted-documents-statements/politicisation-of-religion-and-rights- 
of-religious-minorities>, 27 iulie 2015. 

atingându-şi perfecțiunea în lisus Hristos. Toţi oamenii sunt 
egali, deoarece toți au primit prin creaţie chipul lui Dumnezeu 
şi tind spre asemănarea cu El. Orice negare a libertăţii omului 
este o negare a Dumnezeului Treimic. 

Consiliul Mondial al Bisericilor a respectat articolele 
internaționale ce reglementau drepturile omului, pe care le 
vede nu ca ţinte în sine, ci ca direcţii pe care trebuie să le 
urmeze omenirea pentru a ajunge la instaurarea păcii şi a 
dreptăţii. De asemenea, CMB a colaborat cu autoritățile care 
garantează libertățile individuale şi colective ale oamenilor şi 
luptă împotriva violenţei şi discriminărilor de orice fel. 

În acest context, drepturile religioase ale minorităţilor 
trebuie să fie respectate, deoarece sunt înrădăcinate în sistemul 
democratic după care se conduc atât majorităţile, cât şi 
minoritățile. De aceea, orice nerespectare a drepturilor 
religioase ale minorităților trebuie să fie combătută de toate 
organismele autorizate, deoarece aceste drepturi fac parte din 
drepturile fundamentale ale omului. În ultimul timp însă se 
observă o creştere a politizării religiei, lucru ce a condus, în 
anumite teritorii, la probleme acute între majoritățile şi 
minoritățile religioase, ajungându-se chiar şi la forme de 
extremism religios, afectând astfel respectarea drepturilor 
omului. În anumite zone geografice majorităţile religioase 
influenţează politic societatea, ajungându-se la persecutarea 
minorităților religioase, cu atât mai mult cu cât această 
problemă este legată de altele de natură socială şi economică. 
Astfel de cazuri se întâlnesc în Africa, Asia şi Orientul 
Mijlociu. În aceste teritorii discriminarea religioasă faţă de 
minorităţi a ajuns să se transforme în violenţă faţă de aceste 
comunități. Pe de altă parte, discriminarea religioasă a 
minorităților are efecte negative asupra educaţiei populaţiei şi a 
relaţiilor de zi cu zi dintre adepţii minorităţilor şi majorităţilor 
religioase, precum şi a vieţii culturale din teritoriile respective. 
Între situaţiile prezentate în documentul adoptat de CMB, în 

care se prezintă situaţii de discriminare religioasă a 
minorităţilor, este redat cazul Bisericii ortodoxe din fosta 
Iugoslavie, mai ales din regiunea Kosovo, şi din Albania. 

În Declaraţia cu privire la dreptul persoanelor apatride 
(Statement on the Human Rights of Stateless People)” se 
porneşte de la Articolul 15 din Declaraţia universală a 
drepturilor omului în care se afirmă că naționalitatea este un 
drept uman fundamental, avându-şi rădăcinile în conceptul de 
demnitate umană. Cu toate acestea sunt oameni care, în zilele 
noastre, nu au o naționalitate din diferite cauze, între care se 
numără discriminarea rasială, etnică şi religioasă. Sunt date ca 
exemple comunităţi întregi de creştini, musulmani şi 
credincioşi ai altor religii care, în diferite părți de pe glob, sunt 
discriminate chiar prin legi naţionale care îi exclud. Persoanele 
apatride sunt prezente în oricare regiune din lume. 

Din punct de vedere creştin, învăţătura noastră ne 
învaţă să fim solidari cu toţi oamenii, mai ales cu cei aflaţi în 
necazuri şi nevoi, deoarece toţi suntem creaţia lui Dumnezeu. 
Astfel, partea umanitară devine o obligaţie pentru fiecare 
dintre noi, având temei în iubirea lui Dumnezeu pentru noi şi 
în iubirea noastră pentru semenul nostru, fiind astfel 
responsabili pentru aproapele nostru, indiferent de religie şi 
naţionalitate (Matei 25, 35-36). 

În Declaraţia ce afirmă prezenţa creştină şi 
mărturisirea în Orientul Mijlociu (Statement affirming the 
Christian presence and wimess in the Middle East)'* se 
analizează situaţia tensionată din regiune şi implicaţiile asupra 


zii „Statement on the Human Rights of  Stateless People”, 


<http://wrww.oikoumene.org/en/resources/documents/assembly/2013- 
busan/adopted-documents-statements/human-rights-of-stateless-people>, 

27 iulie 2015. 

15 Statement affirming the Christian presence and witness in the Middle 
East”, <http://www.oikoumene.org/en/resources/documents/assembly/2013- 
busan/adopted-documents-statements/statement-affirming-the-christian- 
presence-and-witness-in-the-middle-east>, 27 iulie 2015. 


98 ADRIAN BOLDIȘOR 


creştinilor ce trăiesc în această parte a globului. Prezenţa şi 
mărturia creştină în Orientul Mijlociu sunt de o deosebită 
importanţă pentru instaurarea şi menţinerea păcii şi, în plus, 
pentru respectarea diversităţii religioase şi culturale în ţări 
precum Israelul, Palestina, Egiptul, Siria, Irakul, Africa de 
Nord. În aceste zone trăiesc împreună credincioşi evrei, 
musulmani şi creştini, iar problemele de zi cu zi sunt adesea 
transformate în adevărate conflicte armate. 

Un caz aparte este reprezentat de oraşul Ierusalim şi de 
marile probleme cu care se confruntă aici credincioşii celor 
trei religii monoteiste. În acest context, CMB şi-a întărit 
poziţia pe care a susţinut-o la toate întâlnirile ce au avut ca 
subiect de discuţie relaţia dintre creştini, evrei şi musulmani 
în Orientul Mijlociu: pacea şi reconcilierea trebuie să fie 
condiționate de dreptate. 

În documentul Minute on Indigenous Peoples!” este 
abordată problema respectării drepturilor populațiilor indigene 
(tradiţionale) ce au cultură, istorie şi tradiţii proprii. În anumite 
zone geografice aceste populaţii nu sunt apărate prin legile 
statului, ajungându-se adesea la nerespectarea drepturilor 
fundamentale ale omului. Prin acţiunile sale, CMB îndeamnă la 
respectarea populațiilor indigene din întreaga lume, la dialogul 
permanent cu aceştia şi la respectarea drepturilor lor, care sunt 
drepturi ale oricărui om. 


9 


193 „Minute on Indigenous Peoples”, 


<http://rww.oikoumene.org/en/resources/documents/assembly/2013- 
busan/adopted-documents-statements/minute-on-indigenous-peoples>, 27 
iulie 2015. 


3. Dialogul dintre creştinism și 
religiile tradiţionale 


În luna septembrie a anului 1973 a avut loc o întâlnire la 
Ibadan (Nigeria, Integritatea vieții: implicarea creştină în 
dialogul interior al omenirii cu viziunile primare mondiale — 
The Wholeness of Life: Christian Involvement in Mankind 's 
Inner Dialogue with Primal World Views) organizată de 
Sub-unitatea pentru dialog din CMB (Sub-unit on Dialogue) 
împreună cu Conferința Bisericilor din toată Africa (All 
Africa Conference of Churches) şi Fundaţia pentru educaţie 
teologică (Theological Education Fund). Între principalele 
puncte de discuţie s-au numărat: umanitatea în relație cu 
tradiția, natura, miturile şi simbolurile, cu prezenţa divină şi 
cu libertatea; comunitatea în relaţie cu Hristos şi creștinătatea; 
boala şi vindecarea ei.'“ În urma acestei întâlniri s-a 
manifestat dorinţa ca dialogul cu reprezentanții religiilor 
tradiționale să se repete şi în alte regiuni similare de pe glob, 
aşa cum sunt Oceania şi Asia. 

La Adunarea generală a CMB de la Nairobi (1975) au 
fost abordate religiile tradiționale din punct de vedere creştin. 
Acelaşi lucru s-a întâmplat şi la întâlnirea din Mauritius (1983) 
care a precedat Adunarea generală de la Vancouver din același 
an, acolo unde raportul dintre creştinism și religiile aborigene a 
ocupat un loc important. La adunarea din Canada s-a ridicat 
problema sincretismului religios. A fost realizat un totem ce a 
fost oferit participanţilor, apoi a fost dus la Institutul ecumenic 
de la Bossey de unde a fost înapoiat canadienilor în anul 2008. 


15 Israel SELVANAYAGAM, „Interfaith Dialogue”, p. 168. 

O nouă întâlnire a avut loc în anul 1986 la Kitawa 
(Zambia) la care au participat 20 de creștini africani din 14 țări 
diferite care au discutat despre raportul dintre creştinism şi 
religiile tradiționale. În anul următor a avut loc o întâlnire cu 
temă asemănătoare în Canada, la Sorrento. La Adunarea 
Generală de la Canberra (Australia) din anul 1991 s-au produs 
mai multe reacţii contradictorii în tratarea acestei probleme în 
contextul mai larg reprezentat de tema Adunării ce trata 
învățătura despre Duhul Sfânt. Abordarea religiilor tradiționale 
a avut loc la EI Salvador (Brazilia), în anul 1996, în contextul 
temei generale ce trata raportul dintre Evanghelie şi cultură în 
diferite tradiţii religioase. 

La inițiativa CMB de a se organiza mai multe întâlniri 
în vederea aprofundării propriei înţelegeri creştine în contextul 
plurireligios actual, în perioada 6-9 februarie 2012 a avut loc la 
Buenos Aires (Argentina), întâlnirea Propria înţelegere 
creştină în contextul religiilor indigene (Christian  Self- 
Understanding in the Context of Indigenous Religions). 
Întâlnirea a fost organizată de programul din cadrul CMB care 
se ocupă de dialogul şi cooperarea interreligioasă, în colaborare 
cu Consiliul Bisericilor din America Latină (Latin American 
Council of Churches — CLAI), având asistenţa Uniunii 
Bisericilor Evanghelice din Argentina (Fellowship of 
Evanghelical Churches in Argentina) şi Diocesei anglicane din 
Argentina (Anglican Diocese in Argentina). 

Comparativ cu celelalte întâlniri care au tratat propria 
înţelegere creştină în contextul islamului (2008), budismului 
(2009), iudaismului (2010) şi hinduismului (2011), întâlnirea 
din America Latină a avut o metodologie aparte, fiind astfel şi 
mai greu de organizat şi de desfăşurat. Principala cauză a 
acestui fapt a fost legată de natura grupului de lucru care a 
adunat reprezentanţi din regiuni diferite (Noua Zeelandă, 
Argentina, Brazilia, Canada, Columbia, Ecuador, Guatemala, 
Filipine) ce au trebuit să vină pregătiți pentru a răspunde la 

întrebări în legătură cu propria înțelegere a creştinilor în 
teritorii în care trăiesc şi populaţii cu religie tradiţională. Între 
temele analizate s-au numărat: felul în care indigenii ÎL înţeleg 
pe Dumnezeu, creaţia, pământul, hristologia, Biserica, 
dreptatea, misiunea, rugăciunea şi spiritualitatea. Concluziile 
întâlnirii din Argentina au fost înaintate comisiei din cadrul 
CMB ce se ocupa de întocmirea raportului final în care se 
tratează propria înţelegere creştină într-o lume 
plurireligioasă.!9! 


161. Christian Self-Understanding in the Context of Indigenous Religions”, 


în: Current Dialogue, 54, July 2013, pp. 41-43. 


4. Dialogul dintre creştinism, 
hinduism şi budism 


4.1 Redescoperirea religiilor Asiei 

Din punctul de vedere al creştinismului, dialogul interreligios, 
sub toate aspectele sale, a dobândit de-a lungul timpului o 
importanţă tot mai mare, astfel că, alături de dialogul pe care îl 
aveau cu evreii şi musulmanii, creştinii au dezvoltat şi dialogul 
cu adepţii hinduismului şi budismului. 

Începutul secolului al XIX-lea a fost considerat „a doua 
Renaştere”, datorită faptului că mulţi cercetători au descoperit 
marile religii ale Asiei. „«Descoperirea» Upanişadelor şi a 
budismului la începutul secolului al XIX-lea fusese aclamată ca 
un eveniment cultural ce prevestea urmări considerabile”. 
Arthur Schopenhauer (1788-1860) a comparat sanscrita şi 
Upanişadele cu greco-latina din timpul Renaşterii italiene. 
Eugene Burnouf (1801-1852) a publicat Introduction d 
I'historie du bouddhisme indien în 1844, iar Paul Deussen 
(1845-1919) a scris o istorie a filosofiei indiene. Sylvain Levi 
(1863-1935) a redactat Le Doctrine du sacrifice dans les 
Brăhmanes în 1898 şi Le Theâtre Indien în 1890 şi a scris 
monografia în trei volume Le Nepal (1905-1908). Hemann 
Oldenberg (1854-1920) a publicat cartea Vedas (1894), dar şi 
Buddha and early Buddhism (1881). Cu toată această 
deschidere, „«Renaştereay nu s-a produs pentru simplul motiv 
că studiul sanscritei şi al altor limbi orientale n-a reuşit să 
depăşească cercul filologilor şi istoricilor, pe când pe timpul 
Renaşterii italiene, greaca şi latina clasică erau studiate nu numai 


1% Mircea ELIADE, Nostalgia originilor. Istorie şi semnificaţie în religie, 
Traducere de Cezar Baltag, Ed. Humanitas, Bucureşti, 1994, p. 92. 

de gramaticieni şi umaniști, ci şi de către poeţi, artişti, filosofi, 
teologi şi oameni de ştiinţă”. 1% 

În ultimul timp însă se poate observa un interes din ce 
în ce mai mare față de cultura, civilizația şi religiile Asiei, 
fapt ce a condus la promovarea la cel mai înalt nivel a 
dialogului interreligios dintre creştini şi adepţii religiilor din 
aceste teritorii. 


4.2 Dialoguri bilaterale 

4.2.1 Dialogul dintre creştinism şi hinduism 

Urmând tradiţia creştină, legăturile dintre creştinism şi 
hinduism merg până în perioada apostolică, atunci când Sfântul 
Toma a propovăduit Evanghelia Mântuitorului nostru lisus 
Hristos în India, unde Apostolul a şi fost martirizat. 

În timpurile moderne, contactul dintre cele două religii 
se datorează misionarilor creştini catolici şi, mai târziu, 
protestanți, care însă nu au dezvoltat mereu un dialog sincer. 
„Noii convertiți creştini indieni au fost învăţaţi să rupă toate 
legăturile cu trecutul lor hindus şi să considere religia 
înaintaşilor ca fiind inferioară, dacă nu chiar o invenţie în 
întregime a diavolului. În acelaşi timp, mulţi hinduși au avut un 
dispreţ pentru toți ne-hinduşii, considerând că orice contact cu 
ei poate fi dăunător”.!% 

Deşi în sec. al XIX-lea au fost personalităţi ca Ram 
Mohan Roy (1772-1833) şi Brahmabandhab Upadhyaya 
(1861-1907) care au încercat să promoveze dialogul între cele 
două religii, vocile lor au fost ignorate atât de adepţii 
hinduismului, cât şi de creştini. Principalele probleme au fost 
ridicate de faptul că, atunci când se vorbeşte despre hinduism, 
nu se înţelege o singură religie, ci ramuri religioase diferite şi 
numeroase care, nu de puţine ori, intră în conflict între ele. 


1% Mircea ELIADE, Nostalgia originilor..., p. 94. 
1% Klaus K. KLOSTERMAIER, „Hindu-Christian Dialogue”, în: Dictionary of 
the Ecumenical Movement, p. 520. 

În ceea ce privește felul în care au evoluat relațiile 
dintre hinduism şi creştinism în sec. al XX-lea, nu trebuie 
trecut cu vederea felul în care a fost perceput hinduismul la 
prima Conferinţă misionară de la Edinburgh din anul 1910. De 
asemenea, la începutul secolului trecut, gânditorul Sarvepalli 
Radhakrishnan (1888-1975) a susţinut ideea dezvoltării unui 
dialog autentic între religiile lumii. 

O întâlnire interreligioasă care a abordat această temă a 
fost organizată în anul 1960 la Nagpur (India), având titlul 
Concepțiile hindusă şi creştină asupra omului (Hindu and 
Christian Views of Man). 

Între cercetătorii creştini care au pus un accent deosebit 
pe importanţa dialogului dintre hinduism şi creştinism se 
remarcă Paul David Devanandan şi Jacques-Albert Cuttat. 
Primul a fost directorul fondator al Institutului creştin pentru 
studiul religiei şi societăţii (Christian Institute for the Study of 
Religion and Society) din Bangalore, contribuţiile sale cu privire 
la importanţa dialogului interreligios regăsindu-se în revista 
Religie şi societate (Religion and Society). Jacques-Albert 
Cuttat, ambasadorul Elveţiei în India în perioada 1960-1964, 
este cel care a avut o contribuţie importantă la crearea, în anul 
1964 de către Papa Paul al VI-lea în sânul Bisericii romano- 
catolice, a unui Secretariat pentru ne-creştini, redenumit de 
Papa loan Paul al II-lea drept Consiliul pontifical pentru 
dialogul interreligios (Pontifical Council for Inter-religious 
Dialogue — PCID).'% De asemenea, el a creat un grup ce adună 
în mod regulat 20 de creştini de confesiuni diferite care se arată 
interesaţi de problema dialogului interreligios.!% 

Între întâlnirile care au avut un rol important în 
afirmarea şi promovarea dialogului dintre creştinism și 
hinduism se remarcă cele din India, de la Tambaram (1938), 


15 Klaus K. KLOSTERMAIER, „Hindu-Christian Dialogue”, p. 520. 
1% Klaus KLOSTERMAIER, „Jacques- Albert Cuttat, a Pioneer of Hindu-Christian 
Dialogue”, în: Journal of Hindu-Christian Studies, Volume 2, 1989, p. 4. 

New Delhi (1961), Rajpur (30 mai-6 iunie 1981, Resurse 
religioase pentru o societate dreaptă — Religious Resources for 
a Just Society; pentru prima dată au participat creştini şi 
hinduși din mai multe arii geografice în care trăiau împreună 
adepții celor două religii) și Tambaram (1988, unde s-au 
aniversat 50 de ani de la întâlnirea din 1938). 

Stanley Samartha (liderul Bisericii din Sudul Indiei şi 
primul director al Sub-unităţii pentru dialog din cadrul 
Consiliului Mondial al Bisericilor, în perioada 1971-1980) 
rămâne persoana cea mai cunoscută în promovarea dialogului 
dintre creştini şi hinduşi la scară mondială. EI a reuşit să ridice 
standardele programului ce se ocupă cu dialogul interreligios 
din cadrul CMB la nivelul la care este cunoscut astăzi. În 
mesajul său Dialogul ca preocupare creștină continuă 
(Dialogues as a Continuing Christian Concern), Samartha avea 
să afirme: „În cele din urmă, creştinii trebuie să fie tot timpul 
implicați activ în construirea unei adevărate comunităţi 
universale a libertăţii şi iubirii”.1S 

De asemenea, trebuie amintit şi un alt director al acestei 
Sub-unităţi a Consiliului, Wesley S. Ariarajah, care, în anul 
1982, cu trei ani înainte de publicarea celebrei cărți Biblia şi 
oamenii altor credinţe (The Bible and People of Other Faiths), 
a redactat textul Dragă Ranjith (Dear Ranjith), sub forma unei 
scrisori, în care prezenta temeiurile mărturisirii lui Hristos în 
lumea hindusă. Între ideile cuprinse în această scrisoare se 
desprinde aceea că cel mai important lucru pe care cineva 
trebuie să-l ştie în legătură cu tradiția indiană este că, în această 
zonă, nimeni nu trebuie să separe persoana de mesajul pe care 
îl propovăduieşte. Nu doar mesajul trebuie să fie bun, ci şi 
persoana care îl transmite trebuie să aibă această calitate. 
Problemele trecutului, în care persoana se distanța de mesaj, 
trebuie să fie cunoscute şi înlăturate dacă se doreşte o adevărată 


167, Stanley SAMARTHA, „Dialogue as a Continuing Christian Concermn”, în: The 
Ecumenical Movement. An Anthology of Key Texts and Voices, p. 407. 

mărturisire a lui Hristos în rândul populației hinduse. O altă 
barieră în transmiterea mesajului este aceea că, pentru hinduşi 
nu există o singură cale a salvării, creştinii trebuind să fie atenţi 
atunci când mărturisesc că singura salvare este în Hristos. 
Propovăduirea unicităţii Lui este o problemă a experienţei 
personale, felul în care este însă propagat acest adevăr trebuie 
să ţină cont de tradiţiile celor cărora li se transmite, mai ales că 
Dumnezeu nu S-a lăsat nemărturisit în alte tradiții religioase. 
Pornind de la aceste realități specifice lumii hinduse, se poate 
merge mai departe pe drumul propovăduirii învățăturii 
Domnului nostru lisus Hristos şi al înţelegerii reciproce dintre 
creştini şi populaţia de religie hindusă. !% 

O etapă nouă în cadrul dialogului dintre creştini şi 
hinduşi a fost reprezentată de răspândirea misiunilor hinduse în 
Occident, mai ales începând cu deceniul al şaptelea al secolului 
trecut, un rol important în acest demers avându-l mişcarea 
Hare Krisna. Aceasta, alături de alte mişcări religioase 
similare, au propagat nu numai sectarismul hindus, ci şi 
sincretismul religios, reuşind să atragă un număr considerabil 
de adepţi occidentali. 

În ultima perioadă de timp au fost înfiinţate mai multe 
societăţi care au propus pe agendele de lucru promovarea 
dialogului interreligios. În acest sens, Societatea internațională 
pentru conştiinţa Krishna (International Society for Krishna 
Consciousness — ISKCON) a reuşit să organizeze mai multe 
întâlniri între creştini şi hinduşi în Marea Britanie şi SUA. 
Subhananda Das (Steven J]. Gelberg) a fost cel care a organizat, 
în anul 1985, un seminar de trei zile la New Vrindaban la care 
au participat cercetători ai celor două religii. De asemenea, el a 
reuşit să pună bazele unei reviste ce promovează la nivel 
academic dialogul dintre mişcarea Hare Krishna şi creştinism. 


158 Wesley S. ARIARAJAH, „Dear Ranjith”, în: The Ecumenical Movement. 
An Anthology of Key Texts and Voices, pp. 414-417. 

În anul 1981 a avut loc o întâlnire la Rajpur, în Nordul 
Indiei (Resurse religioase pentru o societate dreaptă — 
Religious Resources for a Just Society), la care au participat 
creştini şi hinduşi din întreaga lume, din zone în care trăiau 
împreună adepți ai celor două religii. La această întâlnire s-au 
prezentat în paralel învățătura hindusă despre dharma şi cea 
creştină cu privire la shalom.'%* În anul 1987 a avut loc la 
New Delhi (India) întâlnirea /dentități religioase într-o 
societate plurireligioasă (Religious Indentities in a Multifaith 
Society) la care au participat reprezentaţi ai creştinismului, 
hinduismului, budismului, islamului, şikismului, jainismului 
şi zoroastrismului. 

Alte momente semnificative în cadrul dialogului dintre 
creştinism şi hinduism au fost reprezentate de eforturile 
episcopului A.J. Appasamy (1891-1975) şi ale lui Raimon 
Panikkar (1918-2010). De asemenea, nu trebuie uitate nici 
conferințele cu participare largă, aşa cum a fost cea din 
Freiburg, cea organizată de biblioteca De Nobili în colaborare 
cu Departamentul de ideologie al Universităţii din Viena, 
precum şi Conferinţa internaţională sub patronajul Institutului 
St. Gabriel din Modling. Tot în acest context trebuie amintite şi 
lucrările Parlamentului Mondial al Religiilor care au avut loc în 
anul 1993 la Chicago, la care au fost prezenţi reprezentaţi de 
marcă ai celor două religii. 

O altă întâlnire care a pus faţă în faţă adepţi ai celor 
două religii a avut loc în anul 1995 la Universitatea Madurai 
Kamraj (India), şi a avut ca titlu Probleme în relaţiile hinduso- 
creștine (ssues in Hindu-Christian Relations). Aici s-a discutat 
despre felul în care creştinii şi hinduşii se percep reciproc, 


1% Israel SELVANAYAGAM, „Interfaith Dialogue”, p. 165. 
11 Klaus K. KLOSTERMAIER, „Hindu-Christian Dialogue”, p. 521. 

creionându-se şi câteva puncte comune necesare unei mai bune 
colaborări între adepţii celor două religii.” 

Alte două întâlniri creştino-hinduse, organizate cu 
sprijinul Consiliului Naţional al Bisericilor din India 
(National Council of Churches in India) au avut loc la 
Madurai (1995) şi Varanasi (1997), unde s-a ridicat problema 
opririi violenţei ce se accentuase în teritoriile în care creştinii 
ŞI hinduşii trăiau împreună. 

În promovarea dialogului dintre reprezentații celor 
două religii un rol important l-au avut şi mişcările creştine 
(catolice şi protestante) ce au luat fiinţă în India (Jyotiniketan, 
Krist-Seva, Saccidanandashram). Aceste mişcări creştine au 
dezvoltat teme precum posibilitatea legăturii între conceptul 
hindus de sannysa şi învăţătura creştină cu privire la ascetism, 
ca renunțare la bunurile materiale. 

În perioada 12-15 octombrie 2011 a avut loc la 
Institutul ecumenic din Bossey (Elveţia) întâlnirea cu titlul 
Propria înţelegere creştină în contextul religiei hinduse 
(Christian  Self-Understanding in the Context of Hindu 
Religion), care a făcut parte dintr-un şir de consultări în care 
s-a evaluat rolul şi locul creştinismului în diferite contexte 
religioase din întreaga lume. La această întâlnire au participat 
lideri religioşi, teologi şi cercetători implicați în dialogul 
interreligios, aparținând mai multor tradiţii din India, Nepal, 
Bangladesh, Sri Lanka, Malaezia şi Indonezia, acolo unde 
creştinii şi hinduşii trăiesc împreună în număr considerabil. 

Consultarea de la Bossey şi-a propus să analizeze 
importanţa propriei înţelegeri creştine în relație cu cei de alte 
credinţe, să încurajeze reflecţia asupra propriei înţelegeri în 
contextul hinduismului, să analizeze felul în care adepţii 
creştinismului şi hinduismului pot şi trebuie să lucreze 


171 Issues in Hindu-Christian Relations. A Report of the Workshop at 
Madurai, 9-1 Ji October, 1995, National Council of Churches in India, 
1996. 

împreună pentru rezolvarea problemelor practice cu care se 
confruntă, să recunoască diferenţele care există între adepţii 
diferitelor tradiţii religioase în vederea colaborării reciproce, să 
caute, să descopere şi să combată cauzele care duc la violenţe 
în diferite arii geografice, să promoveze relaţii corecte, bazate 
pe respect, cu reprezentanții hinduismului şi să găsească 
punctele comune în ceea ce priveşte resursele teologice, 
spirituale şi etice în vederea dezvoltării unei colaborări 
interreligioase şi a unui dialog bilateral rodnic. Ideile principale 
ale acestei consultări au evidențiat importanța propriei 
înţelegeri creştine în contextul hinduismului, precum şi 
necesitatea dialogului dintre reprezentanţii celor două tradiţii. 

Concluziile au fost prezentate în comunicatul oficial 
care a fost înaintat în urma consultării din Elveţia, 
subliniindu-se faptul că temele abordate în această întâlnire 
s-au structurat în jurul câtorva puncte esenţiale: dialogul vieţii 
(cu referire la contextul plurireligios în care trăim, o adevărată 
provocare pentru creştinism), misiune şi evanghelizare 
(necesitatea dialogului în vederea depăşirii problemelor 
trecutului legate de felul în care era înţeleasă misiunea creştină 
în rândul adepților hinduismului), justiţia socială (cu accent pe 
acțiunea comună a adepților celor două religii pentru 
promovarea egalității şi dreptăţii), creşterea spirituală împreună 
(deşi se recunoaşte existenţa unor diferenţe considerabile între 
cele două religii, trebuie să se caute punctele comune, mai ales 
cele legate de viaţa spirituală a credincioşilor, precum şi o 
reconsiderare a locului şi rolului Bisericii creştine în mijlocul 
populaţiei de credinţă hindusă). 2 


4.2.2 Dialogul dintre creştinism şi budism 
„Intâlnirea dintre budism şi creştinism, mai ales prin monahism 
şi mistică, se întinde înapoi la primii ani ai creştinismului. 


172 „A Report of the Consultation on Christian Self-Understanding in the 
Context of Hindu Religion”, în: Current Dialogue, 54, July 2013, pp. 27-40. 

Forma pe care a luat-o în cei mai recenți ani — sesiuni 
planificate de dialog şi eforturi de explorare în viaţa spirituală 
şi în acţiunea socială — trebuie văzută în contextul mai larg al 
dialogului interreligios”.!”* Principalele teme care sunt ridicate 
în cadrul acestor întâlniri sunt cu referire la aspecte filosofice şi 
socio-politice actuale.!7* 

Unul dintre cei care au reprezentat o voce importantă 
în cadrul dialogului creştino-budist a fost Thomas Merton 
(1915-1968), care a evidenţiat importanţa unor teme 
comune, aşa cum sunt monahismul şi mistica. În anul 1973, 
în Bangalore (India) au participat, la o întâlnire 
interreligioasă, reprezentaţi ai monahismului din diferite religii. 
Întâlnirile dintre călugării creştini şi budiști s-au înmulţit în anii 
1980 şi 1990, concluziile fiind publicate într-o revistă din 
Belgia — Buletinul dialogului interreligios monastic (Bulletin 
on Monastic Inter-religious Dialogue). 

În anul 1960 a avut loc la Hong Kong o întâlnire între 
budiştii din ramura Mahayana şi creştini, Cuvântul lui 
Dumnezeu şi credințele vii ale chinezilor (The Word of God 
and the Living Faiths of the Chinese), la care s-a discutat 
despre relaţia ce trebuie să existe între adepţii celor două 
religii. Un an mai târziu, în Rangoon (Burma), a avut loc o 
Întâlnire budist-creştină (Buddhist-Christian Encounter), la 
care s-a dezbătut problema răspândirii Evangheliei în ţările 
budiste şi cea referitoare la relaţiile pe care trebuie să le 
întreţină creştinii cu cei de alte religii. 


'% Blizabeth J]. HARRIS, „Buddhist-Christian Dialogue”, în: Dictionary of 
the Ecumenical Movement, p. 129. Pentru o prezentare din punct de vedere 
ortodox a relaţiei dintre budism şi creştinism vezi: Nicolae ACHIMESCU, 
Budism şi creştinism. Consideraţii privind desăvârşirea omului, Ed. 
Tehnopress, Iaşi, 2010. 

174 Vezi în acest sens o bibliografie selectivă în: Harry L. WELLS, Resources 
for Buddhist-Christian Encounter: An Annotated Bibliography, Educational 
Resources Committee of the Society for Buddhist-Christian Studies, 1993. 

În anul 1970 a avut loc la Ajaltoun (Liban) întâlnirea 
Dialogul între oamenii cu credinţe vii (Dialogue between Men 
of Living Faiths) la care au participat, pentru prima dată, adepţi 
ai creştinismului, budismului, hinduismului şi islamului. Aici 
s-a pus accentul mai mult pe importanţa dialogului în sine 
decât pe problemele ridicate în mod obişnuit. 

Alte întâlniri importante la care au participat 
reprezentanţi ai celor două religii au avut loc la Kandy (Sri 
Lanka, 1967), Colombo (Sri Lanka, 1974 şi 1978) şi Chiang 
Mai (Thailanda, 1977). În anul 1972, la Geneva (Elveţia) a 
avut loc întâlnirea cu tema Contribuţii creștine și budiste 
pentru reînnoirea societății în Vietnam (Christian and 
Buddhist Contributions for the Renewal of Society in Vietnam). 

În mai multe ţări asiatice s-au făcut remarcate 
persoane care au dus la un nivel superior dialogul dintre 
creştini şi budişti. Astfel, în Japonia, iezuiţii H.M. Enomiya 
Lassalle şi ]. Kachiri Kadowaki au pus accentul, începând cu 
anul 1967, pe descoperirea practicilor Zen. În Sri Lanka, 
catolicii Aloysius Pieris, Michael Rodrigo şi Antony Fernando, 
metodista Lynn de Silva şi anglicanul John Devnanda au 
studiat budismul cu profesori budişti tocmai pentru a cunoaşte 
în profunzime această religie, având în vederea dorinţa 
promovării dialogului pe baze reale. În Thailanda s-au făcut 
cunoscuţi Theodore Hahnenfeld şi Edmond Pezet. 

Trebuie amintit şi faptul că dialogul dintre creştini şi 
budişti s-a dezvoltat şi la nivel academic, prin înfiinţarea mai 
multor instituţii: Institutul pentru Studii şi dialog din Sri 
Lanka şi Institutul Nanzan pentru religie şi cultură din 
Japonia. În anul 1980, Universitatea din Hawai a pus bazele 
unui proiect prin crearea unui Departament al religiilor cu 
implicare ecumenică, organizând conferinţe internaţionale cu 
participare creştină şi budistă: Honolulu (1980, despre viitorul 
umanităţii), Hawai (1984, despre sistemele culturale) şi 


15 Ans J. Van der BENT, Six Hundred Ecumenical Consultations..., pp. 59-62. 

Berkeley (1987, despre relaţiile dintre teologia liberării şi 
budism, teologia coreeană şi budism, religie şi violenţă, agape 
şi compasiune, kenosis şi sunyata''€, locul femeii în budism şi 
creştinism). În 1982, în Japonia, s-a creat o Societate pentru 
studii budist-creştine, iar un an mai târziu a luat fiinţă grupul 
nord-american budist-creştin, sub conducerea lui Masao Abe şi 
John B. Cobb.!” 

În urma întâlnirilor dintre creştini şi budişti desfăşurate 
la Hong Kong (1984) şi Seul (Coreea de Sud, 1988) s-au pus 
bazele programului comun creştin-budist intitulat Dreptate, 
pace şi integritatea creaţiei (Justice, Peace and the Integrity of 
Creation — JPIC). De asemenea, la Conferinţa din anul 1987 au 
participat 800 de reprezentanți din 19 ţări, constituindu-se 
Societatea de studii budist-creştine ce are ca obiectiv 
promovarea întâlnirilor bilaterale. Conferinţele acestei societăţi 
se desfăşoară odată la patru ani. 

Un moment importat în dezvoltarea dialogului 
interreligios în Asia de Est a fost reprezentat de decizia unor 
instituţii din opt ţări de a crea o reţea a organizaţiilor creştine 
pentru promovarea întâlnirilor interreligioase (nter-Religio). În 
cadrul acestui forum, dialogul dintre creştinism şi budism 
ocupă locul esenţial. 

În anul 1988 s-au desfăşurat două conferinţe ce au avut 
ca principală temă problemele sociale din întreaga lume: 
Înţelepciune şi compasiune: mesajul budismului şi creştinătăţii 
pentru timpul nostru (Wisdom and Compassion: The Message 
of Buddhism and Christianity for our Time, organizată de 


172 Sunyata reprezintă vacuum-ul, golul. Vezi o privire ortodoxă asupra 
termenului sunyata în: Nicolae ACHIMESCU, Budism şi creştinism, pp. 
303-312: „Privit din punct de vedere metafizic, budismul pare să perceapă 
«vacuum-ul» (sinyată) drept negarea absolută a oricărei persoane, în timp 
ce creştinismul răsăritean găseşte în «purificarea inimii», în apatheia şi 
«simplificarea sufletului» (arAoo1) împlinirea supremă şi transcendentală 
a persoanei” (p. 311). 

"7! Elizabeth ]. HARRIS, „Buddhist-Christian Dialogue”, p. 130. 

Institutul de religii orientale, Japonia) şi Budist şi creştin în 
căutarea păcii şi dreptăţii (Buddhist and Christian in the 
Search for Peace and Justice, organizată de Consiliul Mondial 
al Bisericilor, Seul, Coreea de Sud). O conferinţă 
asemănătoare, ce a avut pe agenda de lucru probleme etice, s-a 
desfăşurat în anul 1996 la Chicago (SUA). 

În Europa s-au pus bazele unui dialog intens între 
creştinism şi budism, un moment important în acest sens 
reprezentându-l întâlnirea din Austria din anul 1981, atunci 
când reprezentanţi ai celor două religii s-au adunat pentru a 
discuta teme cu privire la salvare (mântuire). De asemenea, 
se poate vorbi de crearea unor centre importante în diferite 
părţi ale continentului ce promovează acest dialog. Astfel, în 
luna februarie a anului 1996, Universitatea din Hamburg 
(Germania) a găzduit o întâlnire a creştinilor din Europa ce 
se ocupă cu studiul budismului, pentru ca anul următor, în 
octombrie, să se înființeze o rețea europeană de studii 
budist-creştine. Printre cele mai importante conferinţe 
desfăşurate sub patronajul acestui forum se numără Percepțiile 
budiste despre lisus (Buddhist Perceptions of Jesus, 1999)''* şi 
Percepțţiile creştine despre Buddha (Christian Perceptions of 
the Buddha, 2001).!9 

La 9-12 decembrie 2009 a avut loc la Colombo (Sri 
Lanka) întâlnirea care a analizat felul în care creştinii se 
poziţionează în diferite contexte sociale, majoritar budiste: 
Consultaţie cu privire la propria înţelegere creştină în 
contextul budismului  (Consultation on Christian  Self- 
Understanding in the Context of Buddhism). La această 


175 A se vedea cartea ce cuprinde lucrările prezentate la această întâlnire: 
Buddhist Perceptions of Jesus, Papers of the Third Conference of the 
European Network of Buddhist-Christian Studies (St. Ottilien 1999), edited 
by Perry SCHMIDT-LEUKEL in cooperation with Thomas Josef GOTZ OsB 
and Gerhard KOBERLIN, Eos-Verlag St. Ottilien, 2001. 

'* Elizabeth ]. HARRIS, „Buddhist-Christian Dialogue”, p. 130. 

întâlnire, la care au participat reprezentanţi ai celor două religii, 
s-au avut în vedere contextele socio-politice din teritoriile în 
care trăiesc creştini şi budişti, majoritari fiind cei din urmă. 
Între adepţii celor două religii relaţiile sunt adesea tensionate, 
ținând cont de faptul că budiştii îi percep pe creştini ca fiind 
colonialişti, în timp ce aceştia continuă să îşi manifeste 
credinţele şi tradiţiile lor, considerate de budişti „occidentale” 
ŞI „anti-naţionale”. Aceste idei cu privire la „ceilalţi” au la bază 
realităţile istorice trecute care au avut în prim-plan mai multe 
forme de discriminare. Cauzele, alături de metodele de 
evanghelizare folosite de-a lungul timpului, au condus la 
adevărate manifestări anti-creştine în teritoriile asiatice. Pe de 
altă parte, există agenţii creştine care, în spatele unor acţiuni 
caritabile (aşa cum s-a întâmplat după devastatorul tsunami din 
anul 2004) s-au folosit de problemele de zi cu zi ale oamenilor 
pentru a-şi impune propriile credinţe (folosind chiar sume 
considerabile de bani). 

Temele abordate la adunarea din Colombo au fost 
legate de subiecte teologice actuale de interes comun 
(transcendenţa divină, moralitatea oamenilor, meditaţia, 
mântuirea şi eliberarea, Hristos şi Buddha, idolatria), de 
transformarea şi complementaritatea mutuală (identitatea şi 
experienţa religioasă, sincretismul religios), de dialogul 
interreligios pornind de la viaţa monastică din cele două tradiții 
religioase, de educaţia şi formarea teologică etc. Concluzia 
acestei dezbateri a fost aceea că, atât propria înţelegere a 
creştinilor, cât şi dialogul cu adepţii budismului sunt la fel de 
importante pentru zilele noastre. Mai mult decât atât, creştinii 
trebuie să continue discuţiile cu reprezentanţii altor ramuri ale 
tradiției budiste din întreaga lume în vederea unei înţelegeri 
mai bune atât a propriei credinţe, cât şi a altor religii.!5 


15 A Report of the Consultation on Christian Self-Understanding in the 


Context of Buddhism”, în: Current Dialogue, 51 (Special Issue), December 
2011, pp. 7-10. 

În ultimul timp, ca urmare a intrării din ce în ce mai 
evidente a populațiilor şi religiilor Asiei în câmpul de 
preocupare al europenilor şi nu numai, dialogul cu oamenii din 
aceste teritorii a crescut în interes. Acest lucru se poate vedea 
în creşterea numărului întâlnirilor bilaterale şi multilaterale ce 
pun faţă în faţă pe creştini cu adepţii acestor religii. Problemele 
importante rămân mereu în discuţie, dar numai un dialog sincer 
poate duce la o bună convieţuire între oameni cu credinţe 
diferite şi, mai mult, la propovăduirea mesajului lui Hristos 
într-o lume plurireligioasă. 


4. Dialogul dintre creştini şi evrei. 
Scurtă istorie contemporană 


Dialogul cu evreii este cel mai vechi dialog pe care creștinii 
l-au avut cu adepții altor religii. În decursul timpului, din cauza 
unor factori diferiți (nu totdeauna religioşi), acest dialog a 
cunoscut perioade dificile ce s-au soldat cu adevărate conflicte 
(în principal legate de acuze de antisemitism, culminând cu 
holocaustul din timpul celui de al Doilea Război Mondial, când 
au fost ucişi aprox. 6 milioane de evrei). 

Pentru a pune bazele unui dialog sincer, fără a uita 
ororile trecutului, istoricii contemporani (evrei şi creştini) 
încearcă să prezinte cât mai obiectiv datele acestei catastrofe ce 
a cuprins întreaga omenire la mijlocul secolului trecut. Astfel, 
Max l. Dimont nota într-o carte în care analiza istoria evreilor 
de-a lungul timpului: „7rebuie să recunoaştem faptul că 
nazismul nu a fost doar antisemit, ci şi antiuman. Deoarece 
convingerile naziştilor în superioritatea rasială nu au niciun 
temei în realitate, nazismul a fost ca un coşmar, desfăşurat fără 
trecut şi viitor într-un prezent mereu mişcător. Deoarece, în 
opinia naziştilor, nimeni altcineva decât arienii germani nu 
avea calificarea de a trăi, concluzia logică era că toți ceilalți 
trebuiau exterminați. Realitatea înfiorătoare e că atunci când 
ruşii au năvălit în lagărele de exterminare din Polonia, au găsit 
suficiente cristale Zyklon B ca să poată fi omorâţi 20 de 
milioane de oameni. Dar în Europa nu mai rămăseseră decât 3 
milioane de evrei. Raportul de asasinare în masă nu mai era de 
1,4 creştini la fiecare evreu, ci de 5,3 creştini la un evreu. 
Planurile de viitor ale naziştilor prevedeau omorârea a 10 
milioane de negermani în fiecare an. (...) Dacă cititorul creştin 
respinge ceea ce s-a întâmplat în Germania ca pe un fapt care a 

afectat doar câteva milioane de evrei, înseamnă nu numai că 
desconsideră cei 7 milioane de creştini ucişi de către nazişti, 
dar şi că îşi trădează moştenirea creştină. lar dacă cititorul evreu 
dă uitării cei 7 milioane de creştini ucişi de nazişti, înseamnă nu 
numai că i-a lăsat pe cei 5 milioane de evrei să moară în zadar, 
dar a trădat şi valorile de compasiune şi dreptate cuprinse în 
moştenirea iudaică. Aici nu mai este vorba doar de 
supraviețuirea evreilor. Ci de supraviețuirea omului”. 1%! 

La începuturile sale moderne, dialogul dintre creştini şi 
evrei a avut mai multe linii directoare ce au ţinut cont de 
realitățile în care trăiau reprezentanţii celor două religii: 
abordarea Vechiului Testament ca bază comună de discuţii; 
atitudinea morală ce consta în trezirea responsabilităţii creştine 
faţă de poporul evreu, mai ales după persecuțiile naziştilor; 
ieşirea din izolare a adepților iudaismului în sensul în care, 
după perioada întunecată a secolului trecut, iudaismul s-a 
legitimat în fața lumii ca religia unui popor care şi-a păstrat 
identitatea neştirbită de-a lungul secolelor. '%2 

Înainte de cel de-al Doilea Război Mondial au fost 
înfiinţate organizaţii care au lucrat pentru îmbunătăţirea 
dialogului dintre creştini şi evrei. Astfel, în anul 1930 s-a 
constituit un Comitet pentru abordarea creștină a evreilor (The 
Committee on the Christian Approach to the Jews) ca o agenţie 
susținută de Consiliul Misionar Internaţional (nternational 
Missionary Council). Comitetul se ocupa cu dezvoltarea de 
programe de consultaţii şi pregătire a întâlnirilor dintre creştini 
şi evrei, denunțând încă de la formarea sa antisemitismul sub 
orice formă. La Adunarea generală de la New Delhi din anul 
1961 acest Comitet a fost reorganizat ca un organism în cadrul 


151 Max I. DIMONT, Evreii, Dumnezeu şi Istoria, Ediţie revizuită şi adaptată, 
Traducere de Irina Horea, Ed. Hasefer, Bucureşti, 1997, pp. 405-406. 

15 Preot Lector Dumitru ABRUDAN, „Creştinismul şi mozaismul în 
perspectiva dialogului interreligios”, Teză de Doctorat în Teologie, în: 
Mitropolia Ardealului, nr. 1-3/1979, pp. 69-70. 

CMB. Un alt for ce a luptat împotriva antisemitismului a fost 
Consiliul creştinilor și evreilor (Council of Christians and 
Jews — CCJ) creat în anul 1942, în plină prigoană antisemită. 

De-a lungul timpului au existat şi alte foruri care au 
militat pentru realizarea unor pârghii care să ajute la 
promovarea dialogului dintre creştini şi evrei. Una dintre 
aceste organizaţii a fost Consiliul internațional al creştinilor 
și evreilor (The International Council of Christians and 
Jews — ICCJ) în care s-au implicat creştini protestanți şi 
romano-catolici, precum şi reprezentanţi ai evreilor.'5% Aceştia 
s-au întâlnit în anul 1947 la Seelisberg (Elveţia), propunând o 
listă cu zece puncte în vederea unei mai bune colaborări. Alte 
întâlniri importante la care au participat reprezentaţi ai 
creştinismului şi iudaismului au avut loc la Bossey (Elveţia) în 
perioada 1964-1966.1% 

Un moment important în cadrul relațiilor dintre creștini 
şi evrei l-a constituit emiterea documentului Nostra Aetate la 
Conciliul II Vatican, în anul 1965. Acest document a fost urmat 
de altele promulgate de Vatican sau de diferite conferinţe ale 
cardinalilor din SUA şi Europa cu scopul de a implementa în 
condiții cât mai bune hotărârile din 1965. Astfel de reveniri 
asupra textului de la Vatican II au avut ca efect, printre multe 
altele, schimbări majore în ceea ce privește felul în care 
Biserica romano-catolică a perceput iudaismul, un exemplu 
fund cel al revizuirii atitudinii cu privire la evrei din partea 
unor organizații precum Surorile Sionului care, de la obligația 
din sec. al XIX-lea de a converti evrei, a ajuns să lucreze la 
promovarea înțelegerii şi colaborării dintre creştini şi evrei. 
Acelaşi lucru s-a întâmplat și în cadrul Bisericilor protestante, 
unde o întâlnire a mai multor organizaţii creştine din anul 1980 


'% Israel SELVANAYAGAM, „Interfaith Dialogue”, pp. 162-164. 
15 Preot Lector Dumitru ABRUDAN, „Creştinismul şi mozaismul în 
perspectiva dialogului interreligios”, pp. 73-74. 

de la Rhineland (Germania) a criticat orice încercare 
prozelitistă de a converti evrei. 

Dacă la nivel central se poate spune că Bisericile 
protestante şi cea romano-catolică au emis diferite documente 
ce reaşează pe făgașul cel bun relațiile dintre adepţii celor două 
religii, problemele apar atunci când se încearcă evaluarea 
deciziilor la nivel local şi parohial. Încercarea de a rezolva 
împreună situaţii de ordin moral şi social se izbeşte adesea de 
problema misionară a convertirii. /5 

Alături de întâlnirea de la Edinburgh din 1910 şi de 
cele din cadrul Consiliului Mondial al Bisericilor, în care s-a 
discutat despre dialogul dintre creştini şi evrei (începând cu 
prima Adunare generală de la Amsterdam din anul 1948, când 
s-a ridicat problema combaterii antisemitismului de orice 
natură), trebuie menţionate şi întâlnirile bilaterale desfăşurate 
de-a lungul timpului. „Relaţia dintre Consiliul Mondial al 
Bisericilor şi comunitatea iudaică este la fel de veche ca şi 
Consiliul însuşi. De fapt, în timpul anilor în care Consiliul era 
în proces de formare, acesta a fost implicat activ în susținerea 
refugiaților din Europa, mulţi dintre ei evrei. Consiliul s-a 
uitat mereu la relaţia creştino-iudee ca la un angajament 
ecumenic special şi s-a angajat ferm în lupta împotriva 
antisemitismului”.!5 

În majoritatea cazurilor, dincolo de temele specifice 
abordate, baza întâlnirilor bilaterale a reprezentat-o studiul 
biblic, ținând cont de importanţa istoriei Bibliei în cele două 
tradiții religioase şi de faptul că Vechiul Testament este 
respectat atât de evrei, cât şi de creştini. 

În perioada 1968-1972 au avut loc în Elveţia patru 
întâlniri la care au participat lideri religioşi creştini şi evrei: 


15 Richard HARRIES, „Jewish-Christian Dialogue”, în: Dictionary of the 
Ecumenical Movement, p. 6138. 

'5 Hans UCKO, Common Roots. New Horizons. Learning about Christian 
Faith from Dialogue with Jews, WCC Publications, Geneva, 1994, p. ix. 


Importanţa şi actualitatea dialogului interreligios 
pentru lumea contemporană : istorie, perspective, soluţii 121 


Geneva (5-7 iunie 1968, Dialogul iudeo-creștin — Jewish- 
Christian Dialogue), Geneva (27-30 mai 1969, aceeaşi temă ca 
la prima întâlnire), Lugano (27-30 octombrie 1970, Întrebare 
pentru comunitatea mondială — perspective evreieşti și creştine 
— The Quest for World Community — Jewish and Christian 
Perspectives) şi Geneva (11-14 decembrie 1972, unde a fost 
rediscutată tema de la Lugano).!% 

Prima întâlnire a fost condusă de E.C. Blake (1906-1985, 
Secretar general al CMB) şi G.M. Riegner (1911-2001, 
Secretar general al Congresului mondial al evreilor). Din partea 
evreilor au participat zece reprezentanți ai diferitelor 
organizaţii religioase, în timp ce creştinii au fost reprezentaţi de 
17 participanți aparţinând diferitelor formaţiuni creştine 
membre ale CMB. La cea de-a doua întâlnire au fost prezenţi 
14 evrei din SUA, Europa şi Israel. Ca teme principale au fost 
alese importanţa Ierusalimului în cele două tradiţii religioase şi 
importanţa educaţiei religioase. Cea de-a treia întâlnire a stat 
sub directul patronaj al CMB şi al Comitetului internațional 
evreiesc pentru consultaţii interreligioase. S-a discutat despre 
acţiunile ce trebuie întreprinse în vederea unei bune convieţuiri 
între adepţii diferitelor tradiţii religioase. Tema a fost reluată şi 
la ultima întâlnire de la Geneva, organizată de Programul 
pentru dialog cu oamenii ce aparţin altor religii din cadrul 
CMB şi de Comitetul evreiesc de consultaţii interreligioase. 

Între 6-10 iunie 1975 a avut loc la Sigtuna (Suedia) o 
întâlnire între creştini şi evrei (Cultul iudeu şi creștin — Jewish 
and Christian Worship), având ca temă principală relevanţa 
cultului religios în cele două tradiţii. De asemenea, s-a discutat 
despre importanţa cultului evreilor pentru lumea creştină, 
incluzând cultul din familie, sinagogă şi templu. O altă 
întâlnire a avut loc între 16-20 noiembrie 1981 la Arnoldshain 
(Germania), Evrei și creștini pe drumul spre Vancouver — Jews 
and Christians on the way to Vancouver, fiind o pregătire 


15 Ans J. Van der BENT, Six Hundred Ecumenical Consultations..., p. Gl. 

pentru Adunarea generală a CMB ce a avut loc în Canada. La 
această întâlnire s-a discutat despre ceea ce a adus nou 
dialogul dintre creştini şi evrei, despre experienţa de viaţă 
dobândită, precum şi despre rolul lui lisus în cadrul discuţiilor 
iudeo-creșştine. 

În anul 1982 documentul Consideraţii ecumenice 
asupra dialogului dintre evrei şi creștini  (Ecumenical 
Considerations on Jewish-Christians Dialogue) a fost trimis de 
Comitetul central al CMB către toate Bisericile membre. Acest 
document a fost urmarea întâlnirilor şi discuţiilor dintre CCJ 
(Consiliul creștinilor şi evreilor — Council of Christians and 
Jews) şi IJCIC (Comitetul internaţional evreiesc pentru 
consultaţii interreligioase — International Jewish Committee 
for  Inter-religious  Consultations), punând în practică 
recomandările din Orientările pentru dialog (Guidelines on 
Dialogue) adoptate de CMB. 

În cadrul programului Credinţă şi Constituţie (Faith 
and Order) au avut loc mai multe întâlniri în care s-a discutat 
despre raportul ce trebuie să existe între creştini şi evrei. Între 
21-26 septembrie 1964 a avut loc la Geneva (Elveţia) 
întâlnirea Biserica și poporul evreu (The Church and the 
Jewish People), organizată de secretariatul acestui 
departament din cadrul CMB. 

Programul pentru dialog cu oamenii ce aparţin altor 
religii a organizat mai multe întâlniri între creştini şi evrei: 
Conceptul de putere în tradiţiile iudaică şi creștină (The 
Concept of Power in Jewish and Christian Traditions, Londra, 
13-16 ianuarie 1975); Tradiţii evreiești și creştine privind 
natura, ştiinţa şi tehnologia (Jewish and Christian Traditions 
Concerning Nature, Science and Tehnology, Ziirich, 20-23 
februarie 1977); Relaţiile creștino-iudaice în perspectivă 
ecumenică  (Christian-Jewish Relations in  Ecumenical 
Perspective, lerusalim, 16-26 iunie 1977). 

Alte întâlniri au avut loc la Bossey (Elveţia): Biserica și 
poporul evreu (The Church and the Jews People, 24-30 martie 
1949); Întâlnire iudeo-creştină (Jews-Christan Encounter, 
16-20 august 1965); Tradițiile festivalurilor de pelerinaj iudeu 
și semnificația lor pentru credința iudaică (Traditions of 
Jewish Pilgrimage Festivals and their Significance for the 
Jewish Faith, 24 septembrie-l octombrie 1977); Reflecție 
creștină şi iudee asupra tradițiilor și semnificației pe care 
acestea le au pentru viaţa lor (Christian and Jewish Reflect 
Upon Their Traditions and the Meaning Wich These Have for 
Their Life Together, 12-16 martie 1978). Întâlniri importante 
au avut loc la Cambridge (Anglia), în perioada 3-13 iulie 1962 
(Mărturisirea creştină la poporul evreu — Christian Witness to 
the Jewish People) şi Geneva (Elveţia), între 19-21 octombrie 
1976 (Dialogul creștino-iudaic — Christian-Jewish Dialogue). 

În anul 1988 a fost publicat textul Teologia Bisericii şi 
poporul iudeu: declaraţiile Consiliului Mondial al Bisericilor 
și ale Bisericilor membre (The Theology of the Church and the 
Jewish People: Statements by the World Council of Churches 
and Its Members Churches) ca urmare a discuţiilor ce au avut 
loc între reprezentanţii CMB şi Comitetul internațional evreu 
pentru consultaţii interreligioase. Textul porneşte de la 
realitatea istorică a dialogului dintre creştini şi evrei şi de la 
relaţia evidentă ce există între aceştia. În acest text se 
subliniază importanţa istorică a poporului evreu pentru creştini, 
precum şi cea a Vechiului Testament pentru Noul Testament. 
Deoarece în cele două tradiţii religioase s-au formulat de-a 
lungul timpului mai multe păreri cu privire la natura şi 
importanţa dialogului iudeo-creştin, se recomandă ca pe viitor 
să se lucreze la creionarea unei singure viziuni în fiecare 
tradiție pentru o mai bună desfăşurare a dialogului sau la 
prezentarea tuturor părerilor cu privire la această temă. În 
aceste condiţii, se recomandă creştinilor să cunoască şi să 

înţeleagă istoria evreilor, mai ales cea a ultimilor ani, în care 
aceştia au fost persecutați. !% 

CMB a organizat o întâlnire în anul 1988 la Sigtuna 
(Suedia) în care s-au fixat punctele esențiale ce s-au desprins 
din întâlnirile ce au avut loc până în acel moment între creştini 
şi evrei: iubirea lui Dumnezeu se manifestă pentru întreaga 
umanitate; creştinii şi evreii împărtăşesc o spiritualitate 
asemănătoare; lisus Hristos îi uneşte pe creştini şi pe evrei; 
creştinii resping afirmația după care suferința evreilor se 
datorează evenimentului  Răstignirii Domnului; evreii şi 
creştinii au aceleaşi rădăcini, dar au țeluri diferite; 
recunoaşterea tragediei holocaustului; poporul evreu nu este 
îndepărtat de Dumnezeu; evreii au o vocaţie aparte; evreii de 
astăzi continuă tradiția veche a strămoşilor biblici. Dacă se 
porneşte de la aceste idei, dialogul interreligios poate avea 
rezultate remarcabile.!% 

Pe de altă parte, la întâlnirile cu reprezentanții 
Bisericilor creştine, evreii au ridicat mereu problema definirii 
lor nu în funcție de creştinism și în termenii acestuia, ci ca un 
popor care are o tradiţie veche, fără a fi etichetat în totalitate ca 
religia scripturilor ebraice. Mai mult decât atât, problema 
statului Israel continuă să  preocupe întreaga lume, 
recunoașterea oficială a acestuia nerezolvând conflictele din 
acele teritorii. % 

În aceste condiţii, dialogul cu evreii nu s-a oprit doar la 
tratarea unor teme generale, ci a încercat să răspundă nevoilor 
concrete ale creștinilor şi evreilor ce trăiesc împreună în 
regiuni diferite de pe glob şi încearcă să găsească răspunsuri la 
nevoile şi problemele zilnice, conform ariei geografice în care 


1% The Theology of the Churches and the Jewish People: Statements by the 


World Council of Churches and Its Member Churches”, în: The Ecumenical 
Movement. An Anthology of Key Texts and Voices, pp. 420-421. 

'5 Richard HARRIES, „Jewish-Christian Dialogue”, p. 619. 

1% Richard HARRIES, „Jewish-Christian Dialogue”, p. 618. 

trăiesc şi mentalităților, tradiţiilor și istoriei pe care încearcă să 
Je valorifice în vederea colaborării şi înţelegerii reciproce.!”! 

În ultimul timp, întâlnirile dintre creştini şi evrei au 
continuat mai ales în cadrul mai larg al dialogului cu 
reprezentanții mai multor religii. Fără a fi neglijat, dialogul 
dintre creştini şi evrei a lăsat loc întâlnirilor dintre creştini şi 
musulmani, mai ales în noul context social, politic şi economic 
şi pe fundalul ultimelor evenimente ce au trezit interesul pentru 
aceste discuţii la cel mai înalt nivel. Cu toate acestea, din 
dorinţa stabilirii unei bune înţelegeri între oamenii ce aparţin 
diferitelor religii şi ideologii, dialogul cu evreii a ocupat şi 
continuă să ocupe un loc esenţial. Greşelile trecutului au 
influenţat aceste discuţii, însă dorinţa de înţelegere reciprocă a 
făcut mereu ca dificultățile să fie depăşite. 

În perioada 17-20 iunie 2010 a avut loc la Istanbul 
(Turcia) Consultarea intra-creştină asupra propriei înţelegeri 
creştine în relaţie cu iudaismul Untra-Christian Consultation 
on Christian Self-Understanding in Relation to Judaism). 
Această consultare a făcut parte dintr-un şir de întâlniri în care 
reprezentanţii diferitelor confesiuni creştine şi-au analizat şi 
evaluat propria înţelegere creştină într-o lume pluralistă, în 
contexte în care majoritari sunt reprezentanţii altor religii. 

Întâlnirea a avut loc în acelaşi timp şi în acelaşi loc 
cu cea anuală organizată de Consiliul internațional al 
creştinilor şi evreilor (nternational Council of Christians 
and Jews — ICCJ), participanţii având posibilitatea de a 
asista la ambele consultări. 

La întâlnirea creştină au participat reprezentanți ai 
confesiunilor creştine (ortodocşi, romano-catolici, anglicani, 
luterani, metodişti, baptişti şi evanghelişti) din întreaga lume 
(Europa, America de Nord, Asia, America Latină şi Orientul 
Mijlociu, incluzând Palestina). Cei prezenţi au discutat despre 


191 People of God, Peoples of God. A Jewish-Christian Conversation in 
Asia, Edited by Hans UCKO, WCC Publications, Geneva, 1996. 

propria înţelegere în diferite contexte iudaice de pe glob. 
Scopul acestei întâlniri a fost acela de a găsi punți de legătură 
între cele două tradiţii şi de a încuraja dialogul dintre 
creştinism şi iudaism. La această întâlnire au participat şi 
observatori din partea evreilor, ceea ce a reprezentat un pas 
înainte în metodele folosite în cadrul dialogului. 

Între problemele ridicate la consultarea din Turcia, care 
au fost propuse şi pe agendele următoarelor întâlniri, se 
numără: cum poate relaţia dintre creştinism şi iudaism să îi 
ajute pe primii în înţelegerea felului în care Dumnezeu 
relaţionează cu oamenii de alte religii?; poate creştinismul să 
vadă hristologia drept cadru general în care să se înţeleagă 
natura Bisericii şi relaţia cu iudaismul şi cu poporul evreu, sau 
acest cadru trebuie să fie reprezentat de istoria lui Dumnezeu 
cu poporul evreu prin care să fie înţeles şi lisus Hristos şi 
poporul evreu?; în ce mod pot fi valorificate adevărurile 
istorice după care lisus Hristos a fost evreu, iar rădăcinile 
timpurii ale creştinismului au fost iudaice?; ce implicaţii pot 
avea propriile înţelegeri creştine în legătură cu iudaismul, 
pentru situaţia din Orientul Apropiat?; cum poate experienţa 
palestiniană a creştinilor să influențeze propria înţelegere 
creştină?; în situaţiile de conflict, cum pot creştinii să găsească 
soluţii prin care să dezvolte o relaţie de respect şi o perspectivă 
plină de har?!%? 


2 A Report of the Intra-Christian Consultation on Christian Self- 
Understanding in Relation to Judaism”, în: Current Dialogue, 53 (Special 
Issue), December 2012, pp. 4-9. 


6. Dialogul dintre creştinism şi islam 
în perioada modernă şi contemporană 


Raportul dintre creștinism și islam îşi are începuturile în primii 
ani ai erei musulmane şi se întinde până în timpurile noastre. 
Alături de dialogul cu evreii, cel cu musulmanii reprezintă o 
preocupare constantă a creștinilor din toate timpurile, fie că 
aceștia reprezentau majoritatea sau minoritatea în teritoriile în 
care trăiau alături de adepţii islamului. Nu de puţine ori 
raporturile dintre cele două religii au fost tensionate, urmele 
istoriei punându-și amprenta asupra felului în care a fost şi 
continuă să fie perceput dialogul dintre cele două religii. 

Dacă în ceea ce priveşte islamul există referințe în 
Coran asupra modului în care musulmanii trebuie să se 
comporte cu adepţii creştinismului, istoria fiind martora acestor 
atitudini, în ceea ce-i priveşte pe creştini, ei „nu aveau niciun 
ghid echivalent în textele biblice şi în tradiţia creştină timpurie. 
Astfel, ei erau liberi să vadă islamul într-un caleidoscop de 
impresii, de la imaginea unei erezii ce presupunea suprimarea 
ei, până la cea a unui adevărat rival, provocându-i pe creștini să 
concureze cu musulmanii în fapte bune, astfel încât fiecare 
credință să fie judecată în funcţie de realizările sale”.!% 

În timpurile moderne, raportul dintre creştinism și islam 
a fost prezent la majoritatea întâlnirilor ce au avut în centru 


'% John ISKANDER, „Christianity and Islam”, în: Encyclopedia of Islam, 
Juan E. CAMPO (Editor), Checkmark Books, New York, 2009, pp. 141-142. 
Vezi şi capitolul Dialogue, pp. 196-197, în care este prezentată poziţia 
islamică faţă de natura dialogului interreligios. 

1 Stuart E. BROWN, „Muslim-Christian Dialogue”, în: Dictionary of the 
Ecumenical Movement, p. 801. 

dialogul interreligios, începând cu prima Conferință misionară 
de la Edinburgh din 1910 şi cu Adunările Generale ale CMB. 

O întâlnire importantă între creştinism şi islam a avut 
loc la Broumana (Liban) la 16-23 iunie 1966, Întâlnire 
creștino-musulmană (Christian-Muslim Encounter), urmată de 
alta în aceeași localitate între 12-18 iulie 1972, având ca 
principală temă protejarea libertăţilor religioase ale 
minorităţilor: Înţelegere și cooperare umană (Human 
Understanding and Cooperation). Ideea a fost preluată de a 
şasea Adunare generală a CMB ce a avut loc la Vancouver în 
1983, acolo unde un important demers s-a realizat prin 
invitarea a peste 50 de membri aparținând altor religii şi 
ideologii. La întâlnirea din Mauritius, ianuarie 1983, au 
participat creştini, evrei şi musulmani.  Invitarea 
reprezentanţilor altor religii a fost pusă în practică şi la 
Adunările generale de la Canberra (1991) şi Harare (1998). 

Până în anul 2000 au avut loc mai multe întâlniri între 
creştini şi musulmani, între care se numără, alături de cele din 
Broumana din 1966 şi 1972, Cartigny (Elveţia, 2-6 martie 
1969, Convorbiri creştino-musulmane —  Christian-Muslim 
Conversations), Ajaltoun (Liban, 16-25 martie 1970, Dialogul 
între oamenii cu credinţe vii — Dialogue between Men of Living 
Faiths), Legon (Ghana, 17-21 iulie 1974, Unitatea lui 
Dumnezeu şi comunitatea umană. Cooperarea prin muncă şi 
mărturisire între musulmanii africani şi creștinii africani — The 
Unity of God and the Community of Mankind. Cooperation 
Between African Muslims and African Christians in Work and 
Witness), Hong Kong (4-10 ianuarie 1975, Musulmani și 
creștini în societate. Despre bunăvoința, consultarea și lucrul 
împreună în Asia de sud-est — Muslims and Christians in 
Society.  Towards  Goodwill,  Consultation and Working 
Together in South-East Asia), Chamb&sy (Elveţia, 16-30 iunie 
1976, Misiunea creștină şi Da 'wah islamic — Christian Mission 
and Islamic Da 'wah), Beirut (Liban, 14-18 noiembrie 1977, 

Creștinii şi musulmanii despre credinţă, știință şi tehnologie și 
viitorul umanităţii — Christians and Muslims on Faith, Science 
and Technology and Future of Humanity), Chambesy (Elveţia, 
12-14 martie 1979, Creștinii şi musulmanii trăind împreună — 
Christians and Muslims Living Together), Mombasa (Kenya, 
1-7 decembrie 1979, Prezenţa și mărturisirea creștină în 
relaţie cu vecinii musulmani — Christian Presence and Witness 
in Relation to Muslim Neighbours), Bossey (Elveţia, 22-28 
iunie 1980, 7răind ca popor credincios într-o societate în 
schimbare — Living as Faithful People in a Changing Society), 
Colombo (Sri Lanka, 30 martie-S aprilie 1982, Creștini și 
musulmani trăind și muncind impreună: etici şi practici ale 
programelor umanitare şi de dezvoltare — Christians and 
Muslims Living and Working Together: Ethics and Practices of 
Humanitarian and Development Programmes), Porto Novo 
(Benin, 3-6 martie 1986, Religie și responsabilitate — Religion 
and Responsibility), Bali (Indonezia, 6-9 decembrie 1986, 
Înaintând împreună în secolul următor — Advancing Together 
into the Next Century), Kolymbari (Grecia, 27 septembrie — 
1 octombrie 1987, Religie și societate — Religion and Society), 
New Windsor, (SUA, 17-21 martie 1988, Provocarea 
pluralismului — The Challenge of Pluralism). 

Aceste întâlniri au abordat teme diverse ce au pornit de 
la dorinţa inițială de a aduce împreună lideri ai celor două 
tradiții religioase din diferite părți ale lumii, până la teme 
particulare ce răspundeau cerințelor și nevoilor unor anumite 
comunități în care trăiau împreună creştini şi musulmani. De 
asemenea, aceste întâlniri au avut efect pozitiv asupra felului în 
care reprezentanții celor două religii s-au angajat în discuţii şi 
au propus soluţii pertinente pentru diferitele situaţii concrete. 

Dacă la începutul dialogului s-a pus accentul pe 
discuțiile la nivel global între creştinism și islam, timpul a 
dovedit că întâlnirile în care sunt tratate teme de interes local 
sunt cel puțin la fel de productive. Astfel s-a extins aria 

interesului în ceea ce priveşte acest dialog precum şi locaţiile 
în care liderii religioși ai celor două tradiţii se întâlnesc, 
trecându-se de la zone consacrate din Europa spre regiuni din 
Asia şi Africa, acolo unde relațiile dintre creştini şi musulmani 
nu sunt totdeauna amiabile. 

Un punct important în istoria dialogului creştino- 
musulman l-a reprezentat documentul Probleme în relațiile 
creştino-musulmane: consideraţii ecumenice (Issues in 
Christian-Muslim Relations:  Ecumenical  Considerations) 
propus spre analiză de Comitetul Central al CMB în anul 1992, 
în care se încerca găsirea punctelor de contact dintre cele două 
religii şi renunţarea la discursul istoric în care se scoteau în 
evidență greşelile trecutului, atât de o parte, cât şi de cealaltă, 
fără a merge mai departe în vederea îmbunătăţirii dialogului 
prin cunoaştere şi înţelegere reciprocă.!% 

Dialogul dintre creştini şi musulmani a cunoscut un 
moment de criză după evenimentele din 11 septembrie 2001. 
Din acea zi, situația religioasă nu a mai fost la fel ca înainte, 
violența crescândă între credincioşii celor două religii 
făcându-se cunoscută atât în America, cât şi în întreaga 
lume.!% 

Devenită o dată de referință în storia dialogului 
dintre creştini şi musulmani, |l septembrie a fost interpretat 
ca „o epifanie a violenţei reale şi televizate, care a justificat 
un sentiment de insecuritate şi de teamă, mai ales în lumea 
occidentală. În epoca noastră, conflictele capătă adesea o 
coloratură religioasă, astfel încât anumiţi sociologi şi filosofi ai 
istoriei americane, în căutarea de noi duşmani pe care să-i 


'% Issues in Christian-Muslim Relations: Ecumenical Considerations”, în: 
The Ecumenical Movement. An Anthology of Key Texts and Voices, p. 422. 
1% Diana L. ECK, „The Christian Churches and the Plurality of Religious 
Communities”, în: The Orthodox Churches in a Pluralistic World. An 
Ecumenical  Conversation, Edited by Emmanuel  CLAPSIS, WCC 
Publications, Geneva, Holy Cross Orthodox Press,  Brookline, 
Massachusetts, 2004, pp. 16-19. 

denunțe (mă gândesc, printre alţii, la Samuel Huntington), 
vorbesc despre conflicte între civilizaţii, identificând, ceea ce 
este extrem de discutabil, civilizaţia cu religia. În Franţa în 
mod deosebit (dar nu numai aici), există tendinţa de a identifica 
religia cu violenţa, ca şi cum ar exista o legătură de necesitate 
între cei doi termeni. Mai mult decât «religie», este folosit 
cuvântul «spiritualitate», care este mai potrivit pentru misticile 
asiatice sau gnozele ă la Gourdjieff şi continuatorilor săi. Unul 
dintre moraliştii noştri notorii, ce îmbrăţişează de altfel poziţii 
în mod curios contrastante, tocmai a publicat o carte 
Dostoievski în Manhattan, în care îi prezintă pe 
fundamentaliştii care au distrus turnurile de la World Trade 
Center ca pe continuatorii Posedaţilor dostoievskieni, nihilişti 
pentru care «totul este permis». Ceea ce uită el să spună este 
însă că aceşti «posedaţi» erau în esenţă anti-creştini, şi cuvântul 
lor de ordine era acesta: «Dacă Dumnezeu nu există, totul este 
permis». Dimpotrivă, Andre Glucksmann afirmă că în 
organizația revoluţionară descrisă de Dostoievski există şi 
credincioşi, creştini, pe când în realitate nu găsim decât un 
fanatic (de altfel plin de îndoieli) al «Hristosului rus», despre 
care nu se poate spune nicidecum că ar crede în Dumnezeu. În 
această imensă confuzie, trebuie să-l disociem pe Dumnezeu, 
pe Dumnezeul cel viu, de război şi de toate violențele 
acestuia”. 1% 

În acele zile tensionate din anul 2001, Comitetul 
executiv al CMB a elaborat textul Străduindu-ne împreună 
pentru dialog: un apel creștino-musulman pentru reflecţie și 
acțiune (Striving Together for Dialogue: A Christian- Muslim 
Call to Reflection and Action) în care îi îndemna pe toţi 
credincioşii să trateze cu responsabilitate relaţiile ce trebuie să 
existe între creştinism şi islam. În perioada imediat următoare 
au avut loc mai multe întâlniri între membrii CMB, Consiliului 


19 Olivier CLEMENT, Repere spirituale pentru omul de azi, Traducere de 
Geanina Tivdă, Ed. Basilica a Patriarhiei Române, Bucureşti, 2011, pp. 60-61. 

Pontifical al Vaticanului şi lideri musulmani, în care s-a 
discutat despre situația tensionată dintre creştini şi musulmani 
în urma ultimelor evenimente.'% Consultările au continuat la 
Cairo (Egipt) în octombrie şi decembrie 2001. Două întâlniri 
importante au avut loc la Assisi, la iniţiativa Papei loan Paul al 
II-lea, la care s-a accentuat ideea că trebuie ca reprezentanţii 
tuturor religiilor să denunțe părerile unora ce justifică războiul 
şi violenţa prin religie. Întâlniri similare au fost organizate la 
iniţiativa Patriarhului ecumenic Bartolomeu I (Bruxelles, 
decembrie 2001), în care s-a încercat realizarea de legături cât 
mai strânse între creştini şi musulmani. 

În luna octombrie a anului 2002 a avut loc întâlnirea 
organizată de CMB, purtând titlul: Creștinii şi musulmanii în 
dialog și dincolo de el (Christians and Muslims in Dialogue 
and Beyond). Un an mai târziu, întâlnirea dintre creştini şi 
musulmani a avut loc la Londra, acolo unde s-au discutat 
problemele arzătoare ca urmare a evenimentelor din septembrie 
2001. „Vizita preşedintelui iranian Mohammad Khatami 
(1943-) la CMB în decembrie 2003 a fost încă un semn 
puternic că dialogul creştin-musulman, la oricare nivel, este 
urgent şi trebuie să fie perceput în ambele direcţii ale 
parteneriatelor şi problemelor dificile”.!'% 

Dialogul dintre creştini și musulmani nu a fost mereu o 
inițiativă a primilor. În multe rânduri musulmanii au fost cei 
care au inițiat acest dialog, aşa cum a fost cazul întâlnirilor ce 
au avut loc în Amman (Iordania) la inițiativa Academiei 
regale de cercetare a afacerilor islamice (Royal Academy of 
Research on Islamic Affairs) sau cele promovate de Centrul 
pentru cercetări economice și sociale din cadrul Universităţii 
din Tunis (Centre for Economic and Social Research at the 
University of Tunis). Dintre organismele islamice care se 
întâlnesc regulat cu reprezentanţii CMB şi ai Vaticanului se 


'% The Christian Hope and the Task of the Church, p. 84. 
'% The Christian Hope and the Task of the Church, p. 86. 

numără Congresul mondial musulman (Muslim World 
Congress), Liga mondială musulmană (World Muslim 
League) şi Apelul lumii islamice pentru societate (World 
Islamic Call Society).2% 

Un moment important în ceea ce priveşte inițiativa 
musulmanilor pentru dialogul cu creştinii a avut loc la 13 
octombrie 2007, atunci când 138 de învăţaţi musulmani au 
transmis mesajul Un cuvânt comun între noi şi voi (A Common 
Word Between Us and You; titlul a fost ales pornind de la Sura 
3:64 din Coran), prin care subliniau faptul că există o punte de 
legătură comună între creştinism şi islam. Lucrarea, adresată 
mai multe ediţii, iar numărul semnatarilor s-a înmulțit până în 
zilele noastre.” 

Textul porneşte de la evidența faptului că adepţii 
creştinismului şi islamului depăşesc ca număr jumătate din 
populaţia globului, iar dacă între credincioşii celor două religii 
nu va exista pace şi dreptate, nici în întreaga lume nu va fi 
pace. Astfel, viitorul depinde, în mare parte, de realizarea şi 
menţinerea păcii între musulmani şi creştini. 

Baza acestui demers există chiar în cele două religii: 
dragostea de Unicul Dumnezeu şi de vecin (de aproapele). 
Astfel, necesitatea dragostei de Dumnezeu şi de aproapele este 
legătura dintre creştinism şi islam. Pornind de aici, deşi se 
recunoaşte faptul că între cele două religii monoteiste există 
diferenţe majore, acestea nu trebuie să ducă la ură şi ceartă 
între credincioşi, care, în numele dragostei, trebuie să lucreze 
împreună, să se respecte, să fie corecţi unii cu alții şi să trăiască 
în pace, armonie şi bunăvoință. 

Ca rezultat al mesajului celor 138 de lideri 
musulmani, CMB a delegat în februarie 2008 Comitetul 


*% Stuart E. BROWN, „Muslim-Christian Dialogue”, p. 801. 
1 A Common Word Between Us and You, 5-Year Anniversary Edition, 
MABDA, English Monograph Series, No. 20, 2012, pp. 51-90, 90-101. 

Central să înceapă procesul prin care să se contureze mesajul 
creştin, intitulat Învățând să explorăm iubirea împreună 
(Learning to Explore Love Together). În urma răspunsurilor 
primite de la Bisericile membre la această temă s-au conturat 
câteva puncte ce trebuie să fie abordate în discuţiile viitoare 
dintre creştini şi musulmani. 

În primul rând, în dialogul dintre reprezentanţii celor 
două religii trebuie să se pornească de la o bază comună: 
dragostea de Dumnezeu şi de aproapele. În acelaşi timp, nu 
trebuie trecut cu vederea felul diferit în care cele două religii 
văd acest imperativ. Greşelile trecutului sunt exemple 
concludente ale lipsei serioase de atenţie şi înţelegere între 
adepţii celor două religii. Cea mai rodnică apropiere dintre 
credincioşi trebuie să se bazeze pe înţelegerea reciprocă care 
vine din ascultarea celuilalt. Orice similitudine în ceea ce 
priveşte înţelegerea dragostei de Dumnezeu şi de aproapele 
trebuie să ţină cont şi de diferenţele dintre cele două religii 
pentru a nu se repeta greşelile trecutului. Astfel, trebuie 
analizat cu atenţie felul în care musulmanii înţeleg învățătura 
despre Unitatea lui Dumnezeu şi învăţătura creştină despre 
Sfânta Treime. De asemenea, trebuie analizată doctrina cu 
privire la revelație în cele două religii, precum şi învăţătura 
despre lisus Hristos. La fel trebuie procedat şi în ceea ce 
priveşte baza doctrinară a iubirii aproapelui. 

Pornind de la aceste constatări, dialogul creştino- 
musulman trebuie să promoveze dreptatea şi pacea în întreaga 
lume. În cele din urmă, dialogul poate avea roade doar dacă se 
recunoaşte şi se acceptă diferenţele doctrinare dintre religii fără 
a se ajunge la ostilitate, aşa cum de multe ori s-a întâmplat în 
trecut. În cadrul acestui dialog trebuie să primeze respectul, 
înţelegerea şi trebuie să se valorifice trecutul comun, fără a se 
repeta greşelile acestuia. Bisericile creştine au nevoie să înveţe 
unele de la altele, din experienţele trecute şi, pornind de aici, să 
continue să examineze felul în care vor acţiona în viitor. 


Importanţa şi actualitatea dialogului interreligios 
pentru lumea contemporană : istorie, perspective, soluţii 135 


În cele din urmă, chiar dacă musulmanii şi creştinii nu 
împărtăşesc aceeaşi învățătură de credinţă, ei trebuie să lucreze 
împreună în vederea promovării dialogului bazat nu doar pe un 
cuvânt comun, ci şi pe o acţiune comună.” 

În anul 2008, la iniţiativa regelui Abdullah al Arabiei 
Saudite, s-au întâlnit la Madrid, gazdă fiind regele Juan Carlos 
al Spaniei, lideri religioşi ai creştinismului, islamului, 
iudaismului, budismului, hinduismului şi taoismului care au 
încercat să găsească soluții comune pentru rezolvarea 
conflictelor din lume. Această iniţiativă a continuat cu alte 
două întâlniri ce au avut loc la New York şi Geneva. 

În luna mai a anului 2008 s-a hotărât organizarea unei 
întâlniri în care să se abordeze tema propriei înţelegeri creştine 
a locului şi rolului credincioşilor în diferite contexte 
musulmane din întreaga lume. În urma acestei iniţiative, între 
18-20 octombrie 2008, a avut loc la Geneva (Elveţia) o 
întâlnire importantă pentru viitorul dialogului dintre creştini şi 
musulmani: Propria înțelegere creştină în contextul islamului 
(Christian Self-Understanding in the Context of Islam). S-a 
accentuat ideea că dialogul dintre creştinism şi islam are o 
istorie care porneşte încă de la apariţia şi răspândirea islamului 
în lume, trecând prin mai multe etape care adesea nu au fost 
încununate cu succes. 

La această întâlnire au fost urmărite mai multe scopuri: 
posibilitatea diferitelor comunităţi creştine de a-şi împărtăşi 
perspectivele proprii în cadrul relaţiilor pe care le au cu adepţii 
islamului; progresul în auto-înţelegerea creştină în relaţie cu 
islamul; găsirea celor mai bune posibilităţi în cadrul relației 
dintre creştini şi musulmani. 


2 Learning to Explore Love Together. Suggestions to the Churches for 
Responding to «A Common Wordy”, 
<https://Awww.oikoumene.org/en/resources/documents/wcc- 
programmes/interreligious-dialogue-and-cooperation/interreligious-trust- 
and-respect/learning-to-explore-love-together>, 11 iulie 2015. 

Între vorbitorii care au prezentat referate cu privire la 
raportul dintre creştinism şi islam s-au numărat: Catolicosul 
Aram 1 al Bisericii Apostolice a Armeniei (Scaunul Ciliciei), 
Pr. Dr. Emanuel Clapsis (viziunea ortodoxă), Pr. Prof. Maurice 
Borrmans (viziunea romano-catolică), Rev. Simone Sinn 
(viziunea luterană), Rev. Dr. Johnson Mbillah (viziunea 
reformată), Clare Amos şi Prof. David Thomas (viziunea 
anglicană), Prof. Thomas Schirrmacher (viziunea evanghelică). 

De asemenea, s-a discutat şi despre raportul dintre 
creştinism şi islam în Orientul Mijlociu, Africa şi Asia. Alte 
momente importante ale întâlnirii din Geneva au fost legate de 
analiza raportului dintre cele două religii în contextul 
pluralistic actual, precum şi de implicaţiile dialogului 
interreligios pentru secolul XXI. În concluziile raportului final 
s-au conturat principalii paşi ce trebuie urmaţi în vederea 
sporirii dialogului dintre creştinism şi islam.”% 

Analizând situaţia actuală a dialogului, Catolicosul 
Aram 1 identifica patru puncte de interacţiune de la care se 
poate porni în realizarea unui dialog sincer între parteneri: 
percepția ambiguă asupra religiei (în istorie, religia a fost, 
intenționat sau nu, folosită în susţinerea unor acţiuni care erau 
împotriva credincioşilor, fiind astfel socotită o sursă de conflict 
în societate. Pornind de aici, religia trebuie să-şi recapete rolul 
de legătură a omului cu Divinitatea şi de autoritate morală care 
să rezolve problemele omului contemporan); concepţiile greşite 
despre islam şi creştinism (atât în trecut, cât şi în prezent, 
adepţii celor două religii s-au perceput în mod greşit. Trebuie 
să se renunţe urgent la stereotipurile şi sloganurile prin care se 
încerca crearea unui conflict între reprezentanţii celor două 
religii); coliziunea valorilor (alături de latura transcendentă, 
religia are şi valoare de sistem care guvernează viața omului şi 


A Report of the Intra-Christian Consultation on Christian Self- 
Understanding in Relation to Islam”, în: Current Dialogue, 52 (Special 
Issue), July 2012, pp. 5-19. 

îl ajută să se înţeleagă pe sine. Tensiunile din ultimul timp au 
fost provocate de o serie de neînţelegeri, astfel încât nu este 
vorba de o „ciocnire a civilizaţiilor” sau de o „ciocnire a 
fundamentalismelor”, ci de un fals „conflict al valorilor”, în 
sensul în care se pune atât de mult accent pe ceea ce ne 
diferențiază fără să se pornească, de fapt, de la ceea ce ne 
apropie, prin renunţarea la zidul ridicat de ignoranță, aroganță 
şi suspiciune); auto-suficienţa sau auto-înţelegerea (fenomenul 
globalizării a condus de multe ori la distrugerea identităților, 
creionându-se două tendinţe: opoziţia faţă de cel de lângă noi 
sau deschiderea creativă şi interacțiunea dinamică cu celălalt. 
Adepții creştinismului şi islamului trebuie să-şi redefinească 
propria înţelegere şi să încerce să se înţeleagă reciproc în noul 
context mondial). 

Pornind de la aceste date, credincioşii celor două religii 
trebuie să lucreze împreună pentru crearea unei comunităţi în 
care să poată trăi cu diferențele pe care le au şi le 
conştientizează. Aceasta este atât o provocare, cât şi o 
necesitate urgentă, într-o lume care se transformă rapid şi din 
ce în ce mai mult. Este nevoie să se identifice punctele de 
interes comun în care se pot implica reprezentanţii celor două 
religii: raportul dintre credință şi rațiune, respectarea 
drepturilor omului, răspunsul care trebuie dat extinderii din ce 
în ce mai mari a secularismului, definirea misiunii (convertire, 
mărturisire sau coabitare?). În acest sens, trebuie ca adepții 
celor două religii să identifice paşii care să facă trecerea de la 
co-existenţă la încercarea de a trăi împreună: trecerea de la 
izolare la integrare, de la excludere la participare, de la reacție 
la interacţionare.2%* 

Principalele obiective ale majorităţii întâlnirilor dintre 
creştini şi musulmani au fost reprezentate chiar de importanţa 
pe care o are faptul că musulmanii şi creştinii se pot întâlni, 


204 ARAMI, „Living as a Community with Islam: Concerns, Challenges and 
Promises”, în: Current Dialogue, 52 (Special Issue), July 2012, pp. 20-28. 

ținând cont de problemele din trecut. Pornind de aici s-a 
discutat despre necesitatea respectării pluralismului religios în 
toate teritoriile din lume, indiferent de majoritatea religioasă, în 
vederea convieţuirii în pace şi înțelegere reciprocă. Numai în 
felul acesta adepţii celor două religii se pot cunoaște mai bine, 
își pot împărtăşi experienţele religioase şi pot rezolva împreună 
problemele ridicate de actualele provocări ce frământă lumea 
de astăzi. Pornind de la situaţii concrete, s-a ajuns cu timpul să 
se abordeze şi probleme teologice de interes comun, semn că 
dialogul este pe un drum bun. Astfel, au fost încurajate 
întâlnirile locale în care musulmanii şi creştinii îşi pot 
împărtăşi mai uşor experiențele de viață. 

Cu toată această deschidere pentru un dialog sincer 
între parteneri, au existat mereu voci care au contestat 
realitatea dialogului creştino-musulman, mai ales în rândul 
celor ce pun accent pe convertire, lucru ce a condus, nu de 
puţine ori, la adevărate conflicte. „În acest context, relevanța 
iniţiativelor pentru dialogul creştino-musulman depinde în 
mare măsură de efortul intenționat şi concentrat de a risipi 
temerile şi suspiciunile între cei care sunt percepuți ca 
reprezentând comunitățile religioase. Dialogul este văzut ca o 
ocazie de a consolida loialitatea trans-confesională. Un 
asemenea dialog este atent să susțină, în discuţiile şi acțiunile 
comune, centralitatea binelui comun, precum și participarea 


politică”.2% 


*% Stuart E. BROWN, „Muslim-Christian Dialogue”, p. 802. 


7. Poziţia Bisericii romano-catolice 
faţă de dialogul interreligios 


Biserica romano-catolică nu face parte oficial din mişcarea 
ecumenică, fapt precizat în Decretul Sfântului Scaun din 
anul 1927 în care se interzice participarea credincioşilor 
romano-catolici în orice organizație ecumenică. Biserica 
romano-catolică a trimis doar observatori la întâlnirile 
organizate de Consiliul Mondial al Bisericilor. 

De-a lungul timpului au existat diferenţe în felul în care 
teologii protestanți şi cei romano-catolici s-au exprimat cu 
privire la relaţia cu cei de alte credinţe şi ideologii. Protestanții 
misionari au accentuat hristologia și au încercat să dea o 
interpretare Evangheliei ca mod de salvare. Astfel, atitudinea 
lor față de alte religii nu a fost mereu negativă, mai ales cu 
privire la problema mântuirii în afara lui Hristos. Atitudinea, de 
multe ori neutră faţă de această problemă, 1-a făcut pe teologii 
protestanți să încerce găsirea şi realizarea unor punți de 
legătură cu reprezentanţii altor religii. Pe de altă parte, teologii 
catolici au subliniat învăţătura eclesiologică, iar răspunsul la 
întrebarea referitoare la relația cu cei de alte religii s-a formulat 
în funcţie de învăţătura după care mântuirea este darul lui 
Dumnezeu oferit celor ce au credinţă în Hristos. În acest sens, 
cel ce doreşte să obțină mântuirea trebuie să fie botezat şi să 
devină membru al Bisericii, trupul Domnului. Pornind de aici 
s-au dezvoltat mai multe teorii care vorbesc despre cei ce au 
trăit înainte de Hristos sau despre cei ce nu L-au cunoscut pe 
Hristos după Întrupare. Într-un fel, niciun om nu este în afara 


POTI 


obține doar în Hristos. Aceste idei au fost dezvoltate de 

francezul Jean Dani6lou şi de germanul Karl Rahner, la 
mijlocul anilor '60 ai secolului trecut.2% 

Deschiderea Bisericii romano-catolice către alte 
confesiuni s-a realizat la Consiliul II Vatican (1962-1965), 
în timpul Papei Paul al VI-lea (1897-1978, Papă între 1963- 
1978). Cu toate acestea, „«Decretul despre Ecumenism» 
(Decretum de Oecumenismo) al Conciliului II Vatican nu a 
lăsat loc pentru o interpretare prea optimistă a acestei 
«deschideri». Decretul recunoaşte  înrâurirea harului 
Sfântului Duh asupra mişcării ecumenice în efortul ei de a 
restaura unitatea creştină, însă concomitent stabileşte 
condiţia fundamentală a unităţii — întoarcerea «fraţilor ce s-au 
rupt» (fratrum seiunctorum) în sânul Bisericii Catolice care îl 
are drept cap pe însuşi succesorul Apostolului Petru, papa de la 
Roma. Aşadar «deschiderea» romano-catolică față de 
iniţiativele ecumenice se reduce la constatarea că, fără îndoială, 
«toţi cei care cred în Hristos şi care au primit botezul în mod 
corect se află într-un fel de comuniune cu Biserica Catolică, 
chiar dacă această comuniune nu este deplină»”.2 

Conciliul II Vatican a reprezentat şi un moment 
important în conturarea atitudinii Bisericii romano-catolice față 
de lumea necreştină. Astfel, la acest Conciliu, pe lângă 
problemele discutate în legătură cu relaţiile dintre Biserica 
romano-catolică şi celelalte Biserici creştine, s-a ridicat şi 
problema relaţiilor dintre creştinii catolici şi oamenii ce aparțin 
altor religii şi ideologii. Discuţiile şi-au găsit rezultatul într-un 
document intitulat Nostra Aetate, la 28 octombrie 1965, în care 
se porneşte de la afirmarea legăturii ce există între oamenii de 
pe pământ: toți împărtăşesc aceeaşi natură umană. Baza 
afirmației se găseşte în adevărul revelat după care toţi oamenii 


2 S. Wesley ARIARAJAH, „Dialogue, interfaith”, pp. 313-314. 

27 Christos Y ANNARAS, Adevărul şi unitatea Bisericii, Traducere din limba 
greacă de Ierom. Ignatie (Ilie) Trif şi Uliniuc Ionuţ Dumitru, Ed. Sophia, 
Bucureşti, 2009, p. 178. 

sunt creaţi de Dumnezeu după Chipul Său, fiind chemaţi către 
acelaşi Adevăr care luminează fiinţa umană. „Într-adevăr, toate 
popoarele alcătuiesc o singură comunitate; au o singură 
origine, căci Dumnezeu a rânduit tot neamul omenesc să 
locuiască pe toată faţa pământului; au, de asemenea, un singur 
scop ultim, pe Dumnezeu, a cărui providenţă, ale cărui dovezi 
de bunătate şi planuri de mântuire îi îmbrăţişează pe toți, până 
când cei aleşi se vor aduna în cetatea sfântă, luminată de slava 
lui Dumnezeu, unde toate neamurile vor umbla în lumina 
Lui”2% Oamenii de pe întreaga faţă a pământului îşi pun 
aceleaşi întrebări, indiferent de religia căreia îi aparţin: ce este 
omul? Care este scopul său? Ce este binele? Ce este adevărul? 

Documentul Nostra aetate vorbeşte separat despre 
diversele religii necreştine, despre religia musulmană şi despre 
religia iudaică, pentru ca în final să accentueze faptul că toţi 
oamenii sunt fraţi. Între religiile necreştine documentul 
aminteşte hinduismul, în care oamenii, prin mituri şi eforturi 
filosofice, „caută eliberarea de neliniştile şi de limitele 
condiţiei noastre fie prin forme de viaţă ascetică, fie prin 
meditaţie profundă, fie prin refugierea în Dumnezeu, cu iubire 
şi încredere”, şi budismul, în care oamenilor li se vorbeşte 
despre calea „pe care oamenii, cu suflet evlavios şi încrezător, 
să poată atinge starea de eliberare perfectă sau să ajungă la 
iluminarea supremă bazându-se pe strădaniile proprii, sau pe 
un ajutor de sus”.710 

La fel ca aceste religii orientale, toate religiile din lume 
îi prezintă omului diferite învățături prin care să se poată salva 
din această lume. Faţă de aceste idei, Biserica romano-catolică 


*% Conciliul Ecumenic Vatican II. Constituţii, decrete, declaraţii, Ediţie 
revizuită, Arhiepiscopia Romano-catolică de Bucureşti, 2000, p. 221. Vezi 
şi: The Documents of Vatican II, Guild Press, New York, America Press, 
Association Press, 1966, pp. 660-671; The Ecumenical Movement. An 
Anthology of Key Texts and Voices, pp. 398-401. 

*% Conciliul Ecumenic Vatican II... p. 222. 

219 Conciliul Ecumenic Vatican II... p. 222. 


142 ADRIAN BOLDIŞOR 


arată o anumită deschidere, în sensul în care nu respinge ceea 
ce este sfânt, manifestând respect faţă de ideile înalte prezente. 
Astfel, „ea îi îndeamnă pe fiii săi ca, în mod prudent şi 
caritabil, prin dialog şi colaborare cu cei de alte religii, dând 
mărturie de credință şi de viaţă creştină, să recunoască, să 
păstreze şi să promoveze bunurile spirituale şi morale precum 
şi valorile socio-culturale la aceştia”.7" 

Credincioşii religiei musulmane sunt priviţi „cu stimă” 
în documentul Bisericii romano-catolice, deoarece ei Îl cinstesc 
pe lisus, chiar dacă nu ca Dumnezeu, la fel şi pe Maica Sa, 
Sfânta Fecioară Maria. Preţuind viaţa şi ridicând rugăciuni 
către Creatorul tuturor, ei aşteaptă ziua judecății finale. În 
aceste condiţii, „chiar dacă, în decursul veacurilor, s-au iscat 
multe neînţelegeri şi duşmănii între creştini şi musulmani, 
Conciliul îi îndeamnă pe toţi ca, uitând trecutul, să se 
străduiască sincer pentru înţelegerea reciprocă şi să apere şi să 
promoveze împreună dreptatea socială, valorile morale, pacea 
şi libertatea, spre binele tuturor oamenilor”.7!? 

În ceea ce-i priveşte pe evrei, aceştia sunt urmaşii lui 
Avraam şi, astfel, sunt uniţi spiritual cu creştinii. Domnul 
Hristos 1-a unit pe iudei şi pe păgâni prin Crucea Lui, făcând 
din aceştia una întru El. De-a lungul timpului, creştinii şi evreii 
au fost în legătură, putându-se vorbi astfel de un „patrimoniu 
spiritual comun evreilor şi creştinilor”, ceea ce reprezintă un 
punct de pornire în cadrul dialogului dintre cele două religii. 
Nu trebuie asociate patimile şi moartea Domnului cu ideea că 
evreii trebuie să sufere în istorie pentru ceea ce s-a întâmplat în 
urmă cu 2000 de ani. Astfel, „condamnând orice fel de 
prigoană împotriva vreunui om, Biserica îşi aminteşte de 
patrimoniul pe care îl are în comun cu evreii şi, îndemnată nu 
de motive politice, ci de iubirea religioasă, evanghelică, 
deplânge urile,  prigonirile şi toate manifestările de 


*1 Conciliul Ecumenic Vatican 11..., p. 222. 
* Conciliul Ecumenic Vatican 11..., p. 223. 

antisemitism, îndreptate în orice vremuri şi de către oricine, 
împotriva evreilor”.*5 

În cele din urmă, privind la adepţii tuturor acestor 
religii, se poate afirma că toți oamenii sunt fraţi, Dumnezeu 
fuind Tatăl tuturor celor pe care i-a creat. Pentru a trăi în relații 
de prietenie, „creştinii trebuie să recunoască elementele de 
adevăr şi valorile spirituale în toate aceste religii şi să 
coopereze cu ceilalți oameni în efortul de a stabili justiţia, 
pacea şi libertatea pentru toți, în timp ce mărturisesc că lisus 
Hristos este Calea, Adevărul şi Viaţa” 214 Astfel este 
îndepărtată orice discriminare şi silnicie faţă de cei de alte rase 
şi religii, creştinii fiind îndemnați, în spiritul Sfinţilor Apostoli, 
să trăiască în pace şi prietenie cu toţi oamenii, pentru a fi cu 
adevărat fiii lui Dumnezeu, Tatăl tuturor. 

După Adunarea generală a CMB de la Vancouver (1983) 
s-au stabilit conexiuni între Consiliul Mondial al Bisericilor şi 
Biserica romano-catolică în legătură cu rolul şi importanţa 
dialogului interreligios. „Programul cu privire la dialogul 
interreligios lucrează în colaborare cu Consiliul Pontifical pentru 
Dialogul Interreligios al Bisericii romano-catolice (cunoscut mai 
bine ca Secretariatul pentru necreştini). În fiecare an are loc o 
întâlnire, alternând între Roma şi Geneva, care să exploreze 
problemele dialogului  interreligios şi să  împărtăşească 
informaţii despre munca pe care fiecare parte a iniţiat-o”.15 

La fel ca şi în cazul CMB, după Adunarea de la 
Nairobi din anul 1975, şi în Biserica romano-catolică s-au 
ridicat voci care au contestat direcția pe care a urmat-o 
dialogul interreligios, deşi s-a recunoscut importanța lui 
pentru dezvoltarea unor relaţii de prietenie şi cooperare între 
oamenii ce aparțin diferitelor religii şi ideologii. Principala 
problemă căreia reprezentanţii Bisericii romano-catolice au 


215 Conciliul Ecumenic Vatican 11... p. 224. 
1 Israel SELVANAYAGAM, „Interfaith Dialogue”, p. 152. 
*15 Vancouver to Canberra, p. 132. 

trebuit să-i răspundă a fost legată de raportul dintre misiune şi 
dialog, soluția fiind aceea că atât misiunea, cât și dialogul 
sunt părți componente ale Bisericii, fără ca una să se 
subordoneze celeilalte. 

După mai multe discuţii, o versiune finală a unui 
document ce tratează această problemă a fost aprobată la 10 
mai 1984 de Papa Ioan Paul al II-lea (1920-2005, Papă între 
anii 1978-2005): Atitudinea Bisericii față de adepții altor 
religii: reflecții şi orientări cu privire la dialog şi misiune (The 
Attitude of the Church towards the Followers of Other 
Religions: Reflections and Orientations on Dialogue and 
Mission). În acest document se subliniază vocaţia misionară a 
Bisericii chiar dacă se aminteşte şi de necesitatea unor bune 
relații ale creştinilor cu cei de alte religii. Cu toate acestea, 
presiunea de a defini mai clar raportul dintre misiune şi dialog 
a determinat Secretariatul pontifical să lucreze la elaborarea 
unui document cu titlul Dialog și Proclamare (Dialogue and 
Proclamation).25 

În anul 1985, Vaticanul a emis un document oficial, 
Note (Notes), în care interpretează în mod pozitiv diaspora, ca 
modalitate de a împărtăşi lumii un adevăr de viaţă. În anul 
1986, Papa loan Paul al II-lea a trimis o invitaţie liderilor 
religioşi din întreaga lume să se întâlnească la Assisi pentru a 
se ruga împreună pentru pacea lumii. Acest eveniment a fost de 
răsunet mondial, mai ales că acţiunea a fost promovată la nivel 
mondial prin mijloace mass-media. 

La 19 mai 1991 a fost publicat textul Dialog şi 
Proclamaţie: Reflecţii şi orientări în legătură cu dialogul 
interreligios şi proclamarea Evangheliei lui lisus Hristos 
(Dialogue and Proclamation: Reflections and Orientations on 
Interreligious Dialogue and the Proclamation of the Gospel of 


*16 S$. Wesley ARIARAJAH, „Dialogue, interfaith”, p. 316. 

Jesus Christ) în care se vorbeşte despre necesitatea şi 
importanţa dialogului interreligios.”"” 

În anul 1993 Vaticanul şi statul Israel au semnat un 
document ce avea în vedere o bună colaborare diplomatică ce 
s-a concretizat în schimbul de ambasadori începând cu anul 
următor. În cadrul Bisericii romano-catolice, responsabilitatea 
pentru dialogul cu evreii revine Consiliului pontifical pentru 
promovarea unităţii creștinilor (Pontifical Council for 
Promoting Christian Unity). 

De asemenea, trebuie amintite şi sintezele (din 
octombrie 1996, publicate anul următor) realizate de experţii 
catolici ai Comisiei teologice internaţionale (International 
Theological Commission), aprobate apoi de preşedintele de 
atunci al comisiei, Cardinalul Ratzinger (viitorul Papă Benedict 
al XVI-lea). Documentul final, intitulat Creştinismul şi religiile 
lumii (Christianity and the World Religions), tratează teologia 
religiei şi valorile prezente în religiile necreştine din punct de 
vedere creştin. 

Trebuie amintită şi strânsa relaţie ce a existat de-a 
lungul timpului între Oficiul pentru dialogul interreligios 
(Office on Inter-Religious Relations — OIRR) şi Consiliul 
Pontifical pentru dialogul interreligios (Pontifical Council for 
Inter-religious Dialogue — PCID). În cadrul acestei colaborări 
au avut loc întâlniri anuale în care s-au discutat mai multe 
probleme, între care se evidenţiază cele legate de căsătoriile 
mixte şi de rugăciunile interreligioase, rezultatele acestor 
dezbateri  concretizându-se în publicarea mai multor 
documente. 

La 6 august 2000, în documentul Domnul isus 
(Dominus Jesus) al Congregaţiei pentru doctrină şi credinţă 
(Congregation for the Doctrine and Faith) s-a abordat 


27 Fr. Maurice BORRMANS, „The Roman Catholic Church and the Letter 
of the 138 Muslim Religious Leaders”, în: Current Dialogue, 54, July 
2013, p. 56. 

problema teologiei pluraliste a religiilor, creionându-se mai 
multe oportunităţi în vederea sporirii dialogului cu islamul. 

La 12 septembrie 2006, Papa Benedict al XVI-lea 
(1927-, Papă între anii 2005-2013) a ţinut prelegerea Credinţă, 
rațiune şi universitate — memorii şi reflecții (Faith, Reason and 
the University — Memories and Reflections) la Universitatea din 
Regensburg (Germania), acolo unde a fost profesor în trecut. 

În contextul structurii universitare moderne, care 
mergea până la „a exclude raţiunea din problema cu privire la 
Dumnezeu”, Papa Benedict al XVI-lea analiza relaţia dintre 
rațiune şi credinţă, aşa cum se desprinde din învăţăturile 
creştină şi musulmană, având ca punct de plecare episodul 
controversei din anul 1391 dintre împăratul bizantin Manuel 
II Paleologul şi un învățat persan. Ca bază a acestei 
prezentări, Papa şi-a structurat discursul pornind de la ediția 
ce cuprinde operele împăratului bizantin, îngrijită de 
profesorul Theodore Khoury. 

Dialogul dintre împăratul creştin şi persanul musulman 
pornea de la felul distinct în care creştinismul şi islamul se 
poziţionau față de raportul dintre credință şi rațiune, atunci 
când vine vorba de Dumnezeu şi de convertire, fiind adusă în 
discuţie problema convertirii cu forța. În prelegerea Papei 
Benedict al XVI-lea, un anumit citat din argumentarea lui 
Manuel II Paleologul, care se referea la felul în care împăratul 
bizantin înţelegea convertirea în islam, a stârnit controverse în 
țările musulmane: „Arată-mi ce a adus nou Mahomed şi vei 
găsi doar lucruri rele sau inumane, cum este îndemnul său de a 
răspândi credinţa predicată de el cu sabia”. 

Pentru împăratul bizantin, violenţa este un act săvârşit 
atât împotriva lui Dumnezeu, cât şi împotriva sufletului 
omenesc. Convertirea trebuie să aibă o motivaţie, să fie 
raţională. A nu acţiona în acord cu rațiunea este în contradicție 
cu voia lui Dumnezeu. Editorul Theodore Khoury observa că, 
pentru creştini, această afirmaţie este de la sine înţeleasă, însă 

pentru musulmani, pentru care Dumnezeu este absolut 
transcendent, voinţa lui nu este legată de niciuna din categoriile 
noastre, nici chiar de cea a raţiunii. Editorul îl citează în acest 
punct pe islamistul francez R. Arnaldez care amintea că Ibn 
Hazn afirma că Dumnezeu nu este legat nici măcar de propriul 
său cuvânt şi că nimic nu-l obligă să ne reveleze nouă adevărul. 

În prelegerea Papei urmează o incursiune în istoria 
Bisericii apusene în legătură cu felul în care este valorificată 
raţiunea în problema credinţei, scoțând astfel în evidenţă faptul 
că a nu acţiona raţional este contrar naturii lui Dumnezeu. În 
finalul discursului său, Papa Benedict al XVI-lea îi invita pe 
parteneri la un dialog în care să primeze rațiunea. A 
redescoperi permanent acest adevăr este marea provocare a 
oricărei universităţi din timpurile noastre.7"% 

În acelaşi an, 38 de lideri musulmani au trimis o 
Scrisoare deschisă Sanctităţii Sale Papa Benedict al XVI-lea 
(Open Letter to his Holiness Pope Benedict XVI) în care, 
pornind de la prelegerea din Bavaria, scoteau în evidenţă 
erorile din argumentarea Papei. Versetul din Coran, după care 
„nu există nicio constrângere în religie”, este analizat de 
liderii musulmani care apreciau că nu este din prima perioadă 
a revelaţiei lui Mahomed, aşa cum nota Papa Benedict al 
XVI-lea, ci din perioada ascendenţei politice şi militare a 
tinerei comunităţi musulmane. După liderii musulmani 
semnatari ai scrisorii deschise, acest verset se referea chiar la 
musulmani, care nu trebuiau să uite că nu este bine să oblige pe 
nimeni să creadă. Astfel, versetul coranic se adresa celor ce 
aveau puterea, reamintindu-le celor convertiți la islam că nu 
trebuie să-şi oblige familiile să se convertească cu forţa. Acest 
îndemn este susţinut şi de alte versete din Coran. 


215 BENEDICT XVI, „Faith, Reason and the University — Memories and 
Reflections”, <http:/Ay2.vatican.va/content/benedict- 
xvi/en/speeches/2006/september/documents/hf_ben- 
xvi_spe_20060912_university-regensburg.html>, 11 iulie 2015. 

O altă remarcă a Sanctităţii pontife, analizată de liderii 
musulmani, are în vedere faptul că „Dumnezeu este absolut 
transcendent”. Scrisă în acest fel, ea nu reprezintă decât o 
simplificare a credinţei ce poate deruta pe mulți. Citarea lui Ibn 
Hazm nu este tocmai bine aleasă deoarece el este o figură 
marginală a islamului, aparţinând unei şcoli a jurisprudenţei pe 
care nu o mai urmează nimeni în zilele noastre. Între 
personajele musulmane mult mai influente în acest sens se 
numără al-Ghazali. Pornind de la aceste observaţii, pentru cei 
38 de semnatari ai scrisorii deschise, toate afirmaţiile ce 
urmează în prelegerea Pontifului roman conduc la simplificări 
ale învăţăturii islamice. 

Pe de altă parte, distincția dintre rațiune şi credință nu 
este în islam atât de evidentă pe cât o prezintă Papa. În tradiţia 
islamică se face o legătură între revelaţia lui Dumnezeu şi 
inteligența umană, fără a o sacrifica pe una în favoarea 
celeilalte. Un subiect sensibil în discuţiile interreligioase 
moderne este legat de „războiul sfânt”, însă această expresie nu 
există în islam, care, de fapt, foloseşte termenul „jihad”, ce are 
semnificația de „luptă pe calea lui Dumnezeu”. Astfel, 
termenul are un sens sacru, iar nu pe acela profan de „războr”. 

Unul din punctele esenţiale al scrisorii celor 38 de lideri 
musulmani se referă la convertirea forțată. Răspândirea şi 
convertirea „prin sabie” sunt, de fapt, în interpretarea 
semnatarilor scrisorii, neadevăruri, deoarece trecerea la islam 
s-a făcut în istorie prin misiune şi propovăduire. Acest lucru se 
leagă de acela că „nu este nicio constrângere în religie”. 
Trecerea cu forța la islam nu este plăcută lui Dumnezeu, care 
nu este mulțumit de convertirea prin sânge. Pe de altă parte, 
conform învăţăturii islamice, Mahomed nu aduce nimic nou, ci 
doar ceea ce a fost propovăduit înainte de ceilalţi profeți. 

În lumina acestor afirmaţii, dialogul interreligios este 
important pentru timpurile moderne, iar, în cadrul acestuia, 
dialogul dintre creştinism şi islam ocupă un loc esenţial, peste 

55% din populația globului aparţinând celor două religii. 
Credincioşii trebuie să lucreze împreună pentru a instaura şi 
menţine pacea şi respectul în vederea unui dialog sincer. 

În finalul scrisorii deschise, cei 38 de lideri musulmani 
apreciau faptul că, la 17 septembrie 2006, Papa Benedict al 
XVI-lea a precizat faptul că citările din prelegerea sa nu 
reflectă propriile opinii, ci pe cele ale împăratului bizantin, în 
timp ce, la 25 septembrie, Pontiful roman şi-a manifestat 
profundul respect faţă de toţi musulmanii în faţa ambasadorilor 
țărilor musulmane. În cele din urmă, dorința comună a 
credincioşilor celor două religii este aceea de a nu repeta 
greşelile trecutului şi de a trăi în pace, acceptare mutuală şi 
respect reciproc."!? 

În urma textului Un cuvânt comun între noi şi voi (4 
Common Word Between Us and You) din 13 octombrie 2007, 
semnat de 138 de învăţaţi musulmani, la data de 19 noiembrie 
2007 a fost trimis răspunsul Papei Benedict al XVI-lea, prin 
Cardinalul Tarcisio Bertone, către Alteța Sa Regală Prinţul 
Ghazi bin Muhammad bin Talal, preşedintele Institutului 
pentru gândirea islamică Âl al-Bayt. În acest răspuns se 
accentuează faptul că, deşi există diferențe majore între cele 
două religii, se pot găsi şi puncte comune, aşa cum este 
credința într-un singur Dumnezeu, Creatorul provident şi 
Judecătorul universal, Care îi va judeca pe toți la finalul lumii. 
În scrisoarea trimisă de la Vatican este apreciată atât iniţiativa 
musulmană, cât şi ideea esenţială a scrisorii celor 138: 
importanța pe care o are dragostea de Dumnezeu şi de 
aproapele în cadrul discuţiilor interreligioase. Există o bază 
comună de dialog care scoate în evidență demnitatea fiecărei 
persoane umane, adevăr găsit în fiecare religie şi care 
îndeamnă la respect mutual şi la acceptare reciprocă, mai ales 
în rândul tinerelor generaţii. Acestea pot şi trebuie să ajungă la 


219 Open Letter to His  Holliness Pope Benedict XVI”, 

cooperare pe tărâm social şi cultural, la promovarea dreptăţii şi 
a păcii în societate şi în întreaga lume. În finalul scrisorii 
papale se insistă asupra necesităţii cooperării între instituţiile ce 
se pot angrena în promovarea dialogului interreligios.“ În 
acest răspuns se vede, de fapt, „spiritul de deschidere către 
dialog al Sfântului Scaun, care a continuat mereu să se menţină 
după neînțelegerile din toamna lui 2006”.*7! O întărire a acestei 
deschideri l-a reprezentat şi mesajul Cardinalului Jean-Louis 
Tauram, preşedintele PCID, adresat tuturor musulmanilor, la 
28 septembrie 2007. 

La 12 decembrie 2007, Prinţul Ghazi i-a răspuns 
Cardinalului Bertone, propunându-i să se întâlnească cu Papa 
Benedict al XVI-lea, aşa cum a făcut şi Majestatea Sa Abdallah 
bin Abd al-Aziz, regele Arabiei Saudite, la 6 noiembrie 2007, 
şi să trimită trei reprezentaţi la Roma pentru a pregăti 
întâlnirea. Între propunerile făcute în vederea realizării unui 
dialog rodnic se remarcau: respectul efectiv față de 
demnitatea oricărei persoane umane; cunoaşterea obiectivă a 
religiei partenerului de dialog; un angajament comun pentru a 
promova respectul reciproc şi promovarea lui mai ales în 
rândul tinerei generaţii. 

În perioada 4-5 martie 2008, o delegaţie formată din 
5 membri musulmani au ajuns la Roma, urmând să lucreze 
cu staff-ul PCID în vederea organizării întâlnirii 
interreligioase. Ideea unui Forum creştino-musulman a luat 
contur în luna noiembrie a aceluiaşi an, atunci când 12 creştini 
şi 12 musulmani au analizat împreună temele importante ale 
dialogului. De asemenea, s-au luat în discuţie şi unele 
neînţelegeri ale felului în care au fost formulate sau interpretate 
anumite declaraţii din trecut. 


% H.H. Pope BENEDICT XVI's „Response to «A Common Word”, în: A 
Common Word Between Us and You, pp. 163-164. 

*1 Fr. Maurice BORRMANS, „Ihe Roman Catholic Church and the Letter of 
the 138 Muslim Religious Leaders”, p. 64. 

Întâlnirile comune au continuat în anul 2008 la Tunis 
(Tunisia, 20-22 februarie), Kairouan (Tunisia, 10-12 aprilie), 
Casablanca (Maroc, 25-26 aprilie), Roma (Italia, 28-30 aprilie). 
Între 22-24 mai 2008, s-au întâlnit la Ravena (Italia) 200 de 
adepţi ai tuturor religiilor pentru a discuta despre valorile 
comune pe care religiile le propun unei Europe în tranziţie şi 
schimbare. În urma mai multor întâlniri pe care membrii PCID 
le-au avut de-a lungul ultimilor ani, în frunte cu Cardinalul 
Jean-Louis Tauran, s-a întocmit un draft, Coordonate (linii 
directoare) pentru dialog (Guidelines on Dialogue) care a 
devenit un document reprezentativ pentru analiza dialogului 
interreligios în cadrul Bisericii romano-catolice.” 

Toate aceste idei au fost preluate şi discutate la 
următoarele întâlniri interreligioase, în vederea aprofundării 
lor, pentru a găsi soluţii comune problemelor actuale cu care se 
confruntă adepţii tuturor religiilor din întreaga lume. 


* Fr. Maurice BORRMANS, „Ihe Roman Catholic Church and the Letter of 
the 138 Muslim Religious Leaders”, pp. 67-72. 


8. Dialogul interreligios 
din perspectiva Bisericii ortodoxe 


8.1 Sfânta Scriptură — baza dialogului interreligios 

Pentru a înţelege fundamentele religioase ale dialogului 
interreligios din perspectivă ortodoxă trebuie analizate punctele 
doctrinare specifice ortodoxiei care stau la baza realizării 
dialogului. În acest sens, Preasfinţitul Anastasios Yannoulatos 
punea în strânsă legătură abordarea ortodoxă față de alte religii 
cu Triadologia, adică cu învăţătura creştină despre Dumnezeu 
Tatăl Creatorul, Dumnezeu Fiul Mântuitorul şi Dumnezeu 
Duhul Sfânt Sfinţitorul.”% 

În primul rând, trebuie cercetată Sfânta Scriptură 
pentru a descoperi baza dialogului. Există un singur 
Dumnezeu: „Că Eu sunt Domnul Dumnezeu Tău” (saia 43, 3), 
„Tatăl al tuturor, Care este peste toate şi prin toate şi întru 
toţi” (Efeseni 4, 6). Existând un singur Dumnezeu, întreaga 
umanitate are origine comună „după chipul lui Dumnezeu” 
(Facere 1, 27; 5, 1) şi întreg pământul este plin de slava Sa: 
„Sfânt, sfânt, sfânt este Domnul Savaot, plin este cerul şi tot 
pământul de slava Lui” (Isaia 6, 3). 

De-a lungul timpului, Dumnezeu a încheiat mai multe 
legăminte cu umanitatea: cu Adam şi Eva (Facere 3, 15), cu 
Noe (Facere 8, 9, 12), cu Avraam (Facere 12). Pe de altă parte, 
sunt numeroase exemple în Sfânta Scriptură de oameni care au 
respectat poruncile divine, deşi nu erau evrei: Enoh, 
Melchisedec, lov. Nu trebuie trecute cu vederea nici femeile de 
neam străin amintite în genealogia Mântuitorului lisus Hristos: 


25 4  Anastasios  YANNOULATOS, Ortodoxia şi problemele lumii 

Tamar, Rahav, Rut şi Batşeba (Marei 1).2% 


Dumnezeu este stăpânul întregului pământ: „Al 
Domnului este pământul şi plinirea lui, lumea şi toți cei ce 
locuiesc în ea” (Psalm 23, 1) pentru că „Împărat mare peste 
tot pământul este Dumnezeu” (Psalm 46, 8) şi „Împărăţia 
Lui peste toţi stăpâneşte” (Psalm 102, 19). Aceeaşi veste 
este anunţată şi de profeţi: „lată hotărârea pentru tot 
pământul, iată mâna mea întinsă peste toate neamurile!” 
(Isaia 14, 26), deoarece „de la răsăritul soarelui şi până la 
apusul lui, mare este numele Meu printre neamuri şi în orice 
parte se aduc jertfe de tămâie pentru numele Meu şi prinoase 
curate, căci mare este numele Meu între neamuri, zice 
Domnul Savaot” (Maleahi 1, 11). 

Un rol important în dialogul cu reprezentanţii celorlalte 
religii îl ocupă evenimentul unic al Întrupării Cuvântului lui 
Dumnezeu. „Prin urmare, hristologia, şi nu «religia comparată» 
trebuie să fie baza preocupărilor noastre. Interesul nostru 
primordial nu-l reprezintă «conferințele interreligioase» în sine; 
el trebuie să constea în prezenţa noastră împreună cu Hristos la 
lucrarea Sa continuă în mijlocul oamenilor de alte credințe 
religioase. Hristos ne scoate din izolarea proprie şi ne pune într-o 
legătură intimă cu semenii noştri”.72 

În Evanghelia a patra, Sfântul Apostol loan nota: 
„Cuvântul S-a făcut trup şi S-a sălăşluit între noi” (Joan 1, 14) 
pentru că „Dumnezeu aşa a iubit lumea, încât pe Fiul Său Cel 
Unul-Născut L-a dat, ca oricine crede în El să nu piară, ci să 
aibă viaţă veşnică” (Joan 3, 16). După Învierea Sa din morţi, 
lisus Hristos primeşte „toată puterea în cer şi pe pământ” 
(Matei 28, 18). 

Mântuitorul nostru lisus Hristos a apreciat purtarea celor 
ce nu erau evrei şi credința de care aceştia dădeau dovadă: 


24 Pr. Dr. Nicolae NEAGA, „Personalităţi feminine în epoca Vechiului 
Testament”, în: Mitropolia Ardealului, Nr. 9-10/1959, pp. 658-691. 
*5 Pr. Nicolae ACHIMESCU, Religii în dialog, p. 19. 

sutaşul roman (Matei 8, 5-10) şi femeia cananeeancă (Matei 15, 
21-28), iar în Faptele Apostolilor se relatează despre credinţa lui 
Corneliu (Faptele Apostolilor 10, 1-48). Aceste mărturii ale 
credinței adevărate stau în legătură cu faptul că „în orice neam, 
cel ce se teme de EI și face dreptate este primit de EI” (Faptele 
Apostolilor 10, 35), Dumnezeu nelăsându-Se fără mărturie în 
mijlocul oricărui neam de pe pământ (Faptele Apostolilor 14, 
16-17). Sfântul Apostol Pavel notase aceste lucruri în Epistola 
către Romani: „Căci, când păgânii care nu au Lege, din fire fac 
ale Legii, aceştia, neavând Lege, își sunt loruşi lege, ceea ce arată 
fapta Legii scrisă în inimile lor, prin mărturia conştiinţei lor şi prin 
judecățile lor, care îi învinovăţesc sau îi apară în ziua în care 
Dumnezeu va judeca, prin lisus Hristos, după Evanghelia mea, 
cele ascunse ale oamenilor” (Romani 2, 14-16). 

Pornind de la aceste mărturii scripturistice, ce se referă la 
revelația naturală şi la crearea omului după chipul lui Dumnezeu, 
se poate afirma că „fiecare om de bună intenţie şi cu bunăvoință, 
care păstrează poruncile lui Hristos (precum: iubirea curată, 
smerenia, starea de iertare, slujirea dezinteresată), chiar și dacă nu 
are privilegiul de a cunoaşte în mod direct misterul inexprimabil 
al tainei lui Hristos — am îndrăzni să spunem —, acceptă în mod 
tainic pe Hristos-Logosul, Care este prezent în poruncă. Întrucât 
Dumnezeu este iubire, orice expresie a iubirii constituie o 
conformare automată cu voia Sa și cu poruncile Sale”.77% 

Un moment important în propovăduirea creştină către cei 
de alte religii este reprezentat de predica Sf. Apostol Pavel în 
Areopag: „Şi Pavel, stând în mijlocul Areopagului, a zis: 
Bărbaţi atenieni, în toate vă văd că sunteţi foarte evlavioşi. 
Căci străbătând cetatea voastră şi privind locurile voastre de 
închinare, am aflat şi un altar pe care era scris: «Dumnezeului 
necunoscut». Deci pe Cel pe Care voi, necunoscându-L, Îl 
cinstiţi, pe Acesta Îl vestesc eu vouă. Dumnezeu, Care a făcut 

lumea şi toate cele ce sunt în ea, Acesta fiind Domnul cerului şi 
al pământului, nu locuieşte în temple făcute de mâini, nici nu 
este slujit de mâini omeneşti, ca şi cum ar avea nevoie de ceva, 
El dând tuturor viaţă şi suflare şi toate. Şi a făcut dintr-un 
sânge tot neamul omenesc, ca să locuiască peste toată faţa 
pământului, aşezând vremile cele de mai înainte rânduite şi 
hotarele locuirii lor, ca ei să caute pe Dumnezeu, doar L-ar 
pipăi şi L-ar găsi, deşi nu e departe de fiecare dintre noi. Căci 
în El trăim şi ne mişcăm şi suntem, precum au zis şi unii dintre 
poeţii voştri: căci ai Lui neam şi suntem. Fiind deci neamul lui 
Dumnezeu, nu trebuie să socotim că Dumnezeirea este 
asemenea aurului sau argintului sau pietrei cioplite de 
meşteşugul şi de iscusinţa omului. Dar Dumnezeu, trecând cu 
vederea veacurile neştiinţei, vesteşte acum oamenilor ca toţi, de 
pretutindeni, să se pocăiască, pentru că a hotărât o zi în care va 
să judece lumea întru dreptate, prin Bărbatul pe care L-a 
rânduit, dăruind tuturor încredințare prin învierea Lui din 
morţi” (Faptele Apostolilor 17, 22-31). 

Această cuvântare a Sf. Apostol Pavel „reprezintă un 
minunat exemplu de folosire a premiselor revelației naturale 
intuitive în scopul descoperirii adevărului ultim sau mai degrabă 
al înţelegerii celei mai adecvate a ceea ce este dat, dar, din 
pricina necunoașterii, este greşit interpretat”. În mijlocul 
învăţaților atenieni, Apostolul neamurilor urmează îndemnul 
Mântuitorului nostru lisus Hristos: „Mergeţi în toată lumea şi 
propovăduiţi Evanghelia la toată făptura!” (Marcu 16, 15). 

Îndemnul și argumentaţia Sfântului Apostol rămân 
punctele esenţiale ale atitudinii noastre față de cei de alte religii: 
„Vă îndemn deci, înainte de toate, să faceţi cereri, rugăciuni, 
mijlociri, mulţumiri pentru toţi oamenii, pentru împărați şi pentru 
toți care sunt în înalte dregătorii, ca să petrecem viață pașnică şi 
liniştită întru toată cuvioșia și buna-cuviinţă, că acesta este lucru 
bun şi primit înaintea lui Dumnezeu, Mântuitorul nostru, Care 


7 Pr. Nicolae ACHIMESCU, Religii în dialog, p. 63. 

voiește ca toți oamenii să se mântuiască şi la cunoștința 
adevărului să vină. Căci unul este Dumnezeu, unul este și 
Mijlocitorul între Dumnezeu şi oameni: Omul lisus Hristos, Care 
S-a dat pe Sine preţ de răscumpărare pentru toți, mărturia adusă la 
timpul său” (/ Timotei 2, 1-6). 

Un capitol semnificativ în cadrul dialogului 
interreligios este reprezentat de învăţătura despre Duhul 
Sfânt, Care, la facerea lumii, „Se purta pe deasupra apelor” 
(Facere 1, 2). El este Duhul sfinţeniei, al puterii, al 
adevărului, al păcii, al dreptăţii (Galateni 5, 22), Care suflă 
unde vrea (Joan 3, 8). Astfel, Duhul Sfânt este prezent în 
lume, împărtăşindu-Se întregii creaţii. „Nimic nu poate să 
limiteze strălucirea Duhului Sfânt. Oriunde este întâlnită 
iubirea, dreptatea, pacea și celelalte roade ale Sale (Galateni 
5, 22), acolo distingem urme ale lucrării Sale. Şi se pare că 
suficiente dintre aceste elemente sunt prezente în viaţa multor 
oameni care aparţin diferitelor religii”."% 

Pornind de la învățătura despre Duhul Sfânt, trebuie 
analizate cu atenţie şi seriozitate mai multe probleme ce se 
ivesc în calea dialogului cu cei de alte religii. „Desigur, 
trebuie făcută mai întâi o distincție în ce priveşte lucrarea 
exclusivă şi inclusivă a Duhului Sfânt. Atitudinea creștină față 
de celelalte credinţe şi religii poate fi diferențiată, dacă 
socotim adevărul lui Dumnezeu redus la limitele istorice ale 
Bisericii sau dacă acceptăm că adevărul Său e tot la fel de 
liber ca Duhul Său, totdeauna activ și acționând la toate 
popoarele”.2*  Pnevmatologia trebuie pusă alături de 
Hristologie şi de Triadologie pentru a nu cădea în eroarea de a 
confunda învățătura despre Duhul Sfânt cu alte idei şi 
concepte străine şi greșite. 

Aceste precizări sunt necesare dacă se ţine cont de 
ceea ce s-a discutat la a şaptea Adunare generală a 
Consiliului Mondial al Bisericilor de la Canberra, din anul 
1991, pornind de la prezentarea profesoarei Chung Hyun 
Kyung de la Universitatea din Seul (Coreea de Sud). În 
invocarea pe care a făcut-o la începutul discursului său, 
Chung Hyun Kyung identifica pe Duhul Sfânt cu duhurile lui 
Agar (Facere 21, 15-21), al lui Urie (2 Regi 11, 1-27), al 
fiicei lui leftae (Judecători 11, 29-40), cu cele ale copiilor 
ucişi de Irod (Matei 2, 16-18), cu duhul Ioanei d'Arc, cu 
duhurile oamenilor care au murit în cruciade, ale celor 
omorâţi în timpul erei colonialiste, cu duhurile victimelor 
holocaustului, cu duhurile celor de la Hiroshima şi Nagasaki, 
cu duhurile femeilor coreene ucise în timpul celui de al 
doilea Război mondial, cu ale populaţiei vietnameze ucise în 
timpul războiului, cu duhurile lui Mahatma Gandhi, Steve 
Biko, Martin Luther King Jr., Malcom X, Victor Jara, Oscar 
Romero şi ale multor femei care au murit în lupta pentru 
eliberare şi egalitate între oameni, cu duhurile celor ucişi la 
Bhopal şi Cernobâl sau ale celor ucişi în războiul din Pacific 
sau din teritoriile Kwangju, Piaţa Tiananmen şi Lituania. 
Mai mult decât atât, Duhul Sfânt a fost identificat cu duhul 
ploii, al pământului, al apei, cu duhul soldaţilor, civililor şi 
cu cel al creaturilor marine, cu duhul lui lisus, torturat şi ucis 
pe cruce. În cele din urmă, Chung Hyun Kyung afirma că 
ţara sa, Coreea, este ţara spiritelor lui Han, realizând astfel o 
paralelă şi, în acelaşi timp, o identificare între Duhul Sfânt şi 
diferitele spirite tradiţionale.” 

Toate aceste afirmaţii au trezit nemulţumirea mai 
multor confesiuni creştine prezente la Adunarea de la 
Canberra, între care vocea ortodocşilor a fost cea mai 


*% Chung Hyun KYUNG, „Come, Holy Spirit — Renew the Whole 
Creation”, în: The Ecumenical Movement. An Anthology of Key Texts and 
Voices, pp. 231-237. 

autoritară. În textul reprezentantei din Coreea, ortodocşii au 
văzut o renunțare la învăţătura creştină şi o formă periculoasă 
de sincretism religios. Astfel, în răspunsul pe care 
reprezentanţii Bisericilor ortodoxe l-au redactat, pornind de la 
ceea ce s-a întâmplat în timpul Adunării, este menţionat faptul 
că „ortodocşii urmăresc cu interes, dar şi cu o anumită 
nelinişte, evoluţiile Consiliului Mondial al Bisericilor în 
legătură cu extinderea obiectivelor sale în direcţia relației cu 
alte religii. Ortodocşii susţin iniţiativele de dialog, în special 
cele ce urmăresc promovarea relaţiilor de sinceritate, respect 
reciproc şi cooperare umană cu vecinii de alte religii. Când 
dialogul are loc, creştinii sunt chemaţi să dea mărturie despre 
integritatea credinţei lor. Un dialog autentic implică mari 
eforturi teologice în a explica mesajul creştin în moduri care 
vorbesc către diferitele culturi ale lumii noastre. Toate 
acestea, oricum, trebuie să aibă la bază criteriul teologic care 
va defini limitele diversităţii. Credinţa biblică în Dumnezeu 
nu trebuie să fie schimbată. Definirea acestor criterii este o 
problemă de studiu teologic şi trebuie să constituie prioritatea 
CMB în vederea lărgirii obiectivelor dorite. Astfel, este un 
semnal de alarmă faptul că ortodocşii au auzit unele 
prezentări asupra temei acestei adunări. Cu referire la tema 
adunării, ortodocşii încă aşteaptă textele finale. Oricum, ei 
observă că unele persoane tind să afirme cu foarte mare 
uşurinţă prezenţa Duhului Sfânt în multe mişcări şi evoluţii, 
fără discernământ. Ortodocşii doresc să sublinieze factorul 
păcatului şi eroarea care există în fiecare acţiune omenească şi 
separă Duhul Sfânt de acestea. Trebuie să ne ferim de tendinţa 
de a înlocui duhul «particular», duhul lumii sau alte duhuri 
cu Duhul Sfânt Care purcede de la Tatăl şi Se odihneşte peste 
Fiul. Tradiţia noastră este bogată în a respecta culturile locale 
şi naționale, dar găsim că este imposibil să se invoce duhurile 
«pământului, aerului, apei şi creaturilor marine». 
Pnevmatologia este inseparabilă de Hristologie sau de 

doctrina despre Sfânta Treime mărturisită de Biserică drept 
bază a revelaţiei divine”.2! 

În declaraţia semnată de Bisericile ortodoxe se subliniază 
ideea că dialogul cu alte religii nu trebuie să compromită 
identitatea CMB ca un Consiliu Mondial al Bisericilor creştine. 
Această declaraţie stă în legătură cu ceea ce se numeşte 
„ecumenism  interreligios”  (interfaith ecumenism) sau 
„macroecumenism” (wider ecumenism) — larga deschidere către 
dialogul cu alte religii şi tradiții culturale dincolo de graniţele 
creştinismului. Implicarea şi interesul reprezentanţilor 
Bisericilor ortodoxe în dialog s-au centrat, în primul rând, pe 
problemele înţelegerii, colaborării, libertăţii religioase, grijii 
pentru minorităţi, înlăturării antisemitismului, promovării păcii 
etc. Pentru ca acestea să dea rezultate pe tărâm practic trebuie 
mai întâi să se realizeze o colaborare mai bună între confesiunile 
creştine pentru a se creiona un mesaj comun şi omogen al 
creştinilor către reprezentanţii altor religii. 

În tradiţia patristică, energiile Duhului Sfânt sunt 
prezente în întreaga creaţie şi istorie. Această învăţătură este în 
contradicție cu orice tendință personală sau colectivă de 
autosuficienţă şi izolare. Dacă adevărul şi înţelepciunea pot fi 
găsite şi în credințele persoanelor de alte religii sau la oamenii 
nereligioşi, acest lucru trebuie văzut ca dar al lui Dumnezeu. 
Dacă Duhul lui Dumnezeu, numit şi Duhul lui lisus Hristos, 
este prezent şi lucrează în toată creaţia şi asupra tuturor 
oamenilor, trebuie să se caute adevărul şi înţelepciunea în 
multe locuri. Duhul Sfânt este omniprezent în lume cu un scop 
precis, prezenţa lui Dumnezeu peste tot fiind un semn al 
binecuvântării Sale. Pornind de aici, creştinii caută urmele 
divine la oamenii de alte credinţe. Suflarea de pretutindeni a lui 
Dumnezeu este un semn al hbertăţii Sale, iar oamenii trebuie să 


1 „Sings of the Spirit”, în: The Ecumenical Movement. An Anthology of 
Key Texts and Voices, pp. 237-238. Textul integral semnat de Bisericile 
ortodoxe se găseşte şi în: Orthodox Visions of Ecumenism..., pp. 177-179. 

mulţumească pentru semnele prezenţei Împărăției peste tot. În 
acest sens, dialogul interreligios este posibil şi necesar. 

În acelaşi timp, dialogul nu înseamnă negociere şi 
compromis, ci ascultarea celuilalt şi mărturisirea credinţei în 
Domnul nostru lisus Hristos, răstignit şi înviat. Această lucrare 
a Duhului Sfânt în afara graniţelor Bisericii a fost afirmată de 
Biserica ortodoxă la Adunarea de la Canberra, accentuându-se 
faptul că prezenţa în lume a Duhului nu înseamnă separarea 
Lui de Hristos. Astfel, pornindu-se de la faptul că plinătatea 
dragostei lui Dumnezeu este prezentă în Biserică, s-a subliniat 
ideea că Duhul Sfânt lucrează în întreaga lume în vederea unirii 
şi participării tuturor la Împărăţia lui Dumnezeu. Aceasta este 
perspectiva trinitariană care scoate în evidență conlucrarea 
dintre Fiul şi Duhul Sfânt, cele „două mâini ale Tatălui” 2? 

Prezenţa Duhului Sfânt în întreaga lume este 
argumentul cel mai important în susținerea demnităţii 
fiecărei persoane umane în parte. Acest lucru conduce la 
ideea unităţii tuturor oamenilor şi la colaborarea dintre ei, 
dincolo de diferenţele culturale, rasiale, economice, sociale 
şi religioase. În acelaşi timp, trebuie afirmată unicitatea 
Domnului nostru lisus Hristos, Cel Care a mântuit întreaga 
lume. Legătura dintre Logosul divin şi Duhul Sfânt nu este 
numai o problemă teoretică, ci are implicaţii asupra felului 
în care îi percepem pe cei de alte credinţe şi ideologii. Nu 
trebuie uitat faptul că Dumnezeu, prezent peste tot în lume, 
lucrează ca Sfânta Treime. 

În trecut, teologia ortodoxă nu a reflectat suficient 
asupra prezenţei şi lucrării Duhului Sfânt în întreaga lume, ci 
s-a concentrat mai mult asupra lucrării Duhului în viaţa 
spirituală a credincioşilor, în viaţa Bisericii, în Sfintele Taine, 


*2 Fr. Emmanuel CLAPSIS, „Theology of Religions as Concerm for 
Ecumenical Dialogue of Orthodox Theologians”, în: Orthodox Handbook 
on Ecumenism. Resources for Theological Education, Pantelis KALAITZIDIS, 
et alii (ed.), Regnum Books International, Oxford, 2013, pp. 673-675. 

precum şi asupra relaţiei dintre Tatăl, Fiul şi Duhul Sfânt. 
Prezenţa lui Dumnezeu în viața de zi cu zi a oamenilor, 
implicând ordinea seculară, transformările sociale, sistemele 
politice etc., rămâne un subiect asupra căruia trebuie să se 
reflecteze cu atenţie. În acest sens, Biserica şi-a manifestat 
deschiderea față de toţi oamenii, pornind de la învăţătura după 
care Duhul Sfânt este prezent şi lucrează în lume prin energiile 
Sale necreate. Astfel, teologia ortodoxă a ştiut să îmbine 
universalul (prezenţa lui Dumnezeu în lumea întreagă) cu 
particularul (Dumnezeu Se revelează desăvârşit în Domnul 
nostru lisus Hristos). Această viziune trinitariană ţine cont atât 
de revelația supremă a lui Dumnezeu în lisus Hristos, cât şi de 
prezenţa şi lucrarea Sa neîntreruptă prin Duhul Său. 

Orice diviziune şi fragmentare între oameni este 
depăşită de puterea Duhului Sfânt şi de dragostea lui 
Dumnezeu pentru oameni. Chiar dacă Biserica afirmă că numai 
în interiorul ei se găseşte revelaţia supremă trimisă nouă prin 
Fiul lui Dumnezeu întrupat, acest lucru nu trebuie să 
îngrădească învăţătura despre prezenţa Duhului în creaţie prin 
energiile Sale necreate.2*% 


8.2 Sfânta Tradiţie — între acceptare şi refuz 
În Sfânta Tradiţie se găsesc numeroase exemple ale felului în 
care creştinii au privit religiile lumii. Răspunsurile la întrebarea 
ce priveşte raportul cu celelalte religii au fost formulate încă 
din primele secole, atunci când adepţii creştinismului s-au 
confruntat cu reprezentanții politeismului antic şi ai filosofiei 
greco-romane. 

În ceea ce priveşte felul în care a fost şi încă este 
perceput dialogul interreligios în perioada modernă, s-au 
conturat două păreri contradictorii, pornind de la operele 


* Emmanuel CLAPSIS, „The Holy Spirit in the World: The Tension of the 
Particular with the Universal”, în: Current Dialogue, 52 (Special Issue), 
July 2012, pp. 29-41. 

Sfinților Părinţi şi Scriitori bisericeşti din primele veacuri 
creştine: Sfântul lustin Martirul şi Filosoful, Clement 
Alexandrinul, Tertulian, Origen, Sfântul Ciprian de 
Cartagina ş.a. 

Sf. lustin Martirul şi Filosoful (c.100-c.160), foloseşte 
în scrierile sale filosofia timpului pentru a prezenta neamurilor 
păgâne credinţa creştină: „Deci, cele ale noastre depăşesc orice 
altă învăţătură omenească prin aceea că noi avem în Hristos 
întreg Cuvântul, Care S-a arătat pentru noi în trup, Cuvânt şi 
suflet. Căci tot ceea ce au grăit şi au găsit filosofii şi legiuitorii, 
a fost scos de ei cu trudă din ceea ce au găsit contemplând doar 
în parte Cuvântul. Dar, deoarece ei nu au cunoscut toate cele 
ale Cuvântului, Care este Hristos, ei au spus de multe ori şi 
lucruri contrare. De altfel, chiar și cei ce au fost mai înainte de 
Hristos şi au încercat să-și dea seama de asemenea lucruri în 
chip omenesc, cu ajutorul rațiunii, au fost traşi la răspundere 
întocmai ca niște impioșşi şi ca nişte oameni plini de curiozitate. 
Dintre aceştia, lui Socrate, cel care a depus mai multă ardoare 
în aceasta, 1 s-au adus aceleaşi acuzaţii care ni s-au adus și 
nouă (...). Nimeni nu a fost convins de către Socrate în aşa fel, 
încât să moară pentru asemenea învățătură; dar, de către 
Hristos, Cel în parte cunoscut şi de către Socrate (căci El a fost 
şi este Cuvântul, Care este în toate, Care a prezis prin profeți 
cele ce aveau să fie, El Însuşi devenind pătimitor asemenea 
nouă şi învățându-ne acestea), au fost convinşi nu numai 
filosofu şi filologii, ci şi meșteșugarii și ignoranţii de tot felul, 
care, pentru El au disprețuit și slava, şi teama, şi moartea. 
Pentru că El este puterea Părintelui celui negrăit, şi nicidecum 
o invenţie simplă a raţiunii omeneşti”. 


* Sfântul IUSTIN MARTIRUL şi FILOSOFUL, Apologia a doua în favoarea 
creștinilor, X, în: Apologeţi de limbă greacă, Traducere, introducere, note şi 
indici de Pr. Prof. Dr. T. Bodogae, Pr. Prof. Dr. Olimp Căciulă, Pr. Prof. Dr. 
D. Fecioru, Ed. IBMBOR, București, 1997, pp. 111-112. 


164 ADRIAN BOLDIŞOR 


Pentru Sfântul Iustin, toți cei care au trăit înainte de 
Hristos cu ideea Logosului sunt creştini: „Cei ce au viețuit 
potrivit Cuvântului, sunt creştini, chiar dacă au fost socotiți 
atei. Astfel au fost, bunăoară, la elini: Socrate şi Heraclit şi cei 
asemenea lor, iar la barbari: Avraam şi Anania, Azaria, Misail 
şi Ilie şi alții mulți, ale căror nume și fapte fiind prea multe ca 
să le înşirăm aici, renunțăm la ele. De asemenea, cei ce au trăit 
mai înainte împotriva Cuvântului au fost nişte vicioşi şi 
vrăjmași ai lui Hristos şi ucigași ai celor ce au trăit cu 
Cuvântul. lar cei ce au trăit şi trăiesc cu Cuvântul sunt creştini: 
ei sunt fără de teamă şi netulburaţi de nimic”. Într-un alt loc, 
Sfântul Părinte vorbeşte şi de prezenţa în lume a „Logosului 
spermatikos” înainte de Întruparea Logosului divin, în sensul în 
care idei înalte pot fi găsite și în religiile necreștine, deşi 
diavolul le-a schimbat sensul inițial, fiind prefigurări ale 
Întrupării şi activităţii Logosului divin înnomenit.-*€ 

Într-un fel asemănător se exprimă şi Clement 
Alexandrinul (c.150-c.215) în lucrarea Protepticul către elini, 
unde aduce numeroase argumente din cultura greco-romană 
pentru a justifica ideea că Dumnezeu S-a făcut mărturisit între 
neamurile păgâne înainte de Întruparea Fiului Său.” 
Scriitorul alexandrin afirma că religiile şi filosofiile păgâne au 
fost un fel de „pedagog” către Hristos: „Înainte de venirea 
Domnului, filosofia a fost necesară elenilor spre a-i conduce 
la dreptate; acum, însă, este folositoare pentru a ne conduce pe 
noi la evlavie. Filosofia este o pregătire intelectuală pentru cei 
care, prin demonstraţie, dobândesc credinţa. (...) O spunem 


* Sfântul IUSTIN MARTIRUL și FILOSOFUL, Apologia întâi în favoarea 
creștinilor, XLNI, în: Apologeţi de limbă greacă, p. 75. 

* Sfântul IUSTIN MARTIRUL şi FILOSOFUL, Dialogul cu iudeul Tryfon, 
LXIX, LĂXX, în: Apologeți de limbă greacă, pp. 228-231. 

237 CLEMENT ALEXANDRINUL, Cuvânt de îndemn către eleni (Protrepticul), 
în: CLEMENT ALEXANDRINUL, Scrieri, partea întâi, PSB vol. 4, Traducere, 
introducere, note şi indici de Pr. D. Fecioru, Ed. IBMBOR, Bucureşti, 1982, 
pp. 67-162. 

aici deschis: Filosofia are sarcina de a cerceta adevărul şi 
natura existenţelor — iar adevărul este acela despre care 
Domnul a spus. «Eu sunt adevărul» —, şi iarăşi: ştiinţele 
pregătitoare, care duc la odihna în Hristos, exercită mintea, 
deşteaptă priceperea, dând naştere unei vioiciuni a spiritului 
pentru căutarea adevăratei filosofii. Cei inițiați descoperă 
adevărata filosofie; dar, mai bine spus, primesc filosofia cea 
adevărată de la Însuşi Adevărul şi o posedă”. 2% 

O părere care vede în mod negativ, ca opere ale 
diavolilor, celelalte religii, a fost formulată de Tertulian 
(c.160-c.240). Pentru fostul avocat convertit la creștinim, 
religiile lumii „sunt învățături ale oamenilor şi ale demonilor, 
născute numai ca să gâdile urechile, din iscusința înţelepciunii 
veacului pe care Domnul o numeşte nebunie, alegând cele 
nebune ale lumii pentru a dărâma filosofia acesteia. Căci 
filosofia dă material înțelepciunii acestei lumi, ca un nesocotit 
tălmaci al firii şi al planurilor dumnezeieşti (...). Învățătura 
noastră vine din înţelepciunea lui Solomon, care ne-a învăţat 
că Domnul trebuie căutat numai întru curăția inimii noastre. 
Iar alții cred mai nimerit să dea la iveală un creştinism stoic, 
ori platonic, ori dialectic! Noi, însă, nu mai avem nevoie de 
curiozitate după lisus Hristos şi nici de cercetare în afară de 
Evanghelie. Odată ce am crezut, nu mai năzuim la ceva 
dincolo de credință. Căci, înainte de orice, noi suntem 
pătrunşi de adevărul că nu mai e nimic în afară de ea, în care 


să fim datori a crede”.2%*9 


5 CLEMENT ALEXANDRINUL, Stromatele, V, în: CLEMENT ALEXANDRINUL, 
Scrieri, partea a doua, PSB vol. 5, Traducere, cuvânt înainte, note şi indici 
de Pr. D. Fecioru, Ed. IBMBOR, Bucureşti, 1982, pp. 25-28. 

*9 TERTULIAN, Despre prescripția contra ereticilor (De Praescriptione 
Haereticorum), VII, în: Apologeți de limbă latină, Traducere de Prof. 
Nicolae Chiţescu, Eliodor Constantinescu, Paul Papadopol şi Prof. David 
Popescu, Introducere, note şi indici de prof. Nicolae Chiţescu, Ed. 
IBMBOR, Bucureşti, 1981, pp. 142-143. 

Pe de altă parte, Tertulian afirma şi că sufletul omului 
este în chip natural creștin: „Dar sufletul, deşi strâns în corp 
ca-ntr-o închisoare, deşi mărginit printr-o proastă educaţie, 
deși slăbit prin pasiuni și pofte, deși slujind unor zei 
neadevăraţi, totuşi, când îşi revine, ca şi dintr-o beție, din 
somn, sau dintr-o boală oarecare, recăpătându-şi sănătatea 
invocă pe Dumnezeu numai cu acest singur nume, fiindcă 
numai acesta singur este al lui Dumnezeu cel adevărat. «Mare 
e Dumnezeu», «Bun e Dumnezeu», «Ce-o da Dumnezeu» 
sunt expresii ale tuturor. Ba încă este luat şi drept judecător: 
«Dumnezeu vede», «Mă las în voia lui Dumnezeu», 
«Dumnezeu mă va răsplăti». O, mărturie a sufletului prin 
natura lui creştină! În sfârşit, pronunțând acestea sufletul nu 
se îndreaptă spre Capitoliu, ci spre cer. Căci cunoaște locașul 
lui Dumnezeu Cel viu, ca unul care de la El coboară”.7*% 

Origen  (c.185-c.254) analizează raportul dintre 
creștinism şi religiile în mijlocul cărora se răspândea religia 
iubirii, subliniind faptul că revelaţia divină se poate observa şi 
în religiile păgâne. Cu toate acestea, adevărata descoperire se 
găsește doar în creştinism, acolo unde Fiul lui Dumnezeu Se 
face om, moare şi învie pentru desăvârşirea noastră.2" 

Un caz aparte în analiza dialogului interreligios, 
pornind de la operele patristice, este reprezentat de Sf. Ciprian 
de Cartagina (c.200-258). Sfântul Părinte afirmă că nu există 
mântuire în afara Bisericii (Extra ecclesiam nulla salus), 
deoarece Biserica este „mireasă a lui Hristos, este curată şi 
neprihănită, nu poate fi adulteră, o singură casă cunoaşte, cu 
castă pudoare păzeşte jurământul unui singur pat. Ea ne 
păstrează lui Dumnezeu, ea rezervă împărăția Domnului pentru 


*0 TERTULIAN, Apologeticul (Apologeticum), XVII, în: Apologeți de limbă 
latină, p. 64. 

1 ORIGEN, Contra lui Celsus, în: ORIGEN, Scrieri alese, partea a patra, PSB 
vol. 9, Studiu introductiv, traducere şi note de Pr. Prof. T. Bodogae, Ed. 
IBMBOR, Bucureşti, 1984. 

furi ei. Cine se desparte de Biserică şi se uneşte cu alta își calcă 
promisiunile față de Biserică, și cine părăseşte Biserica lui 
Hristos nu va avea răsplată de la Hristos, căci devine un străin, 
un profan, un dușman. Cine nu are ca mamă Biserica nu poate 
avea pe Dumnezeu ca tată. (...) Cine calcă pacea şi unirea cu 
Hristos, este împotriva lui Hristos. (...) Cine nu respectă această 
unitate, nu respectă legea lui Dumnezeu, nu respectă credința 
în Tatăl şi Fiul, nu respectă viaţa şi mântuirea”.2*? 

Într-un studiu în care abordează problema dialogului 
interreligios, Pr. Emmanuel Clapsis analizează afirmaţia Sf. 
Ciprian, după care „nu există mântuire în afara Bisericii”. 
Această „axiomă” a ridicat de-a lungul timpului, şi continuă să 
ridice şi în zilele noastre, cele mai mari întrebări cu privire la 
posibilitatea dialogului cu cei de alte credinţe şi ideologii. De 
multe ori, pornind de la această afirmaţie, teologii ortodocşi 
s-au împărțit în două tabere, pro şi contra, aducând însă 
aceleaşi citate pe baza cărora îşi dezvoltă argumentele în 
susținerea părerilor contradictorii. Astfel, totul se reduce la 
răspunsul ce se dă la întrebarea dacă harul lui Dumnezeu este 
prezent şi lucrează şi în afara graniţelor Bisericii. 

În acest sens, învăţătura de credinţă a fost formulată 
pornind de la anumite citate biblice: „Şi le-a zis: Dar voi cine 
ziceți că sunt? Răspunzând Simon-Petru a zis: Tu ești 
Hristosul, Fiul lui Dumnezeu Celui viu” (Matei 16, 15-16); 
„lisus a răspuns: Adevărat, adevărat zic ţie: De nu se va naşte 
cineva din apă şi din Duh, nu va putea să intre în Împărăţia lui 
Dumnezeu” (Joan 3, 5); „Ei auzind acestea, au fost pătrunşi la 
inimă și au zis către Petru și ceilalți apostoli: Bărbaţi fraţi, ce să 
facem? lar Petru a zis către ei: Pocăiţi-vă şi să se boteze fiecare 
dintre voi în numele lui lisus Hristos, spre iertarea păcatelor 
voastre, şi veţi primi darul Duhului Sfânt. Căci vouă este dată 
făgăduinţa şi copiilor voştri şi tuturor celor de departe, pe 


* Sfântul CIPRIAN, Despre unitatea Bisericii ecumenice (De Catholicae 
Ecclesiae Unitate), în: Apologeţi de limbă latină, pp. 438-439. 

oricâţi îi va chema Domnul Dumnezeul nostru. Şi cu alte mai 
multe vorbe mărturisea şi-i îndemna, zicând: Mântuiţi-vă de 
acest neam viclean. Deci cei ce au primit cuvântul lui s-au 
botezat, şi în ziua aceea s-au adăugat ca la trei mii de suflete” 
(Faptele Apostolilor 2, 37-41); „Și întru nimeni altul nu este 
mântuire, căci nu este sub cer niciun alt nume dat între 
oameni, în care trebuie să ne mântuim noi” (Faptele 
Apostolilor 4, 12); „Fără credință, dar, nu este cu putință să 
fim plăcuți lui Dumnezeu, căci cine se apropie de Dumnezeu 
trebuie să creadă că El este și că Se face răsplătitor celor care 
Îl caută” (Evrei 11, 6) ş.a. 

Sf. Ciprian, care a trăit în Nordul Africii în sec. al III-lea, 
era preocupat, în principal, de pericolul ce se abătea asupra 
comunităţii pe care o păstorea, pericol apărut în urma 
persecuțiilor ce se înmulţeau în acele ţinuturi, ducând până la 
separarea unora de Biserică. Astfel se poate constata că 
afirmația Sf. Ciprian era în legătură cu cei ce părăseau de 
bunăvoie Biserica adevărată, devenind eretici, şi mai puţin cu 
referire la păgâni şi la evrei, majoritari în Imperiul roman. 
Deoarece Biserica este Trupul lui Hristos, oricine se desparte 
de ea se desparte de Hristos şi pierde mântuirea. În cele din 
urmă, „axioma” Sf. Ciprian identifica limitele harismatice ale 
Bisericii cu limitele sale canonice. 

În timp ce Biserica răsăriteană a rămas fidelă gândirii 
Sf. Ciprian (punând accent pe importanţa unităţii în defavoarea 
schismei), Bisericile apusene au urmat învăţătura Fer. Augustin 
(care făcea distincţie între limitele canonice şi cele harismatice 
ale Bisericii, încât cei care nu se mai regăseau canonic între 
graniţele Bisericii se puteau totuşi regăsi harismatic în Biserică 
în diferite moduri). 

Între teologii ortodocşi care au încercat să reinterpreteze 
afirmația Sf. Ciprian, tinzând mai mult spre o înţelegere 
augustiniană asupra limitelor Bisericii, se numără Pr. Georges 
Florovsky (nu identifica limitele canonice ale Biserici cu cele 

harismatice, considerând că expresia „numai «în» Biserică 
există mântuire” este prea restrictivă) şi loannis Karmires 
(afirma că „axioma” Sf. Ciprian nu îşi are baza în Sf. Scriptură 
Şi, chiar dacă a fost folosită de Părinţii Bisericii, ea pierde o 
caracteristică de bază a învăţăturii ortodoxe: dacă Biserica este 
Trupul lui Hristos şi templul Duhului Sfânt, prin Biserică 
mântuirea este comunicată întregii lumi, însă într-un mod 
tainic, reflectând astfel hbertatea şi iubirea lui Dumnezeu). 

În această direcţie, în anul 1971 a fost formulat textul 
Oikonomia de către Comisia premergătoare Marelui şi Sfântului 
Sinod al Bisericii ortodoxe. În anul 1976, la recomandarea 
Secretariatului care se îngrijea de pregătirea Sfântului Sinod 
Ortodox, Prima Conferinţă presinodală pan-ortodoxă a scăzut 
importanța acestui text, mai ales în urma discuţiilor în 
contradictoriu care au avut loc cu privire la limitele Bisericii şi 
la natura eclesiologică a altor comunități. 

În zilele noastre, Mitropolitul loan Zizioulas al 
Pergamului este cel ce a continuat să se aplece în scrierile sale 
asupra problemei limitelor Bisericii şi a ceea ce se întâmplă din 
punct de vedere eclesiolog şi eshatologic cu cei ce nu au primit 
botezul creştin. 

Dumnezeu este prezent în întreaga lume prin lucrarea 
Duhului Sfânt, Cel Care mută creația spre prea-plinul 
eshatologic, unindu-i pe toţi, într-un mod explicit sau ascuns, în 
Hristos Cel înviat.$5 

Pornind de la aceste idei, Pr. Emmanuel Clapsis afirma 
că universalitatea iubirii lui Dumnezeu, aşa cum este experiată 
în Sf. Euharistie, uneşte întreaga creație cu Dumnezeu. 
Umanitatea şi creaţia reprezintă Trupul lui Hristos în sens larg, 
prin recapitularea tuturor în Hristos. Astfel, Biserica îi cuprinde 
atât pe creştinii ortodocşi, cât şi pe ceilalți oameni care doresc 
să trăiască împreună cu Dumnezeu, manifestându-şi dragostea 


5 Fr. Emmanuel CLAPSIS, „Theology of Religions as Concern for 
Ecumenical Dialogue of Orthodox Theologians”, pp. 669-670. 

față de întreaga creaţie şi umanitate. Duhul Sfânt este prezent 
în întreaga lume într-un mod tainic dincolo de limitele 
Bisericii, relevând dragostea şi libertatea divină. Deşi 
mântuirea este oferită în Biserică celor ce-L mărturisesc pe 
lisus Hristos ca Dumnezeu şi Mântuitor, Dumnezeu nu-Şi 
limitează prezența şi acţiunea Sa doar în cadrul limitelor 
Bisericii. Dumnezeu, înainte de Întruparea Cuvântului Său, a 
dat popoarelor păgâne legea naturală, iar poporului evreu 
Legea prin Moise, pregătindu-i astfel pentru venirea Fiului lui 
Dumnezeu. Acesta este semnul iubirii lui Dumnezeu Care 
oferă mântuirea tuturor oamenilor. 

Aceste afirmaţii par a fi în contradicție cu „axioma” Sf. 
Ciprian de Cartagina. Pe de o parte, Sfinții Părinţi recunosc că 
harul divin este prezent şi în afara Bisericii, pe de alta susţin că 
nu există mântuire în afară de Hristos şi de Biserică. 

Recunoscând prezenţa universală a lui Dumnezeu, cei 
ce participă la dialogul interreligios trebuie să fie atenţi în a 
descoperi semnele acestei prezenţe la ceilalți oameni. Numai 
astfel ceilalți se pot deschide şi mai mult lui Dumnezeu pentru 
a recunoaşte plinătatea Lui în lisus Hristos. Duhul Sfânt, prin 
prezenţa Sa în întregul Univers, ne poate ghida în misiunea 
noastră de a-L mărturisi pe Hristos la toată făptura. Biserica nu 
a respins ceea ce a fost bun în alte comunităţi religioase din 
afara graniţelor ei, deoarece le-a considerat urme ale prezenţei 
divine care luminează şi conduc poporul către Dumnezeu, 
Biserica având rolul de a completa ceea ce este incomplet. 
Astfel, Biserica nu poate fi indiferentă faţă de necreştini, 
deoarece şi aceştia sunt conduşi de Duhul Sfânt, întreaga 
creaţie fiind în grija Fiului şi a Duhului.” 

Învățătura despre persoana şi lucrarea Duhului Sfânt în 
lume rămâne esenţială în abordarea teologică a raportului cu 
oamenii de alte credinţe şi ideologii. Dacă unii teologi 


* Fr. Emmanuel CLAPSIS, „Theology of Religions as Concern for 
Ecumenical Dialogue of Orthodox Theologians”, pp. 670-672. 

ortodocşi reduc această lucrare la limitele văzute ale Bisericii, 
alții o extind dincolo de acestea. Din perspectivă trinitariană, 
revelaţia supremă în lisus Hristos nu exclude prezenţa şi 
lucrarea lui Dumnezeu în întreaga lume prin Duhul Sfânt, 
prezent peste toate şi împlinindu-le pe toate, lucrând astfel la 
salvarea fiecărei persoane umane: „lar roada Duhului este 
dragostea, bucuria, pacea, îndelungă-răbdarea, bunătatea, 
facerea de bine, credința, blândeţea, înfrânarea, curăţia; 
împotriva unora ca acestea nu este lege” (Galateni 5, 22-23). 
Duhul Sfânt era prezent şi în perioada Vechiului Testament, 
urmele Sale putând fi descoperite peste tot pământul, la toţi 
oamenii. Astfel, Dumnezeu este prezent în întreaga lume, 
acordând înţelepciune, binecuvântând, conducând viaţa 
întregii umanități. 

Într-un articol în care trata coordonatele ecumenice din 
perspectivă ortodoxă, Pr. Dumitru Stăniloae îşi începea 
argumentarea în legătură cu deschiderea spre lume, ca notă 
esenţială a ecumenismului, de la evenimentul Întrupării lui 
Dumnezeu ca Om, care „înseamnă nu numai revelarea maximă 
a lui Dumnezeu, ci şi revelarea Lui maximă prin om în general 
şi prin aceasta punerea în lumină a valorii umanului în 
totalitatea lui. lar sobornicitatea este concluzia derivată din 
valoarea ce o are fiecare om în faţa lui Dumnezeu. 
Ecumenismul, aşa cum rezultă din sobornicitate, sau din 
îmbrăţişarea tuturor valorilor divine şi umane, sau din 
actualizarea tuturor valorilor umane în lumina lui Hristos, de 
către fiecare creştin, într-o unitate în varietate, trebuie să fie 
deschis omenirii întregi, atât pe drumul lui spre ţinta căutată cât 
şi după ce ar ajunge odată, într-o măsură care poate fi mereu 
sporită, la acea ţintă. Această necesitate stă în special în acord 
cu două împrejurări: 1) cu împrejurarea că Dumnezeu este 
activ şi dincolo de frontierele creştinismului văzut şi 2) cu 
împrejurarea că, învățând din lucrarea lui Dumnezeu într-o 

omenire care devine tot mai unificată în varietatea ei, Bisericile 
se pot apropia şi ele de unitatea lor în varietate”.2%5 

În ceea ce priveşte prezenţa lui Dumnezeu dincolo de 
graniţele văzute ale Bisericii, Pr. Stăniloae porneşte de la 
ideea că „existenţa Bisericilor nu înseamnă că Dumnezeu Şi-a 
restrâns lucrarea numai la cadrul lor. Fiul lui Dumnezeu S-a 
întrupat asumând o natură umană care nu era încă Biserică. 
Noul Testament ne istoriseşte apoi de cazuri când Dumnezeu 
lucrează asupra oamenilor în mod direct, fără mijlocirea 
predicii Apostolilor, adică a Bisericii (sutaşul din 
Evanghelie, Saul, Corneliu etc.). Sfântul Apostol Pavel şi 
experienţa generală ne confirmă că Dumnezeu Îşi exercită 
judecata Sa şi asupra celor ce nu fac parte din Biserică, 
atunci când nu împlinesc voia Lui înscrisă în inima lor 
(Romani 1, 18-22, 25; 2, 14)”.2% 

Sf. Maxim Mărturisitorul este cel care aprofundează 
ideea legăturii tuturor cu Dumnezeu, declarând că toate sunt 
ținute în unitate printr-o plasă a raţiunilor ce iradiază ca nişte 
fire din Logosul divin şi în care se adună toate, pe măsură ce se 
dezvoltă conform raţiunilor lor, în unitatea Logosului. 

O oarecare apropiere de această învăţătură o găseşte 
Pr. Stăniloae la Teillhard de Chardin, care admite o 
ascensiune unificatoare spre un centru comun superior. Deşi 
toți sunt chemaţi către acesta, nu toţi ajung la desăvârşire, 
folosindu-se în mod greşit de libertatea lor. Cu toate acestea, 
omenirea merge pe o linie ascendentă, urmărind trei tendinţe: 
spre cunoaşterea universului, spre stăpânirea lui şi spre 
perfecţionarea relaţiilor sociale. Ceea ce poate salva 
creştinismul de astăzi şi poate conduce omenirea spre 


5 Pr. Prof. D. STĂNILOAE, „Coordonatele ecumenismului din punct de 
vedere ortodox”, în: Ortodoxia, nr. 4/1967, p. 527. 

4 Pr. Prof. D. STĂNILOAE, „Coordonatele ecumenismului din punct de 
vedere ortodox”, pp. 527-528. 

împlinirea idealului unificării este doctrina răsăriteană a 
energiilor necreate. 

Concepţia unei Biserici închise era legată de doctrina 
unei Biserici ce domină, a unei viziuni statice despre lume şi 
despre Dumnezeu. „Astăzi sunt destule conştiinţe creştine 
care-şi dau seama că această concepţie trebuie să facă loc alteia 
despre o Biserică deschisă, fără frontiere rigide şi fără planuri 
de luptă împotriva lumii în mişcare, căci numai aşa se va putea 
vedea o atitudine deschisă față de Biserică şi din partea lumii. 
Biserica nu a fost întemeiată ca un stat cu graniţe închise, cu 
vămi severe, cu planuri de dominare asupra celorlalți oameni, 
asupra celorlalte formaţiuni umane. Biserica trebuie să stea 
mereu deschisă lumii şi mişcării ei, pentru a înţelege lucrarea 
lui Dumnezeu în ea, pentru a da lumii mărturia despre 
asentimentul lui Dumnezeu la mişcarea ei şi pentru a se angaja 
fără rezerve în sprijinirea ei. Hristos a trimis pe ucenicii Săi ca 
pe nişte miei încrezători în mijlocul lumii, nu ca să oprească 
lumea din dezvoltarea ei, ci ca să-i dea mărturie despre 
dragostea lui Dumnezeu faţă de lume. Biserica e formată din 
oameni care mărturisesc în mijlocul lumii pe Hristos, susţinător 
a tot ce se întâmplă în lume (Pantocratorul), nu numai prin 
cuvânt ci şi prin faptele lor de pilduitoare servire în toate 
problemele pe care le pune viaţa ei în continuă mişcare”.2 

Pentru a vedea strânsa legătură dintre creştini şi toţi 
oamenii, trebuie afirmat că „temeiul cel mai teologic şi cel mai 
creştin pentru unitatea dintre creştinism şi lumea întreagă este 
legătura în care a intrat Fiul lui Dumnezeu, nu numai ca Logos, 
ci şi ca om prin Întrupare, cu toţi oamenii”.2*% Punctul comun 
al Părinților în ceea ce caracterizează această problemă este 
învăţătura despre Dumnezeu Pantocrator, Creatorul întregului 


7 Pr. Prof. D. STĂNILOAE, „Coordonatele ecumenismului din punct de 
vedere ortodox”, pp. 530-531. 

*% Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 535. 

Univers şi lubitorul tuturor. Cosmosul şi natura au o 
componentă teofanică care este locul energiilor divine. Logosul 
întrupat conduce lumea spre această ţintă prin umanitatea 
asumată, răstignită şi înviată, acesta fiind modelul universal 
după care se conduc toți oamenii. Astfel, „putem spune că 
Bisericile sunt legate cu lumea prin umanitatea comună a 
membrilor lor şi a celorlalţi oameni, prin lumea comună în care 
îşi desfăşoară viaţa, prin originea lor în actul creator al lui 
Dumnezeu, prin sistemul unitar de raţiuni divine care îi susţine 
şi cârmuieşte în mod solidar, prin unirea ontologică a lui 
Hristos ca om cu toţi oamenii, prin călăuzirea întregii omeniri 
spre ţintele superioare ale desăvârşirii raţionale şi spirituale ale 
tuturor, în relaţii sociale superioare, chiar dacă unii din oameni 
rămân mai departe otrăviţi de egoismul lor şi închişi în lipsa lor 
de orizont”.2” În cele din urmă, „dacă Biserica trebuie să 
cuprindă tot adevărul, să înţeleagă toată realitatea lui 
Dumnezeu, ea nu se poate închide valorilor pe care le 
dezvăluie omenirea în efortul ei continuu, ajutată şi ea prin 
lucrarea lui Dumnezeu”.7* 

Pornind de la Sfânta Scriptură şi de la Sfânta Tradiţie 
se poate evidenția importanţa dialogului interreligios pentru 
creştinism, atât în trecut, cât şi în timpurile noastre. „Pe 
parcursul evoluţiei lumii, care ne-a adus atât de aproape unul 
de altul, datoria desfăşurării dialogului cu oamenii de alte 
convingeri religioase este pentru noi, creştinii, imperativă. Un 
dialog, pentru a fi sincer, presupune respect față de 
personalitatea şi libertatea interlocutorului, precum şi o iubire 
sinceră, înţelegere şi recunoaştere a inspiraţiilor care există în 
alte experienţe religioase. Dar o astfel de atitudine faţă de 
dialog nu înseamnă suspendarea mărturisirii creştine, ci exact 


Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 536. 
250 Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 540. 

opusul. În timp ce ne aflăm în dialog, interpretăm şi 
clarificăm mărturia noastră într-un caz concret. Suntem 
datori să vorbim şi să oferim preţiosul nostru Tezaur pe care 
îl deţinem. Nu este posibil să rămânem în tăcere când este 
vorba de iubirea pe care Dumnezeu ne-a descoperit-o şi ne-a 
dăruit-o: mai ales de certitudinea că Dumnezeu este 
IUBIRE; că toţi oamenii sunt chemaţi să participe la 
comuniunea de iubire a Dumnezeului Celui Treimic. Însă 
pentru a fi convingători, mărturia noastră trebuie să izvorască 
din viaţa şi experienţa noastră personală”. 


8.3 Implicarea Bisericilor ortodoxe în dialogul interreligios 
În anul 1920, Patriarhia ecumenică de Constantinopol trimitea 
o scrisoare frățească „către Bisericile lui Hristos de 
pretutindeni”? în care îndemna toate confesiunile creştine să 
se întâlnească pentru a crea o „Ligă a Bisericii”, urmând 
exemplul „Ligii Naţiunilor” înființată un an mai devreme. 
Acesta nu a fost primul apel al Patriarhiei Ecumenice ce 
avea în vedere întâlnirea tuturor creştinilor, indiferent de 
confesiune, în vederea promovării dialogului intercreştin. 
Enciclice asemănătoare au fost trimise, în anii 1902 şi 1904, de 
Patriarhul ecumenic Joachim III (1834-1912, Patriarh între 
1878-1884 şi 1901-1912). În Enciclica sinodală din anul 
1902 se recomanda Bisericilor ortodoxe să colaboreze cu 
Bisericile orientale, protestante și cu cea romano-catolică în 
vederea găsirii unor puncte de întâlnire comune, în timp ce în 


51 +  Anastasios YANNOULATOS, Ortodoxia şi problemele lumii 


contemporane, pp. 183-184 (ed. eng., pp. 152-153). 

% Unto the Churches of Christ Everywhere. Encyclical of the Ecumenical 
Patriarchate, 1920”, în: The Ecumenical Movement. An Anthology of Key 
Texts and Voices, pp. 11-15. Textul se găseşte şi în: Orfhodox Visions of 
Ecumenism... pp. 9-11. 

*5 The Orthodox Church in the Ecumenical Movement. Documents and 
Statements. 1902-1975, Constantin G. PATELOS (ed.), World Council of 
Churches, Geneva, 1978, pp. 27-47. 

cea din anul 1904 se întărea ideea că ortodocşii trebuie să se 
roage pentru cei de alte confesiuni şi religii în vederea 
descoperirii de către aceștia a adevărului. 

Despre Enciclica din anul 1920, mult mai cunoscută şi 
apreciată în istoria dialogului intercreștin, Willem Adolph Visser”t 
Hooft (1900-1985, primul Secretar general al Consiliului Mondial 
al Bisericilor între 1948-1966), afirma că a reprezentat „o 
iniţiativă fără precedent în istoria bisericii”.7*% Enciclica rămâne 
„nu numai un document de referință în istoria Mişcării 
ecumenice, ci și baza pe care Bisericile ortodoxe locale s-au 
angajat în această mişcare. Koinonia este o temă biblică esențială 
ce stă la baza tuturor formelor de comuniune: liturgică, eclezială, 
umană, socială, monastică şa. 7255 

În legătură cu scrisoarea patriarhală din anul 1920 au 
existat şi voci critice, una dintre cele mai autorizate fiind cea a 
lui Christos Yannaras: „Nu ne permitem să facem o critică 
teologică «în fugă» a acestei Proclamaţii, fiindcă o asemenea 
tentativă s-ar putea dovedi anevoioasă şi riscantă. În orice caz, 
Proclamaţia a fost primită cu entuziasm şi recunoscută în 
unanimitate de către analiştii istorici ortodocşi şi protestanți ai 
mişcării ecumenice. Ne încumetăm, totuşi, să exprimăm din 
start o rezervă care ar trebui să dea de gândit: dincolo de faptul 
că intră în contradicţie — cel puţin aparentă — cu Circulara din 
1902, precum şi cu poziţia romano-catolică fermă în ceea ce 
priveşte eclesiologia, Proclamaţia sinodală din 1920 pare că 
încearcă să substituie sau să suprime adevărul Bisericii celei 


5 W.A. Visser"t HOOFT, The Genesis and Formation of the World Council 
of Churches, World Council of Churches, Geneva, 1982, p. 1. Vezi întreg 
capitolul, 7he proposal of the Church of Constantinople, în care Visser't 
Hooft prezintă contextul în care a fost dată Enciclica patriarhală a Sinodului 
condus de Mitropolitul Dorotheos de Bursa, precum şi urmările unui 
asemenea text nu numai pentru lumea ortodoxă, ci pentru întreaga 
creştinătate. 

*55 Petru L. DAVID, Ecumenismul, un factor de stabilitate în lumea de astăzi, 
p. 28. 

Una, Sfântă, Sobornicească şi Apostolească şi taina existențială 
a mântuirii, în favoarea unei ideologii socialiste şi a unei 
concepţii pietiste despre creştinism. Dacă ar fi să ne justificăm 
afirmaţia de mai sus, am putea aminti doar două probleme 
esențiale ale Proclamaţiei:  subestimează şi  relativizează 
diferenţele dogmatice — ceea ce denotă o concepţie confesional- 
academică despre dogme — şi promovează utilitarismul moral, cu 
scopul de a accentua necesitatea aproprierii dintre Biserici (...) 
Proclamaţia sinodală din 1920 a fost consacrată ca fiind «harta 
în vigoare a participării Ortodoxiei la mişcarea ecumenică». S-ar 
putea susține însă şi contrariul. Şi anume că spiritul şi 
mentalitatea Proclamaţiei conturează şi atitudinea protestanților 
faţă de ortodocşi, influențând întreaga constituţie şi structură a 
CMB. Cu alte cuvinte, ortodocşii vor fi «trataţi» de către 
protestanți prin prisma concepţiilor eclesiologice şi soteriologice 
ale acestei Proclamaţii”.”*€ 

În perioada ce s-a scurs de la înființarea Consiliului 
Mondial al Bisericilor în anul 1948 şi până în prezent, 
Bisericile ortodoxe au făcut parte din programele CMB, 
implicându-se activ în discuţii la orice nivel. În acest context, 
ortodocşii au participat şi la întâlnirile ce au avut ca temă 
dialogul interreligios. Un rol important în cadrul promovării 
dialogului cu reprezentanţii altor religii l-a avut Mitropolitul 
George Khodr al Muntelui Liban, care, la întâlnirea de la Addis 
Ababa (1971), atunci când s-au pus bazele unui program în 
cadrul CMB care promova dialogul interreligios, a subliniat 
rolul şi importanţa acestui dialog în contextul realităților cu 
care se confrunta lumea în sec. XX. „Creșterea nevoii pentru 
unitate face dialogul imperativ dacă vrem să evităm de facto 
sincretismul religiilor  renăscute care revendică toate 
universalitatea. În faţa acestei renaşteri a religiilor și pluralităţii 
care nu prezintă semne ale renunțării la Evanghelie, se pune 


*5 Christos YANNARAS, Adevărul şi unitatea Bisericii, pp. 181-184. 

întrebarea dacă creștinismul este atât de exclusivist faţă de alte 
religii așa cum a fost proclamat în general până acum”. 
Aceasta nu este doar o problemă particulară, ci are 
legătură cu întreaga viaţă creştină şi trebuie să pornească de la 
însemnătatea teologică a termenului „oikonomia”. lconomia nu 
este redusă doar la manifestările istorice, ci ne face participanţi 
integral la viaţa şi misterul lui Dumnezeu. În cele din urmă, 
„oikonomia” este în strânsă legătură cu noţiunea de „kenosis” a 
Fiului lui Dumnezeu începând cu Întruparea şi, dacă privim 
Vechiul Testament, a lui Dumnezeu încă de la crearea omului. 
Legătura omului cu Dumnezeu nu se referă doar la poporul 
evreu, ci la întreaga umanitate, Dumnezeu nelăsându-Se 
nemărturisit în alte tradiţii. „Hristos este ascuns peste tot în 
misterul smereniei Sale. Orice lectură a religiilor este o lectură 
a lui Hristos. Hristos singur este primit ca lumină când harul 
vizitează un brahman, un budist sau un musulman lecturând 
propriile scripturi. Orice martir al adevărului, orice om 
persecutat pentru ceea ce crede că este bine, moare în 
comuniune cu Hristos. Misticii din țările islamice cu mărturia 
lor de a suferi din dragoste au trăit autenticul agape ioanic. 
Dacă copacul este cunoscut prin fructele sale, nu există nicio 
umbră de îndoială că săracii și umiliții care trăiesc şi tânjesc 
după Dumnezeu în toate națiunile au primit deja pacea pe care 
Domnul a dat-o tuturor acelora ce ÎL iubesc (Luca 2, 14)”.25% 
Aceste adevăruri se desprind, pe de o parte, din 
evenimentul unic al Învierii Domnului nostru lisus Hristos ce 
cuprinde toate marginile pământului şi, pe de altă parte, din 
evenimentul Cincizecimii ce se revarsă peste toți oamenii. 
Astfel, religiile lumii sunt ca nişte adevărate şcoli ale milostivirii 


*5! Georges KHODR, „Christianity in a Pluralistic World — the Economy of 
the Holy Spirit”, în: The Ecumenical Movement. An Anthology of Key Texts 
and Voices, p. 402. 

25 Georges KHODR, „Christianity in a Pluralistic World — the Economy of 
the Holy Spirit”, p. 403. 

divine pe care trebuie să le privim cu răbdare şi înţelegere. 
Există o comunitate universală ce poate, în anumite condiții, să 
îmbogăţească experienţa religioasă, însă toate trebuie privite în 
lumina învăţăturii Mântuitorului lisus Hristos. 

În acest context, pot exista daruri individuale şi în alte 
religii pe care trebuie să le observăm dincolo de simbolurile şi 
de formele istorice, pornind mai ales de la apofatismul 
religios. Avem datoria să comunicăm cu cei de alte religii 
renunțând la mândria și la superioritatea confesională. Scopul 
nostru se regăseşte în identificarea valorilor creştine prezente 
în alte religii pentru ca, pornind de aici, să putem prezenta 
acestor oameni pe Hristos, Cel Care îi uneşte pe toți. „Sarcina 
mărturisitorului într-un context necreştin este să-L numească 
pe Cel pe Care alţii L-au recunoscut deja ca pe Cel iubit. 
Odată ce au devenit prietenii Mirelui va fi ușor să-L numească 
pe El. Întreaga activitate misionară a Bisericii va fi 
direcționată spre trezirea lui Hristos Care doarme în noaptea 
altor religii. Doar Domnul Însuşi ştie dacă oamenii vor fi 
capabili să celebreze împreună o masă pascală glorioasă 
autentică înainte de venirea Ierusalimului ceresc. Dar noi deja 
ştim că frumuseţea lui Hristos străluceşte pe fețele noastre în 
promisiunea reconcilierii finale”.2* 

Ideile cu privire la raportul ce trebuie să existe între 
creştinism și alte religii au fost creionate în cadrul mai multor 
întâlniri la care au participat reprezentanții Bisericilor 
ortodoxe. Astfel, la prima întâlnire premergătoare Conferinţei 
panortodoxe, ce a avut loc la Chambesy (Elveţia) în anul 1976, 
s-a subliniat faptul că Bisericile ortodoxe contribuie la 
înțelegerea şi promovarea dialogului interreligios şi, în acest 
sens, mijlocesc pentru combaterea fanatismului religios de 
orice fel. De asemenea, s-a discutat despre necesitatea 
reconcilierii între oamenii ce aparțin diferitelor religii. Idealul 


299 Georges KHODR, „Christianity in a Pluralistic World — the Economy of 
the Holy Spirit”, p. 406. 

dialogului interreligios a fost văzut în dorința de a dobândi 
libertatea, pacea pe pământ şi de a lucra în sprijinul tuturor 
oamenilor, indiferent de rasă şi religie. 

Aceste propuneri şi deziderate au fost reluate şi 
accentuate la cea de a treia întâlnire presinodală ortodoxă ce a 
avut loc la Chambssy în anul 1986.7% De altfel, cele mai multe 
întâlniri ce au abordat tema dialogului interreligios în general, 
precum şi natura relaţiilor dintre ortodocşi, musulmani şi evrei 
în particular, s-au desfăşurat la Chambâsy, sub directa 
supraveghere a Mitropolitului Damaschinos Papandreou al 
Elveţiei, şi au întărit dorința Patriarhiei Ecumenice de a 
promova şi întări relaţiile cu vecinii ce aparţin altor religii.2! 

După întâlnirea de la Chambesy din anul 1986 
Bisericile ortodoxe au adoptat un document intitulat 
Contribuţia Bisericilor ortodoxe locale la îndeplinirea 
idealurilor creştine de pace, libertate, fraternitate şi iubire 
între popoare precum şi la eradicarea discriminărilor rasiale 
şi a altor forme de discriminare (The Contribution of the 
Orthodox Local Churches to the Fulfilment of the Christian 
Ideals of Peace, Liberty, Fraternity, and Love among the 
Nations as well as to the Eradication of Racial Discrimination 
and Other Forms of Discriminations). 

În toate documentele adoptate în această perioadă s-a 
accentuat importanţa şi necesitatea participării Bisericilor 
ortodoxe la întâlnirile cu reprezentanţii altor confesiuni creştine 
şi ai altor religii. Bisericile orientale au emis propriile 
documente în care era abordată problema dialogului 
interreligios, unul dintre cele mai des folosite texte în cadrul 
discuţiilor fiind cel semnat de Mitropolitul Paulos Mar 


*% Orthodox Visions of Ecumenism... pp. 112-115. 
”! Israel SELVANAYAGAM, „Interfaith Dialogue”, pp. 161-162. 

Gregorios, intitulat Dialogul cu religiile lumii (Dialogue with 
World Religions).2% 

La 7 ianuarie 2000, în Mesajul transmis de la 
Beethleem,  Întâistătătorii Bisericilor ortodoxe subliniau 
necesitatea dialogului cu cei de alte religii şi ideologii, reluând 
astfel dezideratul  convieţuirii paşnice a grupurilor şi 
minorităților religioase în teritoriile din întreaga lume, fără a fi 
afectată libertatea de conştiinţă a fiecărei persoane în parte şi 
apartenenţa fiecărui om la propria naţiune: „Privim spre 
celelalte mari religii, în mod deosebit faţă de cele monoteiste 
ale iudaismului şi islamului, pregătiți să ducem mai departe 
premisele dialogului cu acestea, pentru realizarea unei 
coexistenţe în pace a tuturor oamenilor... Biserica ortodoxă 
respinge intoleranţa religioasă şi condamnă fanatismul religios, 
în orice fel aceste fenomene ar putea să apară”. 

De-a lungul timpului, încercările sub-unităţii pentru 
dialogul cu oamenii ce aparțin diferitelor religii, tradiții şi 
ideologii, de a regândi teologia în contextul pluralismului 
religios, au întâlnit rezistență din partea unor confesiuni 
creştine. Acest impas a fost identificat ca una dintre problemele 
ce are nevoie de clarificare în discuţiile dintre ortodocşi şi 
protestanți în cadrul CMB, în legătură cu însemnătatea 
termenului „ecumenic”, cu natura şi scopul Consiliului 
Mondial al Bisericilor şi cu implicarea acestuia în dialogul cu 
reprezentanţii altor religii. 


8.4 Pagini din contribuţia ortodoxă adusă dialogului dintre 
creştini şi evrei 

Din punct de vedere istoric, dialogul cu evreii a reprezentat, 
pentru creştinii ortodocşi, cea mai veche formă prin care cei ce 


2 Alina PATRU, „Interfaith Dialogue as an Area for Orthodox Involvement 
in Ecumenism”, în: Orthodox Handbook on Ecumenism. Resources for 
Theological Education, p. 664. 

263 4 Anastassie YANNOULATOS, Misiune pe urmele lui Hristos...., p. 227. 

mărturiseau credinţa în Mântuitorul lisus Hristos au intrat în 
legătură cu cei de alte religii. Evanghelia Domnului nostru a 
fost mai întâi propovăduită lumii iudaice, apoi celei păgâne, 
ținând cont de strânsa legătură ce există între creştini şi evrei. 
În acest sens, Patriarhul ecumenic Bartolomeu 1 întărea ideea 
că noi, creştinii şi evreii, „suntem înrădăcinaţi în acelaşi sol, 
ascultăm acelaşi Decalog. Revelația Legii pe Sinai a fost o 
etapă decisivă în istoria umanităţii. Legea se reduce de fapt la 
două interdicții fundamentale: cea a idolatriei şi cea a crimei. 
Ea umanizează omul, îl apără împotriva magiilor şi a violenţei. 
Desigur, ea nu smulgea din destinul său cuiul morţii, dar 
pregătea momentul în care Dumnezeu, prin Înviere, îi va 
transforma «inima de piatră» în «inimă de carne»”.2% 

În legătură cu atitudinea manifestată în istorie faţă de 
evrei, s-au conturat două abordări diferite: prima, ce porneşte 
de la Sf. Iustin Martirul şi Filosoful care, în Dialogul cu 
iudeul Trifon, prezenta o relație de înţelegere reciprocă între 
creştini şi evrei; cea de a doua, care, începând cu Tertulian, 
adună o întreagă literatură împotriva evreilor. „Creştinii, în a 
lua o poziție cu privire la evrei, au două drumuri pe care pot 
să meargă. Unul este al polemicii cu evreii și celălalt este al 
conversației irenice. Cei mai mulți creştini au urmat ultimul 
traseu, până în timpul nostru”.2%5 Astfel, în discuţiile dintre 
creştinii ortodocşi şi evrei, primii au avut ca model atitudinea 
Sfântului Iustin Martirul şi Filosoful din sec. al II-lea, „filosof 
creştin care a ales să dialogheze sincer cu Trifon, un 
intelectual iudeu al timpului său. Secolul XX este cunoscut ca 
o eră a dialogului. Timpurile sunt de aşa natură încât noi 


21 Olivier CLEMENT, Adevăr şi libertate. Ortodoxia în contemporaneitate. 
Convorbiri cu Patriarhul Ecumenic Bartolomeu 1, Traducere de Mihai 
Maci, Ed. Deisis, Sibiu, 1997, p. 166. 

5 George C. PAPADEMETRIOU, Essays on Orthodox Christian - Jewish 
Relations, Wyndham Hall Press, Bristol, 1990, p. 9. 

suntem chemaţi să purtăm conversații cu oameni religioşi ai 
altor credinţe”.2% 

În perioada de răspândire a creştinismului în întreaga 
lume, relaţia dintre creștini şi evrei este prezentată în Epistolele 
Sf. Apostol Pavel şi în Faptele Apostolilor, mai ales în legătură 
cu Sinodul apostolic din anul 50 de la Ierusalim (Faptele 
Apostolilor 15, 1-21; Galateni 2, 1-21). Nu trebuie uitat nici 
faptul că propovăduirea mesajului creștin se făcea mai întâi în 
rândul comunităţilor evreieşti, acolo unde Legea lui Moise şi 
Profeţii pregătiseră venirea lui Mesia. De asemenea, primele 
slujbe creştine preluau elemente şi momente din ceremoniile 
evreieşti de la Templul din Ierusalim şi din sinagogi. Această 
relaţie strânsă, între cultul creştin şi cel evreiesc, se regăseşte şi 
în zilele noastre în slujbele Bisericii ortodoxe, mai ales în timpul 
Sfintei Liturghii. „Cultul creştin își are originile în iudaism, ceea 
ce indică faptul că un iudeo-creştinism istoric a fost o realitate în 
experienţa Bisericii istorice. Acest iudeo-creștinism valabil a 
dispărut, oricum, iar tradiţia şi vitalitatea lui continuă în riturile 
bogate şi în cultul Bisericii creştine”. 

Realităţile istorice, alături de cele care îşi au baza în 
Sfânta Scriptură, reprezintă adevărate punți de legătură pe 
drumul dialogului dintre creştinii ortodocşi şi evrei. „Tradiţia 
ortodoxă ascunde în sine un semitism extrem de profund. Ea a 
reluat o mulţime de prescripţii biblice, clerul său constituie o 
adevărată castă levitică cu preoţi căsătoriți şi, multă vreme, în 
anumite ţări, cu adevărate dinastii preoțești. În Liturghia zisă 
«bizantină», scrisă în realitate de semiţi elenizaţi lingvistic, 
regăsim frica şi cutremurul lui Israel înaintea transcendenţei. 
Tradiţia ortodoxă cunoaşte o ontologie asemănătoare celei a 
iudaismului. Decalajul ce există între perspectiva ontologică 


2% George C. PAPADEMETRIOU, Essays on Orthodox Christian - Jewish 
Relations, p. |. 

*51 George C. PAPADEMETRIOU, Essays on Orthodox Christian - Jewish 
Relations, p. 24. 

iudaică şi cea a confesiunilor creştine occidentale este de 
aceeaşi natură cu decalajul ce distinge Ortodoxia de aceste 
confesiuni. În fapt, ca punct de plecare al ontologiei găsim, atât 
în iudaism, cât şi în Ortodoxie, primatul persoanei, iar nu cel al 
esenței inteligibile. Omul există după chipul lui Dumnezeu, 
altfel spus, ca o existenţă ea însăşi personală, în măsura în care 
e numit, chemat de către Dumnezeu”.7% 

În cadrul dialogului cu evreii, de-a lungul timpului au 
fost abordate mai multe teme esențiale: problema 
antisemitismului, ca acțiune împotriva lui Dumnezeu; 
incompatibilitatea dintre prozelitismul creştin, sau forțarea 
botezului evreilor, şi adevărata învățătură a Bisericii; 
realitatea actuală a legământului lui Dumnezeu cu evreii; 
problema libertăţii religioase; Biserica creştină prezentată ca 
Noul Israel etc. 

În ceea ce priveşte antisemitismul, problema este 
foarte sensibilă, deoarece se găsesc urme ale unei astfel de 
abordări cu privire la relaţia cu evreii încă din primele secole 
creștine, tragediile holocaustului din timpul celui de al Doilea 
Război Mondial nefiind decât urmări ale unui întreg şir de 
războaie de exterminare în masă. Nu trebuie totuşi uitat faptul 
că Biserica ortodoxă a condamnat drept erezie orice violență 
rasială sau antisemită. Pe această linie se înscrie Enciclica 
Patriarhului ecumenic Mitrofan III din anul 1567 care 
condamna atitudinea unor creștini cu privire la evreii din 
insula Creta, amenințându-i cu excomunicarea pe cei ce nu-i 
respectau pe evrei şi încălcau porunca iubirii pe care ne-a dat-o 
Domnul nostru lisus Hristos. În acelaşi timp, Patriarhul 
ecumenic proclama câteva principii doctrinare care să stea la 
baza relațiilor dintre creştini şi evrei.2% 


2% Olivier CLEMENT, Patriarhul Ecumenic BARTOLOMEU 1, Adevăr şi 
libertate..., pp. 168-169. 
9 George C. PAPADEMETRIOU, Essays on Orthodox Christian - Jewish 
Relations, pp 55, 86-89. 

În sec. al XIX-lea, Mitropolitul Athanasios de Corfu a 
condamnat pe toți cei care perturbau pacea iudeilor şi atacau 
tradiţiile lor sacre. În concordanţă cu această condamnare, 
Sinodul Bisericii din Grecia a emis trei Enciclice prin care 
acuza practica de a arde un simbol evreiesc în Vinerea Mare, 
Enciclica din anul 1891 arătând că acest obicei îşi are 
rădăcinile în perioada ocupaţiei turceşti. În aceste condiţii, 
obiceiul trebuie să fie înlăturat din viața oamenilor, 
accentuându-se faptul că, în acord cu Evanghelia, creştinii 
trebuie să fie toleranți cu evreii, creația şi copiii lui 
Dumnezeu. Ideea este preluată în alte două Enciclice emise în 
anii 1910 şi 1918. 

De-a lungul timpului, ortodocşii de orice naţionalitate 
au încercat să pună în practică aceste îndemnuri ce nu erau 
valabile doar pentru poporul grec, ci pentru toţi credincioşii 
ortodocși. Astfel că, în multe situaţii din timpul holocaustului 
din secolul trecut, reprezentanții Bisericilor ortodoxe au 
îndemnat și ajutat la salvarea evreilor. 

O pagină neagră a istoriei relațiilor dintre creştini şi 
evrei este reprezentată de progromurile din Rusia. Însă, în 
această perioadă de întunecare a minţii, când mulți creştini au 
recurs la lupta împotriva celor de lângă ei, nu rare au fost 
situaţiile în care ortodocşii au luat apărarea evreilor împotriva 
nedreptăților produse. Astfel, la Tomsk, în anul 1905, un tânăr 
monah a luat apărarea „fratelui său” evreu împotriva celor ce-l 
persecutau. La Kiev, în acelaşi an, Episcopul Platon a organizat 
o procesiune prin care milita pentru înlăturarea nedreptăţilor 
produse evreilor şi, căzut în genunchi, s-a lăsat bătut de 
mulțimea dezlănţuită. 

Nu trebuie trecuţi cu vederea filosofii ruşi din acea 
perioadă care, în operele lor, au luat apărarea evreilor, 


hrănindu-se „cu spiritualitatea iudaică”.2"0 Între aceştia se 


2% Olivier CLEMENT, Patriarhul Ecumenic BARTOLOMEU LI, Adevăr şi 
libertate..., p. 167. 

numără Vladimir Soloviov, cel care a învăţat ebraica de la un 
rabin şi vorbea de „o problemă creştină” în loc de „o problemă 
evreiască”, Serghie Bulgakov (Lumină neînserată), Nikolai 
Berdiaev (Sensul creaţiei). De asemenea, din emigrația rusă de 
la Paris trebuie amintiți monahia Maria Skobtsova şi preotul 
Dimitri Klepinine, care „s-au luptat fără a sta pe gânduri pentru 
a salva vieţi evreieşti”. Maica Maria îşi are astăzi copacul său 
în pădurea drepţilor, la Ierusalim, iar preotul Dimitri, fiind 
interogat de poliţia nazistă, şi-a arătat crucea pe care o purta la 
piept, zicând: „Şi cu evreul ăsta ce faceţi?”. Alături de ruşi, şi 
ceilalți ortodocşi au luat apărarea evreilor, aşa cum au fost 
cazurile Mitropolitului Zante în Grecia şi ale Arhimandritului 
(viitorul Mitropolit) Chrysostomos (Tsitos) la Viena, alături de 
numeroşi clerici. 

În anul 1960 s-a reiterat condamnarea celor ce nu 
tolerau pe evrei, așa cum a subliniat Arhiepiscopul Theokletos 
al Atenei, care menționa faptul că apropierea de evrei trebuie 
să pornească de la adevărul istoric după care Sfinții Apostoli, 
părinţii noştri, au fost de naționalitate evrei. Mai mult decât 
atât, Domnul nostru lisus Hristos S-a născut ca om în mijlocul 
evreilor, iar „sângele Său răscumpărător vărsat pe Cruce din 
iubire pentru noi a fost sânge evreiesc”.-"? Pornind de la aceste 
idei, creştinii trebuie să manifeste o mai mare dragoste faţă de 
poporul evreu. 

În ceea ce priveşte botezul forţat, tradiția ortodoxă a 
condamnat mereu pe cei ce practicau prozelitismul. Credinţa 
noastră nu obligă pe nimeni să se boteze decât dacă acest act 
este liber consimțit. Pe de altă parte, ortodocşii susțin că 
legământul de pe Muntele Sinai este crucial pentru tradiția 
creștină și trebuie să fie un punct important în discuțiile dintre 


21 Olivier CLEMENT, Patriarhul Ecumenic BARTOLOMEU 1, Adevăr şi 
libertate..., p. 168. 

** Archibishop THEOKLETOS of ATHENS, Proclamation în: George C. 
PAPADEMETRIOU, Essays on Orthodox Christian - Jewish Relations, p. 3. 

creștini și evrei, mai ales că Sf. Apostol Pavel insista pe faptul 
că Legea şi Profeţii i-au pregătit pe oameni pentru Întruparea 
Fiului lui Dumnezeu. 

Un punct de discuție comun între cele două religii 
monoteiste este legat de Tora, ca Legea Veche pe care a venit 
să o împlinească Domnul nostru Iisus Hristos. În plus, şi evreii 
vorbesc despre o Tora nescrisă, un posibil subiect de discuţie 
dacă se ţine cont de importanța Sfintei Tradiţii pentru credinţa 
creştin-ortodoxă. În cele din urmă, „noi suntem ca evreii. De-a 
lungul multor secole ei au suferit din greu pentru că au scăpat 
din mâna lui Dumnezeu; oricum, Dumnezeu 1-a iertat mereu şi 
ei iarăși au urcat şi au căzut și continuă să fie copiii lui 
Dumnezeu, la fel ca toate fiinţele umane”.2 > 

Unul dintre cele mai sensibile subiecte în cadrul 
dialogului dintre creştini şi evrei este legat de libertatea 
religioasă. În cadrul întâlnirilor bilaterale s-au subliniat 
principiile comune ortodoxiei şi iudaismului: libertatea 
religioasă este un drept fundamental, bazat pe adevărul revelat, 
conform căruia toţi oamenii sunt creați după chipul lui 
Dumnezeu, libertatea religioasă fiind un dar dumnezeiesc şi o 
valoare fundamentală ce trebuie afirmată, respectată şi apărată; 
raportul dintre libertate şi religie se caracterizează prin 
complementaritate şi nu se poate vorbi de relația antagonică 
între cele două; darul libertăţii comportă responsabilitate, iar 
modul în care omul conştientizează şi îşi exprimă 
responsabilitatea are efecte asupra propriei demnități şi 
determină relaţiile sale cu mediul sacru în care trăieşte, fiinţei 
umane revenindu-i răspunderea morală de a urmări realizarea 
binelui şi dreptăţii în societate şi de a combate răul sub 
diversele sale forme de manifestare; libertatea responsabilă 
constituie premisa esenţială a libertăţii de exercitare a cultului, 
iar societatea trebuie să recunoască această libertate ca drept 


"5 Bcumenical Patriarch DEMETRIOS of CONSTANTINOPLE, Proclamation, 
p.4. 

inviolabil al persoanei umane; crearea condiţiilor pentru 
păstrarea identităţii religioase a comunităţilor constituie şi o 
răspundere a societăţii pluraliste, multiculturale, guvernele 
având datoria de a recunoaşte rolul însemnat al religiei în 
societate şi de a respecta principiul lbertății religioase în 
legislaţie; secularismul militant, fundamentalismul religios şi 
pluralismul relativizant sunt reale obstacole în calea păstrării 
identităţii religioase, iar recunoaşterea valorii persoanei umane 
impune respectarea tuturor formelor de exprimare a 
convingerilor religioase sau seculare, dacă acestea nu ameninţă 
libertatea religioasă a persoanei şi a societăţii.” 

O altă temă ce trebuie analizată cu mare atenţie din 
punct de vedere creştin, cu puternice ecouri în cadrul 
dialogului cu evreii, este legată de viziunea creştină asupra 
Bisericii ca Noul Israel. Tema a fost analizată încă din 
primele secole creştine, găsindu-se la Sf. Iustin Martirul şi 
Filosoful, Sf. Grigorie de Nyssa, Sf. Ambrozie al Milanului, 
Sf. loan Gură de Aur etc. În tratarea acestei probleme trebuie 
ținut cont de limbajul pe care îl foloseau Sfinții Părinţii în 
perioada lor, astfel încât nu trebuie neglijat contextul 
(lingvistic, social, religios) în care au trăit şi au scris Părinţii 
Bisericii. Cele două tradiţii au o moştenire comună care trebuie 
scoasă în evidență şi valorificată în cadrul discuţiilor 
interreligioase, mai ales că la Sfinţii Părinţii din primele secole 
se regăseşte des imaginea Bisericii ca Noul Israel, cu un rol 
semnificativ în viaţa teologică şi liturgică a primelor comunități 
creştine. Această moştenire poate fi valorificată pornind de la 
figurile scripturistice specifice celor două tradiții. Mereu 
trebuie avut în vedere contextul în care au scris cei ce au tratat 


27 Communique of the 6th Academic Meeting between Judaism and 


Orthodox Christianity, Jerusalem, March 14-15, 2007”, 

<http://Awww .jerelations.net/CommuniquYE9,+Sixth+ Academic+Meeting+ 
between+Judaism+and+Orthodox+Christianity%3Cbr%3EJerusalem.+Mare 
h+14-15,+2007.2016.0.html?L=3>, 10 mai 2015. 

aceste teme, limbajul şi spiritualitatea căreia îi aparțineau. 
Imaginea Noului Israel este înrădăcinată în conştiinţa Bisericii 
atât de profund încât este imposibil să se renunțe la el, aşa cum 
se doreşte în anumite cercuri teologice. Acest lucru s-a datorat 
apropierii dintre cele două tradiții în primele secole, astfel 
încât, atunci când discută, reprezentanţii celor două religii 
trebuie să ţină cont de contextul primelor secole creştine pentru 
a nu cădea în eroarea unor acuzaţii nefondate. 

Nu trebuie trecut cu vederea nici faptul că Sfinţii Părinţi 
vedeau totul în termeni sacramentali, în mod general, şi 
euharistici, în mod special. În acest context, Ierusalimul apare 
des în scrierile din primele secole, în timp ce textele liturgice 
din acele timpuri, care s-au păstrat şi în zilele noastre, sunt 
legate de tradiția iudaică, printre primii creştini numărându-se 
mulți veniţi din rândul iudeilor. Astfel că în slujbele Sfintelor 
Taine apar dese referiri la Vechiul Testament şi la momentele 
importante din viaţa poporului evreu, iar persoane importante 
amintite în Legea Veche apar ca exemple de urmat pentru 
creştini în viaţa sacramentală. Aceste figuri sfinte, între care un 
loc aparte îl ocupă Avraam şi Moise, reprezintă posibile puncte 
de discuţie între reprezentanţii celor două tradiţii. 

În acelaşi timp, nu trebuie uitat faptul că trecutul scoate 
la lumină puncte noi de convergenţă între ortodoxie şi iudaism, 
adevărate linii directoare ce pot ghida reprezentanţii celor două 
tradiții în discuţiile interreligioase moderne. În acest sens se 
poate vorbi despre apropierea („simultaneitatea”) între 
renaşterea isihastă şi renaşterea hasidismului în a doua jumătate 
a secolului al XVIII-lea şi prima jumătate a celui următor. 
Teritoriile în care această dublă renaştere s-a realizat au cuprins 
acelaşi spaţiu geografic: Polonia meridională, nordul Țărilor 
Române şi Rusia occidentală. „De-o parte şi de cealaltă, ea s-a 
petrecut în jurul unor martori harismatici, starets-ii în lumea 
ortodoxă, tsaddikim-ii în cea iudaică. Cei mai mari, am putea 
spune pionierii, au fost Baal Shem Tov, «maestrul Numelui» 

divin şi Paisie Velicikovski, maestrul rugăciunii Numelui 
divino-uman al lui lisus. De altminteri, Paisie era de ascendență 
iudaică, bunica sa pe linie maternă fiind o evreică din Poltava. 
Poate că între maeştrii celor două tradiţii să se fi înnodat legături 
secrete. Popoarele român şi cel ucrainian adeseori ostile din 
motive economice celor pe care — intermediari fiind între marii 
moşieri, de obicei polonezi, şi ţăranii ortodocşi — i-am putea numi 
compradors-i evrei, îi venerau totuşi cu sinceritate pe fsaddikim-i. 
Atât de asemănătoare, neo-isihasmul şi neo-hasidismul au 
constituit în chip destul de asemănător un fel de mutație 
spirituală pentru a adapta tradiția la vremurile noi, cele ale 
raţiunii şi ale tehnicii. De-o parte şi de alta, cunoştinţe şi 
metode spirituale până atunci secrete, rezervate inițiaților, au 
fost comunicate celor simpli într-un limbaj accesibil. De-o 
parte şi de alta, au dominat tema luminii şi cea a inimii, a 
inimii ce «se aprinde» spuneau isihaştii şi pe care /saddikim-ii 
o asimilau carului lui Ilie şi tronului de foc al Domnului. De-o 
parte şi de alta, a fost depăşită separaţia statică între sacru şi 
profan, în scopul sfințirii — nu fără o anumită «nebunie» — a 
celor mai obişnuite gesturi şi a celor mai simple lucruri”.275 

Alte teme comune ce pot fi tratate în cadrul dialogului 
interreligios sunt legate de sfinţenie şi virtute. De la acestea 
pornesc şi argumentaţiile lui Trifon şi ale Sf. lustin Martirul şi 
Filosoful, evidențiind faptul că ele nu reprezintă privilegii ale 
vederea realizării preaplinului lor. În cele din urmă, 
moştenirile comune reprezintă sarcini şi binecuvântări pentru 
cei angajaţi în dialog.”"€ 


25 Olivier CLEMENT, Patriarhul Ecumenic BARTOLOMEU I, Adevăr şi 
libertate..., pp. 171-172. 

216 Rev. Dr. Demetrios E. TONIAS, „Sharing the Inheritance: An Orthodox 
Christian View of the Church as New Israel in the Context of the 
Contemporary Jewish-Christian Dialogue”, în: Current Dialogue, 53 
(Special Issue), December 2012, pp. 51-69. 

Aceste subiecte comune sunt abordate în majoritatea 
întâlnirilor în care sunt implicați reprezentanţi ai Bisericilor 
ortodoxe şi ai iudaismului, demonstrând faptul că există un real 
interes în rândul credincioşilor din cele două tradiţii religioase 
pentru promovarea unui dialog deschis care să abordeze teme 
de actualitate, chiar dacă acestea continuă să fie sensibile. 

În drumul spre un dialog sincer un rol important este 
reprezentat de întâlnirile bilaterale dintre evrei și creştinii 
ortodocși la care s-a discutat, de pe poziţii de egalitate, despre 
raportul şi relațiile dintre credincioşii celor două religii. Una 
dintre primele întâlniri moderne, la care au participat 
reprezentanţi ai Arhidiecezei greceşti din America de Nord şi 
ai Comitetului evreiesc american, a avut loc la 25 ianuarie 
1972 la New York (SUA). La această întâlnire s-a subliniat 
faptul că cele două religii au multe puncte în comun care 
trebuie valorificate în vederea unei bune înțelegeri între 
oameni. Astfel, între recomandările adoptate de reprezentanţii 
celor două religii s-au evidenţiat două: să se alcătuiască un 
comitet coordonator care să se ocupe de programarea şi 
organizarea viitoarelor colocvii între ortodocşi şi evrei; să se 
întreprindă studii, atât din partea ortodocşilor, cât şi a evreilor, 
asupra unor teme comune (relațiile dintre creştini şi evrei în 
Imperiul bizantin, concepţia despre Cartea Sfântă în cele două 
tradiţii religioase). 

Întâlnirile bilaterale cu reprezentanţii iudaismului au 
continuat până în zilele noastre, participând, din partea 
ortodoxiei, reprezentanţi ai Bisericilor din Grecia, România, 
Bulgaria şi Rusia (începând cu întâlnirile din 1972, 1979 şi 
1993). Organizatorii acestor dialoguri au fost Comitetul 
internaţional evreiesc pentru consultări interreligioase (The 
International Jewish Committe for  Inter-religious 
Consultations), Centrul Ortodox al Patriarhiei Ecumenice de 


27! Preot Lector Dumitru ABRUDAN, „Creștinismul şi mozaismul în 
perspectiva dialogului interreligios”, pp. 77-78. 

la Chambesy (The Orthodox Centre of the Ecumenical 
Patriarchate in Chambesy, până în 2001), Oficiul pentru relaţii 
interreligioase şi interculturale al Patriarhiei Ecumenice de la 
Bruxelles (The Office for Inter-religious and Intercultural 
Relations of the Ecumenical Patriarchate in Brussels, începând 
cu anul 2001).2'% 

Între multele întâlniri bilaterale dintre creştini şi evrei 
se numără şi cea din perioada 14-15 martie 2007, ce a avut loc 
la Institutul „Van Leer” din Ierusalim. Aceasta a fost cea de-a 
VI-a Consultaţie Academică între reprezentanții iudaismului 
şi ai creştinismului ortodox. Organizarea a fost susținută de 
Centrul pentru Cultură şi Educaţie iudaică „Sapir” şi de 
Ordinul „Sf. Andrei” al Patriarhiei Ecumenice de 
Constantinopol. Între cei care au condus întâlnirea s-au 
numărat Rabinul David Rosen, Preşedinte al Comitetului 
Internaţional Iudaic pentru Consultaţii Interreligioase şi 
Î.P.S. Emanuel al Franţei, Preşedinte al Biroului Patriarhiei 
Ecumenice pe lângă Uniunea Europeană de la Bruxelles. La 
consultație au participat peste patruzeci de reprezentanţi ai 
iudaismului şi ai Bisericilor ortodoxe, tema principală, 
Libertatea religioasă şi relaţia dintre libertate şi religie 
(Religious Liberty and the Relationship Between Freedom 
and Religion), fiind împărţită în trei sub-teme: libertatea 
religioasă în izvoarele noastre; păstrarea identităţii religioase 
în lumea post-modernă; situaţii concrete. 

De-a lungul timpului, alături de Patriarhia Ecumenică, 
în dialogul la nivel academic dintre ortodocşi şi evrei s-au 
implicat Comitetul internaţioanl evreiesc (International Jewish 
Committee), Comunitatea evreilor din România (Jewish 
Community of Romania), Consiliul mondial evreu din 
Ierusalim (World Jewish Council of Jerusalem) şi Comitetul 
internaţional evreu pentru consultaţii interreligioase din New 


* Alina PATRU, „Interfaith Dialogue as an Area for Orthodox Involvement 
in Ecumenism, p. 665. 

York  (nternational Jewish Committee for  Interreligious 
Consultations in New York). 

Pornind de la aceste întâlniri, Mitropolitul Emanuel al 
Franţei evidenția faptul că ele continuă şi întăresc relațiile 
dintre reprezentanţii celor două religii în care se abordează 
teme atât cu referire la trecut, cât şi de interes pentru 
actualitate. În acest context, în anul 2013 a avut loc la 
Tesalonic a opta Conferinţă între reprezentanţii creştinismului 
ortodox şi ai iudaismului, având titlul Mediul spiritual şi fizic: 
respectând lumea noastră, respectându-ne unul pe celălalt 
(The Spiritual and Physical Environment: Respecting Our 
World, Respecting One Another). 

Deşi s-au făcut importanți paşi pe acest drum, există 
încă voci ce condamnă dialogul cu evreii ca fiind o trădare a 
mesajului Mântuitorului lisus Hristos..% Pentru a răspunde 
celor ce contestă importanţa şi necesitatea acestui dialog, 
trebuie subliniat faptul că, „în efortul nostru de a înţelege 
relaţiile şi interacţionările dintre creştini şi evrei, trebuie mai 
întâi să susţinem onestitatea şi totala deschidere în vederea 
studierii experienţelor înregistrate atât de evrei, cât şi de 
creştini”%!, deoarece „atunci când oamenii nu se cunosc unii 
cu alţii, ei nu se înţeleg reciproc şi de multe ori rezultatele sunt 
dezastruoase. Un dialog onest între creştini şi evrei este mai 
mult decât important pentru noi toți. Speranţa este că aceste 
conversații vor avea un rezultat în respectul mutual şi în 


recunoaşterea fiecăruia ca fiinţe umane”.2% 


*% Angeliki ZIAKA, „Orthodoxy and Islam — Major Concerns for Orthodox 
Engagement”, în: Orthodox Handbook on Ecumenism. Resources for 
Theological Education, p. 681. 

*%0 George C. PAPADEMETRIOU, Essays on Orthodox Christian - Jewish 
Relations, p. 57. 

%1 George C. PAPADEMETRIOU, Essays on Orthodox Christian - Jewish 
Relations, p. 68. 

*% George C. PAPADEMETRIOU, Essays on Orthodox Christian - Jewish 
Relations, p. 72. 


194 ADRIAN BOLDIŞOR 


8.5 Dialogul cu islamul din perspectivă ortodoxă 

8.5.1 Etape esenţiale ale dialogului dintre ortodocși și 
musulmani 

Preasfinţitul Anastasios Yannoulatos vorbeşte de existenţa a 
trei mari perioade ale dialogului dintre ortodocşi şi musulmani 
în epoca bizantină, de la apariţia mahomedanismului şi până la 
căderea Constantinopolului sub turci la 29 mai 1453. 

Prima fază se întinde de la mijlocul sec. al VIII-lea 
până la mijlocul sec. al IX-lea d.Hr., atitudinea Bizanțului 
fiind „mai curând persiflantă şi subestimativă”.2% Printre 
primii scriitori creştini care s-au ocupat de această problemă 
se numără Sfântul loan Damaschin, cu lucrarea Jzvorul 
cunoaşterii (în capitolul Împotriva ereziilor). Pentru el, 
islamul nu este o religie serioasă care trebuie luată în 
considerare, fiind considerată mai mult o erezie creştină. Alt 
scriitor care se ocupă de islam este episcopul Theodor al 
Haranului sau al Karonului Mesopotamiei, în lucrarea 
Împotriva ereziilor iudeilor şi saracinilor. Este considerată a 
fi prima lucrare serioasă în legătură cu studiul învăţăturii 
islamice. Această perioadă „de confruntare în scris a 
creştinilor Răsăritului cu religia islamică şi-a avut centrul în 
Siria, unde se afla şi reşedinţa califatului. Operele celor doi 
teologi la care ne-am referit poartă pecetea unei experienţe 
trăite, care s-a bazat pe dialogul personal, direct, cu 
musulmanii. Amândoi au trăit în mijlocul unei populaţii 
musulmane şi cunoşteau Coranul în original”.2% 

A doua fază a dialogului dintre creştinii ortodocşi şi 
musulmani este cuprinsă între mijlocul sec. al IX-lea şi 
mijlocul sec. al XIV-lea, centrul preocupărilor răsăritene fiind 
capitala Imperiului Bizantin, Constantinopolul. Printre cei 


253 4  Anastasios YANNOULATOS, Ortodoxia şi problemele lumii 


contemporane, p. 127 (ed. eng., p. 104). 
2% 4  Anastasios YANNOULATOS, Ortodoxia şi problemele lumii 
contemporane, p. 128 (ed. engl., p. 105). 

implicaţi în discuţii se numără Samona de Gaza, cu lucrarea 
Dialog cu saracinul Ahmed, Eftimie Zigaben, cu lucrarea 
Panoplia dogmatică, Nichita Choniate, cu lucrarea Tezaurul 
Ortodoxiei, Bartholomeu al Edesei, cu lucrarea Împotriva 
Agarinului şi Nichita Bizantinul, cu lucrarea Respingerea 
Bibliei falsificate de către arabul Mohamed. Acest text, deşi 
polemic, reprezintă şi o analiză atentă asupra Coranului, fiind, 
în acelaşi timp, o încercare de traducere a cărţii sacre a 
musulmanilor în limba greacă, în timp ce traducerea în latină a 
apărut abia în anul 1141. „Impresionatele reuşite şi extinderea 
Islamului au început să fie un coşmar pentru bizantini. Ei 
vedeau că această religie, în ciuda particularităților ei logice şi 
morale — poate tocmai datorită acestora —, devenise o mare 
amenințare pentru imperiu. Ca urmare, este adoptată o tactică 
mai ofensivă”.% 

A treia fază a relaţiilor cu islamul se desfăşoară între 
mijlocul sec. al XIV-lea şi mijlocul sec. al XV-lea, perioadă ce 
„se distinge prin calm şi obiectivitate”.2% Se remarcă 
personalități ca Sfântul Grigorie Palama, autor al mai multor 
lucrări: Către ateii din Hiones; Discuţii consemnate în scris de 
către doctorul Taronitos, prezent şi auditor al faptului; 
Scrisoare trimisă din Asia, prizonier fiind, către propria 
biserică; Scrisoare către monahul David Disypatos. Alţi 
scriitori bizantini cu preocupări similare sunt: monahul Iosif 
Bryennios, cu lucrarea Discuţie cu un oarecare ismaelit; 
împăratul loan al VI-lea Cantacuzino, cu lucrările Împotriva 
mahomedanilor şi Împotriva lui Mahomed, împăratul Manuel 
II Paleologul, cu lucrarea Dialog cu un oarecare pers cu rang 
de mouterizi, în Ancyra Galatiei. „Bizantinii pot fi consideraţi 


255 4  Anastasios YANNOULATOS, Ortodoxia şi problemele lumii 


contemporane, p. 128 (ed. eng., p. 105). 
2% 4  Anastasios YANNOULATOS, Ortodoxia şi problemele lumii 

iniţiatori şi precursori ai dialogului creştino-islamic, promovat 
în zilele noastre pe scară internaţională”.% 

După această perioadă, de relativă pace, în cadrul 
dialogului dintre creştinii ortodocşi şi musulmani, lucrurile 
s-au schimbat odată cu perioada de dominație a islamului în 
fostul Imperiu Bizantin. Unul dintre cei care a continuat să 
scrie despre islam, dar într-o altă ţară, Rusia, a fost Maxim 
Grecul, care a redactat trei cărți despre această religie. „În 
această a patra fază, Biserica Răsăritului a avut parte de 
experienţe dure. În afara unei perioade de toleranță a câtorva 
conducători luminaţi ai puterii otomane, fanatismul musulman 
izbucnea foarte adesea, şi diferite presiuni socio-politice au 
dat naştere unor valuri de islamizare în Asia Mică, în Balcani 
şi în Creta”.7%8 

Între graniţele Imperiului otoman (sec. XV-XIX) s-a 
dezvoltat o întreagă literatură ce trata raportul dintre ortodoxie 
şi islam. De la o primă fază de cunoaştere reciprocă mai atentă 
decât în epocile anterioare, s-a ajuns, spre final, la o adevărată 
literatură apocaliptică în care se simţea din ce în ce mai 
accentuat sentimentul de teamă legat de islamizarea forțată a 
lumii creştine.2** 

În prima parte a perioadei otomane se poate vorbi de 
un anume dialog între cele două religii prin care s-a încercat 
dezvoltarea spiritului de cunoaştere reciprocă. Unii dintre 
primii scriitori creştini care s-au ocupat de relaţia dintre 
creştinism şi islam în Imperiul otoman au fost Patriarhul 
Ghenadie II Scholarios şi diplomatul George Amiroutzes. 
Spre deosebire de George al Trebizondei (Trapezunt), care a 


2% +  Anastasios YANNOULATOS, Ortodoxia şi problemele lumii 


contemporane, p. 131 (ed. eng., p. 106). 

25 4  Anastasios YANNOULATOS, Ortodoxia şi problemele lumii 
contemporane, pp. 137-138 (ed. eng., p. 114). 

* Angeliki ZIAKA, „Orthodoxy and Islam — Major Concerns for Orthodox 
Engagement”, pp. 677-678. 

scris şi el despre islam (s-a născut în Imperiul bizantin şi a 
murit la Roma), primii doi au continuat să trăiască în teritoriul 
ce purta numele Dâr al-Islam (teritoriul pe care se întindea 
Imperiul ortoman), fără a pleca spre vestul Europei. George al 
Trebizondei, ajuns în Occidentul creştin, a redactat lucrarea 
Despre adevărul credinței ortodoxe, în care prezenta 
diferenţele dintre învăţăturile creştină şi musulmană, 
încercând, în acelaşi timp, să evidenţieze şi posibilele 
asemănări în vederea înţelegerii reciproce a locuitorilor din 
fostul Imperiu creştin. 

Dintre scriitorii creştini care au părăsit Imperiul 
bizantin după 1453 şi au plecat spre vest, mulţi au pus bazele 
Renaşterii şi au militat pe lângă curţile occidentale pentru a 
porni cruciade împotriva Imperiului otoman, în vederea salvării 
creştinilor din Grecia şi din Peninsula Balcanică. Între aceştia 
se numără Georgios Gemistos Plethon din Mystra, Manuel 
Chrysoloras, Cardinalul John Bessarion, Janus Lascaris, Mihail 
şi Marcu Moussouros, Mihail Apostolis, Gazis şi Kallistos 
Chalkokondilis.”” 

O formă aparte a literaturii dezvoltată în această 
perioadă a avut un caracter apocaliptic şi eshatologic, în care se 
vorbea, în contextul răspândirii islamului şi a islamizării 
forţate, de apropierea timpurilor finale, atunci când va triumfa 
definitiv creştinismul. Astfel, se înmulţesc scrierile de genul 
oracolelor, legendelor şi profeţiilor, pornind mai ales de la 
Apocalipsa Sf. loan Evanghelistul, căreia i se dădeau 
interpretări politice şi sociale. Aceasta era cea mai răspândită 
formă de literatură în acele secole, având şi funcția de a trezi şi 
întreține în rândul populaţiei speranța victoriei finale a 
creştinismului. Acest fel de literatură s-a dezvoltat mai ales în 
Rusia, atunci când Moscova a început să fie considerată „noul 
Constantinopol”, iar ţarul, „noul Constantin cel Mare” (aceste 


* Angeliki ZIAKA, „Orthodoxy and Islam — Major Concerns for Orthodox 
Engagement”, p. 678. 

formule au fost folosite de Mitropolitul Zosima al Moscovei cu 
referire la ţarul Ivan III). 

Între scriitorii care au creat o literatură apocaliptică şi 
eshatologică se numără Maxim din Peloponez (1600), George 
Koressios (1645), Gordios (1717), Pantazes din Larisa (1767) 
şi Chiril Lavriotis (1825). Temele apocaliptice tratate nu erau 
numai religioase, ci şi politice şi sociale, accentuând mai ales 
prezentarea situaţiei concrete ca ultimă fază a istoriei 
omenirii, în aşteptarea triumfului creştinismului. „Combinarea 
unei asemenea istorii cu teologia, precum şi nevoia umană de 
a interpreta istoria şi viitorul umanităţii prin preziceri şi 
profeţii din trecut, este bine cunoscută în întreaga lume 
creştină şi, în timp, s-a strecurat şi în lumea islamică, dând 
naştere la numeroase mituri, credinţe şi aşteptări. Oamenii din 
toate timpurile îşi îmbracă temerile şi preocupările lor cu 
imagini eshatologice şi aşteaptă, prin simboluri, un viitor mai 
bun. În perioadele de război şi situaţii sociale dificile, ei 
interpretează imaginile ca profeţii eshatologice ce prezic 
pedeapsa credincioşilor pentru apostazia lor, precum şi 
răscumpărarea lor viitoare”. 

În ceea ce priveşte epoca contemporană, situaţia relaţiei 
dintre creştinii ortodocşi şi musulmani s-a schimbat radical, 
astfel că şi dialogul interreligios a căpătat o nouă față. Astfel, 
în cadrul CMB s-a constituit un Departament pentru dialogul 
interreligios, la care ortodocşii şi-au adus contribuția lor 
permanentă. Interesul pentru dialogul dintre creştini şi 
musulmani s-a manifestat şi în cadrul Conferinţelor Bisericilor 
Europene şi a crescut considerabil în urma colaborării dintre 
Centrul Ortodox al Patriarhiei Ecumenice (Chambesy, Geneva) 


1 Angeliki ZIAKA, „Orthodoxy and Islam — Major Concerns for Orthodox 
Engagement”, p. 680. 

şi Academia Regală de Studii a Culturii Islamice (Al Albait 
Foundation, Amman, lordania).2? 

Realitățile actuale dintre creştinii ortodocşi şi 
musulmani nu pot şi nu trebuie să uite trecutul în vederea 
înțelegerii lui şi a încercării de a nu mai repeta greşelile 
cauzate de divergențe religioase, politice, economice şi 
sociale, pornind de la perioada cruciadelor şi de la cuceririle 
musulmane în Imperiul Bizantin şi ajungând până la sistemul 
colonial din sec. XIX-XX și la realitățile din timpurile 
noastre. Nu trebuie trecută cu vederea situația ortodocșilor din 
țările în care majoritatea este reprezentată de populaţia 
musulmană. În acest context, „trebuie să adăugăm că în viitor 
va fi necesară o atenţie sporită, pentru a nu se comite o nouă 
greşeală, adică, în numele unui climat pozitiv care trebuie 
cultivat în vederea unui dialog creştino-islamic să fie uitate 
sau chiar să fie Jertfite bietele şi săracele comunităţi ortodoxe 
minoritare care trăiesc în mijlocul majorităţii musulmane. În 
paralel cu atitudinea generoasă şi cu respectul față de 
musulmanii care se află în Apus, este necesar să existe şi o 
asistență loială a creştinilor care sunt oprimați înăuntrul 
mediului islamic fundamentalist din Africa şi Asia. Dialogul 
creştino-islamic actual trebuie să aibă în vedere situația, 
împrejurările și interdependenţa internaţională”. 

În secolul al XX-lea, începând cu anul 1960, au început 
să se înmulțească ariile ce au în vedere studiile islamice în 
Şcolile teologice din Tesalonic (Salonic) şi Atena. În Tesalonic 
s-a pus un accent deosebit pe analiza raportului dintre 
creştinism şi islam, atât sub aspect istoric, cât şi teologic. 
Problemele interreligioase, în care se încadrează şi cele 
referitoare la raportul cu islamul, au fost abordate la Prima 


52 4  Anastasios YANNOULATOS, Ortodoxia şi problemele lumii 

Conferinţă panortodoxă de la Rhodos (1961) şi la Prima 
Conferinţă presinodală panortodoxă de la Chambesy (1976). 
Patriarhia ecumenică s-a implicat activ în inițierea dialogului 
cu iudaismul (începând cu anul 1976) şi islamul (din 1986), o 
contribuţie esențială în susţinerea acestor iniţiative fiind adusă 
de Mitropolitul  Damaskinos al Elveţiei (apoi, al 
Adrianopolului), inima şi sufletul acestor întâlniri susţinute în 
principal de prinţul Hassan al lordaniei. În cadrul acestui dialog 
s-a observat faptul că musulmanii din Orientul Mijlociu se simt 
apropiaţi din punct de vedere istoric de creştinii ortodocşi." 
Din anul 1986 până în 2008 au avut loc 11 întâlniri de 
acest nivel între reprezentanţii ortodoxiei şi islamului în care s-au 
tratat teme diferite: autoritate şi religie în tradiţiile celor două 
religii; modele de coexistenţă istorică între creştini şi musulmani; 
pacea în cele două tradiții monoteiste; problema pluralismului 
religios; implicarea tinerilor în viaţa religioasă; rolul educaţiei în 
discuţiile  interreligioase  creştino-musulmane; educaţia în 
creştinism şi islam; cooperarea între reprezentanţii celor două 
religii; problema egalității în faţa legii; rolul religiei în instaurarea 
păcii în lumea modernă; abilitatea de a construi dialogul 
interreligios şi importanţa tinerilor preoţi, imami, studenți, teologi 
şi lideri în respectarea celor două comunități religioase. 
„Asemenea iniţiative încurajează participarea intelectualilor şi 
tinerilor lideri religioşi în dialoguri şi, în acelaşi timp, în procesul 
înțelegerii şi apropierii interreligioase mutuale între comunitățile 
religioase şi culturale, facilitând dialogul şi parteneriatul 
interreligios şi permiţând participanților să acţioneze atât local, cât 
şi ecumenic, contribuind astfel la înţelegerea mutuală şi la 

promovarea reconcilierii”. 


* Angeliki ZIAKA, „Orthodoxy and Islam — Major Concerns for Orthodox 
Engagement”, p. 682. 

Un rol important în promovarea şi susținerea dialogului 
dintre creştinismul ortodox şi islam l-a avut Departamentul de 
Teologie al Universităţii „Aristotel” din Tesalonic, unde s-a 
dezvoltat dialogul interreligios, în general, şi cel cu islamul, în 
mod special. Astfel, în anul 1980 a luat fiinţă Societatea pentru 
studii greco-arabe (Society for Greek-Arabic Studies), care 
publică revista Greaeco-Arabica şi care a organizat mai multe 
întâlniri interreligioase între ortodocşi şi musulmani. În anul 
1990 a luat fiinţă mişcarea Ortodoxie şi Islam (Orthodoxy and 
Islam) din care fac parte ortodocşi şi musulmani şiiţi din Iran. 
Această mişcare a organizat mai multe întâlniri interreligioase 
importante la Atena şi la Teheran. 

În septembrie 1993 Departamentul de Teologie din 
cadrul Facultăţii de Teologie din Tesalonic a organizat o 
întâlnire despre Studiile islamice în Grecia şi locul Islamului în 
manualele din şcolile publice greceşti (Islamic Studies in 
Greece and Islam's Place in Greek Public School Textbooks). 
La 15 mai 1995 a avut loc la Tesalonic întâlnirea /slamul în 
Grecia: întâlnire cu reprezentanţii pentru Islam din cadrul 
Bisericii evanghelice a Germaniei (Islam in Greece: Meeting 
with the Evangelical Church of Germany 's Representatives for 
Islam — KEK) la care au participat profesori ce aparțineau mai 
multor tradiţii religioase. În noiembrie 2009, Secţia de 
literatură biblică şi studii religioase de la Departamentul de 
Teologie din Tesalonic a organizat o Conferinţă internațională 
cu titlul Ibadism, studii ibadice şi Sultanatul Omarului 
(badism, Ibadi Studies, and the Sultanate of Oman) în care s-a 
pus un accent deosebit pe interdisciplinaritate, punând bazele 
unei relaţii între reprezentanţii celor două religii. La 29 martie 
2012, liderul academic al Sultanatului din Oman, Dr. 
Abdulrahman al-Salimi, a prezentat la Tesalonic referatul cu 
tema Creştini, musulmani şi problema Orientului Mijlociu 
(Christians and Muslims and the Issue of the Middle East). 

La Atena, dialogul cu islamul a fost promovat de 
Preasfinţitul Anastasios Yannoulatos care, prin întreaga sa 
activitate, a avut şi continuă să aibă un rol de lider în 
promovarea şi susținerea dialogului dintre creştinii ortodocşi şi 
musulmani.2* 

În majoritatea problemelor actuale din diferite teritorii 
în care trăiesc credincioşi aparţinând ortodoxiei şi islamului, 
liderii religioşi au subliniat ideea că orice război este de fapt o 
victorie a celui rău şi o luptă împotriva lui Dumnezeu. În 
Europa, acesta a fost mesajul transmis de marele muftiu al 
Ceceniei şi de Patriarhul Aleksei II al Moscovei, precum şi de 
Patriarhul Ecumenic Bartolomeu 1 împreună cu semnatarii 
Declaraţiei de la Bosfor. La fel s-a întâmplat şi în Orientul 
Mijlociu, unde personalități ca Patriarhul Ignatie IV şi 
Mitropolitul Muntelui Liban, Georges Khodr au susţinut ideea 
unei strânse colaborări între ortodocşi şi musulmani în vederea 
menţinerii păcii în teritoriile măcinate de războaie.” 

La 9 februarie 1994 a fost semnată la Istanbul (Turcia) 
Declaraţia de la Bosfor, de către Patriarhul Ecumenic 
Bartolomeu I, de Rabinul Arthur Schneier (Fundaţia Recurs la 
conştiinţă — Appeal of Conscience Foundation), de Mehmet 
Nuri Yilmaz (preşedintele Biroului pentru Culte al Republicii 
Turcia — Office of Religious Affairs of the Republic of Turkey) 
şi de Cardinalul Roger Etchegaray (preşedintele Cosiliului 
pontifical privind pacea şi justiția — Pontifical Council on 
Peace and Justice). Declaraţia de la Bosfor a fost adoptată în 
urma Conferinţei privind pacea şi toleranța: Asia Centrală, 
Caucaz şi Balcani (Conference on Peace and Tolerance: 
Central Asian, Caucasus and the Balkans). 


*% Angeliki ZIAKA, „Orthodoxy and Islam — Major Concerns for Orthodox 
Engagement”, p. 682. 

7 Olivier CLEMENT, Patriarhul Ecumenic BARTOLOMEU I, Adevăr şi 
libertate..., pp. 174-175. 

Această Declaraţie face referire la Declaraţia de la 
Berna din 26 noiembrie 1992, semnată de Patriarhul Pavel al 
Bisericii Ortodoxe Sârbe, de al-Hajj Jakub Efendi Selimoski 
din Sarajevo, de Arhiepiscopul şi Mitropolitul de Sarajevo 
Vinko Puljic şi de Rabinul Arthur Schneie din partea Fundației 
Recurs la conştiinţă. În Declaraţia de la Berna, care a fost 
adoptată în contextul războiului din fosta Iugoslavie, se afirma 
că „orice crimă comisă în numele religiei este o crimă 
împotriva religiei”. 

Pornind de la această afirmaţie şi ţinând cont de faptul 
că violențele s-au răspândit şi în alte teritorii din lume (Bosnia, 
Armenia, Azerbaijan, Georgia şi Tajikistan) semnatarii 
Declaraţiei de la Bosfor au reiterat îndemnul la pace şi 
înţelegere între reprezentanţii diferitelor religii, pornind de la 
adevărul că viaţa umană este sacră. Nu există nicio bază 
doctrinară care să facă posibilă violenţa în numele lui 
Dumnezeu. Niciun război nu este religios, iar victimele 
înregistrate în urma actelor de violenţă, intoleranţă şi abuz sunt 
din rândul copiilor şi femeilor, acest lucru având efecte 
considerabile în ceea ce priveşte fenomenul emigrației. 
Participanţii la Conferinţă îndemnau la pace şi înţelegere 
reciprocă, la dialog constructiv şi la promovarea libertăţii 
religioase peste tot în lume. Conflictele de orice fel trebuie să 
înceteze şi, în acest sens, trebuie să se găsească cele mai bune 
mijloace împotriva flagelului provocat de naționalismul 
extremist şi de divergenţele de natură etnică." 

În urma scrisorii semnată de cei 138 de lideri 
musulmani în anul 2007, Patriarhul Alexei II al Moscovei şi al 
Întregii Rusii a dat un răspuns la 14 aprilie 2008, în care 
porneşte de la ideea că musulmanii şi creştinii au scopuri 
comune, de aceea ei trebuie să-şi unească eforturile pentru a le 
atinge. Acest deziderat nu poate fi însă împlinit dacă nu se 


298 


„Bosphorus Declaration”,  <http:/Awww.appealofconscience.org/d- 
577/declarations/Bosphorus%20Declaration>, 10 iulie 2015. 

clarifică felul în care fiecare partener vede valorile celuilalt. 
Creştinii şi musulmanii au datoria de a aminti întregii umanități 
de existenţa lui Dumnezeu şi de dimensiunea spirituală a 
omului, aşa cum sunt prezente în fiecare tradiţie religioasă. De 
asemenea, ele amintesc lumii de virtuțile esenţiale ale omului: 
pacea şi dreptatea, moralitatea şi legea, adevărul şi iubirea. 
Creştinii şi musulmanii sunt uniți mai ales prin respectarea 
poruncii iubirii de Dumnezeu şi de aproapele. 

Pe de altă parte, este necesar să se identifice acele 
învățături de credinţă care sunt valabile ambelor religii. De 
aceea trebuie analizate cu atenţie toate învățăturile de credință 
specifice fiecărei religii, în mod integral, pentru ca apoi să 
poată fi comparate între ele. În creştinism nu se poate discuta 
despre iubirea de Dumnezeu şi iubirea de aproapele dacă nu se 
discută despre Dumnezeu Sfânta Treime. 

Pentru creştini, Dumnezeu este iubire (/ Joan 4, 16). 
Dar Dumnezeu, pentru creştini, este Dumnezeu Tatăl, 
Dumnezeu Fiul şi Dumnezeu Duhul Sfânt, adică Sfânta 
Treime, o Fiinţă şi Trei Persoane. Dumnezeu este iubire 
deoarece este unitatea celor trei Persoane. Din dragostea divină 
derivă atât dragostea dintre oameni, cât şi dragostea acestora 
faţă de Dumnezeu, deoarece omul este creat după chipul lui 
Dumnezeu. El simte că este fiul lui Dumnezeu prin har, iar nu 
un sclav, deoarece Dumnezeu S-a făcut Om pentru ca omul să 
devină dumnezeu. Fiul lui Dumnezeu S-a întrupat din dragoste 
pentru fiecare ființă umană în parte. Dragostea omului pentru 
Dumnezeu este în legătură cu libertatea lui. Omul alege liber 
să-L iubească pe Dumnezeu, iar nu din frică. 

Pornind de la aceste învățături de credinţă, trebuie să se 
caute drumul unui dialog sincer între creştini şi musulmani în 
vederea cooperării între cele două comunități religioase. 
Dialogul doctrinar este mult mai productiv decât prezentarea 
laconică şi exclusivistă a anumitor învățături din cele două 
tradiţii religioase. 

Creştinii şi musulmanii trebuie să răspundă împreună 
provocărilor actuale cu care se confruntă credincioşii: răspândirea 
spiritului antireligios, noua moralitate care contrazice învăţăturile 
religioase ale religiilor tradiționale sau alte provocări ale 
contemporaneității. Creştinii şi musulmanii trebuie să lucreze 
împreună pentru a înlătura pericolul sincretismului religios care 
apare adesea în cadrul dialogului interreligios. De asemenea, 
există şi pericolul provocat de cei ce vor să vadă creştinismul şi 
islamul în conflict sau să le vadă unite fals printr-un indiferentism 
moral, dând prioritate preceptelor secularizării. 

În ţările din estul Europei care s-au desprins din fostul 
bloc sovietic s-au format organisme de colaborare între creştini 
şi musulmani care lucrează împreună în vederea unei mai bune 
înţelegeri între credincioşi. Trebuie analizate cu atenţie 
situaţiile din ţările musulmane în care adepţii creştinismului 
sunt minoritari, fără a-şi putea manifesta liber credinţa. 

Îndemnurile din scrisoarea celor 38 de lideri religioşi 
musulmani pot să intensifice acțiunile comune şi să contribuie 
la îmbunătăţirea situaţiilor creştinilor în ţările în care majoritari 
sunt credincioşii musulmani. Cooperarea creştino-musulmană 
se poate intensifica atât pe tărâm doctrinar, cât şi practic, prin 
combaterea intoleranţei şi xenofobiei, în vederea promovării 
păcii, dreptăţii, dar şi pentru protejarea locurilor sfinte. 
Dialogul interreligios trebuie dezvoltat atât la nivel local, cât şi 
global, în timp ce organismele internaționale trebuie să fie mai 
atente şi mai sensibile la tradițiile spirituale şi culturale ale 
diferiților oameni, indiferent de religia căreia îi aparţin.” 


9 His Holiness Patriarch ALEXEY II, „Response to the Open Letter of 
138 Muslim Theologians”, în: A Common Word Between Us and You, 
pp. 181-186. 


206 ADRIAN BOLDIŞOR 


8.5.2 Sfântul Grigorie Palama și islamul 
8.5.2.1 Captivitatea otomană a Sfântului Grigorie Palama 
Aşa cum remarca diac. loan I. Ică jr., Sfântul Grigorie Palama 


(1295-1359) este „criteriu, grilă de interpretare, sigiliu şi triumf 
al Ortodoxiei răsăritene”."% Ţinând cont de aceste lucruri, 


trebuie amintit faptul că au existat momente în viaţa Sfântului 
Grigorie Palama care au influenţat dezvoltarea şi scrierile sale. 
Printre acestea se numără şi captivitatea otomană în urma 


*% Diac. loan I. ICĂ jr., Sfântul Grigorie Palama: dosarele canonizării — 
texte şi contexte, în: Sfântul GRIGORIE PALAMA, Tomosuri dogmatice — 
Viaţa — Slujba, Scrieri I, Studiu introductiv şi traducere diac. loan I. Ică jr, 
Ed. Deisis, Sibiu, 2009, p. 5. John Meyendorff nota: „triumful său doctrinar 
în Bizanțul secolului al XIV-lea a fost considerat de Biserica Răsăritului nu 
ca triumful unei mistici speciale, ci ca biruința Ortodoxiei însăşi. Astfel, 
aprobarea dată de Biserică doctrinei palamiste a însemnat eliberarea şi 
răspândirea elementului permanent şi universal al unei tradiții de 
spiritualitate monahică” (John MEYENDOREF, Sfântul Grigorie Palamas şi 
mistica ortodoxă, Traducere de Angela Pagu, Ed. Enciclopedică, Bucureşti, 
1995, p. 7). Pr. Dumitru Stăniloae afirma în acest sens: „Pe cât de mult este 
crescută doctrina Sfântului Grigorie Palama din mediul religios răsăritean, 
teoretic şi practic, pe atât de mult îi precizează ca şi îi formulează acestui 
mediu notele caracteristice, aşa încât astăzi nu putem spune nimic serios şi 
concret despre ortodoxie fără a ţine seama de doctrina acestui profund 
gânditor răsăritean” (Pr. Prof. Dr. D. STĂNILOAE, Prefaţă la ediția a doua, 
în: Preot prof. dr. Dumitru STĂNILOAE, Viaţa şi învățătura Sfântului 
Grigorie Palama, cu patru tratate traduse, Ediţia a doua cu o prefaţă 
revăzută de autor, Ed. Scripta, Bucureşti, 1993, p. 5). În Enciclopedia 
religiilor, G. Mantzaridis scria: „Sfântul Grigorie Palama este cel mai 
important teolog al secolului al paisprezecelea şi unul dintre cei mai 
importanţi teologi din istoria Bisericii ortodoxe. (...) Principiile de bază ale 
teologiei palamite, renăscute la începutul secolului al douăzecilea prin 
publicarea mai multor opere ca şi a numeroase studii, a devenit punctul de 
început pentru reînnoirea vieţii teologice şi spirituale care, în timpul 
secolelor trecute, a suportat o puternică influenţă occidentală” (Georgios I. 
MANTZARIDIS, „Gregory Palamas”, Translated from Greek by Christopher 
H. Bender, în: Encyclopedia of Religion, Volume 6, Second edition, 
Lindsay JONES (Editor in chief), Macmillan Reference USA, Thomson 
Gale, New York, 2005, pp. 3698-3700). 

căreia Sfântul a redactat mai multe scrieri. Această perioadă a 
influenţat cursul istoriei şi după moartea sa, astfel încât 
tipografia înființată în timpul patriarhului Chiril Lukaris la 
Constantinopol, la care erau plănuite să fie tipărite mai multe 
scrieri palamite, a fost închisă de iezuiţi cu acordul 
autorităţilor otomane. 

Sfântul Grigorie Palama a trăit în sec. al XIII-lea, 
perioadă în care Imperiul otoman avansase până la porţile 
Constantinopolului, iar religia islamică domina o mare parte 
din Răsăritul creştin. Pe de altă parte, Imperiul bizantin 
resimțea efectele Cruciadei a IV-a (1204), care a dus la o ură 
crescândă a răsăritenilor față de latinitatea creştină, încât, la 
peste 100 de ani de la acest eveniment, erau din ce în ce mai 
multe voci bizantine care afirmau: „mai bine turbanul 
sultanului decât mitra papală”. Acest lucru, deşi a condus la o 
renaştere culturală în Bizanţ şi, mai ales, la dezvoltarea 
isihasmului, a fost şi un motiv de slăbire a luptei creştinătăţii 
unite împotriva invaziei musulmane. 

Mare parte din Peninsula Asia Mică era sub 
stăpânirea turcilor, în timp ce locuitorii vechilor provincii 
creştine erau ameninţaţi cu islamizarea. La 10 mai 1354, 
Sfântul Grigorie Palama era capturat de piraţii turci, „de 
care era plin acum arhipeleagul egeic, chemaţi mereu ca 
aliaţi de Cantacuzino în războaiele sale”. Evenimentul se 
petrecea lângă Kallipolis, în timp ce Sfântul mergea de la 
Tenedos la Constantinopol, fiind apoi dus, timp de un an, în 
captivitate. În tot acest timp, el redactează mai multe 
lucrări în care încerca să-i întărească pe creştini. 
„Captivitatea otomană e astfel înţeleasă ca o experienţă 
ascetică şi apostolică în acelaşi timp, ca o şansă de 
desăvârşire duhovnicească personală şi o ocazie misionară 
unică: de a purta pastoral de grijă de creştinii aflaţi sub 


51 Preot Prof. Dr. Dumitru STĂNILOAE, Viaţa şi învățătura Sfântului 
Grigorie Palama, p. 150. 

ocupaţia musulmană şi de a-i evangheliza pe ocupanţii 
islamici”.5%? 

În această perioadă, loan Cantacuzino şi loan 
Paleologul, succedându-se la conducerea tronului, tindeau fie 
spre o politică pro-turcă, fie spre una pro-occidentală. În 
primăvara anului 1355, Sfântul Grigorie este eliberat din 
captivitate, atunci când un grup de sârbi au plătit otomanilor o 
mare sumă de bani. „Întrucât însă treburile comune ale 
romeilor se schimbaseră iarăşi ca în schimbările aruncărilor cu 
zarul şi se produseră schimbări atât în împărăție, cât şi în 
Biserica comună, iar cei care se sârguiau intens pentru 
eliberarea lui fuseseră îndepărtați de la stăpânire şi de la 
purtarea de grijă de treburile publice, captivitatea a luat sfârşit 
împotriva oricăror speranţe atunci când toate speranţele păreau 
pierdute: Dumnezeu a pus în mişcare din ţinuturile de dincolo 
de graniţa de apus pe nişte tribali [sârbi] sau dalmaţi, bărbaţi 
frumoşi şi buni, peste neamul lor, care, deşi erau departe, au 
dat barbarilor din belşug banii lor şi l-au salvat pe sfântul; ca şi 
acest lucru să facă parte în chip limpede din minunile făcute cu 
el de Dumnezeu Care, cum am spus, face şi preface toate 
numai cu voinţa Lui (4mos 5, 8)”*% 

Aceste evenimente şi-au pus amprenta asupra scrierilor 
Sfântului din această perioadă, încât „episodul captivităţii 
otomane a Sfântului Grigorie Palama a făcut obiectul unei lecturi 
«revizioniste» în cadrul unei investigaţii critice de ansamblu 
asupra atitudinii elitei bizantine în faţa înaintării turcilor în anii 
războiului civil bizantin. Demersul este justificat prin faptul că 
atât la istoricii turci, cât şi la cei occidentali, cucerirea Asiei Mici 


5% Diac. lon L. ICĂ jr., Sfântul Grigorie Palama: dosarele canonizării — 
texte şi contexte, p. 105. 

5% FILOTEI [II KOKKINOS] preasfântul patriarh al Constantinopolului, 
Cuvânt la cel întru sfinți Părintele nostru Grigorie, arhiepiscopul 
Tesalonicului, în: Sfântul GRIGORIE PALAMA, Tomosuri dogmatice — Viaţa 
— Slujba, pp. 599-600. 

şi a Peninsulei Balcanice de către otomani e o expunere mai 
degrabă mitologică decât istorică în sens ştiinţific, critic. Turcii ar 
fi dat dovadă de cavalerism şi toleranță faţă de populaţia creştină 
care, exasperată de dezordinile interne şi excesele administraţiei 
bizantine, a preferat securitatea şi justiția sultanilor. Legenda 
cavalerismului musulman ascunde însă prost cruzimea 
înfiorătoare şi barbaria feroce a ghazi-ilor turci. Dar şi 
victimizarea creştinilor supuşi unei agresiuni totale maschează la 
fel de prost realitatea dramatică a faptului că Imperiul Otoman a 
fost de fapt creat în mod activ de bizantini într-o tristă dramă, în 
care bizantinii au fost protagonişti direcţi chemându-i pe turci ca 
«aliați» în conflictele lor interne în condiţiile fatalei lipse de 


coeziune a corpului social bizantin”.*%* 


8.5.2.2 Scrierile Sfântului Grigorie Palama despre islam 
Scrierile Sfântului Grigorie Palama care au referire directă la 
islam şi la relaţia acestuia cu creştinismul ortodox sunt în 
număr de trei: 


8.5.2.2.1 Scrisoare pe care a trimis-o Bisericii sale din Asia pe 
când era captiv 
Această scrisoare este alcătuită din mai multe părți ce au fost 
redactate în perioade diferite de timp, la care se adaugă o 
Introducere, în care Sfântul Grigorie îşi arată purtarea de grijă pe 
care o are faţă de Biserica din Tesalonic, şi un Epilog, în care sunt 
inserate mai multe fragmente despre primele luni ale captivităţii: o 
discuţie cu Suleiman, o prezentare antiislamică, o discuţie cu 
Ismael, nepotul lui Orhan, şi o discuţie cu un tasiman din Niceea. 
În Introducere se insistă pe faptul că Providența divină 
l-a adus pe Sfânt în captivitate, atât pentru greşelile sale din 
trecut, cât şi ca o purtare de grijă a lui Dumnezeu, pentru ca în 
urma acestor evenimente musulmanii să cunoască învăţătura 


5% Diac. lon LI. ICĂ jr., Sfântul Grigorie Palama: dosarele canonizării — 
texte şi contexte, pp. 115-116. 

Domnului nostru lisus Hristos. „Voi spune, aşadar, iubirii 
voastre ceea ce am înţeles din pronia lui Dumnezeu atunci când 
am fost dus în captivitate în Asia văzându-i pe creştini şi pe 
turci locuind şi umblând împreună, cei din urmă mânându-i din 
spate pe cei dintâi. Căci mi se pare că prin această economie 
Dumnezeu Cel peste toate (Romani 9, 5) a vrut ca cele ale 
Domnului nostru lisus Hristos să fie arătate şi celor mai barbari 
dintre toţi barbarii, pentru ca ei să fie fără cuvânt de apărare 
(Romani 1, 20) la preaînfricoşătorul Său tribunal care acum e 
aproape. Cum se va putea vedea din deznodămintele lucrurilor, 
pentru această economie am fost şi noi predaţi mâinilor 
acestora, totodată şi pentru o mică ispăşire a multelor noastre 
păcate faţă de Dumnezeu, întrucât cei încercaţi acum sunt ca 
predaţi unui foc care se stinge, dar cei care aduc asupra lor 
calomnii sunt păstraţi, dacă nu vor avea părere de rău pentru 
necredinţa şi sălbăticia lor, pentru acel foc nestins”. 

Din dorinţa de a-i ţine pe credincioşii săi în legătură cu 
cele mai importante momente din viaţa sa de captivitate, 
Sfântul Grigorie Palama le relatează acestora tot ceea ce s-a 
întâmplat din momentul în care a fost arestat. În urma unui 
cutremur ce a avut loc în acea perioadă, Sfântul s-a suit pe o 
navă, la Tenedos şi, aproape de Kallipopis, a fost luat ostatic de 
ahemenizi (turci) sub conducerea lui Suleiman, fiul emirului 
otoman Orhan. De aici a fost dus la Lampsakos, acolo unde au 
început chinurile captivităţii. Apoi, prizonierii au fost duşi la 
Pegai, unde s-au întâlnit cu eteriarhul bizantin Mavrozumis, cel 
care i-a ajutat să scape de neajunsuri. După alte trei luni, 
captivii au ajuns la Brusa, apoi într-un sat muntos, probabil 
Maleghina, locul unde se retrăgea adesea emirul Orhan. 

Aici a avut loc o importantă discuţie pe care Sfântul 
Grigorie a purtat-o cu Ismael, nepotul marelui emir Orhan. 


5% Sfântul GRIGORIE PALAMA, Scrisoare pe care a trimis-o Bisericii sale 
din Asia pe când era captiv, în: Sfântul GRIGORIE PALAMA, Tomosuri 
dogmatice — Viaţa — Slujba, p. 688. 

Convorbirea a pornit de la virtutea milosteniei, care este 
practicată atât de creştini, cât şi de musulmani. Sfântul 
Grigorie pune milostenia în legătură cu dragostea faţă de 
Dumnezeu. La întrebarea dacă noi, creştinii, îl iubim pe 
Mahomed, Sfântul răspunde că singura dragoste o avem față 
de Domnul lisus Hristos, Cel răstignit şi înviat pentru 
mântuirea noastră. Sfânta Fecioară Maria este respectată şi de 
musulmani, deşi ei văd altfel legătura dintre Maica Domnului 
şi lisus Hristos. „Şi nici la aceasta el nu s-a arătat sălbatic, 
deşi, cum spun cei care-l cunosc, acesta este dintre cei mai 
cruzi şi nebuni împotriva creştinilor”.3% 

După această discuţie, Sfântul a fost dus într-un alt 
ținut, unde erau mai mulți creştini, după care a ajuns la Niceea, 
de unde a scris această scrisoare. „Dar, ca să ştiţi câteva din 
cele petrecute între timp, aflaţi că barbarii ne pun străjeri numai 
atunci când ne duc dintr-o cetate în altă cetate sau sat. 
Întrebările adresate de aceştia nouă şi răspunsurile date de noi 
acelora, consimţămintele acelora la acestea şi, simplu spus, 
toate convorbirile pe care le-am avut pe drumuri, ar fi fost 
plăcute urechilor creştinilor, dacă cineva şi-ar fi făcut răgaz să 
le scrie. Dar odată ce ne aduc în oraşul sau satul care le-a fost 
rânduit, întorcându-se fiecare în ale sale, străjerii ne lasă să 
locuim şi să mergem unde am voi şi să ne întâlnim cu cine am 
dori; iar acest lucru, socot, că s-a făcut nu fără o pronie 
superioară”. În Niceea, Sfântul s-a dus la Mănăstirea 
Cuviosului Iachint, locul unde trăiau şi se întâlneau cei mai 
mulți creştini din această regiune. 

Urmează, în prezentarea Sfântului Grigorie Palama, o 
discuţie pe care a purtat-o cu un tasiman, la porțile cetăţii. 
Dialogul a avut loc pornind de la o rugăciune pe care musulmanii 


3% SfântuL GRIGORIE PALAMA, Scrisoare pe care a trimis-o Bisericii sale 
din Asia pe când era captiv, p. 696. 

*9 Sfântul GRIGORIE PALAMA, Scrisoare pe care a trimis-o Bisericii sale 
din Asia pe când era captiv, pp. 697-698. 

au rostit-o la o înmormântare la care a participat şi Sfântul. Deşi 
musulmanii îl recunosc pe Iisus Hristos ca fiind profet, locul pe 
care El îl ocupă în credinţa lor este inferior celui ocupat de 
Mahomed. Sfântul Grigorie argumentează faptul că judecata 
finală o va face Iisus Hristos, deci El este adevăratul Dumnezeu, 
tasimanul răspunzând că şi ei îl cinstesc pe lisus, deşi creştinii 
nu-i aduc cinste lui Mahomed. Pentru creştini însă nu poate fi 
cinstit cineva în afară de Dumnezeu, iar profetul turcilor nu este 
Dumnezeu, cum de altfel nici ei nu susţin. Mai mult decât atât, 
creştinii n-au tăiat nimic din Biblie, care ar fi mărturisit despre 
Mahomed, aşa cum susţinea tasimanul. „La acestea însă creştinii 
ce se întâmplau să fie acolo, văzându-i pe turci porniţi spre mânie, 
mi-au făcut semn să încetez cuvântul. Eu însă, încercând să aduc 
puţină voioşie, le-am spus surâzând iarăşi. «Dacă ne-am pune de 
acord în cuvintele noastre, atunci am avea şi o singură învăţătură. 
Dar cine înţelege să înţeleagă sensul celor spuse (cf. Marei 19, 
12)». Iar unul dintre aceia a zis: «Va veni vreme când ne vom 
pune de acord unii cu alţii». Lucru la care am consimțit şi eu şi am 
urat ca vremea aceea să vină mai repede. De ce am spus însă 
acestea celor care trăiesc acum după o altă credinţă decât o vor 
face atunci? Am consimțit fiindcă mi-am adus aminte de cuvântul 
Apostolului [Pavel] că în Numele lui lisus Hristos se va pleca tot 
genunchiul şi toată limba va mărturisi că Domn este lisus Hristos 
întru slava lui Dumnezeu Tatăl (Filipeni 2, 10-11); iar acest lucru 
va fi negreşit la a Doua Venire a Domnului nostru lisus 
Hristos”.%8 

După toate aceste prezentări ale discuţiilor pe care 
Sfântul Grigorie le-a avut cu diferiți credincioşi musulmani 
din cetăţile prin care a trecut, urmează îndemnul către 
creştinii din Tesalonic ca să păstreze învăţătura cea dreaptă pe 
care au primit-o atunci când el se afla în mijlocul lor. „Vedeţi 
să nu pățiţi ceva asemănător cu rău-cugetătorii aceştia 


*% Sfântul GRIGORIE PALAMA, Scrisoare pe care a trimis-o Bisericii sale 
din Asia pe când era captiv, p. 104. 

[musulmanii]; păţind adică nu în religie, ci în conduită, ceea 
ce au păţit aceştia în dogme. Băgaţi de seamă ca nu cumva, 
aşa cum aceştia spun că Cel născut din Fecioară e Cuvânt şi 
Suflare a lui Dumnezeu şi Hristos [Mesia], adică Dumnezeu-om, 
dar apoi fug de EI în chip nebunesc şi-L nesocotesc ca şi cum 
n-ar fi Dumnezeu, tot aşa şi voi să vă găsiți spunând că 
virtuțile şi poruncile evanghelice sunt drepte şi bune, dar să le 
nesocotiţi prin fapte ca şi cum n-ar fi aşa ceva şi arătând astfel 
că ceea ce este cu adevărat bine nu este bine şi pentru voi, iar 


ș: 9; ; , 309 
ceea ce e de dorit cu adevărat trebuie evitat”. 


8.5.2.2.2 A [mitropolitului] Tesalonicului când a fost prins 
[către un anonim, 1354] 

În această scrisoare Sfântul Grigorie Palama reia câteva dintre 
remarcile pe care le-a făcut în scrisoarea către Biserica din 
Tesalonic. Este vorba despre discuţia cu tasimanul, în care 
Sfântul, pornind de la unele posibile legături dintre învăţătura 
creştină şi cea musulmană, scotea totuşi în evidenţă diferenţele 
esenţiale dintre cele două religii. 


8.5.2.2.3 Discuţii cu Chionii 
In timpul captivităţii sale, Sfântul Grigorie Palama a fost 
trimis de emirul Orhan să discute cu chionii''0, în faţa 


5% Sfântul GRIGORIE PALAMA, Scrisoare pe care a trimis-o Bisericii sale 
din Asia pe când era captiv, p. 106. 

910 „S-a discutat mult între istorici cu privire la originea misterioasă a 
Chionilor iudaizanţi, emiţându-se tot felul de ipoteze. Chionii ar fi fost astfel 
evrei pe cale de a se converti sau deja trecuţi la islam, evrei karaiţi, ba chiar 
teologi turci. J. Meyendorff, urmat de A. Philippidis-Braat, a evidenţiat însă 
faptul incontestabil că misterioşii Chioni erau cazul unic al unui grup cu 
poziţie interreligioasă mişcându-se între creştinism, iudaism şi islam: foşti 
creştini renegaţi («apostaţi», pentru patriarhul Filotei, el însuşi evreu după 
mamă) care au adoptat o serie de practici şi norme de comportament iudaizant 
(«o nouă erezie şi impietate» după acelaşi Filotei). În 1979 A. Philippidis- 
Braat considera că problema Chionilor ar fi una fără soluţie în situația precară 
a informaţiilor actuale: singura certitudine ar fi caracterul iudaizant al 

delegatului emirului Balaban, convorbire înregistrată în scris 
de medicul Taronites. Discuţia are ca punct de pornire 
Decalogul, respectat atât de evrei şi de creştini, cât şi de 
musulmani. Pornind de aici, şi chionii au acceptat să devină 
turci, rămânând totuşi şi ceea ce erau înainte. Sfântul Grigorie 
le spune însă că există un singur Dumnezeu adevărat, fără 
început şi fără sfârşit, neschimbat şi nemărginit, în opoziţie cu 
întreaga creatură, care este schimbătoare. Dar Dumnezeu este 
o Fiinţă în Trei Persoane: Tatăl, Fiul şi Duhul Sfânt. Acest 
lucru se poate vedea atât din Noul Testament, cât şi din 
Decalogul pe care chionii îl aduc ca sprijin în susţinerea 
învățăturilor lor. La toate argumentele aduse de Sfântul 
Grigorie Palama în adeverirea învăţăturii despre Sfânta 
Treime, chionii par să adere „fie mişcaţi spre acestea de o 
putere dumnezeiască, fie neputând să replice nimic”. 
Chionii l-au întrebat pe Sfântul Grigorie despre 
dumnezeirea lui lisus Hristos, Cel născut din Fecioară. 
Dumnezeu este şi iubire şi din iubire pentru oameni Se face 
om, luând asupra Sa moartea pentru noi şi pentru a noastră 
mântuire. Mântuitorul Hristos a pătimit şi a fost răstignit, dar a 
treia zi a înviat din morţi. Aceste afirmaţii au produs însă 


mişcării; originea şi etimologia ar fi probleme deschise. Un răspuns a încercat 
să dea în 1988 Panayotis Christou, potrivit căruia a căuta numelui Chionilor o 
etimologie musulmană este o eroare, numele fiind unul grec, iar Chionii erau 
elenofoni. Ar fi vorba de membrii unei mari familii greceşti din Brusa care ar 
fi încercat să supravieţuiască în mediul islamic ca un grup iudaizant fără a se 
converti la islam, dar beneficiind de privilegiile evreilor. Pentru cultura lor 
greacă superioară trăiau pe lângă reşedinţa lui Orhan fiind folosiţi la diverse 
misiuni. Pe de altă parte, nu trebuie uitat că existenţa în epocă a unor grupuri 
de iudaizanţi e semnalată în Balcani de Sinodul de la Târnovo din 1360, care 
condamnă tocmai o sectă de acest fel, iudaizanţii reapărând în secolul XV şi 
în Rusia” (Diac. Ion I. ICĂ jr., Sfântul Grigorie Palama: dosarele canonizării 
— texte şi contexte, pp. 112-113). 

511 Sfântul GRIGORIE PALAMA, Discuţie cu ateii Chioni scrisă de medicul 
Taronites care a fost de față şi a auzit-o cu urechile lui, în: Sfântul 
GRIGORIE PALAMA, Tomosuri dogmatice — Viaţa — Slujba, p. 719. 

nemulţumirea turcilor, care n-au putut înţelege taina cea mare a 
creştinismului. Însă Sfântul le-a mărturisit că Hristos este 
Dumnezeu adevărat, iar nu o creatură ca oricare dintre noi. El 
este Cuvântul cel veşnic al Tatălui ceresc prin care Dumnezeu 
a făcut veacurile. La aceste vorbe, Balaban a intervenit şi l-a 
întrebat pe Sfântul Grigorie de ce creştinii nu îl primesc pe 
Mahomed, deşi turcii Îl acceptă pe Domnul Hristos şi o 
cinstesc pe Maica Sa. Mitropolitul Tesalonicului a răspuns că 
„cine nu crede cuvintele învățătorului nu poate să-l primească 
nici pe învăţător. De aceea nu-l iubim noi pe Mehumet. Dar 
Domnul şi Dumnezeul nostru lisus Hristos ne-a spus că va veni 
iarăşi să judece lumea toată şi ne-a poruncit să nu primim pe 
nimeni altul până ce El va veni la noi. Dar EI a spus şi celor ce 
nu cred în EI: «Eu am venit în Numele Tatălui Meu şi nu M-aţi 
primit; dacă un altul ar veni în numele său, pe acela îl veţi 
primi» (Joan 5, 43). Drept pentru care şi ucenicul lui Hristos ne 
scrie că: «Şi un înger dacă v-ar aduce altă evanghelie decât cea 
pe care aţi primit-o, să fie anatema!» (Galateni 1, 8)” 5? 

O altă acuză adusă de chioni a fost aceea că atât 
evreii, cât şi mahomedanii, se circumcid, iar creştinii nu 
respectă această poruncă. Sfântul Grigorie Palama le 
răspunde că, deşi chionii spun că respectă Decalogul, ei nu 
respectă tot Vechiul Testament, care în întregime a fost dat 
tot de Dumnezeu, fie că e vorba de sabat, de Paşte sau de 
jertfele de la templu. Mai mult decât atât, mulți profeţi ai 
Vechiului Testament au vorbit despre o schimbare a Legii, 
aceasta săvârşindu-se prin lisus Hristos. 

La acuza chionilor, după care noi, creştinii, ne închinăm 
la chipuri cioplite în bisericile noastre, Sfântul Grigorie le 
răspunde că şi Moise a dat poruncă ca înăuntrul catapetesmei să 
se aşeze cele asemănătoare celor din ceruri. „La aceasta 
demnitarii turci s-au ridicat, şi-au luat rămas-bun cu respect de la 


“2 Sfântul GRIGORIE PALAMA, Discuţie cu ateii Chioni scrisă de medicul 
Taronites care a fost de faţă şi a auzit-o cu urechile lui, pp. 721-722. 

mitropolitul Tesalonicului şi au plecat. Dar unul din Chioni, 
rămânând în urmă, l-a insultat ruşinos pe marele arhiereu al lui 
Dumnezeu şi năpustindu-se asupra lui îi dădea lovituri peste cap. 
Văzându-l, ceilalți turci l-au reţinut, l-au învinuit mult şi l-au dus 
la emir. Ducându-se la el, turcii i-au spus câte au vrut. Ce anume 
au spus exact aceia noi n-am auzit, dar pe cele pe care le-am 
scris, le-am auzit cu urechile noastre şi am scris de cele ce am 
văzut şi am auzit ca şi cum ne-ar vedea Dumnezeu”.5!5 

Se pare că Sfântul Grigorie Palama a redactat şi o altă 
scriere care are legătură indirectă cu perioada captivităţii 
otomane şi, mai ales, cu episodul în care s-a întâlnit cu 
chionii. Este vorba despre Decalogul Noului Testament — 
Legea morală pentru credincioşii simpli (1355), în care 
răspundea interpretărilor pe care chionii şi musulmanii le 
dădeau Legii lui Moise. 


8.5.2.3 Importanţa gândirii Sfântului Grigorie Palama 
pentru dialogul cu islamul 
Cunoscut mai ales ca „teologul energiilor necreate”, Sfântul 
Grigorie Palama şi-a adus o contribuție importantă şi la 
cunoaşterea realităţilor interreligioase din zbuciumatul secol 
XIV. Scrisorile sale trimise în timpul captivităţii otomane stau 
mărturie că Sfântul s-a implicat activ în discuţii cu 
reprezentanţi de seamă ai islamului şi, de asemenea, şi-a întărit 
credincioşii din Tesalonic cu sfaturi de folos. 

În timpurile moderne, „dosarul captivităţii otomane a 
Sfântului Grigorie Palama a fost intens studiat de istorici dat 
fiind că el oferă savanților şansa nesperată de a arunca o privire 


“15 Sfântul GRIGORIE PALAMA, Discuţie cu ateii Chioni scrisă de medicul 
Taronites care a fost de faţă şi a auzit-o cu urechile lui, p. 123. 

*1* Sfântul GRIGORIE PALAMA, Decalogul legislaţiei după Hristos sau al 
Noului Testament, în: Sfântul GRIGORIE PALAMA, Fecioara Maria şi Petru 
Athonitul — prototipuri ale vieţii isihaste şi alte scrieri duhovniceşti, Scrieri 
II, Studiu introductiv şi traducere diac. loan I. Ică jr, Ed. Deisis, Sibiu, 
2005, pp. 429-439. 

asupra societăţii creştine din Bithynia la o generație după 
ocuparea regiunii de otomani. Sfântul Grigorie Palama nu face 
aluzie la niciun fel de persecuții sau presiuni din partea 
musulmană, creştinii, reduşi numeric şi săraci, grupaţi în jurul 
unor biserici şi mănăstiri, părând să se bucure de o relativă 
libertate religioasă şi au un fel de organizare proprie (...). 
Minoritari, creştinii dau dovadă de supunere şi resemnare, 
musulmanii majoritari manifestând o remarcabilă toleranţă şi 
moderație (în contrast cu prozelitismul şi persecuțiile latinilor 
din regiunile greceşti ocupate de aceştia). Toleranţa musulmană 
nu înseamnă indiferenţă, turcii provocând şi încurajând 
disputele teologice într-un spirit uimitor de conciliant, şi 
părând mult mai puţin intransigenți decât Grigorie Palama 
însuşi. Fără a face nici cel mai mic compromis dogmatic sau 
concesie strategică, când e vorba de evaluarea teologică a 
islamului în lumina Ortodoxiei, arhiepiscopul Tesalonicului 
pare să aprecieze toleranța de care dau dovadă turcii şi să 
conteze chiar pe posibilitatea unei convertiri prin convingere a 
musulmanilor la creştinism ca o posibilă consecință 
providenţială a cuceririi otomane a Asiei Mici. Acesta pare, în 
orice caz, să fi fost sensul atitudinii filoturce de care îl acuză pe 
Palama un Akindynos sau Gregoras”. 

John Meyendorff nota în legătură cu însemnătatea 
perioadei captivității otomane a Sfântului Grigorie Palama, 
pentru cei ce se ocupă de cercetarea istoriei Bisericii şi a 
relaţiilor dintre creştini şi musulmani de-a lungul timpului: 
„Scrisorile lui Palamas şi documentele referitoare la 
captivitatea sa, sunt revelatoare în mai multe privinţe. Pe de o 
parte, se constată atitudinea extrem de tolerantă a turcilor față 
de creştini — ocupați şi captivi — şi, pe de altă parte, interesul 
deosebit pe care arhiepiscopul prizonier îl arată față de islam, 
discutând amical cu fiul emirului Orkhan, şi dorind chiar «să 


*15 Diac. Ion I. ICĂ jr., Sfântul Grigorie Palama: dosarele canonizării — 
texte şi contexte, pp. 109-110. 

vină mai repede ziua în care să ne înţelegem între noi...». În 
aceste texte, se simte deja că eminentul reprezentant al Bisericii 
Bizantine, cu toată fidelitatea arătată faţă de Imperiul Bizantin, 
distinge cu precizie interesele politice şi misiunea proprie 
Bisericii... Isihasmul bizantin, cu hristocentrismul său, cu 
absolutismul său religios, pregătea astfel providențiala 
supravieţuire a creştinismului răsăritean sub o dominație 
musulmană de aproape patru sute de ani...”.*1€ 


“1 John MEYENDOREE, Sfântul Grigorie Palamas şi mistica ortodoxă, 
pp. 82-83. 


Concluzii 


Într-o lume aflată în permanentă schimbare şi transformare, în 
care oamenii tind tot mai mult să uite valorile esenţiale ce i-au 
ghidat de-a lungul veacurilor, problemele economice, sociale şi 
politice nu reprezintă decât consecinţe ale unei crize mult mai 
profunde: cea de natură religioasă. În acest context, oamenii ce 
aparţin diferitelor religii şi ideologii sunt chemaţi să răspundă 
împreună provocărilor actuale ce par să zguduie temeliile 
civilizației moderne. Astfel, „dialogul interreligios nu numai că 
este posibil, dar este şi de dorit. Este posibil, deoarece în esenţa 
sa este un fenomen uman; este de dorit, fiindcă în dialog omul 
se împlineşte şi ajunge la o mai profundă cunoaştere a sa, a 
condiţiei sale şi a menirii sale”.*!” Însă, de multe ori, greşelile 
trecutului reprezintă adevărate piedici în calea dorinței 
realizării unui dialog constructiv. 

Baza dialogului interreligios o constituie răspunsul ce 
trebuie dat la întrebarea ce frământă lumea de astăzi mai mult 
ca oricând: Cum trebuie să relaționeze creştinii cu adepţii altor 
religii într-o lume plurireligioasă? Începând cu primii ani ai 
secolului trecut, trecând prin cele două Războaie Mondiale şi 
prin profundele schimbări din Europa de Est, puşi în faţa 
reintrării popoarelor Asiei în istorie (aşa cum sesiza Mircea 
Eliade), nevoiţi să trăiască într-o lume secularizată şi atee, 
creştinii au încercat să dea răspunsuri diferite şi, nu de puţine 
ori, contradictorii tuturor acestor nelinişti. 

Analizând istoria modernă a dialogului interreligios, se 
pot sesiza mai multe momente importante ce i-au marcat 
evoluţia, aşa cum au fost Conferinţa Misionară de la 


*17 Petru L. DAVID, Ecumenismul, un factor de stabilitate în lumea de astăzi, 
p. 439. 

Edinburgh din anul 1910 şi Conferinţa Internaţională de la 
Ierusalim din anul 1928. În cadrul Consiliului Mondial al 
Bisericilor, problema dialogului interreligios a fost ridicată 
pentru prima dată în timpul Adunării de la New Delhi (India, 
1961), atunci când s-a creat şi un Oficiu special: Dialogul cu 
oamenii altor credinţe și ideologii (Dialogue with People of 
Living Faiths and Ideologies). O întâlnire care a precedat a 
patra Adunare Generală de la Uppsala (Suedia, 1968), a avut 
loc în Sri Lanka, în oraşul Kandy, în anul 1967, iar în anul 
1970, la Ajaltoun (Liban) a avut loc o altă întrevedere la care 
au participat reprezentanţi ai creştinismului, hinduismului, 
budismului şi islamului. 

Discuţiile au continuat la Chiang Mai (Thailanda, 
1977), fiind prezenţi 85 de creştini din 36 de ţări, care şi-au 
împărtăşit experienţele interreligioase căpătate în diferite 
teritorii. S-a ridicat şi problema sincretismului religios, pericol 
ce ar putea interveni în dialogul cu reprezentanţii altor religii. 
În urma discuţiilor a fost elaborat Ghidul pentru Dialog (Linii 
directoare pentru dialog — Guidelines for Dialogue), care a fost 
acceptat de Comitetul Central în anul 1979 şi care a devenit 
baza viitoarelor programe şi întâlniri ce au avut ca prioritate 
dialogul interreligios. 

Un demers important în promovarea dialogului 
interreligios s-a realizat la cea de-a şasea Adunare generală de 
la Vancouver (Canada, 1983), prin invitarea a peste 50 de 
persoane ce aparțineau altor religii şi ideologii. Ca o pregătire 
pentru această Adunare a fost întâlnirea ce a avut loc la 
Mauritius, în ianuarie 1983, unde au participat creştini, evrei 
şi musulmani. 

Necesitatea dialogului interreligios, aşa cum a fost 
subliniată în cadrul Adunării de la Canberra (Australia, 1991), 
a ținut şi de noua relaţie politică din lume, mai ales după 
căderea blocului comunist în Europa de Est. Eşecul unor 
ideologii politice precum şi libertatea oamenilor din anumite 

teritorii de a-şi manifesta apartenenţa religioasă au constituit 
puncte de sprijin şi motive de reflexie ce şi-au găsit finalitatea 
în Raportul final al Adunării. În ianuarie 1992 a luat ființă un 
Oficiu pentru relaţiile interreligioase (Office on Inter-Religious 
Relations — OIRR), ataşat Secretariatului general, ce avea ca 
scop încurajarea dialogului cu reprezentanţii altor religii. În 
ciuda tuturor schimbărilor care au intervenit, Oficiul pentru 
dialog a continuat să îşi îndeplinească rolul pe care îl avea, cu 
rezultate semnificative. În zilele noastre el poartă numele 
Dialogul şi cooperarea interreligioase (Intereligious dialogue 
and cooperation). 

Discuţiile au continuat la celelalte Adunări generale ale 
CMB, ajungând la un alt nivel la Busan (Coreea de Sud) în 
anul 2013. Cele 11 declaraţii adoptate s-au referit şi la 
probleme interreligioase, între care se numără respectarea 
drepturilor minorităților în diferitele teritorii de pe glob în care 
se constată încălcarea libertăţilor acestora. 

Trebuie amintită şi strânsa relație ce a existat între 
Oficiul pentru dialogul interreligios al CMB şi Consiliul 
Pontifical pentru dialogul interreligios din cadrul Bisericii 
romano-catolice (Pontifical Council for  Inter-religious 
Dialogue — PCID). Astfel, au avut loc întâlniri anuale în care 
s-au evidenţiat două probleme importante: căsătoriile şi 
rugăciunile interreligioase. Rezultatele s-au concretizat în două 
documente publicate în perioada 1997-1998. 

În cadrul Consiliului Mondial al Bisericilor, dialogul 
interreligios a urmat un drum sinuos: de la acceptarea lui de 
către toate confesiunile creştine, până la contestarea şi 
scoaterea de pe agenda principală a întâlnirilor. Cu toate 
acestea, Bisericile membre CMB au apreciat necesitatea 
dialogului cu oamenii ce aparțin altor religii. Problemele apar 
atunci când se discută despre locul pe care acesta trebuie să-l 
ocupe: pentru unii, prioritatea este unirea tuturor creştinilor, 

apoi dialogul cu alte religii; pentru alții, aceste preocupări 
trebuie să ocupe acelaşi loc. 

Reprezentanţii Bisericilor ortodoxe au făcut mereu 
parte din programele ce au avut în discuţie dialogul 
interreligios. Alături de Stanley Samartha, Mitropolitul 
George Khodr al Muntelui Liban a fost cel care a insistat 
pentru introducerea programului ce are în centru acest dialog, 
mai ales la întâlnirea ce a avut loc în anul 1971 la Addis 
Ababa (Etiopia). Într-o intervenţie, Mitropolitul ortodox 
afirma că rolul creştinismului într-o lume plurireligioasă este 
dependent de iconomia Duhului Sfânt. 

În propovăduirea mesajului evanghelic, creştinii 
ortodocşi trebuie să ţină cont de complexul schimbărilor ce 
s-au produs în ultima perioada în întreaga lume. „Una dintre 
cele mai mari probleme ale Bisericilor ortodoxe în faţa lumii 
moderne este să înțeleagă ce înseamnă să fii Biserica lui 
Dumnezeu într-o societate pluralistă. Adică, în timp ce 
bisericile afirmă că Biserica există nu doar pentru membrii ei, 
ci pentru salvarea tuturor, cum poate să-şi exercite Biserica 
ortodoxă rolul ei transformator într-o lume în care diferitele 
comunităţi religioase, rasiale, etnice şi culturale revendică 
recunoaştere publică?”.215 

Dacă se face o analiză asupra felului în care este privită 
modernitatea în diferite tradiţii religioase, se poate observa o 
diversitate de abordări ce pornesc de la acceptarea acesteia fără 
rețineri până la negarea importanței ei pentru oameni, 
manifestată în negarea acceptării diversităţii sub toate 
aspectele. În aceste condiţii, dialogul rămâne singura 
posibilitate de a te face cunoscut aproapelui şi de a încerca să-l 
cunoşti pe acesta cât mai bine. „Recunoaşterea faptului că o 
altă persoană, în ciuda diferenţelor ei, este o persoană umană 


"1% Emmanuel CLAPSIS, Orthodoxy in Conversation. Orthodox Ecumenical 
Engagements, WCC Publications, Geneva, Holy Cross Orthodox Press, 
Brookline, Massachusetts, 2000, p. 127. 

genuină sau că viaţa unei comunităţi este expresia unei culturi 
particulare implică în plus faptul că recunoaştem în celălalt 
unele elemente comune ale umanităţii şi culturii comune”."? 

În contextul pluricultural şi plurireligios în care trăim, 
creştinismul este privit cu ostilitate în teritoriile cu populaţie 
necreştină, în ţările democratice este pus la egalitate cu 
celelalte religii, în ţările cu tradiţie ortodoxă, ce încep să-şi 
piardă această calitate, se manifestă o nostalgie pentru 
timpurile trecute, iar în teritorii precum Asia şi Africa, mediul 
de propovăduire se dovedeşte a fi adesea nefamiliar. „În toate 
aceste contexte, Biserica este provocată să înţeleagă teologic 
cum situațiile particulare de viaţă şi mărturisire afectează 
înţelegerea creştină, aplicarea şi proclamarea transformatoare 
a Evangheliei”. 

În aceste împrejurări, ortodocşii trebuie să ţină cont de 
raportul dintre Evanghelie şi cultura specifică fiecărui teritoriu 
în care este propovăduită Vestea cea Bună. „În primul rând, 
trebuie întreprinse eforturi în vederea identificării acelor 
elemente culturale care sunt compatibile cu ortodoxia, pe care 
comunitatea creştină poate construi o relaţie de coexistenţă şi 
cooperare cu «ceilalți», sau probabil biserica locală trebuie să 
devină privată şi introvertită, practicând credinţa în linişte şi să 
aprecieze faptul că are libertatea să facă chiar şi asta. În 
societățile unde toate comunitățile culturale şi grupurile 
religioase sunt libere să coexiste în pace cu «ceilalți», 
ortodoxia poate să critice relativizarea adevărului pe care o 
asemenea structură socială pare să-l adopte, dar trebuie în final 
să recunoască că un stat cu un asemenea tip de structură 
asigură libertatea care este necesară Bisericii şi altor comunităţi 


"19 Emmanuel CLAPSIS, Orthodoxy in Conversation..., p. 138. 

30 Fr. Dr. Emmanuel CLAPSIS, „Gospel and Cultures — an Eastern Orthodox 
Perspective”, în: Orthodoxy and Cultures. Inter-Orthodox Consultation on 
Gospel and Cultures, Addis Ababa, Ethiopia 19-27 January 1996, Edited by 
loan SAUCA, WCC, Geneva, 1996, p. 6. 

religioase şi culturale să existe şi să-şi practice credinţele 
lor”.S?! Situaţia diferă în teritoriile în care cultura ortodoxă este 
pusă față în faţă cu transformările modernităţii şi ale 
pluralismului religios, devenind astfel nostalgică față de 
timpurile trecute. 

Ținând cont de aceste aspecte şi de multe altele 
specifice fiecărei zone geografice, culturale şi religioase în 
parte, „relaţia Evangheliei cu diversele culturi ale lumii nu 
este doar o chestiune pe care mişcarea misionară mondială a 
ridicat-o pentru toate Bisericile creştine; este, de asemenea, o 
problemă pastorală semnificativă, aceea că Bisericile ortodoxe 
trebuie să studieze cu grijă felul în care întâmpină provocările 
situaţiilor culturale noi, necesitând vindecarea şi transformând 
harul Evangheliei lui Dumnezeu”. Astfel, vestirea învățăturii 
Mântuitorului nostru lisus Hristos lumii necreșştine trebuie să 
țină cont de mai multe coordonate: în relaţie cu adepţii altor 
religii, creştinii trebuie să manifeste o atitudine de pace şi 
iertare; trebuie să ţină cont şi de faptul că, în celelalte religii, se 
găsesc urme ale darurilor cu care Dumnezeu a binecuvântat pe 
toţi oamenii; în înţelegerea raportului cu celelalte religii trebuie 
să se pornească de la chenoza Fiului lui Dumnezeu şi de la 
cuvintele Sale din Sfintele Scripturi, precum şi de scrierile 
Sfinților Părinţi. 

Având în vedere aceste considerente, Arhiepiscopul 
Demetrios al Americii, analizând locul şi rolul pe care 
Bisericile ortodoxe îl ocupă în lumea contemporană, sublinia 
faptul că, pentru a nu-şi pierde identitatea, creştinii trebuie să 
cunoască şi să ţină cont de toate aspectele vieţii aşa cum sunt 
trăite în secolul nostru: „Va fi înţelept pentru noi, la începutul 
conversaţiei noastre despre pluralism, să ne oprim un moment 


%1 Fr. Dr. Emmanuel CLAPSIS, „Gospel and Cultures — an Eastern Orthodox 
Perspective”, pp. 6-7. 

*% Fr. Dr. Emmanuel CLAPSIS, „Gospel and Cultures — an Eastern Orthodox 

şi să considerăm contextul în care ne aflăm. Acesta este un 
exercițiu necesar: de a examina cu cea mai mare seriozitate 
situaţia prezentă, antecedentele istorice şi tendinţele viitoare 
pentru societatea noastră în ansamblu”. 

Conceptul de „pluralism” (sub toate formele sale) este 
strâns legat de cel de „globalizare” (,„,„mondializare”), 
reprezentând împreună provocările cu care se confruntă lumea 
noastră. Cercetările în domeniu au evidențiat faptul că 
globalizarea are atât efecte pozitive, cât şi negative, în toate 
sectoarele vieţii oamenilor: economic, social, politic, cultural şi 
religios. Între efectele pozitive se numără: dezvoltarea şi 
avansarea tehnologică, schimbul intens de mărfuri în toate 
ariile geografice, comunicarea uşoară între oameni, lupta 
comună împotriva nedreptăților care ameninţă egalitatea dintre 
oameni, promovarea la scară mondială a libertăţii şi 
responsabilităţii umane. Între efectele negative se pot observa: 
decalajul mare între diferite ţări de pe glob, prăpastiile 
economice între state, sărăcia crescândă în anumite teritorii, 
creşterea  înfricoşătoare a criminalității şi corupției, 
nerespectarea, în anumite state, a principiilor democratice de 
bază, creşterea numărului imigranţilor ce a condus la creşterea 
rasismului şi xenofobiei în multe state. 

Cu toate acestea, prezenţa fenomenului globalizării în 
viaţa omului nu poate fi negată, iar Biserica trebuie să răspundă 
acestei provocări nu doar scoțând în evidență aspectele 
negative ale procesului, ci subliniind valorile pe care acesta le 
presupune. Lumea pluralistă nu este un obstacol pentru 
ortodoxie, ci o oportunitate în sensul în care Biserica este 


37 Archibishop DEMETRIOS OF AMERICA, „The Orthodox Churches in a 
Pluralistic World. An Ecumenical Conversation”, în: The Orthodox 
Churches in a Pluralistic World..., p. 4. 

chemată să-şi mărturisească credinţa proprie pe care a păstrat-o 
neştirbită de peste 2000 de ani." 

Pluralismul, prezent în toate sectoarele vieţii umane, 
„nu este o ideologie, nici o nouă teologie universală şi nici 
relativism. Dimpotrivă, pluralismul este un proces dinamic 
prin care noi ne angajăm cu celălalt în şi spre cele mai adânci 
diferenţe ale noastre”."” Societatea în care Domnul nostru 
lisus Hristos a trăit şi în care Sfinţii Apostoli au propovăduit 
Vestea cea Bună a fost una pluralistă, cu populație mixtă şi cu 
mai multe limbi de circulaţie, cu libertate de mişcare şi cu 
dreptul de a căuta dreptatea pentru toţi. „Ecumenicitatea este 
în sângele ortodocşilor, care este purificat neîncetat de 
sângele lui Hristos, Izbăvitorul lumii. În locul unei 
mondializări care transformă popoare şi oameni într-o masă 
utilă doar scopurilor economice ale unor oligarhii anonime, 
trăirea şi viziunea ortodoxă propun şi cheamă la efortul pentru 
o comuniune de iubire. A fi creştin autentic înseamnă a crede 
acolo unde totul pare fără speranță. Deoarece se sprijină pe 
certitudinea că, în cele din urmă, Altcineva reglează evoluţia 
universului, «Cel ce este şi Cel ce a fost şi Cel ce vine, Cel 
Atotputernic» (Apocalipsa 1, 8). A fi creştin autentic 
înseamnă a trăi cu certitudinea că o comunitate mondială de 
iubire a persoanelor libere este idealul pentru care merită să te 
lupţi, înseamnă a acţiona creator în spaţiul propriu într-o 
perspectivă mondială şi a răspunde responsabil datoriei 
concrete, având ca orientare şi scop al vieţii Infinitul — pe 


„259 326 
Dumnezeul Iubirii”. 


căi Archibishop DEMETRIOS OF AMERICA, „The Orthodox Churches in a 

*5 Diana L. ECK, „The Christian Churches and the Plurality of Religious 
Communities”, p. 19. 

Trăim într-o societate pluralistă şi într-o lume aflată 
permanent în schimbare, în care modelele culturale şi 
religioase se întrepătrund continuu, iar oameni cu idei diferite 
viețuiesc împreună în aceleași teritorii. În acest context, în 
care dialogul interreligios este o prioritate pe toate agendele 
întâlnirilor din întreaga lume, creştinii au datoria să urmeze 
îndemnurile Sfântului Apostol Pavel în misiunea lor de a 
propovădui Evanghelia Mântuitorului nostru lisus Hristos 
până la marginile pământului: „Căci deşi sunt liber față de 
toţi, m-am făcut rob tuturor, ca să dobândesc pe cei mulţi; cu 
iudeii am fost ca un iudeu, ca să dobândesc pe iudei; cu cei de 
sub Lege, ca unul de sub Lege, deşi eu nu sunt sub Lege, ca să 
dobândesc pe cei de sub Lege; cu cei ce n-au Legea, m-am 
făcut ca unul fără lege, deşi nu sunt fără legea lui Dumnezeu, 
ci având legea lui Hristos, ca să dobândesc pe cei ce nu au 
Legea; cu cei slabi m-am făcut slab, ca pe cei slabi să-i 
dobândesc; tuturor toate m-am făcut, ca în orice chip să 
mântuiesc pe unii. Dar toate le fac pentru Evanghelie, ca să 
fiu părtaş la ea” (/ Corinteni 9, 19-23). 

